
Predsjednicima i vladama velikih svjetskih sila i njihovim marionetama 
u UN-u, koji su, raspolažući apsolutnom svjetskom vojnom i 
ekonomskom silom, dozvolili i doprinijeli da se nad malim narodom 
bosanskih Muslimana, u praskozorje XXI stoljeća, izvrši genocid. 


Moličću Dragog i Jedinog Boga da bude pravedan prema njima. 


Sve se nije desilo kao u priči koja slijedi. 


Sve što se stvarno desilo bilo je gore. 


SADRŽAJ 

GLAVA I 


- Možeš li zamisliti koliko žena sad' u Evropi vodi ljubav? - 
prošaputa Musa. 


- Šta kažeš? 


- Rekoh, možeš li zamisliti koliko žena u Evropi sad' vodi 
ljubav? 


- Šta ti je Musa? Kakve žene, kakva Evropa? 


- Dobro, nemoj cijelu Evropu. Uzmi samo skijaške centre u 
Italiji i Austriji. Čovječe! Cijeli dan skijanje. Naveče tuširanje, 
oblačenje, odlazak na večeru. Poslije toga na ples ili na bazen. I, ako je 
vremenski pomak jedan sat, - Musa pogleda na sat - bila je ponoć. - Sad 
je tamo oko jedanaest naveče. Upravo su se vratili u sobe. Svježi, 
preplanuli, puni snage 1 radosti. U kosi miris snijega. Nema briga, 
problema. Samo seks. U spavaćoj sobi, u kupatilu... 


- Musa, ako se izvučemo iz ovog, vodim te na posmatranje. 
- Je 1' da posmatram gole žene? 


- Nije, nego da tebe posmatraju psihijatri, budalo. Nisi 
normalan. 


- Ja nisam normalan? Zato što bih više volio da sam u nekom 
skijaškom centru sa curom, nego što ovdje, sa vama, nosam glavu u 
torbi već tri godine? Ja nisam normalan? 


- Smirite se. Sad bi trebali početi. 
- Eto im rata i junaštva! Sakriju se u vukojebinu i granatiraju. 


Kanonada je počela malo iza ponoći. Romantična tišina hladne 

zimske noći je netragom nestala i zamijenilo ju je hujanje višecijevnih 
bacača raketa i detonacije ispaljenja dalekometnih topova. Muzika? 
Noseći smrt prema dalekom Sarajevu, granate su ostavljale vatreni trag 
na kristalno čistom zimskom nebu. Detonacije ispaljenja su su odbijale 
od okolnih brda i ponovo, izgubivši prvobitnu jasnoću i mnogostruko 
uvećane, u zaglušujućoj buci, vraćale se u dolinu. U pauzama između 
detonacija vladala je nestvarna, mrtva tišina. Kratka čistina dijelila je 
šumu od visokih stijena koje su se vertikalno penjale uvis i jasno 
ocrtavale na horizontu. Iznad stijena, na visoravni su se nalazili četnički 
položaji. Litica je predstavljala prirodnu barijeru i neprelazan bedem 
svakome ko se namjeravao popeti gore. Jedna uska, strma stazica na 
lijevoj strani, bila je minirana. Devetorica ljudi ležali su na ivici šume i 
zavinutih glava pažljivo osmatrali horizont. Hladna mjesečeva svjetlost 
se odbijala od bijelih ogrtača koje su nosili preko uniformi. Na glavama 
su imali bijele kape sa uskim prorezima za oči. Bilo je hladno i para od 
disanja se izvijala kao dim cigarete. 


Hamza je šapatom smirivao uzbuđenog Kapetana: 

- Dobro je, dobro je, Generale. Niko ti ne kaže da ti nisi glavni! 

- Ma slušaj ti mladiću. Ja sam odgovoran za ove ljude i za 
akciju. 


- Ama, Generale, - Hamza je govorio malo umorno 1 polahko 
kao da ubjeduje dijete. - Niko ti ne kaže da nisi. Samo ovo je malo 
drugačije nego što si ti učio u školi. Mi smo zajedno skoro tri godine, i 
budi siguran da ćemo i ovo dobro odraditi. Ako hoćeš s nama, bujrum, 
ako nećeš, ostani i čuvaj odstupnicu. Niko ti neće zamjeriti. Je 1' tako? 


- Tako je Hamza. 
- Skrati više priču, daj da se ide. 
- Hajde Hamza, nećemo do sutra ovdje. 


- Dobro je! Idemo! - Hamza zaboravi na Generala 1 okrenu se 
ljudima - Dado, uzmi Senada 1 Dinu, krenite lijevo. Jedno trideset 
metara. Imate jedan višecijevni. Možda desetak četnika. Mustafa, ti, 
Kemo i Sakib pođite desno. Računajte na desetak. Ideš li Generale? 
Ideš! Dobro. Ti, Musa 1 ja ćemo u sredinu. Imamo glavnu zemunicu i 

par višecijevnih. Dado i Kemo, ima da presiječete rovove. Kako? 
Zatrpaj ih, ne interesuje me. Mi ćemo biti u buli i neću da mislim na 
leđa. Da uporedimo satove. Mi počinjemo prvi. Nemoj da neko opali 
prije. Mislim da je dosta dvadeset minuta za penjanje. Gledajte da 
budete tamo. Kad završimo posao, imamo desetak minuta za povlačenje 
prije nego njihova artiljerija sa drugih položaja skonta šta se dešava i 
ospe po nama. Pitanja? Odlično! Nastojte da ne pravite buku. 


Bijele sjene se razdvojiše i nečujno krenuše prema stijenama. 
Hamza zovnu Dadu: 


- Slušaj, ako već ostaješ, pregledaj sve dobro. Neću da ostane ni 
jedan iza nas. Jasno? 


- Ko suza, - divlje se Isceri. 


Hamza krenu ravno. Stiže Kapetana i Musu. UZ put provjeri da 
li mu je automat dobro pričvršćen na ledima. Opipa kašikare na 
bokovima. 


- E moj Generale, nije ti ovo vojna vježba pa da komanduješ - 
Ostav - ponovo, - Hamza je pričao sam sa sobom. General je bio u 
stvari Kapetan, profesionalni oficir koji se nedavno, nakon mnogih 
peripetija, uspio prebaciti u Bosnu i uključiti u borbu. Bio je čovjek 
strogih moralnih ubjeđenja, spartanski odgojen 1 obučen za 
profesionalnog vojnika. I to mu je, s gorčinom pomisli Hamza, najveći 
nedostatak. Nijedan rat u istoriji nije bio kao ovaj. Osvajači su, obično, 
imali za cilj zauzimanje teritorije, poražavanje neprijatelja, itd. U ovom 
ratu četnici su imali za cilj ubijanje cijelog naroda. Svijetu to nije jasno. 
Hamza se prisjeti uzaludnih nadanja da će Svijet intervenisati i 
prekinuti pokolj koji je činila soldateska bivše JNA. 


- Hoće li biti intervencija? - 1 Musa je pričao sam sa sobom 
šapučući sebi u bradu. - Hoće, biće intervencija. Samo neće 
intervenisati Šesta flota već Prva sjebana udarna. Dobro sam ovo 
skont'o: prva sjebana udarna diverzantska grupa. Kad bi čete čule ovo 
ime na engleskom, usrali bi se. Biće njima intervencija. Ovim ovdje za 
dvadeset minuta. A 1 ostali će doć' na red. 


- Šta kažeš, Musa? - upita ga Kapetan. 


- Nešto dumam hoće li biti intervencije. 
- Ništa od toga sine, zaboravi. 
- Biće intervencija Kapetane, vidjećeš ubrzo. 


Stigoše do stijena 1 počeše se penjati. Stijene su bile hladne i 
glatke. U početku nisu imali većih problema, ali kako su napredovali 
bilo je sve teže i teže. Nekoliko metara prije vrha našli su se u malenom 
procjepu iz kojeg nisu mogli dalje. Stijene su bile prekrivene glatkim 
slojem leda koji se nakupio poslije jučerašnjeg škrtog sunca. Morali su 
nazad. Musa je tiho kleo. Polahko se spustiše nekoliko metara niže i 
krenuše u desnu stranu. Sad su bili bolje sreće. 


Hamza se penjao oprezno i polahko, trudeći se da ne misli na 
predstojeću akciju. Sve misli 1 pokreti su mu bili usredsređeni na liticu 
koja se nadnijela nad njim. Uskoro se našao ispod samog vrha. Od 
visoravni ga je dijelilo još samo nekoliko metara. Ali, dalje se nije 
moglo. Glatki, sjajni led prekrio je potpuno stijene i on je uzalud pipao 
rukama pokušavajući da otkrije i najmanju izbočinu za koju bi se 
mogao uhvatiti. Musa i Kapetan ga stigoše. 


- Šta je Hamza, hoćeš li da te ja poguram? - Musa je govorio 
tiho kroz zube. 


Hamza ga i ne pogleda. Sasvim koncentrisan na stijene ispred 
sebe nije ni registrovao Musin cinizam. 


- Samo polahko, samo polahko. Ostali su već na svojim 
mjestima 1 sigurno čekaju na znak. 


Osjećao je da mu je planina na leđima. Disao je sporo i duboko. 


Grudima se naslonio na glatke stijene, i zavinute glave, 
posmatrao ivicu koja se nalazila skoro na dohvat ruke. Nije se pomjerio 
skoro dva minuta. 


- Šta radi do đavola? - Kapetan gurnu Musu. Ovaj mu dade znak 
prstom da šuti. 


Hamza je posmatrao stijene iznad sebe. Ostali su na svojim 
mjestima. Skoro je vidio Dadu, Kemu, Dinu,... kako leže ispred 
četničkih položaja čekajući njegov znak. A on stoji ovdje k'o idiot. Zar 

će ga ova dva-tri metra zaustaviti? Da završe na ovoj glupoj litici? 
Skoro je osjećao kako mu adrenalin nadire u tijelo. Mala tvornica za 
prizvodnju adrenalina negdje duboko u mozgu funkcionisala je 
besprijekorno. Kažu, kad bi se mogao vještački napraviti, adrenalin bi 
bio najjača droga na svijetu. 


- Idemo, Hamza, idemo, - prošaputa sam za sebe i okrenu se. 
Skide rukavice i doda automat Musi. 


- Idemo, - podiže ruke koliko je mogao uvis. 
- Znao sam, - za sebe prošaputa Musa. 


Sad. Hamza se ispravi, 1 zabi nokte u led iznad sebe. Svu snagu 
svojih osamdesetak kilograma prenese na deset noktiju i povuče tijelo 
nagore. Držeći se na lijevoj ruci izbaci desnu naprijed i ponovo se 
noktima uhvati za led. Jednom, još jednom. Osjećao je kako mu se led 
poput igle zabija pod nokte a znoj natapa uniformu. Još malo. Još jedan 
korak. Samo još jedan. Polahko i nečujno prebaci se preko ivice. Leži 
na stomaku i pokušava da dođe do daha. Izviri preko rukava. Četnička 
zemunica je bila tu. Ravno ispred. Okrenu sa nazad, nagnu preko ivice 
litice 1 dade znak Musi. Musa uze automat za cijev 1 baci ga uvis. 
Hamza ga uhvati. Otkopča kožni remen i zaveza ga za najuži dio 
kundaka. Držeći automat za cijev spusti ga niz stijene. Kapetan se pope 
Musi na ramena 1 uhvati za remen. Hamza povuče. Kapetan se držao 
jednom rukom za remen a drugom pridržavao za stijene. Uskoro se i on 
prebaci na ravno. Nadovezavši sva tri automata jedan na drugi, 
izvukoše i Musu. Ispred njih se nalazila zemunica. 


Pripremajući se za rat u Bosni i Hercegovini, bivša JNA, a sada 
četničko-teroristička soldateska, je pod izlikom vojnih vježbi, 
građevinskim mašinama, rovokopačima i buldožerima  ukopala 
artiljerijske položaje oko Sarajeva i drugih gradova u Bosni i 
Hercegovini, prokopala nove puteve i organizirala snabdijevanje svih 
položaja. 

Debela brvna zemunice su virila oko jednog metra iznad zemlje. 
Sa desne strane i iza zemunice bili su rovovi koji su povezivali ovu sa 
drugim zemunicama na položaju. Iza rovova višecjevni bacači raketa. Iz 
zemunice je dopirao tihi žamor. Hamza se primače Kapetanu. 

- Uzmi vrata na lijevoj strani! - prošaputa. - Imaš li kašikare? 
Kapetan klimnu glavom. Hamza se puzeći okrenu Musi. 


- Uzmi desna vrata, ja idem ravno! Cekaj na mene! - Kucnu ga 
po ramenu. 


- Kreći. 
Tri bijele sjene se razdvojiše i puzeći krenuše naprijed. 


Hamza je krenuo oprezno. Nakon nekoliko metara puzanja 
shvati da je prošlo već suviše vremena i da možda neće stići na vrijeme. 
Bojao se za Dadu. On sigurno neće čekati suviše. Pakao 1 igranka mogu 
početi svake sekunde. 


- Ko ga jebe! - promrmlja za sebe, skoči poguren i potrča 
naprijed. Tih tridesetak metara učiniše mu se predugački, a njegovi 
koraci suviše kratki. Kao da je stajao u mjestu. Trideset metara za život 
ili za smrt. Trideset metara za smrt, smrt... 


U trku je znao da je uspio, da je stigao na vrijeme. Zadnjih dva- 
tri metra baci se i dokotrlja do zida zemunice. U trku je skinuo kašikare. 


- Šta je ovo! Gdje je prozor! Mora biti ovdje. Mora, mora! 
Gledaj, gedaj, traži, traži! 


Grozničavo je pipao zid zemunice. Nije bilo prozora. Nije 
mogao ubaciti kašikare. Iz zemunice je dopirao prigušen smijeh. 


- Čekaj! Šta je ovo! 


Napipa gredu dužine tridesetak centimetara. Bila je uglavljena 
između drugih, mnogo dužih greda. Normalno. Neće držati otvoren 
prozor na minus trideset. Kako nije na to mislio? Koliko god pokušavao 
da preduprijedi sve moguće probleme uvijek je postojao neki propust. 
Sad, sad! ! Uspravi se. Snažno zamahnu nogom i udari u gredicu. Bio je 
u pravu. Debela kratka gredica je bila u stvari prozor koji sada, sa 
treskom, uleti unutra. Hamza na brzinu pobaca pripremljene kašikare 
kroz uzani otvor trudeći se da ih baci u svim smjerovima. Iz zemunice 
se začuše divlje psovke a zatim odjeknuše detonacije. Odmah zatim 
odjeknuše eksplozije iz pravca drugih zemunica. Hamza se škrto 
osmjehnu i potrča ulijevo prema ulazu u zemunicu. Sudari se sa 

Kapetanom. Umalo ne zapucaše jedan na drugog. 
- Šta je, Generale? 
- Nema vrata na ovoj strani. 
- O, jebo te! - potrčaše prema Musi. 
- Musa, mi smo. Mi smo. 


Musa je zauzeo položaj na grudobranu rova, bočno od ulaza u 
zemunicu. Vrata na zemunici se otvoriše i nekoliko prilika pokuša da 
istrči napolje. Musa ih presiječe rafalom. Trojica padoše, a ostali se 
baciše nazad u zemunicu. Kapetan otkopča kašikare i ubaci ih kroz 
vrata. Baciše se na zemlju. Samo što detonacije odjeknuše, Hamza 
zgrabi automat 1 uleti u zemunicu. 


- Čekaj Hamza. Čekaj budalo!!! 


Kasno. Hamza je uletio u zemunicu i bacio se na pod pored 
vrata. Iz dubine zemunice odjeknuše rafali. Hamza odgovori dugim 
rafalom šarajući po prostoriji. Krici i krkljanje. Zatim, zavlada tišina. 
Dim baruta štipa za oči. Hamza ustade. Kroz dim, više nasluti nego što 
vidje, neko kretanje u uglu i ispali još jedan rafal. Ponovo tišina. 
Utrčaše Kapetan i Musa. 


- Hamza, jesi I' dobro? Hamza!!! 
- Dobro je, Musa. Dobro je. 
- Huh! Jebali smo im majku. 


- Jesmo Musa, jesmo, - Hamza je nervozno šetao prostorijom 
pažljivo razgledajući. Na podu, pored peći, u poluležećem položaju, 
jedan četnik je tiho stenjao. Stomak mu je bio raznesen i on je rukama 
pokušavao da zadrži crijeva. Šutke ih je posmatrao. Ne prilazeći, 
Hamza mu ispali rafal u glavu. 


- Ne Hamza!!! - vrisnu Kapetan. 
- Šta bi ti? Da ga ostavimo da umire satima? 


Kapetan ušuti. Prašina se polahko slijegala. Težak miris baruta 
natjera ga na kašalj. Petnaestak mrtvih tijela je ležalo u raznim 


13 


položajima. Kako je koga smrt zatekla. Jednom bradatom četniku, koji 
leži na primitivnom krevetu, glava visi prema podu. Iz gelerom 
prerezanog vrata ističe krv i pravi crno-crvenkastu lokvicu na 
zemljanom podu. Krajevi lokvice se već zgrušnjavaju i postaju skoro 
crni. Na stolu poluprazna rakijska flaša, nekoliko neotvorenih konzervi i 
kutija cigareta. 


Hamza otvori jednu konzervu i poče da jede prstima. Znao je da 
su obavili zadatak. Nisu više dopirali ni pojedinačni pucnji iz okoline. 
On završi sa jelom i odgurnu konzervu. Konzerva pade sa stola i njen 
pad muklo odjeknu u prostoriji. Zapali jednu cigaru. Musa odgurnu 
mrtvog četnika sa klupe pored bureta sa vatrom i sjede. Zapali i on. 
Uskoro začuše tihe glasove njihovih drugova koji su dolazili. 


Bahnuše u zemunicu. Poskidaše kapuljače sa lica. Preplanuli, 
raščupani, nasmijani. Oči im plamte sjajem života. Dijelom od 
zadovoljstva zbog uspješno završene akcije, a dijelom zbog prestanka 
uvijek prisutnog straha prije polaska na izvršenje zadatka. Hamzi se 
učiniše kao veselo društvo na zimovanju. Nekolicina priđoše vatri koja 
je gorjela u buretu koje je služilo kao peć. Jedan odgurnu Musu u 
stranu, pa i on sjede. 


- Jebali smo im majku. Nisu se nadali da neko može proći. 
- Ma bi 1' se ti nadao na minus trideset. 

- Noćas zec i lisica skupa spavaju. 

- Daj te cigare sa stola. 

- Je 1' ko ranjen? 


- Niko, - odgovori Kemo cereći se. - Mislim da smo ih koknuli 
skoro četrdeset. 


- Opa! 

- Opa, opa! 

- Vidi ovog, k'o živ. 

- Jest sprijeda. Pogledaj mu leđa. 


Miris duhana ispuni prostoriju i uskoro nadjača miris baruta. 

- Hej, gdje vam je Dado? 


Niko ne odgovori. Hamzine obrve se sastaviše. - Je 1' opet ost'o? 
Par momaka klimnu glavom. Ostali su nevoljko gledali u pod. Napolju 
se začuše koraci i u zemunicu, k'o iz praćke izbačen, upade krupan 
četnik. U panici nekolicina se baci na pod hvatajući oružje. 


- Dobro je mangupi, dobro je!! - Dado se cerekao iza četnikovih 
leđa. 


- Da vam nema Dade da se brine o vama davno bi svi riknuli, - 
okrenu se Hamzi, - Haa, gledaj koga sam nam doveo! Hajde Hamza, 
kaži nešto. 


- Dobro je, Dado. Smanji. Kako ga maznu? 


- Eeeej, - Dado je važno otezao, - zavuk'o se ispod mrtvih, jedva 
sam ga skužio. 


Krupna, debela, zadrigla ljudeskara. Četnik. Brada. Nervozno 
prstima stišće ivice pantola. Unezvjereno gleda oko sebe. Hamza 
pomisli da je vjerovatno bio seljak, zamljoradnik, možda gazda u selu. 
A sad, četnik, ubica, palikuća. Na desnom ramenu epolete. Možda 
kapetan? Hamza se obradova. Ako ga uspiju dovući živog, dobiće 
sigurno desetak svojih zarobljenika. Cetnici su davali sve da bi 
razmjenom vratili svoje oficire. I ovaj je znao za to 1 sada se počeo 
osjećati sigurnije. 

- E pukovniče, šta sad? - Hamza se obrati zarobljeniku. 

- Sad vam jebem mater balijsku, - drsko odgovori četnik. 

- Daj ga meni, daj ga meni, - kesio se Musa vadeći nož. 


- Odjebi Musa, - Hamza ga odgurnu u stranu, - ovaj je dušu dao 
za razmjenu. Ako ga budemo mijenjali po kilaži, dobićemo dvadeset 
naših za njega. A ti, pukovniče... - Hamza se okrenu prema četniku i 
pažljivo se zagleda u njega, - sada samo polahko. Prvo i prvo, mi smo 
vama jebali mater noćas. A drugo i drugo, ti više nikom nećeš jebati 
mater. Što si jeb'o, jeb'o. Sad fino i polahko reci kako se zoveš i šta si 
po činu. Inače ću te dati Musi. 


Musa se cerio i gladio oštricu noža. 

- Ja sam rezervni kapetan JNA. 


- JNA kažeš? Vi, dakle, ni mrava niste zgazili u ovoj Bosni. 
Samo ste pobili 200.000 ljudi. Doduše muslimana. A, odakle si, 
Kapetane? - Hamzin glas je bio tih i pomalo napukao. Skoro da je 
šaputao. Osjećala se pritajena prijetnja ispod, kao oštrica brijača. 
Čovjek ju je mogao fino opipati kao nešto materijalno. 


- Odavde. 


- Hamza! Hamza! - Dino ga je vukao za rukav i šaputao mu na 
uho, - Ja mislim da je to vojvoda Kraljevac. Jednom sam mu vidio sliku 
u Komandi. 


Hamza se okrenu četniku: 
- Odavde kažeš, misliš odavde iz Kraljeva? Pričaj jadan, pričaj. 
Četnik vidno preblijedi. Hamza nastavi još tišim glasom: 


- Ti si predvodio četnike i orlove u Dobrim vodama? Ha? 
Vidjeli smo vam brabrost. Sa nenaoružanim civilima. Zene, djeca. Da te 
vidimo sad. Govori, bolan, nemamo vremena do sutra. 


- Ma nije to bilo baš tako. Znaš, naša komanda je naredila da se 
ta sela moraju iseliti ... i tako to... 


- I, ti si napisao na zidu iznad ubijenih: Jebaćemo 1 zaklati sve 
balinkuše. I one dvije curice od 12 godina. Glave ste im odsjekli. 
Možda ti lično? 


Znajući koliko kao vojvoda Kraljevac vrijedi u razmjeni, a malo 
zavaran Hamzinim tihim glasom, četnik se osjeti važan i kao da priča 
običnu svakodnevnu priču o poslu, odgovori: - Ma jesam, jebem ti 
mater. Ja sam lično jednoj odsjekao glavu. Prvo sam je silovao pred 
materom i ocem. Samo je kukala: - Nemoj me ubit, nemoj me ubit! 
Jedva sam svršio. I šta mi mo... 


Hamza podiže desnu ruku sa raširenim prstima naprijed prema 
četniku, kao da želi da se odbrani od njegovih riječi. Malo podiže lijevo 
rame. Duž kičme, po sredini leđa, ispod uniforme, bio mu je pričvršćen 
ratni nož Tanto, čija je dugačka drška malo virila ispod uniforme i 
dodirivala mu vrat. Kada je podigao lijevo rame drška noža izviri sa 

desne strane vrata. 
Musa krajem oka uhvati Hamzin pokret ramenom. 


- Neee, Hamzaaaa! - Musa skoči sa klupe i potrča prema Hamzi. 
Kapetan je stajao k'o ukopan ne razumijevajući ništa. 


Hamza urliknu. Uhvati ručku Tanta lijevom rukom preko 
desnog ramena, strelovitom brzinom izvuče nož i opisujući polukrug 
zamahnu malo ukoso prema dole. Nož pronađe vrat četnika malo ispod 
lijevog uha i zaustavi se na desnom ramenu presijecajući vrat potpuno. 
Glava se otkloni unazad i osta da visi držeći se na komadu nepresječene 
kože na leđima. Krv šiknu uvis. Još je nož bio u zraku kada se Kapetan, 
suviše kasno shvativši šta se dešava, baci na Hamzu. 


- Neeeee, Hamzaaaa!!! 


Od udara Hamza pade, a Kapetan preko njega. - Idiote!!! - 
Kapetan je urlao. 


- E, jebi mu mater, - prošaputa Musa. 
- Jebo te, koliko krvi. 


Tijelo četnika je još stajalo na nogama i krv je u vodoskoku 
padala i preko Kapetanove kose slijevala se Hamzi na lice. Hamza 
podvuče desnu ruku između sebe i kapetana i snažno se izvivši prevrnu 
ga na stranu i baci se na njega. Prisloni mu nož na grlo 1, pola režeći, a 
pola šišteći, prosikta: 


- Sljedeći put... Sljedeći put... - disao je teško 1 isprekidano, - il' 
me upucaj ili mi se sklanjaj. 


Kapetan je otvorenih usta pokušavao da dođe do daha. U 
trenutku shvati da je bio, ali da je stvarno bio, vrlo blizu smrti i ušuti. 
Hampzino lice je poprimilo boju bijelog ogrtača na njemu. Oči su mu 
divlje plamtjele. Tijelo mrtvog četnika konačno muklo pade na zemlju 
pored Hamze i krv još brže poče kuljati iz prerezanog vrata. Hamza 
ustade i dlanom ovlaš obrisa krv sa lica. 


- Dino. Dino! Šta je, opet cmizdriš. Pokupi sa Senadom sve što 
vrijedi od oružja. Dado, pretresi ih i pokupi dokumentaciju. Imamo još 
nekoliko minuta. 

Teškim korakom Hamza izađe napolje. Hladnoća ga poput šake 
udari u lice. Uzdahnu. Nasumice, skoro teturajući, krenu rovom. Na 
jednom mjestu rov se račvao 1 jedan, nešto uži krak, se odvajao prema 
šumarku u dubini visoravni. Hamza krenu njime. Osjećao je da ga 
obuzima vrućina. Gušio se. Pokušavao je da uhvati zrak i smiri dah. 
Nervoznim pokretom raskopča uniformu duboko udišući. Četnikova krv 
na licu se ledila i neprijatno mu zatezala kožu. On pogleda ruke i 
primijeti da se tresu. Hodajući polahko dođe do drveta pored kojeg je 
prolazio rov i nasloni se na njega. Prekopa džepove tražeći cigaretu. 
Besciljnim pogledom obuhvati predio. 


Lanac moćnih bosanskih planina protezao se od jugoistoka 
prema sjeverozapadu. Ogoljeni, sivkastobijeli vrhovi, skoro vječno 
pokriveni snijegom, odisali su stoljetnim mirom kao i nepregledne 
balkanske šume. Sada, gledajući sa ove visoravni, šume su se doimale 
kao ogromne tamne mrlje neravnomjerno razbacane po planinama. 
Tamo negdje u daljini nalazilo se Sarajevo koje već četvrtu godinu 
pokušava da preživi i opstane. 


Ništa od ove iskonske ljepote nije dopiralo do Hamzinog moZga. 
Gledati 1 vidjeti su glagoli koja označavaju potpuno drugačije radnje. 
Hamza je gledao, ali nije vidio. Malo raširi nozdrve hvatajući blagu 
promjenu u zraku. Vrijeme će se promijeniti. Iako je 1 dalje vladala 
žestoka hladnoća, kao da je u zraku bio nagovještaj padavina. 
Odjednom vjetar donese do njega zvuk nalik na jecanje. Hamza pretrnu. 
Ne usudujući se da diše, spusti se na dno rova. Automat mu je ostao u 
zemunici. U ruci je još uvijek držao Tanto. Usne mu se razvukoše u 
nešto što je ličilo na osmijeh, i on se pažljivo uputi prema mjestu odakle 
je zvuk došao. 


Jecaj je došao iz rova koji se protezao bliže ivici litice. Hamza 
ponovo navuče bijelu kapuljaču na lice. Lica priljubljenog uz snijeg na 
grudobranu rova proviri preko. Na samo dvadesetak metara udaljenosti, 
spram malo svjetlijeg horizonta, u drugom rovu ugleda dio siluete 
nekog čovjeka. Nepoznati je gledao prema zemunici. Hamza se 
pokrenu. Pognut, produži još malo kroz rov da bi mu došao iza leđa. 


napravi grudvu snijega i baci je u suprotnom pravcu. Covjek se trznu, 

okrenu 1 pripravnog oružja se zagleda u smjeru iz kojeg je došao zvuk. 
Hamza se pridiže. U nekoliko tihih koraka dođe mu iza leđa i bez riječi 
se baci naprijed. Nepoznati se okrenu. Hamza mu u skoku desnom 
rukom odgurnu cijev automata u stranu i uhvati ga za kosu. Tresnuše na 
dno rova. Hamza se nađe iznad četnika, zabaci mu glavu unazad i 
otkrivši vrat zamahnu nožem. Na blijedoj svjetlosti on ugleda skoro 
dječačko lice. Ruka mu zastade u zraku: 


- Šta ti, mali, radiš ovdje? 


Razrogačenih očiju, mladić-dječak je ležao ispod njega. Disao je 
kratko 1 isprekidano. Iznenađen, 1 ne znajući šta da radi, Hamza ostade 
nekoliko trenutaka u tom položaju gledajući mu lice obliveno suzama. 


Mladić je imao pištolj u futroli za pojasom. Pokuša da ga izvuče 
desnom rukom, ali mu je lakat bio blokiran Hamzinim koljenom. 
Nekako uhvati pištolj i ne izvlačeći ga, okrenu ga zajedno sa futrolom 
prema Hamzi 1 opali. Metak očeša Hamzine grudi, rasječe desnu stranu 
lica 1 odleti u noć. Hamzi se učini da mu je mozak eksplodirao. Urliknu 
i svom snagom sjuri nož u mladićevu glavu. Tanto s lahkoćom prođe 
kroz lobanju i izađe sa druge strane glave. Istrgnuvši nož, Hamza skoči 
sa tijela koje se grčilo u samrtnom hropcu. Okrenu se brzo oko sebe. Ne 
ugledavši više ništa, strgnu kapu s glave, podiže ruke prema nebu i 
arlauknu. Dugi vučiji urlik. 


- Aarrhhhuuuuuuu!!! 


Urlik bijesa zbog ranjavanja. Urlik žalosti zbog glupe i potpuno 
nepotrebne smrti ovog četnika, skoro dječaka. Urlik bijesa na sebe i na 
ovakav život, na cijelo čovječanstvo koje nijemo gleda direktni prenos 
ove kataklizme. 


- Do kaaaaad! 


Strže maramu s vrata 1 pritisnu je na lice. Iz grla su mu izvirali 
glasovi slični režanju. Prvi šok je prošao, i sada je osjećao da mu se 
mozak raspada od bola i da mu se mrak navlači na oči. Pokuša da 
stresanjem glave odagna mrak, ali to izazva tako strašan talas bola da se 
zatetura i nasloni na grudobran rova. Skide maramu s lica i opipa desno 
oko. Kao da je bilo tu. Teturao je prema zemunici. Iz nje su, privučeni 

pucnjem, istrčavali ostali. 
- Šta je bilo, Hamza? 
- Ništa. Dobro je. Idemo, idemo! 
- Hamza, Hamza! 
- Dobro je, idemo. 


Kapetan mu pritrča i zagrli ga. Krv se slijevala niz obraz ispod 
marame. Stisnuvši zdravo oko, Hamza je nastojao koncentrisati misli. 


- Dobro je, Kapetane. Ne boj se. Skupi ljude i idemo. Igranka 
počinje. 
- Nismo uzeli ništa... 


- Zaboravi. Trči, trči! - Hamza ih pogura jednom rukom. - Trk, 
trk... Ne okreći se 1 ne čekaj. Vidimo se. - Za sebe doda: - Ako Bog da. 


Ljudi potrčaše. Pola padajući, a pola se kližući spuštali su se niz 
liticu. Hamza krenu za njima. Pokuša da potrči, ali mu to izazva novi 
talas bola. Požuri, poguren držeći maramu na licu. Slabo se orjentisao 
gledajući jednim okom. Okliznu se, pade, glavom teško udari o tlo i 
ostade da leži. Opsova. Nož mu je ispao. Pipajući nasumice po snijegu, 
pokuša da ga pronađe. 


Četnici sa drugih položaja su, konačno, shvatili zašto se njihovi 
ne javljaju i počeli su sa granatiranjem, do maloprije svog položaja. 


-Kurvini sinovi, - pomisli Hamza, - imali su skinute koordinate. 


Već je prva granata pala samo metar - dva od zemunice. Hamza 
konačno napipa ručku Tanta. Hladni dodir metala ga malo umiri i on 
poguren, trpeći bol, potrča prema litici. Eksplozije su parale noć. Tek 
što bi uho uhvatilo zvuk šištanja dolazeće granate, odjeknula bi 
eksplozija. Žuto-crveni bljesak bi za trenutak obasjao okolinu i busenje, 
kamenje i geleri bi prsnuli unaokolo. To da se neko baci na zemlju kad 
čuje dolazak granate bio je samo filmski trik. Eksplozije su odjekivale 
kao da su četnici odlučili da uzoru i prevrnu cijelu visoravan. 


Hamza je bio na par koraka do litice. Već je počeo razmišljati o 
spuštanju, kad neposredno iza njega eksplodira granata. Detonacija, 

geleri, kamenje i zemlja ga zahvatiše, podigoše i kao lutku baciše u 
zrak. Dok je letio, znao je da mu je tijelo razneseno. Da je konačno i 
definitivno dobio pun pogodak. 


- To je, dakle, to. 


Potonuvši u mrak, nije ni osjetio kad je svom silinom uletio u 
granje drveća ispod litice, ni kada je lomeći 1 kršeći sve pred sobom 
konačno tresnuo od zemlju i, kao lopta, odskakujući i kližući se, 
konačno se zaustavio u nekom rastinju u neposrednoj blizini mjesta 
gdje su imali zadnji odmor kada su prije pola sata kretali u akciju. 


Kližući se 1 kotrljajući Musa udari u Kapetana. 
- Juhuuuu, Kapetaneeee! Cuvaaaaaaj! 
- Pazi ovo, pazi ovo! 


Senad, kao da se ponovo vratio u djetinjstvo, projuri pored njega 
kližući se na leđima, udari u jedno drvo i odkliza dalje pokušavajući da 
upravlja nogama. 


Kapetan je pokušavao da sačuva ozbiljnost trčeći 1 pridržavajući 
se rukama za drveće i rastinje. Okliznu se, pade, pa 1 on otkliza niz 
brdo. Zvuk treska tijela od zemlju natjera ga da se okrene. Malo pored 
njega Hamzino tijelo udari u zemlju, odskoči i kližući se zaustavi u 
grmlju. 


- Musa, Musa, ovamo! Heeeej, Musaaa! 


Musa se uhvati za jedno drvo 1 zaustavi. Teško se ispentra nazad 
do Kapetana 1 njih dvojica krenuše prema grmlju. Hamza je ležao na 
stomaku. Na leđima je imao veliku krvavu mrlju. U stvari, sva leđa su 
bila jedna velika krvava masa. Vojna jakna pokidana gelerima. 

- Uh, majku mu. Izgleda skroz loše. 


Okrenuše ga na leđa. Hamzino lice je bilo prekriveno krvlju. 
Tamo gdje nije bilo krvi, mrtvačko bljedilo. Desna ruka neprirodno 
savijena. 


- O, jebem ti život! Hamza, Hamza, - Musa ga je blago šamarao. 


- Ništa. Daj da ga ponesemo. Okreni ga ponovo na stomak. 

Kapetan skide vindjaknu i podvuče je pod Hamzu. Rukave 
zaveza na leđima. 


- Uhvati sa jedne strane. Hajde, šta gledaš? 
- Ne može ovako. Lice mu je dole. Smrznuće se. 


- Čekaj, čekaj. Daj džemper. Umotaj mu glavu u džemper. Prvo 
mu stavi maramu preko rane da mu se džemper ne zalijepi. Tako, dobro 
je. E sad uhvati sa jedne strane. 


- Stani da mu uguram i ovu ruku pod jaknu. Izgleda da je 
slomljena. 


- O.K. Idemo. 


Tijelo lahko skliznu niz padinu. Kočili su nogama koliko su 
mogli. Uskoro dodoše na dno vododerine. gdje su se dvije padine 
sastajale. Ostali su bili na okupu. 


- Hej, šta je to? 

- Hamza. 

- E, jebi ga sad. 

- Je I' puno najebo? 

- Ja mislim da jest. 

- Opalilo ga s leda. 

- E, moj Hamza. 

- E, sad smo popušili. 
- Babo ti je popušio. 


Četnici su nakon visoravni prenijeli vatru na šumu ispod litice i 
nasumice ispaljivali granate. Hladnoća je naglo popustila, a tamni 
oblaci su se brzo gomilali. Uskoro poče padati gusti snijeg. 


- Ovo nam ide na ruku. 
- Ma, klinac nam ide na ruku. Imamo najmanje pet sati 


pješačenja. Nije to ništa. 

- Nije, da Hamza nije ranjen. 
- Nema veze, izdržaće Mujo i to. 
- Je I' neko zna onaj Vic... 


- Jebo te vic. Vidiš da smo u govnima do grla, a ti bi pričao 
viceve. 


- Ma jebeš ga, nije nam prvi put. 

- Nije, al' lahko može biti zadnji. 

- Ne baksuziraj. 

- Nema se više šta baksuzirat. Što je baksuzirano - baksuzirano. 


- Dosta! - Kapetan odluči da prekine priču. - Da vidimo šta 
možemo da uradimo. 


- Možemo sjest' i plakat'. 
- Dobro je Ljudi. Kaži Kapetan. 


U neposrednoj blizini eksplodira granata 1 svi se mahinalno 
poguriše. 


- Idemo na sjevero-zapad. Dvojica neka nose Hamzu. Mustafa, 
ti, Dino i Senad naprijed. I otvorite četvore oči. Mi ćemo biti iza. Ima li 
pitanja? Nema. Dobro, idemo. 


Musa i Sakib prvi uhvatiše Hamzu i mala kolona krenu. 
Penjanje je išlo teško i svaki čas se neko spoticao, padao ili otklizavao 
unazad. Musa je vukao Hamzu desnom rukom trudeći se da se lijevom 
hvata za drveće i žbunje. 


Išli su skoro dva sata, kad Kapetan naredi odmor. Ljudi su bili 
zadihani 1 para je izlazila sa njihovim dahom i iz zagrijanih uniformi. - 
Dobro smo. Ako ne bude problema, ujutro bi mogli doći do naših. 


- Ovo smo mogli preći za pola sata. 


- Dobro je, Kemo! Sta ti, u stvari, hoćeš. Cijelo vrijeme nešto 
sereš. 


- Šta, šta hoću? Hoću cigaru. Smijem li zapaliti, Kapetane? 

- Može, Kemo, može. Po ovom snijegu bi mogli 1 vatru naložit,' 
a da niko ne vidi. 


- Gdje li su oni iz izvidnice? 
- Ne brini, tu su negdje. Ispred. 


Svi, osim Kapetana, zapališe. Napetost popusti. Musa je sjeo na 
zemlju i položio Hamzinu glavu u krilo. Prstima mu napipa vrat 
nastojeći da otkrije bilo. Odrvenjeli prsti nisu mogli da otkriju ništa. 


- Vrijeme je. Idemo. 


Kolona se ponovo pokrenu. Teško su se pentrali uz brdo i još se 
teže spuštali. Još jedno brdo. I još jedno. I još... Snijeg nije prestajao da 
pada. Više nisu mogli pratiti tragove izvidnice. 


- Nema nam izvidnice, Kapetane. 
- Moraju biti negdje ispred. Ne brini. 


Na smjenu su nosili Hamzu. Na istoku je nebo počelo da blijedi 
najavljujući prvu zoru. Ljudi su teturali u tišini. Svako je bio zabavljen 
vlastitim mislima. Musa je već dugo nosio Hamzu. 


- Stani, Kapetane. Pauza. 
- Dobro. Stanite ljudi. 


Svi jedva dočekaše. Musa uze Hamzinu glavu u krilo 1 oprezno 
mu skinu džemper sa glave. Marama preko rane bila je potpuno krvava i 
zaledila se. Drugo, zdravo oko je bilo zatvoreno a mrtvačko bljedilo je 
izbijalo iz lica. 

- Hamza, Hamza! - Musa ga je lagano drmusao, - Hamza, čuješ 
li me? 

- Musa, vidi diše li. Ne vidim da mu ide para iz usta. 

- Hamza, Hamza, hej, ja sam, Musa. Hamza. 

- Boga mi Musa... 

- Šta Boga mi? - Musa zareža. - Hamza, Hamza. 


Nagnu se nad Hamzino lice pokušavajući da otkrije i najmanje 

tragove disanja. Ne uspijevši, poče ga ponovo drmusati: 


- Hamza, Hamza, - panika ga je polahko hvatala, - Hamza, sve ti 
jebem! Diši! Diši! Diši! Jebem ti familiju, misliš se sad izvuć'. Ne 
može. Ne može, čuješ li me. Diši. 

Musa mu poče puhati u lice nastojeći da ga zagrije. Uskoro se 
sledena krv poče otapati. On rukom poskida komadiće leda. 


- Hamza, hajde. Ma diši, jebem ti fakultet! Hoćeš li cigaru? Daj 
mi cigaru. 


- Musa, nisi normalan. 
- Musa, ostavi ga, šta ti je? 


- Daj mi cigaru! Daj mi prokletu cigaru!!! - Musa je već vrištao. 
Uze cigaru, povuče snažno dim, nasloni usne na Hamzine i iz sve snage 
upuha dim u njih. Ponovi to još jednom. I još jednom. Ljudi su se 
zagledali. Kapetan ustade i poče da osmatra predio ispred njih. 


- Musa, stani malo. 
- Musa, ja mislim da je on gotov. 
- Daj da ga sklonimo negdje. Vratićemo se poslije. 


- Šta? Prije bih sebe ostavio, - sad ga je panika potpuno uhvatila. 
Cijedio je psovke, povlačio dimove 1 upuhivao ih u Hamzina usta. 


- Musa, stani malo da vidimo, - Kapetan pokuša da bude 
razložan. 


- Dosta! Ni jedne više. Hamza, Hamza! 


Malo od duhanskog dima, malo od drmusanja, a u stvari Božijim 
davanjem, negdje iz dubine Hamzinih pluća začu se tiho krkljanje. 
Skoro kašalj. 


- Tako je! Tako je! Diši, sve ti jebem! - Musa je urlao. 

- Pssst, - prošaputa Kapetan. 

- Ma šta psst? 

- Tišina, tišina, - ponovi Kapetan pokazujući prstom prema 

proplanku u čijoj su se blizini nalazili. 


Na drugoj strani proplanka, kao sjene na mutnoj svjetlosti prve 
zore išli su četnici razvijeni u strijelce. Pretraživali su šumu. Svi 
polijegaše nastojeći da se stope sa snijegom. Kapetan je osjećao da se 
snijeg ispod njega topi i da mu se džemper natapa vodom. 


- Nemoj da bi neko repetirao. 


Četnici su išli preko proplanka, jednim krajem kolone 
zahvatajući udaljeniji kraj šume. Do Kapetana su dopirali njihovi 
glasovi, ali nije mogao da razazna šta govore. 


- Ako nas otkriju, biće to brz kraj, - pomisli. Drveće oko njih je 
bilo rijetko, a žbunje bez listova koji bi ih sakrili, nije pružalo nikakav 
zaklon. 


-Musa! - Kapetan ga prstom pozva. - Ako nas otkriju, uhvati 
Hamzu 1 niz brdo. Gledaj da se negdje zavučeš. Mi ćemo ostati da te 
probamo zaštititi koliko dugo mognemo. 


Musa ga pogleda ispitivački: 
- Znaš da se ne bojim. 
- Jebo te strah. Uradi k'o što sam ti rekao. 


Musa se zagleda u njega. Prvi put je čuo da Kapetan opsuje. 
Naceri se. 


- Znaš, Kapetane, sad mu ga dođeš k'o naš... 

- Hvala ti Bože, - sad se Kapetan škrto nasmija. 

U tom trenutku do njih dopriješe uzbuđeni glasovi četnika. 
- Čekaj! - Kapetan se napregnu da razumije o čemu se radi. 
- Izgleda da su pronašli tragove naše izvidnice. 

- O, jebo te! Valjda ih neće nagaziti. 


- Ovo je dobro. Nadam se da će krenuti za njima. - Kapetan je 
grozničavo razmišljao nastojeći da pretpostavi razvoj događaja. 


- Ako krenu za njima, znači da smo mi trenutno bezbjedni. Ali, 

to znači da su naši nadrljali. 
- Ne boj se za njih, Kapetane, Mustafa je šumnjak. 
- Šta je on? 


- Sumnjak, Kapetane, šumnjak. Cijeli život je proveo u šumi. 
Kažu da je rukama lovio lisice. Privuče im se 1... cap. 


- Nadam se. U svakom slučaju, sad ne možemo ništa uraditi. 
Sačekaćemo jedno pola sata. Kemo, ti i Sakib krenućete prvi. Ne 
udaljavajte se više od pet minuta. Idite njihovim tragom. Valjda ne 
mogu pretpostaviti da nas ima i sa ove strane. Samo polahko da ne 
naletite na njih. 


Sakib skide jaknu i pruži je Kapetanu. 
- Nema govora. 


- Nemoj zajebavat, Kapetane. Ako nam umreš od zime nikakve 
koristi od tebe. Ja ću se sad svakako kretati. 


- Uzmi, uzmi Kapetane, progovori Musa. Ponovo nježno navuče 
džemper na Hamzinu glavu 1 uhvati za jedan rukav kojim je Hamza bio 
vezan. 


- Idemo ljudi. 


Dvojica krenuše ubrzano ispred, a Musa, Kapetan i Dado, 
vukući Hamzu po snijegu, krenuše za njima. Hamza sada nije 
predstavljao nikakav teret jer je tijelo lahko klizilo po snijegu. Nakon 
pola sata pješačenja, izvidnica ih sačeka. 


- Četnici su na pola sata ispred. Idu ubrzano. Izgleda da su blizu 
naših. Valjda će ih Mustafa osjetiti prije nego bude kasno. 


- Ne brinite za Mustafu. 


KkkAkKk 


Izvidnica je bila na dobar sat hoda ispred njih. Nakon što su 

prešli preko proplanka, širokog stotinjak metara, Mustafa naredi odmor. 
Bez dodatnog tereta i samo sa oružjem u rukama, ljudi su se lahko 
kretali kroz šumu. 


- Nema četnika s glave. 

- Nemoj dvaput reć'. 

- Šta misliš, Mustafa, koliko smo izmakli našim'? 

- Pa, oko sat vremena. 

- Hoćemo |' ih čekat,' ili da idemo dalje? 

- Sačekaćemo dok se pojave na proplanku. 

- Da zapalimo po jednu? 

- Nemoj, majke ti. Kad naši dodu. 

- Mustafa, ja ću malo prikunjat. Probudi me kad se naši pojave. 
- Prikunjajte obojica. Zauhar je. Zvaću vas. 


I Mustafa zaleže na snijeg gledajući preko čistine. Kad dođu 
njihovi, imaju još oko dva sata hoda. Ako se linije nisu pomjerile u toku 
noći. Osjetio je da ga umor savladava. Nalazio se u nekom čudnom 
stanju polusna. Znao je da ne spava, a ipak je sanjao. Nakon izvjesnog 
vremena, vjetar do njega donese glasove. Pretrnu. U trenu je shvatio da 
to nisu naši. Kapetan ne bi dopustio galamu. Ne, na ovom mjestu i u 
ovoj situaciji. Stavi ruku na Dinina usta i drmnu ga. Dino poskoči. 


- Pssst. Tišina. Slušaj ovo... 

Ne usuđujući se da dišu, sva trojica su pomno osluškivali. 

- Četnici. 

Oprezno izvirujući, ugledaše razvijenu kolonu četnika koji su 


izbijali na čistinu. Snijeg je već dobrano zameo njihove tragove, tako da 
četnici nisu mogli odrediti kada su prošli. 


- Slušaj. Kad dođu na pola čistine pucamo. Razvucite se. Po 
desetak metara lijevo i desno. Po jedan rafal. Samo po jedan. I trk. 
Nema zaustavljanja do sljedeće kose. One gore. Dok skontaju šta se 

dešava, bićemo gore. I ne izvirujte puno. Još nešto. Naši su iza njih. 
Kapetan 1 ostali. Mi ćemo odvuć' četnike. Možda sve bude dobro. Samo 
mi se nemojte junačiti. Kad ja zapucam, počnite. 


Četnici su sporo izlazili na čistinu. Tridesetak njih. Već su im 
mogli razaznavati lica. Mustafa polahko izbaci automat ispred sebe. 
Igranka je mogla početi. Nanišani i opali. Dugi rafal, nekoliko kratkih, 
opet dugi. Osjeti zadovoljstvo sasipajući metke u živu silu. Ostali, 
također zapucaše. Četnička linija se zaljulja. Iznenađenje potraja jedan 
trenutak a onda se svi strmoglavo pobacaše na zemlju. Razlijegoše se 
krici ranjenih i bijesni uzvici i psovke ostalih. Prije nego što odjeknuše 
četnički rafali Mustafa otpuza unazad 1 sva trojica se dadoše u trk 
nizbrdo. Iza njih su odjekivali rafali i eksplozije. Dotrčavši do 
vododerine, nastaviše u trku prema vrhu kose. Izbivši na nju, prvo 
oprezno osmotriše predio ispred sebe. Ne otkrivši ništa, okrenuše se 
unazad. Četnici su shvatili da su oni napustili položaj i ponovo su, ovaj 
put mnogo opreznije, krenuli naprijed. Mustafa shvati da je njihov novi 
položaj greška i da će četnici pretpostaviti da su oni na vrhu. Moraju ići 
malo u stranu. Bar stotinjak metara. Već je htio da kaže da se moraju 
skloniti, kad zazvižda tromblon. 


- Dolje! - Mustafa se baci nastojeći da uroni u zemlju. 


Eksplozija ga odiže od zemlje i baci u zrak. Pade i strese 
glavom. Pogleda okolo. Nedaleko je ležao Senad. Ono što je ostalo od 
njega. Direktan pogodak. 


- Dino, Dino! 

- Ovdje sam. 

- Jesi 1' dobro? 

- Jesam. Samo ogrebotina u ruku. 

- Idemo, brzo, brzo, - dadoše se u trk. 


Trčali su kao bez duše. Padina je bila blaga 1 gusta šuma ih je 
sada skrivala. U punom trku su dotrčali do kraja padine. 


- E jebi ga, - Mustafa se jedva uspio zaustaviti. Padina se 

završavala strmom liticom. 

- Desno, desno, - nastaviše trčati savijajući za devedeset stepeni. 
Iza njih se više nisu čuli pucnji. 

- Uvijek je lakše biti lovljeni nego lovac, - dobaci Mustafa u trku 
Dini. 

Dino je bio uplašen. Zgrabi malo snijega i ubaci u suha usta. 


Osjeti se bolje. Imao je utisak da bi mogao trčati satima. Izbiše na novu 
kosinu. 


- Ne na vrh. Trči na stranu! Na stranu! 
Povukoše se sa vrha kosine u stranu. 
- Sad' ćemo ih zajebat'. Znaš, Dino, jesi !' igrao nekad poker? 


Ne dobivši odgovor od Dine koji je zurio u pravcu iz kojeg su 
očekivali četnike, Mustafa nastavi: - Ovo ti je isto. Ako izblefiraš kako 
treba, dobio, SI. 


- A ako se zajebeš, popušio Si. 


- Haa, haaa! Dino, Dino, ko te je tome naučio. To je ružno. Ti si 
mlad za takve psovke. 


- E, jebeš ga, mlad da pušim, mlad da ganjam cure, mlad za 
pivo. Znaš li ti, Mustafa, za šta ja nisam mlad? 


- Znam, da pogineš. 


- E, tačno. Tačno, tačno. Ideš li na sve ili nešto? Nisam mlad 
samo da poginem. 


- Ko ga jebe? Ovdje ćemo ih sačekat'. Dobro smo ih načeli. Ja 
mislim da smo ih desetak izbacili iz stroja. 


- Ne znam samo odakle ih više dovlače. Samo u Zadnjih 
nekoliko akcija smo ih koknuli skoro dvjesto. 


- Jest. A oni su naših 200.000. 


- Tačno, taaaačno. Ali civila. Žena, djece. A mi njihovih 
vojnika. A pogledaj sada, na jednog pravog četnika dovode desetak 


30 


skoro dječaka. Troše se moj Dino. A sporo se obnavljaju, - mračno 
zaključi Mustafa. 


- Evo sinoć. Koknuli smo ih, ja mislim skoro četrdeset. I sad 
desetak. 


A izgubili smo Senada. I možda Hamzu. Senad je rikno k'o lav. 
- Ma kako možeš tako? 

- Šta kako mogu? Pogino, i jebi mu mater. 

- Mislio sam da ste bili raja? 


- Ma ne seri, oči mu se napuniše suzama, - da je živ, da je 
ranjen... Odrasli smo zajedno. Ovako. Jebi ga. I ne seri više, majke ti. 


Ležali su dvadesetak minuta. Četnici se nisu pojavljivali. Da ih 
nisu izgubili. Nemoguće. Tragovi su se dobro vidjeli na snijegu. Jedino 
da ih ne okruže. Pomislivši na to, Mustafa se zaledi. Sigurno su krenuli 
da ih opkole. 


Kkkk 


Musa nije ispuštao Hamzu. Kapetan i Dado su se smjenjivali. 
Svakih desetak minuta izvidnica ih je sačekivala. Na trećem sastajanju 
izvidnica je dotrčala do njih. Sav zadihan, Kemo saopšti Kapetanu: 


- Pucnjava. Jedno dvadeset minuta odavde. 
- Čuli smo. To je Mustafa. 
- Dobro je. Nisu ga uhvatili na spavanju. 


- Da vidimo. Mustafa će ih sigurno odvući dalje. Ako mi 
nastavimo ovim pravcem, postoji mogućnost da naletimo na njih. 


Musa Se ISCETI: 
- To bih volio. 


- Musa, tvoje je da se brineš o Hamzi. 

- Njemu će biti bolje ako koknem kojeg. 


- Prestani. Kemo, ponovo naprijed. Mislim da će Mustafu 
uskoro uhvatiti u zamku iz koje će se teško izvući. Ovako: plan je da 
idete za njima dok ne otkrijete četnike. Neka Sakib ostane, a ti se vrati 
prema nama. Mi ćemo nastaviti vašim tragom. Kad se sretnemo 
vidjećemo šta dalje. 

Kemo 1 Sakib požuriše 1 uskoro se izgubiše u šumi. 


- Idemo i mi, - Kapetan uhvati Hamzu s jedne strane, Musa 
prihvati s druge. Krenuše. Dado se izdvoji malo ispred njih. 


Nakon samo petnaestak minuta šumom se prolomiše rafali, a 
uskoro i nekoliko eksplozija. 


- Kašikare, - Kapetan zabrinuto pogleda Musu. Izgleda da je 
Kemo naletio na četnike. 


- Nisu mogli biti toliko pametni da postave zasjedu na svom 
tragu. 

- Ja idem naprijed, - Kapetan pokretom ruke ušutka Musu. 

- Ako se ne vratim za petnaesetak minuta, snalazite se. 

- Uskoro i njega proguta šuma. 

- Spade knjiga na tri slova, - gorko uzdahnu Musa. 

- Daj da se uzme kakav bolji položaj. 


- Povuče Hamzu u zaklon iza skupine drveća koja su se stisla 
jedno uz drugo i tvorila prirodni zaklon. Nije bilo ni snijega ispod njih. 
Musa sjede, uze Hamzinu glavu u krilo i poče tiho mrmljati neku 
pjesmu. 


Dado ode na drugu stranu i zaleže. Držao je pripravan automat. 
Nakon desetak minuta pojavi se Kapetan. Musa mu mahnu rukom ispod 
drveća i Kapetan priđe. 


- Mustafa ih je dobro načepio. Pet-šest minuta odavde. A Kemo 
je naletio na ranjene i trojicu koju su ostavili da se brinu Za njih. 


- Je I' Kemo dobro. 

- Ma jest, al'... Ma ne volim ti ja to. Ja sam drugačije učio. 

- Šta je, Kapetane? 

- Nema preživjelih. 

-N? 

- Šta i? Nema preživjelih. Nemoguće da su svi poginuli u borbi. 


- Jebi se, Kapetane. Šta misliš da bi oni nama uradili? Gdje ti 
živiš čovječe? Pitaću te kad uđeš u jedno selo poslije četnika. Zajebi ti 
tu humanost. 


- Mi ne možemo biti isti. 


I nismo isti. Ko je od nas ubio djete? Ko je klao žene? Ja ću ti 
reći. Niko. Nik o. Jesi I' me čuo. A ovi s puškama što su krenuli na 
nas. Znaš kol'ko mi ih je žao? Ma... - Musa rezignirano odmahnu 
rukom, - Pitaću te za koji mjesec. Nego šta ćemo sad? 


- Idemo do Keme. Vidjećemo onda. I četnici su čuli pucnjavu. 
- Dobro je. Malo će popustiti Mustafu. 


Ponovo podigoše Hamzu i krenuše. Dado opet malo izmače 
ispred. Nakon petnaestak minuta izbiše na čistinu gdje je Mustafa 
sačekao četnike. Sa druge strane čistine mahao im je Kemo. Požuriše 
preko čistine i uđoše u šumu. 


- Ima li šta novo? 


- Nema, za sad. Oni su negdje ispred nas. Biće gusto ako 
nastavimo istim pravcem. 


- Zna li neko ovaj teren dobro? 


- Ako se na varam, - javi se Musa, - ova padina je duga, možda 
dva kilometra i završava se liticama. Ako je Mustafa došao do kraja, 
morao je skrenuti ili lijevo ili desno. Vjerovatno je skrenuo desno. Ako 
mi skrenemo ovdje, presjećemo mu put. 


- Nadam se da četnici ne znaju Za to. 


- Prije će biti da znaju. U svakom slučaju, saznaćemo ubrzo. 

- Dobro, - Kapetan je razmišljao naglas, - idemo ukoso. Kemo, 
naprijed sa Sakibom. Da ti ne ponavljam, otvori stostruke oči. Ako ih 
ne otkriješ prije nego oni tebe... - Kapetan povuče prstom preko vrata. 


Kemo povuče Sakiba za rukav i nestadoše među drvećem. 
Kapetan ponovo podiže Hamzu. 


- Idemo dalje Musa, i ovo će se zvati lani. 


- Ako preživimo, dobri moj, pošteni i prepošteni, Kapetane, 
kakav sam ti i sam. 


- Ti baš ne znaš biti ozbiljan? 


- Ma, gdje ćeš ozbiljnije. Imamo Hamzu skoro mrtvog, jednog 
mrtvog i gomilu četnika za vratom. Ako nas uhvate, žive će nas oderat. 
I kažeš da nisam ozbiljan? 


- Dobro, dobro, ne vrijedi s tobom pričati. Dado, šta si se ti 
umusio? 


Dado, mračan momak, samo sleže ramenima 1 prihvati Hamzu. 


KAkkk 


Četnici su na vrijeme shvatili da će Mustafa krenuti desno i sada 
su, razvijeni u polukrug napredovali opkoljavajući ih. Za povlačenje im 
je još ostala uska vododerina iza leđa. Ako bi krenuli na vrijeme, možda 
bi se i izvukli. Mustafa nije sa sigurnošću znao šta se događa ispred, ali 
njegov instikt dugogodišnjeg lovca zajedno sa tri godine ratovanja, mu 
je govorio da su u grdnom sosu. Dino je ležao na desetak metara od 
njega. Bio je smiren. Naizgled. Jedino se bojao da im ne padne živ u 
ruke. Izvadi pištolj, repetira ga i stavi pored sebe. Dešavalo se, s 
vremena na vrijeme, da sa četnicima razmijene zarobljene, ali njega 
sigurno ne bi mijenjali. Ne poslije sinošnje akcije. Hamza je zajeb'o 
situaciju, kad je ubio Vojvodu. Al', jebi ga, šta bi sa njim cijelu noć po 
šumi? I on bi ga ubio. Ono što su četnici uradili u Dobrim Vodama, ne 
može se Vidjeti ni na filmovima strave 1 užasa. 


34 


- Ko ga jebe? - prošaputa za sebe, - Mustafa, Mustafa! - 
Sapatom ga je dozivao, - Vidiš li išta? 

- Ništa. Izgleda da nas opkoljavaju. 

- Mustafa, bojiš li se? 

- Pomalo. Ali mi smo svoje naplatili. Ne mogu nas ubit' pedeset 
puta. 

- Ako bude gusto ja ću se ubit'. Ne idem im u ruke Živ. 


- Dobro, Dino. Dobro. Ima vremena za to. Nemoj da prenagliš. 
Nema ponovo. 


- Ti se zajebavaš, a meni se radi o guzZi. 


- Hajde, hajde, gledaj da ih ugledaš prije nego oni tebe, a onda 
ćemo Vidjeti. 

Snijeg je skoro prestao da pada. Promicale su još rijetke pahulje. 
Teško, olovno nebo nadvilo se nad njima i nad pusti predio. Kao da je 
neko na televizoru isključio boju. Crno, bijelo, sivo. Mustafa je sve 
mogao da shvati, ali kako slika putuje zrakom 1 preko antene uđe u 
televizor nikad mu nije bilo jasno. Zamalo da propadne u školi zbog 
toga. 


Negdje ispred njih su četnici, a iza njih Kapetan, Musa, Hamza, 
Dado... Ako bi se dobro pripucalo možda bi pogodio i naše. Potajno se 
nadao da će Kapetan zaći četnicima iza leđa. Onda bi se skoro sigurno 
izvukli. Ugleda blago kretanje u dubini šume ispred njih. Jedna ptica 
prhnu u zrak. Mustafa jače prileže uz zemlju držeći spreman automat. 
Preko mušice cijevi ispitivao je šumu. 


- Dino, dole. Pored suhe jele. Vidiš 11? 
- Ništa. 

- Možda mi se učinilo? 

- Nije, vidim jednog. 


- Ne pucaj još. Mislim da su nas skoro potpuno opkolili. Gledaj 
lijevu stranu. Ako si siguran pucaj. Ne čekaj na mene. I, Dino, majke ti, 

gledaj da pogodiš. 

- Naravski, naravski, - za sebe je šaputao Dino. 

Ležao je priljubljen uz snijeg, vireći samo sa pola oka. Konačno 
ugleda jednog. Cetnik je puzeći prelazio rastojanje između dva drveta. 
Dino ga uze na nišan, ali ne opali. Sačeka da se četnik dočepa sigurnog 
zaklona iza drveta, da klekne na koljeno i sa isturenim automatom 
izviri. Te onda Dino opali. Pogodak. U glavu. Dino osjeti likovanje. 
Kao da je to bio pucanj za start. Cijela šuma eksplodira. Hiljade metaka, 
rojevi bijesnih pčela, zazujaše iznad i oko njega. On se povuče unazad 
nekoliko metara i otrča u stranu. Ispali rafal i ponovo uradi isto. 
Mustafa je pucao 1 urlao. Stalno je mijenjao položaj da bi četnici mislili 
da ih je više. 

Kemo dotrča do Kapetana. 

- Tamo ispred. Blizu je. 

- Musa, ostani sa Hamzom. Ostali, za mnom. 


Kapetan potrča. Kemo i Dado za njim. Trčali su oko pet minuta 
kad ga Kemo stiže i povuče. 


- Stani, skroz smo blizu. Eno Sakiba. 


Puškaranje je bilo neposredno ispred njih. Pažljivo su se 
prikradali. Uskoro ugledaše prve četnike. Ležali su iza drveća i s 
vremena na vrijeme pripucavali. Kapetan rukom pokaza svojima da se 
rašire. 


KkAkkk 


U tom trenutku odjeknu prva eksplozija. Detonacija dohvati 
Mustafu 1 odbaci ga par metara, ali prođe bez ogrebotina. 


- Uh, majku ti... 
- Mustafa, Mustafa!!! - Dino ga je uzbuđeno zvao. 
- Lezi! Lezi! 

- Mustafa, mislim da su to naši. Granata je došla iza nas. 
- Jesi 1' siguran? 


- Ma čiji mogu biti? Sigurno su naši. Probaj ih uhvatiti na 
motorolu. 


Znaš da je ne smijemo koristiti. 
- Zajebi naređenje! Zovi! Zovi!! 
- Ne znam im kanal. 


- Zovi otvoreno, na zajebaji više. Čovječe, imamo još par minuta 
prije nego skontaju da smo samo dvojica. 


- Minobacač javi se, minobacač javi se. 
Nova eksplozija u neposrednoj blizini. 
- Minobacač javi se, minobacač javi se. 


- Cetooo, jesi l'još živ majku ti jebem? - začu se iz motorole glas 
pomiješan sa krčanjem. 


- Kakav četo, mi smo. Naši. 
- Jeste, jeste. Naši. Sad ste sigurno naši. Evo još jedne. 
- Dino, lezi! 


F Mustafa zabi glavu u snijeg kad odjeknu nova eksplozija. 
Cetnici su upali u razgovor. 


- Ne slušaj ga, jarane. Daj mu još koju po ušima. 
- Nema problema jaro. Ide sljedeća. 
- Ko je to? Ko je na vezi? Kaži, jebem ti mater. 


- Mustafa, ko je? Ko je? - Dino je izgubio kontrolu. Mogućnost 
da ga ubiju njegovi izbezumljivala ga je. Ne dobivši odgovor od 
Mustafe, on u panici skoči i potrča. Četnici ga opaziše i osuše vatru. On 
se baci na zemlju i dokotrlja do Mustafe. 


- Daj ga meni! Daj ga meni! Ma, daj mi tu motorolu! 


Ote motorolu od Mustafe 1 zaurla. 

- Dino ovdje, Dino ovdje. Ko je tamo? 
- Ovdje Fadil, četo. Fadil, legenda Hrasnice. 


- Fadile, jarane, ne slušaj ga. Daj mu još koju po ušima. - Četnici 
su se opet ubacili u vezu. 


- Fadile, Dino ovdje! - govorio je zadihano. Usta su mu bila suha 
i on zagrabi malo snijega i ubaci u usta. - Fadile, slušaj me dobro. 
Sjećaš li se da sam ti obeć'o jebat sestru. E neću moć' ako ne digneš 
nišane za jedno sto metara dalje. A onda se ti njoj pravdaj. 


Prije jedno dva mjeseca, Dino, prznica i ukoljica, najmlađi u 
vojsci, nježan, neustrašiv 1 lud, potukao se sa Fadilom, jedno pedeset 
puta jačim od njega. I kad je dobio nekoliko vaspitnih šamara po ušima, 
svečano je obećao Fadilu da će mu jebat' sestru. Nekoliko puta nakon 
toga sukobljavali su se u raznim situacijama kada je Dino izlazio iz 
Sarajeva i morao proći kroz Hrasnicu. Fadilu je više dodijalo da ga 
šamara, tako da je Dinino obećanje, nezvanično, još bilo na snazi. U 
jedinici su već poćeli praviti šale na Fadilov račun zbog toga. 


- Aaaaa, to si ti, seronja!! Aaaa? Evo ti još jedna, pa ako 
preživiš, da pređem na četnike. I stvarno granata eksplodira u 
neposrednoj blizini. 


- Idiote, idiote, kretenuuuuuu!!! Luđi si nego što izgledaš. 
Budalo! - Fadil je osjetio da ga je stisnuo za muda 1 nanjušio rijetku 
priliku da ga skine s grbače. 


- E, sad mi se lijepo, jasno 1 glasno izvini da svi čuju. I čete da 
čuju. I oni, i oni. I oni pričaju kako kliker može da mi 'suje sestru. 


- Fadile molim te izvini. Molim te, lijepi moj Fadile. Evo, neću 
ti jebat' sestru... 


- Opet počinješ. Je 1' hoćeš još jednu? 


- Neću. Čekaj, čekaj, čekaj. - Dino zabrza. - Evo odn'jeću joj 
cvijeće kad dođem u Hrasnicu. 


- Nije ona u Hrasncci, već u Njemačkoj. 


- Još bolje. Tražiću odmor i idem u Njemačku. 

Fadil je u međuvremenu izdao naređenje minobacačima i 
ekplozije odjeknuše na stotinjak metara od Mustafe 1 Dine. Začuše se 
kletve 1 jauci i četnici se u trku pođoše povlačiti. 


Kapetanova motorola zakrča. Valjda je pritisno prekidač kada se 
bacio na zemlju. On je dohvati, pronađe kanal i malo pojača ton. Bio je 
svjedok cijelog razgovora. Brzo rukom pozva ostale. 


- Lijevo, lijevo, odmah. - Kapetan se trudio da se sklone sa linije 
kojom će se četnici povlačiti. 


Potrčaše ulijevo i zauzeše položaj. Uskoro se pojaviše četnici. 
Trčali su. Kapetan sačeka da skoro prođu pored njega i naredi paljbu. 


Automati sasuše rafale 1 nekoliko četnika pade. Ostali bezglavo 
potrčaše na drugu stranu. 


Kapetan skoči i potrča nazad prema mjestu gdje su ostali Musa, 
Dado i Hamza. Kemo potrča za njim, a ostali krenuše prema Mustafi, 
glasno se derući i dozivajući. Nove eksplozije u blizini. To je Fadil 
nasumice pretraživao šumu. Kapetan opsova. Jedna granata eksplodira 
iz pravca gdje je bio Musa. 


- Majku mu, nije valjda, - Kapetan potrča još brže. 


U dimu ekplozije, on ugleda Musu kako leži držeći se za nogu i 
režeći od bolova. Nedaleko od njega ležao je Dado i sa uperenim 
automatom osmatrao šumu u pravcu kojim su se četnici povlačili. 


- Fadile, obustavi vatru, obustavi vatru!!! 
- Ko je sad? 
- Kapetan. Obustavi vatru! 


-Pa kol'ko vas ima tamo? Prebacujem Dinu za najmanje sto 
metara. 


- Obustavi vatru, jebo te Dino. 
- Dobro, dobro. - Fadil se pokunji. 
- Fadile, pošalji svoje, imamo ranjene, - ponovo se javio Dino. 
- Evo idu. Je I' dosta desetak? 

- Jest, samo nek požure. 
- Idu, idu. Nemoj da bi neko puc'o. 
- Neće. Gotovo. 


Kapetan pritrča Musi. Mišić iznad ljevog koljena je bio potrgan 
gelerom i meso je virilo kroz razderane pantole. Kapetan skide maramu 
oko vrata i priteže je iznad rane. Musa je bio svjestan. 


- Biće dobro, Musa. Biće dobro. To su naši. 


- Jebi ih. Četnici me ganjaju tri godine a sad me nađe naš 
hajvan. 


- Šuti, da se nisu pojavili... 

- Ja sam najeb'o i 'vako. 

- Al' ćeš preživiti. Sad fino u Sarajevo, pa na bolovanje. 
- Kako izgleda? 

- Loše, al' biće dobro. Ostaće ti noga. 


- Baš dobro boli. - Musa je nastojao da ostane pri svijesti, ali mu 
se mrak navuče na oči 1 on se izgubi u crnilu nesvjestice. 


- A što ti, Dado, ne pogleda Musu? 
- Preživio je dok ti nisi doš'o. 
- Bolan ne bio, vidio si da je ranjen. 


- Jesam. Preče je bilo da gledam četnike. - Dado je hladnokrvno 
posmatrao Kapetana. 


- S kim ja ratujem? 


Fadilovi dotrčaše sa nosilima. Staviše Musu na jedna nosila, a 
onda podigoše i Hamzu. 


- Njega na stomak. Na stomak. 
- Dobro, Kapetane. Ljudi moji, dobro ga je dohvatilo. 


- Šta dohvatilo? Popio je devedeset posto gelera. 

- Dobro je, mangupe. Ti znaš kol'ko posto. 


Bilo je već poslijepodne kad Mustafa i Dino dođoše do 
Fadilovih položaja. Fadil zagrli Dinu k'o najrođenijeg. 


- A, prpa bato, prpa. Vuna, vuna! Haa? Jesi 1!' vidio kako ja to 
radim? Pa se ti opet zajebaji sa mnom. 


- Dobro je, Fadile. Pogodio si Musu. 


- Štaaa! Musu! Gdje je. Je I' ozbiljno? Je I' živ? Dino, zajebaješ 
se? 


- Ne zajebajem. Eto ih za mnom. 
- E, jebem ti život. A otkud oni iza vas? 


- Duga priča. Bolje daj kafu i cigaru. Naj'o sam se straha k'o 
nikad u životu. 


- Sad će ovi moji kafu. Hajde, šta čekate. Čuli ste šefa. Kafu! 


- Nek mu je tvoja sestra napravi, - odgovori jedan vojnik i 
pobježe napolje prije nego što je Fadil mogao da vidi o kome se radi. 


Fadilovi ljudi nosili su Hamzu i Musu. Dado je išao posljednji, 
stalno se osvrćući. Prolazili su pored položaja koji su do maloprije 
držali Mustafa 1 Dino, kad se Kapetan okrenu da zovne Dadu. U 
trenutku dok se ponovo okretao u smjeru kojim su išli, metak ga pogodi 
u grudi. Bolno uzviknu, podiže desnu ruku do srca, zanese se 1 pade. 


- Snajper, snajper! Lezi, lezi! 


Jedan od vojnika koji je nosio Musu zakasni, zbunjeno pogleda 
oko sebe 1, već u sljedećem trenutku, metak mu raznese glavu. 


- Zaklon, zaklon. U drveće. 


Ljudi počeše puzati. Još nekoliko metaka prošišta iznad njih. 
Snajper je bio na nižem nivou i nije ih mogao dohvatiti dok leže. 


- Brzo, brzo! Povuci Kapetana! 
- Ostavi vojnika. Mrtav je. Mrtav je, kad ti kažem! Vratićemo se 


kasnije. Ma, ostavi ga! 

- Fadile, Fadile, javi se. 

- Šta je sad? 

- Snajper. Tamo gdje si prvi put našao četnike. 

- Evo, idemo odmah. Jesi !' siguran da nema naših? 
- Jesam, kreni više. 


Nakon prve granate koju su Fadilovi ispalili, četnici su se počeli 
ubrzano povlačiti. Jedan od njih, hrabriji, luđi ili podliji, sa snajperom u 
ruci u trku uskoči u malu prirodnu uvalu iza jednog velikog bora i 
zaleže. Strpljivo je čekao razvoj situacije. I zaista, nakon desetak 
minuta, kad je granatiranje prestalo, pojavi se mala kolona. Naprijed je 
išao Kapetan, a za njim vojnici noseći ranjene. Misleći da ih ima još, on 
ne zapuca dok su ovi bili na čistini. Pošto se nije pojavljivao niko više, 
on u zadnji trenutak uze na nišan Kapetana. Znao je da niko ko ide u 
diverzantsku akciju ne nosi pancir i on odluči da gađa u srce. Nišani su 
se poklopili i on opali. Vidje kako se Kapetan zanese i brzo prenese 
nišan na vojnika koji se nije na vrijeme sklonio. Ovaj put je gadao 
glavu. Vojnik pade. Ostali su već polegli 1 bili su mu izvan dohvata. Na 
brzinu ispali nekoliko metaka iznad njih i polahko, bez žurbe se poče 
povlačiti. Nije osjećao zadovoljstvo. Iz Ukrajine je došao u Bosnu da 
zaradi 1 pošteno je odrađivao svoj krvavi posao. Izmaknuvši se 
dovoljno, potrča. Bio je izvan domašaja kad su odjeknule prve 
eksplozije. Škrto se nasmija. 


Kkkk 


Kemo skide vindjaknu sa Kapetana. Rana je opasno krvarila. U 
trenutku kad je snajperista pritiskao obarač, Kapetan se okretao, tako da 
je metak, umjesto da pogodi u srce, samo duboko okrznuo grudi. Kemi 
neko doda maramu i on je nadoveza na svoju. Poturi ispod zavoja 
tampon i steže preko grudi. 


- Hajde ljudi, požurite. Kapetan opasno krvari. 


- Dole, lezi! Snajper je još ovdje. 

- Otiš'o je do sad, ne brini. Bio je to profesionalac. Majku mu... 
- Ima muda. 

- Fadile, javi se. 

- Kaži. 

- Imamo još jednog ranjenog. I jedan tvoj je pogin'o. 


- Jebem ti život! Šta je ovo danas? Dobro, šaljem ti još nekoliko 
Ijudi. Je 1' sad sigurno? 


- Valjda jest. 

- Požurite kol'ko možete. 

Uskoro se kolona zaustavi pred Fadilovom zemunicom. 
- Dajte doktora. Ima li doktor ovdje? 

- Kakav doktor? Daj unesite ih unutra. 


Mala, primitivna zemunica bila je napravljena na brzinu i 
sigurno ne bi izdržala direktan pogodak granate imalo većeg kalibra. 
Unutra se ulazilo iz uskog, blatnjavog rova, tako da jedva unesoše 
ranjene. Fadil odveza maramu sa Kapetanovih grudi i osmotri ranu. 


- Dobro je. Nije mu ništa. 
- Šta dobro? Jesi 1' normalan? Vidiš li kol'ko je pokidano? 
Rana se ponovo otvorila i krv je isticala tankim curkom. 


- Ništa to nije kad ti kažem. Potrgan mišić 1 sastrugano rebro. 
Izgleda ružno, al' ne brini. Do Sarajeva će on i prohodat'. Kad ti kažem. 


- Ja ću bit sretan ako nam preživi. 
- Ne boj se, jaro. Nagled'o se Fadil rana više nego prije rata cura. 
- Pa bolan ne bio, kako nemate doktora? 


- Kako nemamo? - Fadil ponovi pitanje. - Kako nemamo? Fino. 
Ako je samo znao dat' injekciju, pobjeg'o je. Ono malo jada što je ostalo 
u Sarajevu ne može oka sklopit' od posla. Nemoj mi, molim te, 
intelektualaca. 

- Nemoj tako Fadile. Eno ti Hamze. 
- Ha! Hamze! Hamza je razbojnik, a ne intelektualac. 
- E, sad, k'o ja ne znam šta je intelektualac. 


- E, moj jaro, da mu nije bilo babe, završio bi on u Zatvoru u 
Zenici. 
- Bi klinac. On je pošteno pozavršav'o škole. 


- Ne kažem da nije. Svaka čast. Samo ne znaš ti Hamzu kakav je 
bio prije. AI' babo, malo po malo, malo džamija, malo tekija i naš ti 
Hamza izađe na pravi put. 


- Je 1' mu babo zajeban? 


- Kakvi. Nikad taj nije dig'o ton na Hamzu. Da ne kažem da ga 
je udario. Bože sačuvaj. 


- Da je meni bio takav babo. 


- E, slušaj sad. Ovo je najbolje. Njegov babo je pobio više Rusa i 
Nijemaca nego svi mi ovdje četnika. 


- Ne seri. Kakvi Rusi, kakvi Nijemci. Majke ti, đe njih nađe? 


- Jesi 1' ti čuo za Ustašku legiju pod Staljingradom u Drugom 
svjetskom ratu? 


- Nisam, a što? 


- Kad su Nijemci došli u Sarajevo vrbovali su naše mladiće da se 
bore protiv komunista. I Hamzin babo je otiš'o sa osamnest godina. 
Niko ne zna šta je sve proš'o. Uglavnom, oni su ti se borili protiv Rusa. 
Onda je on prevrn'o, pa se borio protiv Nijemaca. Jednom, kad sam bio 
mali, prisluškiv'o sam kad je bio kod mojih na sijelu. Bože sačuvaj. 


- Da sam juče umro ne bi znao. 


- A i mi se raspričali. Al' svakako ne bi mogli niz Igman za dana. 
Ubiše PAM-ovima sa Ilidže. 


- Uh, dobro si. Ja sam to smetno s uma. Još mi je Igman falio. 
- Falio ne falio, eno ga gore. Hajd' da vidimo za auto. 

Izađoše napolje. Fadil nastavi kao za sebe: - Jebi ga, Kemo, ti 
mu ga sad dođeš k'o glavni. 


- Fala ti ko bratu. Sjebali su Kapetana, Hamza popušio, Musa 
najeb'o ... E sad si ti, Kemo, glavni. 


- Znaš šta Kemo? 'Sujem i ja, al' ti ga baš pretjera. Pokupio si 
sve moguće psovke. Mog'o bi knjigu izdat'. Prodavala bi se k'o halva. 


- Namoj zajebavat'. Prvo što sam naučio u ratu je da 'sujem a 
onda da ubijam. Poslije su došle suptilnije stvari kao što su kako 
preživit' na ničem deset dana, okupat' se sa litar vode, pišat pravo u 
šolju po mraku. Vjeruješ li ti meni da sam je prije rata pis'o pjesme?" 


- Jah. Metla pade s mosta, ja te ljubim žarko. 
- Neka. Neka, opet ću ja njih pisat' pa makar o metli. 


U to se pojavi kombi. Neodređene sivo-bijele boje, sastrugan i 
oštećen na bezbroj mjesta. Pravi ratni. Jedino što je bilo ispravno na 
njemu bile su gume. Potpuno ćelave, ali napuhane. 


- Hoćeš li da ti ostane neko od naših? 


Kemo je htio da bude fin. - Koga bi mi ostavio? Vidi vas, 
čovječe. Svi bi mogli stat u onu narodnu "Na Kordunu grob do groba". 


- Jeb'o te grob. Što ti znaš razveselit' čovjeka. Im'o je Dino 
pravo. 


- Ne zakuhavaj, već se hvataj tog kombija dok se nisam 
predomislio. 


- Hajd', vidimo se. 

- Kaži: Ako Bog da - ne crko. 

- Ako Bog da - to se podrazumijeva. 
Kemo uskoči u kombi 1 krenuše. 


Dok se on naduravao sa Fadilom, Sakib, Dino 1 Dado su se 
prihvatili hrane. Na brzinu su pojeli veliku količinu. Dado kriomice 
ubaci nekoliko konzervi i komad mesa u torbu. Tek u kombiju, Kemo 
se sjeti da nije ništa jeo. 

- Imate li nešto za mene? 

- Eno ti sad Fadila, pa se naduravajte. 

Dado izvadi konzervu, komad domaćeg hljeba i glavicu luka. 
Bez riječi pruži Kemi. 

- Fala ti, burazeru. 

Dado klimnu glavom. 


- Dado, majke ti, zini jednu. Nisi riječi progovorio od kako smo 
krenuli iz Sarajeva. 


- Pusti ga. Nije im'o primjedbi. 
- Sve mu bilo potaman. 
Dado ih mračno pogleda. 


- Stvarno, Dado, odakle si ti? Znamo se već dugo, a nikad nisi 
progovorio o sebi? 


- Iz Krajine. 

- Pa otkud te ovdje? 

- Tako, što sam đubre. Eto kako. 
- Ništa je tebe ne razumijem. 


- Fino. Četnici pobili svu familiju u Krajini. A ja bio u KPD 
Zenica. 


- Kol'ko si bio? 


- Pet. Osuđen sedam. Pomilovali me kad su vidjeli da nema 
kraja rata. 


- Pet? Baš puno, majke mi. 
- A što zaglavi? 


Nisu dobili odgovor. Kapetan, koji je zajedno sa Hamzom i 
Musom ležao onesviješćen na podu kombija, otvori oči. 


- Gdje smo? 

- Blizu Igmana. 

- Kako smo prošli? 

- Senad rikn'o... 

- Hej, daj govori ko čovjek. 


- Dobro, dobro, - Dino se uozbilji, - 45% van stroja. Senad 
poginuo, Hamza, Musa i ti ranjeni. Ja, Kemo, Sakib, Mustafa 1 Dado na 
broju. 


- Kaži: fala Bogu. 
- Kako je, Kapetane? 
- Dobro. Pomozi mi da sjednem. 


Dado, koji je cijelo vrijeme sjedio sa Hamzinom glavom u krilu, 
pomjeri se malo u stranu i Kapetan se pridiže i sjede. 


- Ovako je malo bolje. 

- Kapetane, zapali jednu. Ovo Fadil časti. 

- Dino, jesi 1' mu to mazn'o cigare? 

- Do zadnje kutije burazeru. 

- Ubiće te kad te vidi sljedeći put. 

- K'o da će znati ko je. 

- Jah, eto. Misliće da je Hamza. 

- Imaš pravo, nisam razmišljao u tom pravcu. 


Svi prasnuše u smijeh. Prvi put, u posljednjih tridesetak sati, 
napetost popusti, i oni nastaviše da se smiju. Kombi je jurio od Malog 
polja prema Igmanu. 


Kapetan oprezno opipa ranu. Dobro je što boli. Kad boli i prođe, 
a kad ne boli, onda... On otrese glavom pokušavajući da odagna turobne 
misli. U tom trenutku i Musa se pođe meškoljiti. 


-Sta se derete, ne može čovjek spavat' od vaše galame. 


- Ohooo, to ti k'o ljut nešto. 

- Welcome tu the jungle! 

- Daj mi cigaru. 

- Daj cigaru, daj cigaru! 

Dino mu pruži kutiju: - Ovo Fadil časti. 

- Samo se ti fali, mali, stvarno će te ubit jednog dana. 

- Dino, - Musa ga pogleda, - stvarno si mu mazn'o cigare? 


- Ma, snaće se on, - Dino se već pomalo zabrino. - Uostalom, ko 
ga jebe? Ko zna hoće |' on preživit do našeg sljedećeg susreta. II', 
možda hoću |' ja preživjeti? 


- Možda imaš pravo. 


KAkkAk 


leman. Planina koja se proteže na zapadnoj strani Sarajeva 
tvori još jednu prirodnu barijeru vjetrovima ako bi se slučajno uspjeli 
probiti sa juga. Obrastao gustom šumom i bezvodan, uglavnom je bio 
izvor ogrijevnog i građevinskog drveta. Zimska olimpijada u Sarajevu 
je promijenila i njegovu ulogu i Igman je postao omiljeno zimsko 
izletište Sarajlija i turista iz cijelog svijeta. U podnožju Igmana izvire 
rijeka Bosna. Nedaleko od izvora, u samom podnožju, praktično 
naslonjena na Igman, nalazi se Hrasnica, selo-gradić. Samo par 
kilometara prema istoku je naselje Butmir koje se naslanja na 
Sarajevski aerodrom. Sa druge strane aerodroma počinje grad 
Sarajevo. Tunel ispod Aerodroma i leman predstavljali su, u ratu, onu 
tanku slamku spasa na koju je disalo cijelo Sarajevo skoro četiri 
godine. 


lemanska cesta, malo širi makadamski put, put spasa, 
posljednja nada, put samoubica, aleja mrtvih, itd, je išla od Hrasnice 
na sjever nekoliko kilometara i upravo kada je dolazila opasno blizu 
četničkih položaja, skretala je za stoosamdeset stepeni i počinjala da se 
penje uz planinu. Nakon sedam-osam kilometara penjanja, cesta je 

počinjala da krivuda u serpentinama, koje su je savijale lijevo-desno 
sve do vrha planine. Taj pravac, tih sedam-osam kilometara strmog 
puta, cijelo vrijeme je bio potpuno izložen četnicima koji su ga držali 
pod stalnom vatrom. Saobraćaj se odvijao noću i sa ugašenim 
svjetlima, pa i onda, šanse da se bezbjedno spusti u Hrasnicu ili popne 
na leman bile su male. 


Kkkk 


Malo prije vrha dočeka ih Vojna policija. 

- Ehej, gdje ste vi zapucali? 

- Diži rampu. 

- Kakvu rampu čovječe? Ne može dalje autom da si general. 


- Slušaj, glupane, imamo ranjenike. Hamza je ranjen. I još 
dvojica. 


- Hamza? Žuti? 

- Nije Hamza Žuti nego Hamza Zlatni. 

- Je 1' ozbiljno? 

- Nismo sigurni je 1' živ. Niko nema hrabrosti da provjeri. 


- Dobro, dobro. Idite do donje rampe. Dole vidite kako ćete. 
Ubiše. Ima dva dana ne daju oka otvorit'. 


- Čuvaj se, jarane. 
-Iti. 


Kombi krenu, idalje sa ugašenim svjetlima. Na donjoj rampi 
isto. Vojna policija ne dozvoljava dalje autom. U zadnja dva dana 
poginulo je dosta na Igmanskom putu. 


- Kapetane, nema šanse da ih snesemo niz rižu. 'Em je šezdeset 
stepeni nagib, 'em je klizavo da te Bog sačuva. 


- Znam, al' ne možemo ni autom. Ko će voziti? 

- Ma šta ne može? - Dino se umješa u razgovor. - Ja ću vozit'. 

- Ti ćeš vozit? Imaš li vozačku? 

- Da me neće kontrolisati? Vozio sam dajdžin auto milion puta. 
- Neka, Dino, ovo je ozbiljno. 


- Kapetane, majke mi, ozbiljan sam k'o smrt. Samo vi idite 
polahko niz rižu, a ja ću sa svojim Hamzom i Musom dole. Prvo ćemo 
na pečenje, pa se vidimo na tunelu. 


- Stvarno misliš? 
- Stvarno Kapetane. 


- Dobro. Hajde ljudi, napolje. Mali sa srećom. Drži se lijeve 
strane. 


- Dobro, dobro. 


Kapetan zatvori vrata kombija i mahnu Dini da pođe, ali kombi 
ostade stajati. 


Kapetan otvori vrata: - Hajde kreći. 

Dino je nešto mrmljao i pokazivao mu rukom da sačeka. 
- Čekaj, bolan ne bio, vidiš da učim. 

- Šta učiš? 

- Kul huvalahu. 

- Pa ne učiš dvadest puta? 

- Četrnaest. Nana me je to učila. I onda si siguran. 

- Nemoj zezat. Kreći. 

- Ne zezam. Ne idem dok ne proučim. 

- Pa, trebaće ti pola sata. 


- Nek' treba pet. Bolje pola sata sačekat,' pa sigurno, nego na 
sreću. 


- E, svašta. 


50 


- Svašta ćeš ti vidjet sa nama, moj Kapetane. Nego furaj. Vidimo 
se dolje. 


- E, svašta ljudi moji, - reče Kapetan kad stiže ostale. 
- Šta je, Kapetane? Dino uči Kul huvallahu? 
- Jah. 


-Možete se vi zezat' kol'ko hoćete, al' to radi. Kuda se on 
provlačio... Ma njemu je pored uha opalila granata. Nije ništa čuo pet- 
šest dana i ništa više. 


Polahko pričajući i komentarišući, pođoše se spuštati niz rižu. 


Riža je, u stvari, vrlo strma padina lemana koja se spušta 
direktno do prvih kuća u Hrasnici. Niz rižu drvosječe već decenijama 
spuštaju posječena stabla koja klizeći niz padinu skidaju i gule i ono 
malo crvene zemlje koja se vremenom nataložila preko kamenja. Sada 
je riža bila skoro sami kamen, ovdje-ondje prošaran pregrštima zemlje. 
Sve to, zajedno sa snijegom i veoma niskom temperaturom, bilo je 
stvarna opasnost za svakog ko se penjao ili spuštao. Jedan nesmotren 
korak i nesrećnik bi na leđima ili na stomaku sjurio u Hrasnicu. 


Mala kolona se spuštala u tišini očekujući svakog trena početak 
pucnjave na Igmanskoj cesti. Dini će trebati mnogo sreće da se spusti. 
Četnici su ukopali PAM-ove na Ilidži i upucali ih. Sad su trebali samo 
stisnuti okidač i niko živ nije mogao sići niz Igman u Hrasnicu. 


- Idemo Musa? 

- Haj'mo lijepi moj Dino. 

- Musa, hoćeš li da ti zapjevam? 

- Koju ćeš? 

- Hoćemo |' onu: "Došla voda od brijega do brijega?" 


- Nemoj gdje se pominju mrtvi. 

- Dobro. Hoćeš li onu ... Hej, čekaj, da vidimo šta to naš Fadil 
sluša u kombiju? 


- Je I' to ima radio? 


- Ima. Da vidimo radi 1', - Dino upali radio. Ubaci kasetu. Praćen 
bubnjevima, hor "Tabački Mesdžid" je pjevao: 


"Hvaljenoj uputi vjeri, 
ponosno k'o vojska stojte, 
Islamsko čuvajte svjetlo, 
samo se Allaha bojte... " 


- Prava. Za ovu situaciju. - Dino zapjeva i nadglasa radio. Musa 
kašljucnu par puta, pročisti grlo, pa i on zapjeva: 


".. Bez slabosti, vjerolomstva, 
bez slabosti, vjerolomstva, 
sačuvajte zoru mira... " 


Noć je bila tiha. Mjesečeva svjetlost se probijala kroz oblake i 
blago osvjetljavala put pred njima. 


- Sigurno su nas do sad primijetili. Znaš šta, Musa? Svi hvataju 
lijevu stranu puta. Slažeš se da se mi uhvatimo više desno. Nešto 
kontam i četnici su do sad upucali oružje prema lijevoj strani. 


- Dino, radi kako ti je drago. Nadam se da ti nije posljednje. 
- Nije, ne d'o Bog. 


Dino ponovo zapjeva. Musa mu se pridruži. Došli su do mjesta 
gdje ih je usjek nakratko štitio od četnika. Dino zaustavi auto. Upali 
nakratko svjetla. Ugasi ih, pa opet upali. Opet ugasi. 


- Šta radiš Dino? Jesi 1' poludio? 
- Musa jesi !' čit'o Predio slikan čajem?' 
- Kakvim sad čajem? Dino, ti si stvarno prolup'o. 


Rafali teških PAM-ova zaoraše cestu nedaleko od njih. Musa 
zabi glavu među ruke. 


- Ne boj se, Musa. Ovdje nas ne mogu dohvatit'. 

- Dino, ti si lud. Kako ćemo se sad izvuć"? 


- Vrlo lahko. Evo 'vako! - Dino viknu, stisnu gas i kombi izjuri 
iz zaklona. 


Na nizbrdici kombi je naglo ubrzavao. Držeći jednom rukom 
Hampzinu glavu u krilu, a drugom mu pritiskajući rame za pod da ne bi 
otkliznuo, Musa se nije usuđivao da diše. Potpuno skoncentrisan, pratio 
je vatreni lanac četničkog rafala koji je cijepao nebo. Četnici su koristili 
svaki peti svjetleći metak da bi mogli korigovati vatru noću i sad je 
izgledalo kao da neprekidni vatreni lanac putuje nebom. Jedan, pa još 
jedan. 


".. Bez slabosti, vjerolomstva, 
Bez slabosti, vjerolomstva, 
Raspirujte, zoru mira... " 


Odjekivala je popularna ilahija sa kasetofona. Dino je pratio 
pjevajući iz sve snage. Cvrsto je držao volan. Zglobovi na šakama su 
mu od napora pobijelili. 


- Dinoooo! Dinoo, pazi! Dolaziiti! 


Četnički nišandžija je ovaj put počeo pucati od samog podnožja 
Igmana i sporo podižući cijev, preoravao cestu po dužini. Dino skrenu 
desno koliko mu je dozvoljavala uska cesta. Kombi uleti u rafal. 
Nekoliko metaka probi kombi po samoj ivici lijeve strane ne zakačivši 
nikog. 


- Džeronimooooooo!!! 


- ".. Nek istina sad caruje, 
Nek istina sad caruje, 

Nek din bude bijela vatra, 
Nek din bude bijela vatra... " 


Dino je već došao do kraja desne strane ceste 1 točkovi su skoro 
na pola bili iznad provalije. 

- Pum, pum, pum, pum, pum! - teški rafal zatutnja kroz kombi. 
Šoferšajbna se razleti. Dino vrisnu, pusti volan i uhvati se za lijevo 
rame. Kombi se zanese, skrenu ulijevo i udari u stijene koje su se 
nadvijale nad cestu. Odbi se, 1 nastavi juriti stružući lijevom stranom od 
njih. 


Kao da ga je Musin glas izvukao iz mraka u koji je propadao, 
Dino uhvati volan desnom rukom, dok mu je lijeva bespomoćno visila. 
Pritisnu kočnicu svom snagom. Kombi se vrati na sredinu ceste. 
Zaplesa. Iznad njih proletiše dva rafala, ne dohvativši ih. Kombi se 
opasno zanosio, sad lijevo sad desno, po snijegu. Dino je pokušavao da 
ga zadrži na cesti. 


- Pusti kočnicu, pusti kočnicuuuu!!! 


- Još sto metara, još jedna sekunda i kraj. Kraaaaaj! - Dino je 
grozničavo šaputao. 


Već su se bili na sigurnom dijelu ceste gdje ih nisu mogli 
dohvatiti četnički rafali. Cesta se završavala oštrom desnom krivinom 
na kojoj je bila postavljena rampa vojne policije. Kombi se i dalje 
zanosio 1 pijano jurio. Uletivši nekontrolisano u okuku, zanese se, 
okrenu, postranačke udari u rampu i razvali je. Od udara se nagnu na 
stranu 1, jureći, vrlo polahko, kao u usporenom filmu, prevrnu se prvo 
na stranu pa onda na krov. Tako nastavi da kliže i konačno se zaustavi 
udarivši u skladište. 


- Dino, Dino! Jesi I' dobro? 

Tišina. 

- Dinooo! 

- Jesam. Kako je Hamza? 

- Dobro je. 

- Fala Bogu. 

- Odakle ti, majke ti, ono sa svjetlima? 


- Prič'o mi jedan specijalac. On ih tako pređe svaki put. 
54 


- Ma šta ih pređe. Zablica 1 stane. I kad oni zapucaju krene. 
Hoćeš reć' da nešto dobije? 


- Tako je. Ta-ko. Dobije, do-bi-je... - Dinin glas je postajao tiši i 
tiši dok se ne pretvori u nerazgovjetno mrmljanje i on se izgubi u 
nesvjestici. 


- Dino, Dino! - Musa ga je zvao. Ništa. 
- Hej, ima li koga u ovoj vukojebini? Halooooo! 
Začuše se ljutiti glasovi vojnih policajaca koji su se približavali. 


- E, sad da vidim tog idiota koji vozi ovo smeće. Ma, sve ću ja 
vas pohapsit pa u zatvoru vozajte koliko hoćete. 


Na svjetlu baterije policajac ugleda Dinu u lokvi krvi, Musu koji 
je izgubljeno zurio u prazno i tamne obrise Hamzinog tijela na podu. 
Teško uzdahnu: 


- Uuuh! Jebo te život! Izvini, burazeru, - obrati sa Musi, a 
svojim policajcima povika: - Ovamo brzo, brzo. Prebacite ih u džip i 
vozite u Hrasnicu. Kod doktora, ako ga nađete. Ako ga nema... Nađite 
ga kako znate! 


Iscrpljen naporima, ranjavanjem i napetošću, svjedok Dininog 
ranjavanja i desetkovanja grupe, Musa zapade u stanje košmara. Nije 
mogao da razluči šta se stvarno dešava, a šta sanja. Jurnjava Hrasnicom 
u potpunom mraku, mladi, još golobradi doktor: - Loše, jako loše... U 
Sarajevo... Možda. Sumnjam... 


Ponovo jurnjava. I njegova sestra. Otkud ona? 


- Musa, kupi jaja, 1 trapista. I, eto, ako ti nešto naleti, znaš da 
nemamo ništa. 


- Hoću, treba !' još nešto? 
Ponovo noć. Jumjava. Učini mu se da se Hamza pokrenuo. Ili je 
to od ljuljanja? 


- Bože. Ovo ja ludim. Bože, daj da umrem, - napravi oštar 
pokret ranjenom nogom. Bol sijevnu. Hiljade noževa istovremeno 
zabodenih u mozak. Nad sve se spusti tamni zastor zaborava u koji ga 

odvuče nesvjetica. 


Kkkk 


Kapetan je kleo i psovao. Mustafa pogleda Kemu koji se 
snebivao. Psovke su bile tako sočne i raznovrsne da je Kemo u sebi 
pravio odabir psovki koje nije znao a vrijedilo ih je zapamtiti: - Ova je 
dobra. I ovu valja zapamtit. 


Kapetan je psovao sebe što dozvoli Dini da ide kombijem, 
psovao je Dinu što je to predložio, psovao je Fadila koji je ranio Musu, 
četnike za Hamzu, Ameriku i Englesku, Gorbačova, Jeljcina i 
Solženjicina, Lenjina i Kinkela, Miterana i Sadako Ogatu, i malog 
Japanca Akašija i sve živo i mrtvo. I tako dalje, i tako redom bez kraja. 


Stajali su u mraku pored puta koji je vodio do tunela. Pored njih 
su promicale spodobe natovarene 1 pretovarene, pojavljujući se u tišini i 
gubeći se u mraku. Poput aveti. 


- Sad svi broje kol'ko su dobri. - javi se Dado. 
- Šta kol'ko su dobri? - odbrusi Kapetan. 

- Kol'ko će zaradit na ovome što nose? 

- Kako to misliš? 


- Moj Kapetane, de ti živiš? Jaje ti je u Sarajevu pet maraka. 
Deset školjki puta trideset komada, pa ti računaj. 


- Hoćeš reći da su ovo šverceri? 
- Ovo ti je sirotinja sarajevska. A šverceri su ti u Vladi. 
- Ne seri, matere ti. Opet si sluš'o Srnu. 


Dado odmahnu rukom kao da želi reći: - Ne vrijedi budali 
objašnjavati. 


U to se začu motor nekog vozila. Možda su oni, pomisli 
Kapetan, a onda ugleda bolnički kombi. Na haubi se nazirao crveni krst. 

Kapetan izađe na cestu i zaustavi ga. 


- Znaš li možda za neke momke koji su se skoro spustili 
odozgo? 


- Ovo su znači tvoji. Evo ih unutra. Bar ono što je ostalo od njih. 


- Šta pričaš, otvaraj! - Kapetan uskoči u kombi. Na podu je, 
glave umotane u džemper natopljen krvlju, ležao Hamza. Do njega, u 
nesvijesti, Musa. Naslonjen na njega, sa improvizovanim Zavojem 
preko ramena, u nekom čudnom poluležećem položaju, bio je Dino. Krv 
je natopila bijeli zavoj i sada se pomalo slivala kroz rukav. Ljeva ruka 
beživotno visila oslonjena na pod. Mala lokvica krvi na podu se 
zgrušavala. 


Kapetan pokuša da dlanom obriše čelo. Teško uzdahnu. 


- Hajde momci, upadajte. Ti, - obrati se vozaču, - odvezi nas do 
ulaza u tunel. 


- Samo dokle mognem. 


- Dobro, dobro, - promrmlja Kapetan ne razumijevši ga potpuno. 
Približavajući se tunelu sve su se teže probijali kroz gomile pješaka. 
Predio je izgledao sablasno. Noć. Slaba mjesečina. Masa ljudi. Kapetan 
na brzinu procijeni oko hiljadu a možda i više. U potpunoj tišini ljudi se 
muhaju tamo-'vamo. Svi su pretovareni stvarima. Veliki ranci na leđima 
i kartoni jaja u rukama. - E, tugo moja, - pomisli Kapetan, - jadno moje 
Sarajevo šta si dočekalo. 


Uskoro više nisu mogli dalje. Kapetan pozva Kemu: 


- Idi i nađi komandira. Reci mu o čemu se radi 1 neka ti da ljude 
da ponesu naše. I neka javi na drugu stranu da nam pripreme vozilo. 
Požuri, molim te. 


Kemo ga pogleda nekako čudno i Kapetan pomisli šta im je 
svima. Prvo vozač, sad Kemo, a i Dado je trabunjao nešto. Mora da sa 
mnom nešto nije u redu. 


Domalo, Kemo se vrati. 


- Nema šanse. 

- Šta nema šanse? 

- Ne možeš prić' a kamo li nać' komandira. 

- Pa, uhvati prvog vojnog policajca. 

- A šta misliš da sam uradio? 

-I? 

- Ništa, i! Kaže čekaj! Prvo hrana, pa sa propusnicama, pa... 


- Polahko, Kemo, majke ti. Šta pričaš? Kakva hrana, kakvo 
čekanje? Jesi 1' mu rekao da imamo ranjenike? 


- Odjebi čovječe. Đe ti živiš. 
- Ama dosta! - Kapetan vrisnu tako jako da se šverceri koji su 
prolazili u blizini trgoše. 


- Šta mi svi govorite de ti živiš! - Potpuno je poludio. - Gdje 
živim? Sad ćeš vidjeti gdje ja živim. Mustafa i Sakib ostanite ovdje. 
Vas dvojica sa mnom. 


- E, ovo volim. Imam pik na njih ima godina. A nikako da mi 
nalete. Najviše na onog Glavonju. Kemo, je !' on na smjeni? 


- Dado je šaputao. 
- Jest, jest, Dado. Imaš sreće. 
- Ovo mi je prva dobra vijest odkako smo krenuli. Oho - ho! 


- Šta to šapućete? Ne radite ništa bez mog naređenja. Jasno? Da 
niste ni trepnuli dok vam ne naredim. Jasno? 


- Bez brige, Kapetane, bez brige. Znaš ti nas. 
- Zato i govorim što vas znam. 


Dođoše do kuće kroz koju se ulazilo u tunel. Kemo i Dado 
stadoše Kapetanu sa strana i gurajući se bezobzirno, napraviše mu put 
do ulaza. Na ulazu je stajao vojni policajac. 


- Ha, dokle si ti naumio jarane? 


- Vodi nas komandiru. 

- Ma je !' majke ti? A odakle si ti? E, ne može. Ma ne može, 
odjebi. - Odgurnu Dadinu ruku. 


- Ma, odjebi da si general. 


Kapetan pogleda Kemu. Kao da je samo to čekao, Kemo uhvati 
za cijev automata koji mu je nemarno visio preko ramena i oštrim 
pokretom povuče cijev prema sebi. Kundak napravi polukrug prema 
zemlji pa na više i tupo udari policajca u prepone. Mladić jeknu i sruši 
se. 


- Ostavi ga. Idemo unutra. 
Dado preskoči policajca i teatralno otvori Kapetanu vrata: 


- Njegova ekselencija, Kapetan prve, sjebane, udarne, 
diverzantske...!! 


- Dobro je Kemo. 


Prostorija u koju su ušli bila je jako zagrijana. Puna duhanskog 
dima, mirisala je na luk, suho meso 1 rakiju. Za velikim kancelarijskim 
stolom u vrhu prostorije sjedio je komandir. 


- Pomoz bog komandire! - ironično pozdravi Kemo. 


- Ko je vas pustio unutra? Ko vas je pustio unutra? Odgovaraj 
kad pitam. 


- Komadire, mi se vraćamo sa zadatka. Imamo ranjenike... 


- Ko vas je pustio unutra? Šta hoš? Ha? Kroz tunel? Ha? Nema 
kroz tunel. Nema. Cega ba? Tunela? Ha? Nema. Napolje! Kad se završi 
hrana, vidjećemo. A sad, napolje. Hajde, hajde, vidiš da smo zauzeti? 


- Dobro komandire, izvini. A kad bi to moglo biti? 
- Možda u zoru, al' sad ne može. Jasno? - onda podviknu. 


- Izvedite ih, - dade mig dvojici vojnika koji pritrčaše, - 1 da se 
drugi put kuca. Nije ovo štala. Ovo je kancelarija. 


Kapetan se okrenu i krenu prema vratima. Kemo i Dado 
nevoljko krenuše za njim. 

- Hajde, hajde, hoćeš da te ja požurim. - Vojni policajac velike 
glave gurnu Dadu. 


Dalje se sve odigralo munjevitom brzinom, tako da su prisutni 
imali dosta problema kada su prepričavali događaj 1 pisali izvještaje 
komandi o tome šta se sve desilo 1 kojim redosljedom. Uglavnom su se 
sporili o tome da li je Kapetan dao signal Dadi ili je on samovoljno 
poludio, okrenuo se i udario Glavonju što je prouzrokovalo dalji slijed 
događaja. 


Kad Glavonja pokuša da ga gurne, Dado se izvi u stranu, okrenu 
i punom snagom zabi cijev automata Glavonji u stomak. Glavonja se 
presamiti a Dado ga pogodi teškom čizmom u lice. Glavonja odleti 
preko sobe. Istovremeno, Kemo se munjevito okrenu 1 volejem, u stilu 
fudbalskih majstora, opali nesretnog vojnika koji ga je pratio, u 
prepone. Kad se ovaj presamiti, Kemo ga odalami kundakom u glavu. 
Jeknuvši, vojnik se stropošta na pod. U dva koraka, Dado priskoči 
sljedećem 1 sa dva udarca, prvo sa cijevi u stomak, a onda kundakom u 
glavu, posla ga na pod. Držeći automat zdravom rukom, Kapetan ispali 
rafal tik pored glave zbunjenog komandira. Naslonjeni leđa uz leđa 
Kemo 1 Dado su s uperenim automatima držali na nišanu prisutne. 


- Bliže, bliže, - Dado je automatom pokazivao vojnim 
policajcima da priđu jedan drugom da bi ih lakše držao na oku. Kemo 
se blijedo cerio 1 šarao automatom od jednog do drugog. Jedan 
nesmotren pokret bilo koga u prostoriji i Kemo bi napravio masakr. 
Pored njegovih nogu je čučala smrt 1 kezeći se čekala svoj danak. Svi su 
osjećali njeno prisustvo i sleđeni su očekivali razvoj događaja. 
Umornim korakom Kapetan priđe komandiru. Ne okrećući se dobaci 
Kemi i Dadi: 

- Ako se iko pokrene, ako samo trepne, pucaj. U noge. Jeste !' 
me razumili? U noge. A ti džukac, da te vidim. Sad ćeš raditi tačno ono 
što ti kažem, inače ću ti ja lično prosvirati glavurdu. Jasno? 

Njegov tihi glas bio je strašniji od svakog deranja ili psovanja. 
Komandir je na brzinu procjenjivao svoje izglede. Incident se već zbio i 


prijetio je da preraste u katastrofu. Teško će se izvući iz svega ovog bez 
obzira na podršku koju je imao u komandi. Bez obzira na prijetnje, znao 

je da ga Kapetan neće ubiti. Raniti? Možda. Druga dvojica su ga brinula 
mnogo više. Na brzinu odluči da pokuša spasiti što se spasiti može. 
Ledeni znoj mu se spuštao niz kičmu. 


- Hej, hej, polahko, polahko. Šta ste nadigli galamu? U čemu je 
problem? Ranjenici, kažeš? Kol'ko reče da je ranjenika? Pet? Sabo, diži 
ljude. Gdje su ti ranjenici? 


Kapetan ga je šutke posmatrao. Džukela, mislio je, pogađajući 
mu redosljed misli. 


- Hej, gdje su ti ranjenici? Dobro je vas dvoj'ca. Spustite oružje. 
Dajte ljudima da nešto popiju. Ko će im pokazati gdje su ranjenici? 


- Kemo, Dado, pripazite na njega, ja idem po naše. Dobro je, 
momci. - Kapetan je pokušao da umiri Kemu i Dadu. - Idemo. Za sat ste 
kod kuća. Sad samo polahko. 


Kemo nevoljko spusti cijev automata. Dado se nepovjerljivo 
okretao. Onda priđe komandiru i stade mu iza leđa. Cijev mu nemarno 
nasloni na kičmu. 


- Pazi, jebo te život, koji ti je...? 
- Ništa ti ne brini. Je 1' u redu ovako, Kapetane. 


- Jest, Dado, dobro je. - Kapetan izađe napolje. Tamo je već bilo 
desetak ljudi i on im pokaza pravac gdje se nalazio kombi. 


Kemo se umorno spusti pored zida. Položi automat preko 
koljena i potraži cigare po džepovima. 


- Dado, imaš cigaru? 

- Što ne uze od Dine kad te je nudio? 

- Ne zajebaji, daj ako imaš. 

- Imam ja, - javi se jedan od vojnika koji je ostao u prostoriji. 
- Fataj! 

- Fala drug. 


- Možeš li ti malo pomjeriti tu cijev? - progovori kamandir. 

- Nema teorije. Čuo si Kapetana. 


Glavonja, kojeg je Dino onako divljački udario, dolazio je 
svijesti. Sjedio je na podu tresući glavom. Iz razbijenog nosa i usta tekla 
je krv. On pažljivo prinese ruku licu i opipa. Par zuba je bilo 
polomljeno. Nekako se podiže sa poda. 


- Sta si mi ovo uradio? Jebaću ti majku za ovo. Srešćemo se mi 
još. - Ispljunu krv iz usta. 


- Sta je, Glavonja, šta plačeš? 
- Vidjećeš ti šta plačem. Kad te rasturim, niko te neće više 
sastavit. Srešćemo se mi. 


- Nemamo se mi šta sretat. Sretnuti smo. Kemo, pazi mi na 
ovog. Dado zaobiđe sto i krenu prema Glavonji. Kemo nehajno uperi 
cijev prema komandiru. 


- Ne diši. Baš sam nešto nervozan. 
Dado pride Glavonji: 


- Znaš šta, Glavonja? Kad se sretnemo sljedeći put, ti ćeš mi fino 
reć': Gospodine Dado, ja sam džukac. Hoćete li mi, molim vas, opaliti 
jednu vaspitnu šamarčinu? E, tako ćeš ti fino reć' kad se sretnemo. A da 
bi zapamtio, sad ćeš malo trenirat. Hajde sad, fino, evo ja ću ti govorit' a 
ti samo ponavljaj. Samo ponavljaj, ne moraš ništa mislit'. Hajde: 
Gospodine Dado... 


Glavonja ga je gledao: - Nema teorije čovječe... 
- Hajde fino: Gospodine Dado... 


- Ma, nema teorije čovječe... - Glavonja je pogledavao prema 
komanditru. 


- Dobro je, momak, halo.. - nekako nevoljko se javi Komandir. 
Potpuno neočekivano Dado strelovito zamahnu nogom i samo kao da 
očeša Glavonjinu potkoljenicu. Kao gromom ošinut Glavonja jeknu i 
pade na koljeno pogođene noge. 


- Hajde sad: Gospodine Dado... 

- Momak sad je stvarno dosta, - ponovo se javi komandir. 


- Kemo, paziš li ti na njega? - Dado upita ne okrećući se. Sa 
krajnjom pažnjom posmatrao je Glavonjino lice koje se grčilo od bola. 


- Hoćemo |' sad ponovo: Gospodine Dado... 


Opet neočekivano i u pola riječi Dado drugom nogom pogodi 
Glavonju koji je klečao u drugu potkoljenicu. Jeknuvši, Glavonja 
punom težinom pade na lice. 


- Taaako. Hoćemo |' sad ponovo? Ha? 


Glavonja je pokušavao da sjedne. Nije mu polazilo za rukom. 
Jauknuvši, ponovo se strovali na pod 1 ostade ležati. Iz podruma, sa 
stepeništa koje je vodilo u tunel, proviri Kapetan. - Idemo, momci. 


Kemo ustade. Dado pokupi automat i krenu. Okrenu se 
komandiru koji je taman zaustio da nešto kaže: - Samo mi nemoj i ti reć' 
da ćemo se sresti ili da si me zapamtio. Mi se gore jebemo sa četnicima 
a vi ovdje mlatite lovu 1 rakijate se. Još vam samo kurve fale. I još 
nešto. Reci Glavonji da je dobro proš'o. Ako bude srao sljedeći put, 
metak mu je u glavu. Makar mi to bilo posljednje. Pazi komandire, - 
Dado mu se unese u lice, - ja ti nisam Kapetan. Ja bi' te prvo upuco, i 
tebe i ove tvoje. A poslije bi' kont'o kako ću se izvuć'. Ovo je rat, nije 
zajebancija. 


- Dado, dolazi već jednom - Kemo je vikao iz podruma. 


- Idem,- okrenu se ponovo komadiru. - A ti kako hoćeš. Nemoj 
reć' da nisi Znao. 


Spuštajući se u tunel, Kemo ga upita: 
- Đe si naučio onaj udarac u koljeno? 


- U zatvoru. Niko ne ostaje na nogama poslije dobrog udarca u 
cjevanicu. Al' ne punim, već 'nako sa vanjske strane prema unutra, samo 
da ga okrzneš. 


- Ovo nisam nikad vidio. Možda ga nisi treb'o 'nol'ko. 


- Moj Kemo, nisi ti vidio ljude koji su njemu prošli kroz šake. 
Nije ovo ništa. 

- Da te ne ufate u gradu? 


- On neće. Možda će napucat neke svoje. Al' on me neće više 
nikad ni pogledat. 


- Odkud znaš? 
- Psihologija, moj Kemo. Psihologija. Naučiš to u zatvoru. 
- Svašta si ti naučio u zatvoru. K'o da si na fakultetu bio. 


Požuriše da stignu ostale koji su odmakli. 


Kkkkk 


Tunel. 


Čarobna riječ koja je godinama budila nadu Sarajlijama, 
zadavala brigu četnicima i UNPROFOR-cima i budila neodoljivu 
znatiželju stranih dopisnika iz Sarajeva. U prvo vrijeme se o tunelu 
pomalo šaputalo u Sarajevu, glasine su išle sve dalje i dalje, širile su 
tunel, produžavale ga, uvodile struju u njega, još malo pa ga 
asfaltirale, sve dotle da su se neki kleli da oko sredine tunela ima mala 
prodavnica da oni koji idu u Hrasnicu po hranu mogu kupiti sve što 
trebaju a da ne izlaze na Hrasničku stranu. 


U stvarnosti, tunel je bio rupa širine 1,20 m, visine 1,60 m, koja 
se u dužini od 760 metara protezala ispod piste Sarajevskog 
aerodroma. Nakon pomno izvedenih priprema i maestralnog izvođenja 
operacije potpune blokade Sarajeva, u čemu su im sramotnu pomoć 
pružile trupe UN-a kojima je u to vrijeme komandovao kanadski 
general Mek Kenzi, četnička komanda je strpljivo čekala da im 
Sarajevo padne u šake poput zrele kruške. U gradu koji je prije rata 
imao oko 500.000 stanovnika, hrana je vrlo brzo nestajala. Crna berza 
je cvjetala. Jedno jaje, pet njemačkih maraka, (oko 3,5 dolara). Kutija 
cigareta 7 do 10 maraka. Litar ulja 50, kila šećera 60. Litar benzina 15, 
18 pa 20 maraka. Za dobar zlatni prsten dva jajeta na oko. Na volšeban 
način na crnoj berzi se pojavila hrana iz skladišta UNPROFOR-a. U 
švercu su prednjačili pripadnici Ukrajinskog bataljona. Povremeno i 

cigare iz Srbije. Ogromna zarada. Za hranu, UNPROFOR-ci kupuju 
umjetnine, raritete, novac numizmatičke vrijednosti. 


Stotinama godina stare knjige neprocjenjive vrijednosti, iz 
privatnih kolekcija građana Sarajeva, tajanstvenim putevima napuštaju 
Sarajevo i prodaju se po Parizu, Londonu... Sarajevo je u potpunoj 
blokadi. Jedna mala polušansa. Na jugozapadnoj strani Sarajeva nalazi 
se aerodrom. Sa druge strane uski slobodni pojas. Prigradska naselja 
Butmir i Hrasnica. Iznad njih Igman, legendarna planina koja je 
svojom ulogom u ovom ratu nadmašila sve planine svijeta. Na 
aerodromu UNPROFOR. Snage Ujedinjih Nacija. Mirotvorci. Očajne 
Sarajlije pokušavaju da pretrčavanjem piste dođu do Hrasnice gdje ima 
hrane. Neumorni, siti, svježe obrijani i namirisani vojnici Ujedinjenih 
Nacija u oklopnim vozilima špartaju pistom. Hvataju očajnike koji pod 
mitraljeskom i snajperskom vatrom četnika pokušavaju da pretrče pistu. 
Oni su tu da spriječe svaki ulaz i izlaz iz grada. Pokušavaju da blokadu 
učine stoprocentnom. Foto ćelije i senzori. Poneko ipak uspije. 


Noću. 


U takvoj situaciji, grupa iz Hrasnice počinje kopati tunel kroz 
podrum jedne kuće u blizini piste. Kad su radovi dobro odmakli, 
počinju i sa sarajevske strane. Iz podruma jedne kuće u naselju 
Aerodrom. Tunel? Rupa u zemlji. Tunel ide pravo, pa krivuda, pa opet 
pravo. Sa sarajevske strane potklocan metalnim gredama na svakih 
pola metra. Sa hrasničke strane drvenim gredicama. U Sarajevu je 
ogrevno drvo dragocjeno. Svi parkovi nekad zelenog Šehera, posječeni i 
panjevi izvađeni. Između kloceva ubačen rebrasti lim ili daske poredane 
horizontalno. Dolje - blato. Poslije su dolje stavljene daske. Preko 
dasaka pokucane željezne šine, (L profil), po dužini. Služe kao tračnice 
po kojima se guraju mala kolica za prevoz stvari ili ranjenika. Ponekad 
se prevoze i poginuli, ako familija insistira da poginulog sahrane u 
Sarajevu. Malo ljudi insistira. Tunel je stalno mokar. Ponekad poplavi 
do pola. Za vrijeme velikih kiša i žestokih granatiranja kolona zastane u 
tunelu i po nekoliko sati. Voda nadolazi. Do grudi. Ljude hvata panika. 
Pogušiće se. 


Do kraja rata strani novinari ga nisu uspjeli snimiti iznutra. 
CNN nudi 5000 za bilo kakav snimak. Cetnici uspijevaju skinuti tačne 

koordinate ulaza u tunel i s vremena na vrijeme žestoko tuku. Više od 
dvijestotine mrtvih. Ljudi i dalje idu. Glad. Novi biznismeni otvaraju 
preduzeća za hranu. Uvoze robu iz Hrvatske. Na čaroban način dolaze 
do dozvola za prolaz hrane kroz tunel. Milionske zarade. 


Januara 1995. godine svjetska promocija tunela. Sarajevo na 
malo mazohistički način obilježava "1000 dana otpora opsadi grada." 
1000 dana u opsadi. Nikad ni jedan grad u istoriji nije bio toliko 
opsjedan. 15.000 poginulih. Ujedinjene Nacije donose rezolucije. Nikad 
u istoriji nije doneseno više bezvrijednih rezolucija. 


Za "1000 dana" u Sarajevo dolaze gosti. Preko dvije stotine 
gradonačelnika i gostiju skuplja hrabrost i svojim dolaskom izražavaju 
podršku Sarajlijama. UNPROFOR pokušava spriječiti dolazak tolikog 
broja gostiju. Od obećanja da će prevesti sve goste pristaju samo na 
polovinu putnika. Za ostale otkazuje letove. Gradonačelnici iz svijeta su 
uporni. Svi su u Zagrebu. Odlučuju da putuju autobusima. Komanda 
Armije BiH donosi odluku da im dozvoli prolaz kroz tunel. Američka 
mreža CNN zove gradonačelnika Sarajeva. Čuli su za dolazak gostiju 
kroz tunel. Traže dozvolu da snimaju. Komanda Armije R BiH odbija. 


Ako neće državnici - hoće gradonačelnici. Gradonačelnici kreću 
iz Zagreba prema Sarajevu. Putovanje se pretvara u avanturu koju niko 
od gostiju nije gledao ni na filmu. Cijeli svijet prati njihovu epopeju. U 
tzv. Herceg-Bosni, fašističkoj tvorevini hrvatskih ekstremista, koji su 
zajedno sa četnicima napali Bosnu nastojeći da je unište i podijele, 
ustaše zaustavljaju autobuse. Traže vize za putovanje kroz nepostojeću 
državu Herceg-Bosnu. Zastoj nekoliko sati. Konačno, nakon svih 
maltretiranja propuštaju ih. U Mostaru se pokvario jedan autobus. 
Načelnik policije Mostara pronalazi drugi. Cijena? Nije važno. Nekada 
će neko platiti. Ako Bog da. U međuvremanu goste okrepljuju čajem i 
kafom. Mostar - Hirošima. Putovanje se nastavlja. Na strmim 
obroncima Igmana, gdje će kasnije poginuti Američka delegacija, 
autobus proklizava na smrznutoj cesti. Gradonačelnici Budimpešte, 
Istanbula, Burse, dalekog Kuala Lumpura, nekoliko gradonačelnika 
italijanskih gradova i drugi izlaze i guraju autobus uzbrdo u ledenoj 
igmanskoj noći. Pred tunelom ih sačekuju vojnici Armije BiH. 
Preuzimaju stvari. Zabranjeno snimanje. Nude da ih provezu kroz tunel 

na kolicima. Gradonačelnik Istanbula pita kako prolaze Sarajlije. 
Pješke. I on će pješke. Ostali gradonačelnici prihvataju. Predstavnik 
jedne humanitarne organizacije, koji je donio novac i lijekove za 
Sarajevo, onesvijestio se u tunelu. Od umora, iscrpljenosti, nedostatka 
zraka. Putuju neprekidno već dva dana. 


I konačno - Sarajevo. 


Voze se od Aerodromskog naselja, pored srušene zgrade 
"Oslobođenja", najpopularnijih Bosansko-Hercegovačkih dnevnih 
novina. Skoro na samom početku rata, u ljeto 1992. godine, četnici su 
zapalili novu, modernu poslovnu zgradu i štampariju Oslobođenja. 
Naknadnim sistematičnim, svakodnevnim granatiranjem, uspjeli su da 
sruše ovaj simbol sarajevskog novinarstva. U situaciji kada je u 
Sarajevu od granata i snajpera dnevno ginulo od deset do sto ljudi, 
novinari Oslobođenja su uspjeli da, uz nadljuske napore, svakodnevno 
štampaju, i lično, u sarajevskim pasažima zgrada koji su ih koliko- 
toliko štitili od granata, prodaju svoje novine cijeli rat. Oslobođenje je 
proglašeno za list 1992. godine u svijetu. 


Gradonačelnici dolaze u jedini hotel koji radi u Sarajevu. 
Holidej Inn. Prihvat gostiju. Jedan manji broj ih se odlučuje da ostane 
u hotelu o svom trošku (Sarajevo nema novca da plati hotel za goste). 
Preostale, taksisti Sarajeva, besplatno, razvoze kućama Sarajlija. Biće 
im gosti. Tih nekoliko dana će živjeti životom Sarajlija. Solidarnost. U 
sklopu programa, gradonačelnici obilaze naselje Sokolje, na prvoj 
borbenoj liniji. Jedna jedina cijela kuća u avetinjskom naselju. 
Gradonačelnici je fotografišu. Nažalost, kuća je cijela samo gledano sa 
te strane. U stvari, od cijele kuće ostao je samo taj jedan jedini zid. 


Gradonačelnik Madrida na završnoj ceremoniji izjavio da je to 
neponovljivo iskustvo. Divi se i zahvaljuje Sarajlijama. Nudi pomoć 
svog grada. Sarajevo se bratimi sa Madridom i Budimpeštom. 
Bratimljenje gradova. 


Četnička propaganda ludi. Pokušava da minimizira značaj 
posjete. Cijeli svijet piše o 1000 dana. 


Usluge tunela jednom prilikom je koristio i američki ambasador 
u Bosni i Hercegovini gospodin Viktor Jakovich, koji se, za razliku od 

mnogih drugih svjetskih političara koji su posjetili Sarajevo u ratu, 
nijednog trenutka nije libio da kaže pravu istinu o ratu u Bosni. U 
trenutku. kada mu Četnička komanda neskrivenom prijetnjom nije 
dozvolila izlaz avionom iz Sarajeva, gospodin Jakovich je prošao kroz 
tunel i preko Igmana, kao i toliko Sarajlija, otputovao za New York. 
Nakon svega, Sarajevo je izdržalo pod opsadom još 395 dana. 


Kkkk 


U tunelu je bilo zagušljivo. Težak zrak pun isparenja znoja ljudi 
koji prolaze pod teretom. Kolona sa ranjenicima ide prva. Za njom 
dvadesetak civila koji su iskoristili gužvu i ušli u tunel, kao da su sa 
grupom. Dado i Kemo idu na začelju. Zastoj. U tunelu voda do članaka. 
Dado pokušava da pronađe nešto iznad nivoa vode da bi sjeo. Izvadi 
cigaru 1 zapali. Neko iz grupe ispred njih povika: - Gasi tu cigaru, da ti 
je ja ne ugasim! 


- Ko je to pametan? - odgovori Dado ne dižući se i ne okrećući. 


- Ja, - krupna ljudeskara se ispravi i zakloni malu lampicu koja 
je škrto osvjetljavala tunel. 


- Znaš šta, Vel'ki? Ako ti ustanem, prvo ću te skratit tačno kol'ko 
si veći od mene. A onda ću ti jebat mater. Još samo jednu pisni. Jednu! 


- Neka, Dado, dosta je bilo za danas. 

- Šta je dosta, Kemo, mater im jebem švrcersku. Vidi ga kol'ki 
je. Mog'o bi nosat' top k'o ja pištolj. I šta radi? Otima pare od sirotinje. 
Nek samo pisne još jednu. 

Vidjevši da je naletio na tvrd orah veliki se ušuti. Uto se kolona 
pokrenu. Na sarajevskoj strani je vladala gužva kao i na ulazu. Cetvrta 
motorizovana je izlazila iz Grada u grupama, prateći prazna kolica. 


Nosači su položili Musu, Hamzu i Dinu na pod u prolazu. Vojnici koji 
su izlazili iz grada znatiželjno su ih posmatrali prolazeći. 


Kapetan uđe kod komandira. 

- Treba mi vozilo za ranjenike do bolnice. 


- Nemam ništa. Mogu zvati komandu ako šta imaju da mi 
pošalju. 


- Kakvi su ono kamioni napolju? 

- Xrenko, utovaraju hranu. 

- Istovari. Treba mi vozilo. 

- Kako ću istovarit, čovječe? Šta je tebi? 


- Dobro, - mrko odgovori Kapetan, - ja ću ti pokazat kako. 
Samo... - pokretom ruke ušutka komadira koji je zaustio da nešto kaže. 


- Miči mi se s puta. Imali smo sranje s one strane. Nemoj da bilo 
šta probaš. Samo se skloni. A u izvještaj napiši šta hoćeš. 


Dado i Kemo se proguraše do njega. - Hoćemo |1' opet Kapetane? 


- Ne treba. Razumjeli smo se, komandire? - Kapetan izađe u 
prolaz. 


- Hajde, raja, pomozite da ih unesemo u kamion. - Progura se 
prvi. Kamion je bio do pola natovaren. 


- Hej, vas dvojica, daj, molim te, iznesite samo ovih nekoliko 
kutija. Neće trebat' više. Možemo stati Svi. 


Vojnici uskočiše u kamion i začas izbaciše višak robe. 
- Šofer, šofer! Ko vozi ovaj kamion? 

- Ja vozim, al'... 

- Onda vozi. 

- Ma ne mogu, moram... 


- Uradi k'o što ti gospodin Kapetan kaže. Hajde, furaj,- Kemo 
ga, malo snažnije, potapša po leđima. 


- Ma hoću, hoću, samo... 
- Nema samo. VOZI. 


Kapetan sjede u kabinu do vozača, a ostali se nabiše oko Hamze, 

Muse i Dine koji su bez svijesti ležali na podu. 


Kamion je jurio kroz noć. Bez svjetala. Cijeli grad je bio na 
dohvatu četničkih snajpera a prilikom granatiranja, granate su dolijetale 
sa svih strana. Nakon tri godine skoro neprekidnog granatiranja, 
četničke tobdžije su imali skinute sve koordinate i samo su trebali da 
izaberu cilj. I pogađali su. Svaki dan. Jureći u mraku, vozač skrenu sa 
ulice vojvode Putnika prema Željezničkoj stanici, da bi zaobišao 
nekoliko opasnih raskrsnica i pravac od Tehničke škole do Skenderije, 
koji je bio posebno izložen snajperskoj vatri. Kod same Željezničke 
stanice, kasno primijeti čelični jež na cesti i pokuša da zakoči. Kamion 
se zanese 1 nastavi da juri kližući po zaleđenoj cesti. Vozač pokuša da 
dodavanjem gasa preuzme kontrolu nad vozilom, ali samo pojača 
klizanje i kamion se zabi u stub semafora. 


Zapavši u polusan u toploj kabini, Kapetan nije vidio šta se 
dešava i prilikom udara odleti sa sjedišta i žestoko udari povezanom 
ranom u policu sa radiom. Muklo jeknuvši, onesvjesti se. 


- Majstore, po šinama, - doviknu Sakib iz kamiona. VoZač vrati 
kamion unazad i ponovo krenu prema bolnici. Nešto malo poslije 
ponoći, zaustaviše se pred ulazom u hirurgiju. 


Navikli na iznenadni dolazak ranjenika, dežurni tim je skoro sav 
bio u hodniku. Ugledavši kamion koji se naglo zaustavi bolničari 
dograbiše kolica 1 izjuriše napolje. 


Brzo, izvježbanim pokretima, prenosili su ranjenike na kolica i 
vozili ih u operacionu salu. 


KAkkKk 


Odlučivši da zatru sve što podsjeća na civilizaciju, dodatno 
drogirani smradom tamjana i blagoslovom pravoslavnog sveštenstva, 
koje je potpuno stalo na stranu zločina, četnici su se posebno okomili 
na bolnice u Sarajevu. Nakon što su napustili Vojnu bolnicu u centru 

Sarajeva, sa koje su snajperom ubijali prolaznike, četnici su je pogodili 
sa nekoliko stotina projektila i skoro potpuno onesposobili. Skoro 
istovremeno je počeo njihov "junački" napad na sarajevsko porodilište. 
Novo, moderno zdanje je pogođeno sa stotinama zapaljivih, pancirnih i 
drugih projektila. Doktori i bolničko osoblje, pod vatrom, evakuišu tek 
rođene bebe u podrume. Četnička propaganda objašnjava da se radi o 
uporištu mudžahedina. Naučno je neobjašnjivo šta sve može da smisli i 
realizuje bolesni četnički mozak. Autor ovih i mnogih drugih bisera 
četničkog novinarstava, četnički Gebels, urednik četničkog dnevnika, 
Dragan Božanić, u skladu sa odlukom o nekažnjavanju zločinaca, 
najvjerovatnije će biti postavljen za novog ambasadora Bosne i 
Hercegovine u Americi. Gebels - ambasador u najdemokratskijoj zemlji 
svijeta. Izbjeglice iz Bosne i Hercegovine u Americi, pišu američkom 
predsjedniku i traže da spriječi ovaj cinizam. 


Gospodin Bil Klinton je na potezu. 


Nakon porodilišta, na nišanu četnika je Gradska bolnica 
Koševo. Danonoćna granatiranja. Operacije u podrumima pod svjetlom 
rudarskih lampi. Voda u kanisterima. Prosječno dvije stotine pacijenata 
dnevno. Uglavnom operacije na tijelima pokidanim gelerima granata. 
Svakodnevni apeli građanstvu za davanje krvi. Građani dolaze i daju 
krv pod granatama. Da se spasi što se spasiti može. 


I pored svega, svako jutro na radio Sarajevu, jedna od 
informacija: "U toku noći u Sarajevu je rođeno toliko beba, toliko 
dječaka i toliko djevojčica. " Zivot teče dalje. 


Legenda sarajevske ratne hirurgije dr Gavrankapetanović sjedio 
je žmireći zavaljen u stolici. Pokušavao je da se odmori ne misleći ni na 
šta. Hiljade operacionih zahvata koje je izveo u ratu nisu ostavile puno 
vidnih tragova na ovom mladom čovjeku koji je u ratu izrastao u 
hirurga svjetskih razmjera. Nakon prvih stotinjak operacija, kada je 
činio čuda na tijelima nesretnih Sarajlija pokušavajući da sastavi ono 
što su geleri pokidali, mišići njegovog lica kao da su se skamenili i 
umrtvili u stanju smirenosti. Ta smirenost, odraz velike unutrašnje 
snage 1 odlučnosti da se istraje po svaku cijenu, prenosila se na ostale 

članove tima i oni su funkcionisali poput dobro podmazanog stroja. 
Panika se nije pojavljivala ni kod najvećih tragedija Sarajeva, masakra, 
kada je u trenutku trebalo zbrinuti desetine i stotine ranjenih. Kao da je 
spavao cijelu noć, Doktor ustade i upitno pogleda sestru. 


- Šta imamo sad? 

- Četiri ranjena. 

- Teško? 

- Ne znam. Voze ih već dva dana. 


- Vidi ko je najkritičniji. Pripremi ga za operaciju. Neka drugi 
pokušaju sanirati ostale. Dolazim odmah. 


Sestra izađe, a doktor pride kanisteru postavljenom u uglu i pođe 
pomno prati ruke štedeći vodu. 


U hodniku kod izlaza stajali su Mustafa, Dado, Kemo i Sakib. 
Pušili su šuteći. 

Sarajevo. Konačno. Kemo sjede na pod. Bolničar im priđe. 

- Kad su ranjeni? 


- Kako koji. Onaj sa džemperom na glavi prije dva dana. Onaj sa 
povezanim grudima juče. I onaj sa nogom. Onaj sa rukom sinoć. 


- Kakva je situacija. 


- Kako koji, - ponovi njegove riječi bolničar. - Onaj sa 
povezanim grudima biće dobro. Možda sad' izađe. Onaj sa rukom slabo. 
Moraće mu amputirat. Onaj sa nogom dobro. Biće dobro za koji dan. 
Onaj sa džemperom... Bože sačuvaj. Doktor ne zna gdje bi prije počeo. 


- Čekaj, je I' živ? 

- Jarane, vjeruj da se življi kopaju. Ovdje sam od početka, al' 
'nako nešto skoro da nisam vidio. 

- Nije valjda tako loše? 

- Ma bilo je i gorih, al' to su oni koji su dovučeni ili mrtvi ili su 


umrli za sat - dva. Ovaj vaš živi već dva dana. A po svemu je trebao bit 

mrtav. Samih smrzotina ima za godinu bolovanja a o ranama da ne 
pričam. Šta mu je bilo sa licem? 


- E, jebi ga sad. Sto puta sam mu govorio: Ne 'fataj se oružja ako 
ne misliš da ubiješ. A ako moraš da ubiješ, ubij odmah. Ne čekaj ni 
sekunde. E, sad, on je čekao, izgleda, dvije sekunde više. Eto, to je bilo. 


- Ima još jedna rana. Sam je sebe rasjek'o ispod koljena. 
- Kako će sam sebe rasjeć' kad ne zna za sebe od kako je ranjen? 


- Ostavili ste mu nož u ruci. Još mu ga ne mogu uzet'. Doktor 
kaže da mu mora dat neku injekciju da mu otvore šaku. 


- Uh, uh, Tanto. Kako ga ne vidjesmo? Jebi ga sad. Je I' puno? 


- Sama za sebe rana je opasna, al' prema ostalim ranama to je 
ništa. - Bolničar zaključi priču 1 ode. 


Mala grupica nastavi pušiti 1 čekati ni sami ne znajući šta. 


Kapetan je ubrzo poslije operacije došao sebi. Infuzija, koju su 
mu dali ga je okrijepila i osjećao se skoro dobro. Zatraži uniformu od 
bolničarke. Nakon kraćeg natezanja i pošto je već ustao neodjeven, 
bolničarka mu donese krvavu uniformu. On zatraži da ga odvede do dr. 
Gavrankapetanovića koji, do malo, uđe u sobu. 


- Šta je sa mojima, doktore? 


- Najteže je sa onim što su mu raznesena leđa i glava. Za njega 
ne znam. Predugo ste ga vozili. Plus što ima smrzotina. Iskrvario je 
puno. Stvarno ne znam. Sve je u Božijim rukama. 


- E, Hamza, Hamza. Šta je sa ostalim? 
- Onaj sa nogom će bit u redu. Možda već sutra ode kući. 


Bolnica je bila prepuna i bez ikakvih uslova za njegu ranjenika. 
Agregat za struju se palio samo za vrijeme operacija. Svi ranjeni koji su 
ikoliko bili dobro brzo su otpuštani na kućno liječenje. 


- Dalje? 

- Onaj sa rukom... Morali smo je amputirati. 

- O ne, neeee!!! Kapetan se u očajanju uhvati za glavu. 

- Uuuuuuh. 

- Biće on dobro, Kapetane. Biće dobro. 

- Kakvi dobro, moj doktore? Znaš li ti koliko mu je godina? 
Doktor ga mirno zagrli. 


- Znam, Kapetane, znam. Puno naše mladosti mi je prošlo preko 
ruku. Ima i puno gorih. Rat je. 


Doktor je govorio bez traga emocija u glasu. Tiho, ali čvrsto. 

- Šta ima gore? Kako može biti gore? 

- Boga mi može. Jučer smo imali dječaka. Ostao bez ruke, bez 
očiju 1 jedne noge. Rat je, - malo počeka. - Možeš li da ideš? Dolje te 
čekaju tvoji. 

- Čuvaj se doktore, - reče Kapetan rukujući se. 

- Iti, moj Kapetane. Pripazi na ove momke koji su ti ostali. 

Kapetan ode klimajući glavom. 


Na ulazu su ga dočekali momci. Kapetan se snebivao kako da 
počne. Kako da im kaže. Videći ga kako se muči, Sakib mu priskoči u 
pomoć. 


- Znamo sve, Kapetane. Bolničar nam je maloprije rekao. 
- E, djeco moja. E, djeco moja... 

- K'o ti nešto stariji, - progunđa Sakib. 

- Šta ćemo sad Kapetane? 


- Ništa. Idete kućama dok vas ja ne pozovem. Sutra ću vam 
poslati privremene dozvole. I ne javljajte se bez obzira ko da vam šalje 
poziv. Ako bude trebalo, ja ću vas lično pozvati. 


- Kol'ko ćeš nam dat'? 


- Vidjeću, koliko se mogne. Kako ćete kući? 

- Taksijem. 

- Imate li para? 

- Ima Dado za sve. 

- Imaš li, Dado? 

- Imam, imam Kapetane. Nego evo i tebi koji dinar da ti se nađe. 
- Ma kakvi, ne treba. 


- Dobro kad ne treba, - Dado mu tutnu ruku u džep, - pa kad nas 
zovneš ti vrati ako ti ostane. 


- Gdje ćeš ti Kapetane? 


- Moram do Hamzinih. Onda do Senadovih, pa do Dininih, pa 
do Musinih... 


- E, ne bih ti bio u koži. 
- Ni ja vala. 


- Hajde, sad razlaz, - komandova Kapetan i mala grupica izađe 
iz zgrade Hirurgije. 


KAkkk 


Mustafa, Kemo, Dado i Sakib se naguraše u taksi. 
- Dokle narode? 
- Vozi do prvog taksija. Pola će nas u Novo Sarajevo a pola u 
čaršiju. 
- Vjerovatno ima neki taksi u kralja Tomislava. Je 1' u redu? 
- Kako ti kažeš, majstore. 
- Dado, kol'ko si dobar? 
- Ne znam, nisam brojao. 
- Otprilike. 

- Pa, otprilike, dvadeset. 

- Čega dvadeset? 

- Čega? Eksera. Dvadeset hiljada maraka. 

- Foliraš. 

- Ne foliram. Nikad kad se radi o parama. Evo, gledaj. 
- Stvarno, majke mi. 


- Dado bolan, što će ti lova? Ne znaš hoćeš li preživjet sljedeći 
sat a ti štekaš lovu. 


- E, pa vidiš. Nije ovo za mene. Ovo ti je lova za Nijemce, 
Belgijance, Francuze, itd. 


- Kako za njih? 
- Kad se ovaj rat završi, i kad ih pregazimo... 


- A pregazićemo ih sigurno, ako Bog da, ... i kad ih pregazimo, 
oni glavni zločinci će zbrisat u inostranstvo. A onda će Dado fino pasoš 
u džep pa za njima. Neće oni mirno spavat'. Nikad više u životu. 


- Kako to misliš? Dođeš u Njemačku i uzmeš telefonski imenik, 
a ono piše ratni zločinac taj i taj. 


- Jesi I' ti, Sakibe, ikad putov'o u inostranstvo? 
- Nisam, - Sakib se pokunji. 


- A ja vidiš jesam. Samo sam išao poslom, - on pokaza rukom sa 
ispružena dva prsta kao da nekom vadi novčanik iz džepa. - Na Zapadu, 
kad su me i hapsili, hapsili su me k'o gospodina. I svi su vrlo ljubazni. 
Dobiješ i državnog advokata, sve. Cigare u zatvoru, čovječe. A sa jedno 
milion maraka njihova policija će mi tražiti ratne zločince. Samo mu 
reknem ime, pokažem sliku ako imam i... 


- Čekaj malo, Dado, kakvih milion maraka? 


- E, mali, mali. Naš je narod bio bogat. Sad su četnici puni naše 
love. I, kad ih pokokamo, kol'ko ih već pokokamo, Dado ih pretrkelja 


na brzinu. To ti je lični ratni plijen. A ovi u Čaršiji što se bune, neka 


76 


fino pođu sa mnom, pa ću im dati pola. Majke mi, - kad spomenu majku 
Dado se namršti, odmahnu rukom i ušuti. 


Uto dođoše do taksi-stajališta u Ulici kralja Tomislava. Dadi kao 
da se otvorilo srce. Mimo običaja, ugura im po par stotina maraka u 
ruke. Njih trojica pređoše u drugi taksi, a on produži prema Novom 
Sarajevu. 


KAkkk 


Prilazeći taksiju, Kapetan promijeni odluku. Prvo će najteže. 
Prvo će otići do Senadovih. Onda Dinih. Onda... 


- Dokle, šefe? - taksista je bio raspoložen. Noć je bila mirnija od 
uobičajenih sarajevskih noći ispunjenih granatiranjem i požarima. A 
bilo je i posla. Nadnica za strah je bila daleko veća od uobičajene cijene 
prije rata. Vožnja pod eksplozijama 1 snajperima bila je njegova 
svakodnevnica 1 on se snalazio kao riba u vodi. Za sada je imao sreće. A 
sutra... Ko zna? 


- Idemo kružno. Prvo Toka, pa Širokača, pa Vratnik, pa... - 'ej, 
tugo moja, sve stara sarajevska naselja, uglavnom siromašnih porodica. 
Sirotinja je sačuvala Bosnu, jednom prilikom je rekao Predsjednik. I na 
tome je na žalost ostalo. Nije ništa poduzeto da se ekonomsko stanje tih 
porodica popravi. 


Kod Senadovih je bilo teško i mučno. Škrtim riječima Kapetan 
je ispričao kako je došlo do Senadove pogibije. Kako su prošli ostali. 
Njegova rana je svjedočila o teškoći situacije u kojoj su bili i gdje je 
Senad poginuo. Otac je šutke primio vijest. Majka je počela plakati ali 
je ubrzo prestala. Napravila je kafu. Otac je pričao o situaciji na 
ratištima. O izgledima da velike sile prekinu rat. Niko nije spominjao 
smrt. Kapetanu nije bilo jasno odakle tim ljudima tolika snaga. Ubrzo je 
otišao. Na rastanku Senadov otac mu reče: 


- Da se samo hoće završiti. Da Bog da moj Senad bio posljednji 
koji je poginuo. 

U taksiju, Kapetan je razmišljao. Već je nekoliko puta čuo to 
isto. Da Bog da moj sin bio zadnji koji je poginuo. Na početku rata 
strani novinari intervjuišu čovjeka čijeg je trogodišnjeg sina ubio 
četnički snajper. Otac smiren, kaže: - Da Bog da moje dijete bilo zadnje 
koje je poginulo u ovom ratu. Da mi je vidjeti tog snajperistu. Ne da ga 
ubijem, već da popijem kafu sa njim. Da mi je vidjeti čovjeka koji je u 
stanju da snajperom puca u glavu trogodišnjeg djeteta. Recimo da 
razumijem bombe, ali snajper. On je morao vidjeti njegovu glavu k'o 
kuću kroz snajper, njegove oči, pogled. Volio bih vidjeti kako izgleda 
čovjek koji je u stanju da to učini. 


Ni traga mržnje, osvete. Samo čuđenje. Kod Dininih, otac je 
proklinjao. Psovao. Kleo. Mati je šutjela. Kuća u mraku. Svjetlost male 
uljanice. Kapetan je pokušao da kaže kako će država brinuti o svojim 
herojima. Otac ga je sasjekao. Zna on kako se država brine. Imaju 
komšije invalide. Niko nema da jede, a šverceri ne znaju šta će od para. 
Itd, itd. 


Kapetan izađe napolje. Duboko je udisao hladni zrak. Lakše bi 
ponovo u akciju, nego ovo. Ovo mu je bilo najgore. Sjede ponovo u 
taksi. Vozilo je bilo ugašeno jer je taxista štedio gorivo 1 unutra je bilo 
ledeno. On se strese osjećajući kako mu se zima uvlači u dušu. Odluči 
da ne ide Musinim. On će svakako biti dobro. 


- Na Kovače. 
- Nećemo na Vratnik? 
- Ne, vozi na Kovače. 


Kapetan je sa zebnjom očekivao susret sa Hamzinim ocem. 
Mnogo se naslušao o tom čudnom čovjeku. U komandi su mu skrenuli 
pažnju na njega. Više na njega nego na Hamzu. Rekli su mu da pazi na 
Hamzu, da je brz, često divlji, da ne preza ni od čega, da je pošten, da 
ga ljudi vole, ali da je nepredvidljiv, da je... Kapetan se nije mogao 
sjetiti svega što su mu rekli, ali sve se svodilo na to da je Hamza bio 
dobar i pouzdan borac, ali potpuno van kontrole u borbi. Nakon borbe 
bila je to druga osoba. Intelektualac. Mnogo čudnih stvari je bilo rečeno 
za Hamzu. Nije se sjećao svega, ali se vrlo dobro sjećao šta su mu rekli 
za oca. 

- Ako se nešto desi Hamzi, a ti budeš morao da mu kažeš ocu... 
budi oprezan. Budi vrlo oprezan. 


I, sad, on mora da ode na vrata tom čudnom, tajanstvenom 
starcu. Taksi stade pred kućom. Kapetan reče vozaču da sačeka. 


Visoki bijeli zid je dijelio dvorište od ulice. Velika, teška drvena 
vrata. Stara možda sto godina. Velike halke na vratima su zamjenjivale 
zvono. Kapetan nekoliko puta udari halkom. Tupi zvuk odjeknu tihom 
ulicom. On gurnu vrata i uđe u avliju. Svitalo je. Blijeda mjesečina se 
miješala sa zorom i obasjavala je. Avlija je bila velika i prekrivena 
sitnom kaldrmom. Očišćena od snijega. Uz kuću vanjska česma 1 veliko 
kameno korito. Zaleđeno. U dnu avlije velika lipa. Sofa natkrivena 
lozom. Velika, stara kuća na sprat. Pokrivena ćeramidom. Na prozorima 
u prizemlju mušepci. Sve je odisalo stogodišnjim mirom. 


Kućna vrata se otvoriše i krupna ljudska prilika se pojavi na 
njima. Skoro potpuno ih zatvori. Kapetan je šutke posmatrao Hamzinog 
oca. Visok, uspravan. Lice markantno, upečatljivo. Kratka brada i 
brkovi, skoro potpuno bijeli. Obrve nadnesene nad tamne, oštre i 
prodorne oči. Cijelo lice 1 čelo prošarani ravnomjerno raspoređenim 
oštrim borama. Kosa kratko podrezana. Bos. Crne samtane pantole i 
bijela, nemarno razdrljena, košulja zavrnutih rukava. Snažne mišice 
probijaju ispod. Krupne šake mirno skrštene malo ispod stomaka. 
Kapetan se nehotice strese. 


- Ne bih te volio imati za neprijatelja, - pomisli. 
- Ja sam Hamzin Kapetan, - tiho reče. 

- Avdaga, - kratko odgovori Hamzin otac. 

- Uđi, znao sam da si ti. 


- Kako znao? - ponovi Kapetan ulazeći. Ne dobi odgovor. Skinu 
čizme. Teški miris smrdljivih čarapa koje se raspadaju ispuni hodnik. 
Kapetan se u nedoumici okrenu. 


- Izvinite, dugo sam u čizmama. 


- Ništa. Na kraju hodnika je kanister sa vodom. Kupatilo je 

pravo. Uljanica je na polici desno, - Avdaga se okrenu i uđe u sobu. 
Kapetan uđe u kupatilo i uz plamen upaljača pronađe uljanicu. 


Tanka plutana pločica, promjera oko dva centimetra, umotana u 
aluminijsku foliju da ne izgori, pliva na ulju. Kroz nju je provučen tanki 
pamučni konopčić koji gori i stidljivo osvjetljava. Jedina i, obzirom na 
cijenu ulja, skupa rasvjeta u Sarajevu. 


Pored uljanica, građani Sarajeva izmišljaju hiljadu i jedan 
način kako preživjeti u nemogućim uslovima. Inventivnost koju je teško 
pronaći u istoriji ljudskog roda. Na prozorima stanova, u saksijama i 
svim mogućim posudama ljudi su uzgajali peršun, mrkvu, celer, 
paradajz. Nezamislivo veliki broj ideja kako napraviti kolica za prevoz 
vode. Od konzerve (0.5 kg) iz humanitarne pomoći prave se peći na 
kojima se priprema ručak za cijelu porodicu. Na toj konzervi može se 
pripremiti kafa sa komadićem drveta veličine kutije cigareta. Ako se 
staklene flaše u boji, napunjene vodom, stave na unutrašnju stranu 
prozora, za samo jedan dan, voda se umlači toliko da je moguće 
okupati se sa njom. Automobilski motori koje pokreće prirodni gas 
vezani za elektro motore iz mašina za veš, prozvode električnu energiju. 
Napon toliko varira da masovno stradaju električni uređaji u kućama a 
posebno televizori. Ipak najveće čudo rata su žene, Sarajke. Sređene i 
dotjerane kao za modnu pistu, čiste i mirišljave, ljepotom stvaraju 
privid normalnog života i uljepšavaju dan svima koji ih vide. Na samo 
njima poznat način rješavaju jednačinu sa hiljadu nepoznatih: Kako 
četiri godine pripremati ručak za porodicu od riže i makarona a da 
svaki dan izgleda različito. T epohalno otkriće za Ginisovu knjigu 
rekorda, ravno otkriću perpetomobila: Kako napraviti kolač bez ulja, 
putera, šećera, brašna, čokolade... Kako bez ičega napraviti nešto? I to 
slatko. 


Jedna mlada majka, kuha ručak svojoj trogodišnjoj djevojčici. 


- Sad' će mama tebi skuhati jaje. - I stavlja pred nju tanjir riže. 
Svaki dan isto. U trećoj godini rata, otac borac, na povratku iz akcije 
izvan Sarajeva, donosi kući paket jaja. - Sad' će tebi mama skuhati jaje. 
- Majka stavlja kajganu pred dijete. Djevojčica vrišti: - Neću to, hoću 

jaje! 
Nakon tri godine rata, jedno sarajevsko naselje, nakratko dobilo 


struju. Sinčić, rođen u maju 1992. godine, zabezeknuto bulji u sijalicu. 
Vrišti. Roditelji moraju ugasiti svjetlo. 


Nakon što je oprao noge, Kapetan uđe za Avdagom. 
- Selam alejkum. 


- Alejkumu selam. Bujrum, - Avdaga mu pokaza mjesto na 
sećiji. Kapetan se spusti othuknuvši. Zausti da nešto kaže, ali ga 
Avdaga pokretom ruke ušutka. 


- Kafa ili čaj? 
- Čaj. Napolju je hladno. 


- Jah, zima. - Avdaga kucnu o zid. Nakon nekoliko trenutaka u 
sobu uđe žena. Nosila je srebrni samovar koji se pušio. Na tabli su bile 
male čašice za čaj, šećerluk, dva lokuma, kašikice. Kapetan ustade. 


- Selam alejkum. 

- Alejkumu selam, sine. 

- Azra, ovo je Hamzin Kapetan. 
- Dobro nam došao, sine. 
Kapetan je šutio u nedoumici. 


- Sjedi, sjedi, - Avdagin glas je bio tako autoritativan da Kapetan 
sjede kao na komandu. Avdaga to primjeti i nasmija se škrto. Kapetan 
ponovo zausti da nešto kaže, ali ga Avdaga ponovo ušutka pokretom 
ruke. 


- Uzmi čaj. Odmah se vraćam, - izađe iz sobe. 


Hamzina majka nasu Kapetanu čaj. Prvo malo gustog ekstrakta, 
a zatim dopuni čašicu sa kipućom vodom. Ruke su joj jedva primjetno 
drhtale. Kapetan uze čašicu. Godila mu je njena toplota. Zagleda se u 
nju. Čaj je bio taman i caklio se staklenim sjajem. Dvije tanke zlatne 

linije na čašici, skoro neprimjetne kad je prazna, sada su nestvarno 
blještale u kontrastu sa tamnom bojom čaja. 


Avdaga ponovo uđe u sobu. 

- Ostaćeš ovdje na spavanju. Pustio sam taksistu da ide. 
- Moram mu platiti, - Kapetan ustade. 

- U redu je, - Avdaga sjede. 

- Cigaru? 

- Hvala, ne pušim, - Kapetan se predomisli. 

- Ma daj mi jednu. 


Obojica zapališe. Azra ode do peći, poče je čistiti i ubacivati 
drva u nju. 


- Ne spavate? - Kapetanu ništa pametno nije moglo pasti na 
pamet. 


- Ne spavamo. Očekivali smo Hamzu. Kad si pokucao znao sam 
da si ti. Hamza ulazi drugačije. 


- Ne znam kako da počnem. 
- Najbolje je od početka. Je li živ? 
- Bio je kad sam krenuo iz bolnice. 
- Je li toliko loše? 
- Jest. 
- Je li pri svijesti? 
- Nije. Već dva dana. 
- Dva dana ste ga nosili? 
- Dva. 
- Gdje je ranjen? 
- Van grada, jugoistočno... 
- Ne pitam to, gdje je pogođen? 

- Lice, leđa, grudi, noge, ruka, smrzotine... 
- Kako se tebi čini? 

- Teško. 

- I sad je na Hirurgiji? 

- Da. Dr. Gavrankapetanović ga je operisao. 


Azra je prestala ložiti vatru. Okrenula se i šutke slušala 
Kapetana. Ovaj je pogleda. Plave zjenice u izmaglici suza koje su ostale 
u očima. Nije plakala. Lice joj je bilo mirno i samo je blaga bora na čelu 
odavale buru koja se zbivala u duši majke. Avdaga je, tako je izgledalo, 
mirno pušio 1 slušao Kapetana. S vremena na vrijeme bi pijuckao čaj. 
Kapetan je pričao. O planu akcije, sukobu sa Hamzom, kad je ovaj 
preuzeo komandu, o samom napadu, o četnicima, malo tišim glasom o 
tome kako je Hamza likvidirao Vojvodu, o Hamzinom prvom 
ranjavanju, o povlačenju, o tome kako su našli Hamzu u šumi nakon 
eksplozije, o tome kako je teklo povlačenje, o Musi, Senadu, Dini, 
Kemi, Dadi... 


Čim je Kapetan počeo pričati o akciji, Azra se povukla u 
udaljeniji kraj sobe, uzela Kur'an i počela šapatom učiti. Njen glas je 
kao zvuk udaljenog žubora vode dopirao do Kapetana. Avdaga je 
slušao. N1 jednom riječju ili gestom nije prekidao Kapetanovo izlaganje. 
Kad je Kapetan završio, Avdaga ustade. 


- Azra, hajde da se spava. Otićemo kasnije u bolnicu. 


Azra završi učenje. - "Sadekallahul-azim", ovlaš poljubi Kur'an, 
pozdravi se sa Kapetanom i izađe iz sobe. 


Avdaga ponovo sjede. Nasu čaj Kapetanu i sebi. 
- Ratje. U ratu se svašta događa. Žao mi je momaka. 


Kapetan je šutio. Osjećao se prazan. Priča ga je iscrpila. Ponovo 

je prošao cijelu akciju. I nije mu bilo nimalo lakše. 
- Moj Hamza. Moj Hamza... - glas mu sasvim lagahno zatreperi. 
- Ispričat ću ti nešto, imamo vremena - Avdaga otpoče priču. Bilo je to 
83 


prvi put da nekom priča svoju životnu priču. Govorio je jasno, precizno, 
bez viška riječi. Riječnikom intelektualca opisivao je slike 1 prizore, 
crtao karaktere i situacije. Pred Kapetanovim očima, kao na platnu, 
redale su se slike jednog života. Bogatog 1 siromašnog, sretnog i 
nesretnog, uzbudljivog, brutalnog i nježnoga, života koji je po sadržaju 
bio dovoljan za desetine normalnih ljudskih života. I nikada, nakon 
toga, Kapetanu nije bilo jasno da čovjek može sve to da preživi. Da 
ostane običan 1 normalan, da bude smiren, da živi. Da bude čovjek. 
Kako može da ne eksplodira. 


Avdaga je pričao. I kad je dan davno već svanuo, i bilo i prošlo 
podne... 


- 1941. godina. Njemačke trupe ulaze u Sarajevo. Veliki Rajh. 
Ustaški pukovnik Slavko Kvaternik, pod Njemačkom zaštitom 
proglašava Nezavisnu Državu Hrvatsku 1 odmah u nju deklarativno 
uključuje i Bosnu i Hercegovinu. Islamska ulema na skupštini El-Hidaje 
traži izdvajanje Bosne i Hercegovine u samostalnu državu. Nijemci 
uslovljavaju autonomiju formiranjem divizije koja će se boriti u sastavu 
Rajha. 


Cijeli svijet je pred Hitlerovim nogama. Na redu je Rusija. 
Komunisti. Nacistička propaganda radi punom snagom. Održavaju se 
mitinzi. Satanizacija Sovjetskog Saveza. Traže se dobrovoljci za sveti 
rat protiv komunizma. Osniva se Ustaška legija. Vođa "Nezavisne 
države Hrvatske" pokušava se, krvlju zavedene mladosti, dodvoriti 
velikom Vođi Trećeg Rajha. U zimu, 1941. godine, Ustaška legija 
odlazi na Istočni front. Avdaga, mladić od 18 godina, kriomice napušta 
kuću. Kratko pismo za oca, sarajevskog bega, potomka stare begovske 
porodice - Na Istočnom sam frontu. Slušaj vijesti. - Prvo i posljednje 
pismo ocu. Nikada ga više nije vidio. Istočni, Ruski front. Blistave, 
munjevite pobjede njemačke soldateske 1941. 1 1942. godine. Brzina 
napredovanja mjerila se brzinom njemačkih tenkova. Velika Rusija je 
skoro pod Hitlerovim nogama. Na sjeveru, Lenjingrad je u potpunom 
okruženju i pitanje je dana kada će ga Nijemci zauzeti. U sredini, 
njemačke trupe su pred samom Moskvom. Vojnici vide zlatne vrhove 
Kremlja u daljini. Na jugu su pred Staljingradom. Prvi put u istoriji 

neko će pregaziti Rusiju. Do Vladivostoka. Avdaga je oduševljen. 
Pobjede, pobjede. Prvi gvozdeni križ. Drugi gvozdeni križ. Slava. 
Njemački generali ga tapšu. Život, smisao života. Slike pokolja civila 
na koje nailazi, ne dopiru mu do mozga. 


Avdaga je u punoj snazi. Sto devedeset cm. visine, preko sto 
kilograma težine. Bez grama sala. Samo mišići. Snažna, istrenirana 
životinja. Strah? Ne postoji. Avdaga sa grupom komandosa ulazi u 
rusku pozadinu. Atentati, sabotaže. Novi gvozdeni križ. Nijemci pričaju 
legende o Bosancu. 


Jesen je došla. Približavala se zima. Nijemci 1 dalje napreduju. 
Puževim korakom, ali napreduju. Svaki kvadratni metar zauzetog 
prostora plaća se životima. 


Zima. Borbe ne jenjavaju. Sudar njemačkog nacizma i ruskog 
komunizma bio je sudar svjetova. Željeznih svjetova. U mnogim 
stvarima jednakih. Za povlačenje smrtna kazna. I kod Nijemaca 1 kod 
Rusa. Zato se sve borbe vode do posljednjeg čovjeka. To što su oni 
osvajači, a Rusi branioci, nije dopiralo do Avdaginog mozga. 


Nijemci su na ulazu Staljingrada. Prigradska i industrijska 
naselja. Borbe, borbe, i ponovo borbe. Nema se vremena za spavanje. 
Desetak minuta, pola sata u toku borbe, u pauzi. Mjesecima. Prvi slabi 
znaci posustajanja savršenog njemačkog ratnog stroja. Ustaška legija u 
prvim redovima. Njemački gospodari štede, koliko god mogu, svoje 
vojnike. Polovina legije van stroja. Tri četvrtine van stroja. Šaka 
preživjelih. 

Avdaga je neprekidno u borbi. Predvodi diverzante. Opet je u 
ruskoj pozadini. Diverzije, atentati, krv. Paradoks. Njegove šanse da 
preživi kao diverzant u ruskoj pozadini su veće nego njegovih drugova 
iz Legije u frontovskoj borbi. Još uvijek u njegovoj glavi nema dilema. 
Oni će pobijediti. 

I onda, prvi put u toku rata, u decembru 1942. godine, pred 
Avdaginim očima se otvara prava slika rata na Istočnom frontu. Do 
tada, Adaga se nije zadržavao u osvojenim mjestima. Njihovo je bilo 
da, po naređenju, zauzmu grad, gradić ili selo. Po zauzimanju, 
produžavali su dalje. Tog dana zauzeli su neko malo selo. Šaka bijednih 

udžerica. I to malo selo su platili sa stotinama poginulih. Predah. 
Avdaga nasumice ulazi u jednu, nekim čudom, sačuvanu kuću. Unutra 
GESTAPO-vci saslušavaju civile. Muče ih. Pod mukama seljaci umiru 
šutke. Djevojka, sedamnaest godina, možda mlada, psuje, grglja, krv joj 
ide na usta, nos, uši. Proklinje Nijemce. Mučenje se nastavlja. Avdaga 
tetura napolje. Povraća. Nakon hiljada mrtvih, nakon ubijanja, klanja, 
nakon gaženja krvi do koljena, Avdaga povraća. U glavi košmar. 


- Bože, šta ja radim ovdje? 


Prvi put od napuštanja Sarajeva, Avdaga izgovara riječi molitve. 
Košmar u glavi se ne smiruje. Pada noć. Avdaga ulazi u kuću gdje je 
smješten GESTAPO. Dva stražara piju čaj. Ostali spavaju. Po trojica u 
sobi. Avdaga je profesionalac. Nožem. Kratki udarci. Tiho i brzo. Od 
sobe do sobe. Tri sobe, devet GESTAPO-vaca 1 dva stražara. Puni 
rančeve. Krznene bijele uniforme. Vodonepropusne, bijele čizme. 
Hrana. Izvlači se iz sela. Na zapad. Na zapad. Što dalje odavde, što 
dalje, što dalje. 


U njemačkoj komandi ostalo je zabilježeno: "Nestao za vrijeme 
upada ruskih diverzanata. Sumnja se da je živ." I ništa više. U 
sveopštem paklu pred Staljingradom niko ga više nije pominjao. 
Avdaga hoda danima. Spava u kratkim intervalima. Sat, dva. I opet 
pješačenje. Pored njega, u bijeloj maskirnoj uniformi, naslonjenog na 
drvo, prolaze njemačke kolone. Prolaze ruske kolone. Avdaga sav u 
bijelom na bijeloj bjelini ruskih tajgi. Ruskih šuma. Počinje vjerovati da 
je nevidljiv. Štedi hranu. Gvozdenom disciplinom. Jede manje od 
njemačkih zarobljenika u ruskim logorima. Smjenjuju se dani, sedmice. 
Smjenjuju se ruske tajge i ruske šume. Pa opet tajge. Nailazi na stratišta. 
Strašna ruska zima sačuvala leševe od raspadanja. Konzervirala ih. 
Avdaga pretražuje leševe. Traži hranu. Zima popušta. Prvo sunce, malo 
je toplije. Sada se već ispraksirao. Ima iskustvo. Prati gavranove. Velika 
jata, hiljade gavranova koji jedva lete. Gavranovi jedu leševe na 
stratištima. Toliko su siti da jedva polijeću. Avdaga traži hranu. Ako je 
sretan, nađe komad pozelenjelog hljeba. Na jednom stratištu Avdaga 
skida uniformu, gaće, sve. Oblači poluraspadnutu garderobu ubijenih 
seljaka. Ponovo u šumu. Odbacuje oružje. Ostavlja samo nož. 


Novih petnaestak dana. Na zapad, na zapad. Konačno, ne može 

dalje. Pada u nesvijest. Koma. Ne zna koliko dugo. Polumrtvog, 
smrznutog, pronalaze ga djeca ruskih partizana. Dovlače ga u 
zemunicu. Oživljavaju ga. Daju mu zečiju krv da pije. Ispituju ga. Ko, 
šta, odakle? Izmišlja priču o njemačkom ratnom zarobljeniku. Jest, 
jugoslovenski partizan. Jest, njemački zarobljenik. Pobjegao im je. 
Odakle? Ne zna. Niko ne može ni pretpostaviti da je pješke došao iz 
Staljingrada. Ne po ruskoj zimi. Glasanjem odlučuju da ga poštede. 
Nakon petnaestak dana, Rusi ga vode u akciju. Miniraju prugu. Avdaga 
pokazuje da je ekspert za eksploziv. 


Godinu dana ratuje sa partizanima. Dobija orden Crvene 
zvijezde. Nijemci se povlače. Partizani napadaju u trojkama. Avdaga 
vodi jednu. Uspješne akcije se redaju. Trojka dobija "Lenjina". Orden 
za koji bi umrlo devedest posto Rusa. Ponovo zima. U blizini rumunske 
granice zarobljavaju cijelu njemačku jedinicu. Nekoliko bolničarki. 
Među njima, Amerikanka, medicinska sestra koju su Nijemci zarobili u 
Francuskoj i poslali na Istočni front. Dvojica iz Avdagine grupe i 
Igorova trojka odvode bolničarke na saslušanje u napuštenu kuću. Iz 
kuće dopiru vrisci, šamari. Pucnji. Avdaga upada u kuću. Na podu dvije 
mrtve bolničarke. Amerikanka, skoro gola leži na podu. Dva Rusa je 
drže za noge, jedan za ruke. Četvrti Rus skida pantole. U Avdaginoj 
ruci nož. Ne zna kako, zašto. Vjerovatno sudbina. Nekoliko brzih 
udaraca. Rusi su nespremni. Iznenađeni. Umiru sa osmijehom. 
Njemačka artiljerija pronašla selo. Precizni pogoci. Panika. Avdaga 
vuče Amerikanku 1 bježe. Van sela. Na zapad, na zapad. Povlače se po 
planinama Rumunije. Ili je to još uvijek Rusija. Na nekoj planini, 
danima daleko od prvog naselja, nailaze na porodicu ovčara. Ovčari ne 
znaju za rat. Ne znaju za Nijemce, Ruse. Kažu, ponekad čuju neku, kao 
grmljavinu. Ostaju sa njima nekoliko mjeseci. Sporazumijevaju se 
rukama, nogama. 


Avdaga je dao ime američkoj bolničarki. 
Azra. 


Strpljivo je uči bosanskim riječima. Azra je mlada, inteligentna. 
Brzo uči. Izraze, fraze. Izmišljaju Azrinu životnu priču. Interesantno je. 

U ljeto kreću dalje. Pridružuju se Rumunima. Ulaze u Jugoslaviju. U 
međuvremenu, rat se prenosi iz Rusije na Rumuniju, Mađarsku, 
Jugoslaviju, a zatim brzo prema Njemačkoj. Konačno, voz za Sarajevo. 
Voz za Sarajevo. Rat je završen. Bezbrojne vojne kontrole. Avdaga 
pokazuje ruske medalje. Vojni policajci ga pozdravljaju u stavu mirno. I 
na kraju Sarajevo. Nakon četiri godine. 


Otac umro u zimu nakon predaje njemačkih jedinica kod 
Staljingrada. Slušajući radio. 


Za prve poginule iz Ustaške legije, njemačka komada je slala 
brzojave o, uvijek junačkoj, smrti na bojnom polju, o neprocjenjivim 
zaslugama za Veliki njemački rajh. Ubrzo su prestali sa tim. Nad 
sudbinom nesretnih mladića spustio se veo šutnje i niko nije smio ni da 
ode u sarajevsku komandu i pita za njih. Avdaga i Azra su se vjenčali 
odmah po dolasku u Sarajevo. Prvih godina Azrin naglasak i oskudan 
rječnik izazivao je čuđenje sarajevske mahale. Na bilo kakvo pitanje u 
vezi sa Azrom, Avdaga se kostrešio, obrve bi se skupljale u mrgodnu 
crtu. Obično bi se dizao, malo teatralno vadio iz džepova ključeve od 
kuće, od dućana, i povelik smotak para iz uvijek debelog novčanika i 
stavljao sve pred znatiželjnika: 


- Bujrum. Hoćeš kuću, hoćeš radnju, hoćeš pare! Uzmi. Ali, 
Azru mi ne diraj. To sam ja sebi rodio. 


Niko nije ni slutio koliko je u tome bilo istine. Znatiželjnik bi 
pokunjeno oborio glavu. Takvim stavom, nakon samo par mjeseci, 
nikom više nije bilo ni na kraj pameti da postavi neko pitanje. Ruske 
medalje i poneka škrto ispričana priča o tome kako ih je dobio, 
obezbijedile su mu dobar ugled kod novih vlasti. 


A onda - ponovo. 1948. godina, sukob Tita i Staljina. Rezolucija 
INFORMBIRO-a. Jugoslavenski komunisti optuženi za izdaju 
komunizma. Staljin poziva radničku klasu Jugoslavije na ustanak protiv 
Tita. Dojučerašnji uzor 1 zakletva, Staljin, proglašava se za neprijatelja. 
U zemlji pometnja. Hapšenja. Hiljade, desetine hiljada ljudi u 
zatvorima. Dojučerašnji heroji. Legende. Svi proruski nastrojeni 
završavaju u zatvorima. Iako se drži povučeno, ne priča, ne izlazi 
napolje, Avdagu, kao nosioca najviših ruskih ordena, hapse. Istraga. 

Mjesec, dva, tri. Pitanja, batine, molbe. Ko, zašto, odakle? Odgovara da 
ga ne interesuje politika, religiozan je. To razbjesnjuje agente OZNE. 


- Religija je opijum Za narod. 
- To je od Lenjina, - odgovara Avdaga. 


Tuku ga. Konačno, delegacija iz Tekije. Par ljudi, smogli su 
snage 1 hrabrosti da dođu u OZNU 1 pitaju za njega. Ugledni ljudi. 
Sarajevska čaršija. Garantuju da ga ne interesuje politika. On redovno 
dolazi u džamiju, u tekiju. Religioznost ga spasava. Religiozan čovjek 
ne može voljeti Rusiju. Nakon još dva mjeseca ga puštaju. Istražitelj ga 
na odlasku pita kako to da ga Rusi nisu ubili. Kaže, nemoj se ljutiti. 
Ništa lično. Branimo socijalizam. Mi, OZNA, mi smo čelična pesnica 
proletarijata. Nije se ljutio. Nakon Istočnog fronta, Avdaga se nikad nije 
ljutio. 

Sa djecom mu se nije dalo. Prvo curica, pa dječak. Oboje umrli 
odmah nakon rođenja. Nakon mnogo godina - sin. 


Hamza. 


Hamza - lav, rođen u znaku ovna. 


Kompleksna ličnost. Očeva snaga, hrabrost, divljina, brzina. 
Majčina nježnost, sklonost ka romantizmu, pjesnik. Veliki šareni svijet 
u koji je došao, oduševljavao je Hamzu. Sve je bilo na dohvat ruke, sve 
je moglo da se proba, okusi, opipa. I, Hamza je sve probavao, opipavao, 
kušao. I uvijek uzvodno. Nije bilo tog zida u koji nije udario glavom. 
Nije bilo te prepreke koju nije pokušao da preskoči. 


Avdaga mu nije branio ništa. Pustio je dječaka uzdajući se da će 
ga Allahova milost spasiti. Azra je pokušavala da ga vaspitnim pričama 
usmjeri prema drugim stvarima. I dok je ona bila uz njega, sve je išlo 
sjajno. Čim bi izašao na ulicu, Hamza je ponovo postajao drugačiji na 
opšti užas njihove i okolnih mahala. 

Mati ga je učila engleski kao bebu. Bio mu je drugi maternji 


jezik. Učila ga je svirati violinu. Bio je izrazito nadaren. Onda se 

jednom vratio kući razbijenog nosa. Neko od mahalske djece mu je 
rekao da samo pederi sviraju violinu. Potukao se. Od tada nije htio, ni 
živ ni mrtav, da je uzme u ruke. 


Avdaga je uživao u njemu. Sve nestašluke ili svinjarije mu je 
opravdavao i nikad nije digao ton na njega. Zauvijek, dječak je za 
Adagu bio "Moj Hamza". Avdaga je plaćao razbijene prozore u ulici, 
slomljeno voće, polomljene ograde, ukradene kolače u slastičarni. Na 
kraju je plaćao slastičaru unaprijed za sve što bi Hamza pojeo, a ne bi 
platio. Nakon većih svinjarija, Hamza bi se uvlačio krišom u kuću, pa 
polahko ocu u krilo. Obično je to bilo malo poslije akšama, u vrijeme 
kada su otac i mati pili kafu. Hamza bi se skupio u krilu i tiho 
započinjao dnevnu ispovjed. I uvijek se Avdagi činilo da je njegova 
priča potpuno na mjestu, apsolutno logična i da bi i on isto uradio, i 
tražio bi od Azre razloge zbog čega komšije ne razumiju dječaka. Azra 
bi se samo osmjehivala 1 slala Hamzu na kupanje. Jednom je Hamza 
starom Dervišagi polomio dvije kruške u bašti. Bio je sa djecom u krađi 
voća. Bile su 1 dvije curice. Da bi ih zadivio, Hamza se popeo na najviše 
grane kruške koja je izuzetno rodila te godine. Grana je pukla i Hamza 
se našao na zemlji. Djeca su se smijala. Pokušavajući da povrati ugled, 
Hamza se popeo na drugu krušku. I opet isto. Bijesan, Hamza je 
polomio grane. Da bi izgladio stvar, Avdaga je nekoliko puta pokušao 
da posjeti Dervišagu. Uzalud. Stari ters nije htio ni vrata da mu otvori. 
Konačno, Avdaga ga presrete u džamiji. Ne pominjući kruške ni 
Hamzu, Avdaga mu reče: - Dobri moj Dervišaga. Idem sutra u Kiseljak. 
Doćiće kočija po mene. Bilo bi mi jako drago da mi se pridružiš. 


Avdaga je malo podlo udario na najtanju Dervišaginu Žicu. 
Starac je bio poznat u društvu po pričama o nekadašnjim izletima iz 
Sarajeva u Kiseljak, kad je on bio mlad, o divnim bijesnim konjima, 
kiseljačkim pogačicama, djevojkama... Avdaga je znao da Dervišaga ne 
može odoliti pozivu. I sutradan su njih dvojica u kočiji, koju su vukla 
dva bijela konja, otišli u Kiseljak, bili cijeli dan i kasno, poslije jacije, 
se vratili u Sarajevo. Niko nije pominjao krušku. I nikad više Dervišaga 
nije rekao riječ na Hamzu. 


Tako je Hamza rastao u potpunoj slobodi. Geni njegovih 
predaka - ratnika, izbijali su snažno iz njega, i ko zna gdje bi ga 

odvukli, da nije bilo ogromne Avdagine 1 Azrine ljubavi koja ga je, kao 
centripetalna sila, vraćala nazad. Kako su godine prolazile ispadi su 
bivali sve rjeđi dok, na kraju, Hamza nije završio srednju školu kao 
skoro najbolji učenik u generaciji. Avdaga je cvjetao. 


- Još malo pa ćeš i prolistati. - Šalila se Azra. 
- Hej, moj Hamza. - Te dvije riječi su bile velike kao planina. 


Hamza je upisao arhitekturu. Želio je graditi. Kao student, preko 
ljeta je radio sve poslove. Pomagao sarajevskim privatnicima, izučavao 
školu života 1 tukao se sa Musom. 


Rođeni skoro istog dana, njih dvojica su bili kao slika 1 prilika u 
ogledalu. Hamza plav, Musa crn, Hamza skladno građen, Musa 
izuzetno širokih ramena, Hamzi su se sviđale crnke, Musi plavuše, 
Hamza je navijao za Želju, Musa za Sarajevo. I tako sve na kontru. 
Nihove tuče, još od djetinjstva su bile svakodnevne i često strašne.. 
Mirili su se odmah nakon tučnjave dok su na uličnoj česmi prali krvava 
lica. I, sutradan, opet ponovo. Jednom su došli Avdagi u dućan 
razbijenih noseva, vilica, oteknutih očiju 1 crnih podlivaka. Izgledali su 
tako strašno da je čak i Avdaga zaustio da nešto kaže, ali se ugrizao za 
jezik 1 izjurio iz dućana odhukujući. Tek je naveče došao kući i odmah 
otišao na spavanje. 


Kod Muse je bila drugačija situacija. Otac, malo ters, nije imao 
razumijevanja za Musine nestašluke 1 često je njegova tvrda šaka 
objašnjavala Musi da je pogriješio. Pokušavajući ga zaštititi, Hamza je 
često slao Avdagu Musinom ocu da ga opravda. Odmah, s vrata Musin 
otac bi počinjao: - E, šta su sad uradili? 


I Avdaga je rasao mečku da mu objasni da se radi samo o 
nestašluku. Išlo je to dosta teško, ali s vremenom se Avdaga toliko 
ispraksirao, da je i Musin otac, nakon treće popijene kafe, počeo misliti 
da je njegov Musa stvarno izuzetno dijete i čudio se kako on to sam nije 
prije vidio. 

- A sad veliš uče? 

Avdaga bi odgovarao: - Uče, jašta. Kad ih moja Azra načepi... 


A u međuvremenu bi Hamza i Musa tamanili Azrine baklave, 

ružice, hurmašice 1 sve drugo što bi se zateklo u kući. Na veliko Azrino 
veselje. Zatim bi išli na spavanje u Hamzinu sobu. Musa je znao 
Hampzin fol. Obično bi Hamza u svadi podigao desnu ruku sa raširenim 
prstima prema njemu i rekao: - Hej, polahko, što se mi u stvari 
svađamo? I odmah nakon zadnje riječi udarao lijevom rukom gađajući 
vrh brade. Musa bi padao kao pokošen. Ležeći, kleo se da ga je Hamza 
opet uhvatio na lijevoj nozi i da on, konj da bi li konj, zna taj fol sto 
godina, al', da ga ovaj uvijek uhvati na njega. Kad je Musa udarao prvi, 
bilo je to šutke, nijemo. Samo bi mu sijevnula desnica i Hamza je već 
bio na podu tresući glavom. 


- Ovaj ti je bio dobar, - obično je govorio, i sa poda se bacao na 
Musu. A onda, u trećoj godini fakulteta Hamza je upoznao Kuma. Uz 
njega, Hamza je upoznao alkohol i počesto se dešavalo da kući dođe 
pod gasom. Musa nije puno mirisao Kuma, a Hamza ga je stvarno volio. 
Kum je bio snažan. Skoro kao Musa. Duge kose i brade, uvijek pomalo 
neuredan, divlji. I vjerovatno je ta njegova divljina privukla Hamzu. 
Nedugo poslije završetka studija, Kum je Hamzi prodao budzašto 
komad zemlje za vikendicu, koje su nicale u to vrijeme u okolini 
Sarajeva kao pečurke. 


Onda je Hamza upoznao Amru. Nježna, tanka crnka, student 
muzike. Bila je to obostrana ljubav. Avdaga je cvjetao. Navijao za 
ženidbu. Ne direktno, već nekako onako. Uz put. Malo, malo, pa bi 
spomenuo unuke, i to kako je on već star i sve tako. Dvije godine nakon 
studija Hamza se oženio. Godinu nakon toga dobili su curicu. Hamza se 
smirio. Svi đavoli u njemu su se posakrivali pred nježnom Amrom. 
Otvorili su atelje. Posao je dobro krenuo. Velika begovska kuća je 
živnula. Galama, zvuci violine, Hamzin glasan, zarazan smijeh. U avliji 
se suše pelene. 


Odlučili su da na proljeće pređu u vikendicu i da borave do 
jeseni. Maloj će goditi svjež zrak. Avdaga i Azra će dolaziti preko 
vikenda. Pa, bilo je to samo nekih pola sata vožnje od Sarajeva. 


Bila je polovina marta 1992. godine kad su privremeno preselili. 
Amra nije bila baš najsretnija. Govorila je da je možda bolje da 
sačekaju ljeto. Ali Hamza, kao poplava. Nosi sve pred sobom. Kad 
nešto odluči, nemoguće ga je odgovoriti. I tako su privremeno odselili. 

Hamza je navraćao skoro svakodnevno poslije posla. Govorio je da su 
dobro. Da im iz sela s druge strane brda donose mlijeko, svježe, još se 
puši. Govorio je da je Malena dobro, da je dobila boju u licu... 


A onda, jedne noći, početkom aprila 1992. godine, Hamza je 
bahnuo u kuću. Sa velikom posjekotinom na glavi, sa automatom na 
ramenu i nožem, Tantom, zataknutim za pojas. Bio je prljav, blatnjav i 
krvav. Prvi put u životu, Hamza je zamolio Azru da mu pripremi 
kupatilo, i sobu. Azra je razumjela. Izašla je iz sobe. Onda mi je Hamza 
svašta ispričao. Neću te opterećivati sa tim. Uglavnom, nakon tri dana 
moj Hamza se priključio zelenim beretkama. 


Avdaga ušutje. Napolju je prevalilo podne. Čaj se davno 
ohladio. Avdaga se maši za cigare. Kutija je bila prazna. Ustade 1 izađe 
is sobe. Uskoro se vrati i oni ponovo zapališe. Kapetan je šutio. Avdaga 
ga ispitivački pogleda: 


- Možeš 11? Nisi odspavao ni malo. 
- Mogu, Avdaga, mogu. 

- A ija. Baš se Zzapričao... 

-Neka, Avdaga. Dobro mi je. 


- Nego, što sam ti ispričao sve ovo? Ja znam šta je rat. Znam šta 
je smrt. Ubijao sam. Ne znam da li će mi Alah oprostiti. Gledao sam 
smrti u oči, ljudi su mi umirali na rukama, prijatelji i neprijatelji. 
Samo... Sad je nekako drugačije. Ovo je potpuno drugačije, - Avdaga 
protrese glavom. - Moraš li ti u komandu odmah? 


Pošto Kapetan klimnu glavom, Avdaga nastavi, - Kad završiš, 
da se vratiš ovamo. Ako nas ne bude, evo ti ključ od kuće. Uzmi drugu 
sobu lijevo. Ako Azra ne stigne, naloži vatru. 


Kapetan zausti da nešto kaže ali Avdaga ga ušutka pokretom 
ruke, - Sad ćemo ja i Azra u bolnicu. Vidjećemo šta će biti. U svakom 
slučaju vidimo se za večerom. 


U sobu uđe Azra. Nosila je doručak. Čaj koji se pušio i nekoliko 
velikih uštipaka punjenih ribom iz konzerve, omiljeno jelo iz 
humanitarne pomoći po sarajevskom receptu. 

GLAVA II 


Hamzin mozak je stao u trenutku eksplozije granate neposredno 
iza njegovih leđa. Malene sive ćelije su isključile prekidače i potpuno 
diskonektovale mozak od svih signala vanjskog svijeta. Isključili su se i 
centri memorije. Teško ranjeno tijelo je, bez oklijevanja, izabralo jedinu 
malehnu mogućnost da preživi. Kompletan sistem je stavljen na 
standbay. Motorne funkcije su pale na minimum. Srce je radilo tek 
toliko da osigura najmanju moguću količinu krvi za tijelo. Pluća su se 
pokretala neravnomjerno 1 snabdijevala organizam kisikom, jedva 
dovoljnim da ćelije ne počnu odumirati. Život se pritajio ne odajući se 
ni najmanjim znakom. 


Kao oštrica brijača, tanka linija života dijelila je crnilo u kojem 
se nalazio od ništavila smrti. 


Kada je dr Gavrankapetanović prišao operacionom stolu, Hamza 
je ležao na stomaku, glave položene na lijevu stranu. Medicinsko 
osoblje je nastojalo da očisti rane i pripremi ih za operacioni zahvat. Dr 
Gavrankapetanović je govorio polahko i tiho. Kao da čita priču. Rukom 
je pokazivao na rane o kojima je govorio. Operacioni tim je pratio 
njegovo izlaganje. 


- Životne funkcije ugrožene. Posebno velikim brojem dubokih 
poderotina na leđima u predjelu plećki. Tri rebra na desnoj strani i dva 
na lijevoj, u blizini srca, imaju otvorene prelome. Velika mogućnost 
unutrašnjeg krvarenja. Opasne duboke rane u predjelu bubrega. Geleri 
su unutra. Dobro obratite pažnju da ne ostane koji. Nekoliko gelera u 
dnu vrata. Izgleda da nisu oštetili kičmu. Iza desnog uha dugačka 
poderotina. Vidite, lobanja je samo okrznuta. Rana nije životno opasna. 
Prelom desne ruke iznad lakta. Nije opasan. Desna strana lica razderana 
po dužini. Ugroženo desno oko. Raditi vrlo pažljivo. Gledajte da šavovi 
budu koliko-toliko uredni. Ako preživi, moraće živjeti sa tim licem. 
Smrzotine na obje noge, posebno na koljenima, petama i prstima. 

Mnogo sitnih poderotina na obje noge. Ništa opasno. Ipak dobro očistite 
rane da spriječimo trovanje. Duboka posjekotina ispod lijevog koljena. 
Hej!!! Odakle ovaj nož u njegovoj ruci? 


- Nismo mu ga mogli oduzeti. Ruka je u grču. 


- Dobro, daj mu injekciju. Polahko. Sestro, obradi smrzotine, 
kolega preuzmite ove rane na dnu leđa. Vi kolega, uzmite lice. Sestro, 
vi možete obraditi noge 1 tu posjekotinu. Još malo pa ćete moći 
obavljati samostalno operacije. Ja ću uzeti leđa. Dobro? Idemo. 
Pripremite sve za reanimaciju ako zatreba. I kolege, samo polahko i 
opušteno. U ovom slučaju stvarno nemamo šta izgubiti. Ako je preživio 
dva dana sa ovim, može preživiti 1 sljedećih nekoliko sati. 


Operacija je trajala satima. 


Sestre su prinosile kafu, brisale znoj sa lica hirurga. Hirurg, koji 
je radio lice, izađe da zapali cigaretu. Jedna po jedna rana su obrađivane 
i zašivane. Mladi doktor je radio smireno i potpuno koncentrisano. 
Konačno podiže glavu. 


- Ovo je najviše što možemo uraditi za njega. Ako ništa drugo, 
sve je obrađeno i očišćeno. Ostalo je u Božijim rukama. 


Doktor je bio duboko religiozan i nije to skrivao. 


- Hvala vam na saradnji, gospodo. Sestro, molim Vas, dobro ga 
utoplite. 


Kkkk 


Avdaga i Azra su došli u rano poslijepodne. Dežurni ih odvede 
do doktora. Dr Gavrankapetanović je rijetko napuštao bolnicu. Upravo 
je zaspao na malom kauču kad dežurni uđe. 


- Doktore, ovdje su roditelji od našeg sinošnjeg pacijenta. 
- Dobro, uvedi ih. 


- Selam alejkum, - pozdravi Avdaga. 

- Alejkumu selam. 


- Pa, kako ste doktore? - Avdagin glas je bio topao i čvrst. Cijelo 
Sarajevo je znalo doktora i svi su ga voljeli i poštovali. Avdaga je znao 
da je doktor učinio sve što je bilo u ljudskoj moći. Doktor im pokaza 
rukom da sjednu i poče polahko da objašnjava prirodu Hamzinih 
povreda i šta su sve učinili. Završavajući reče: - To je bio naš 
maksimum. Možda bi se u miru moglo učiniti nešto malo više. 

- Šta ti lično misliš doktore? 

- Pa. Možda..., ako budem optimista, možda oko 20 %. 

Avdaga klimnu glavom. Azra je šutke slušala. Kad doktor 
Završi, ona upita: 

- Možemo li sada do Hamze? 

- Svakako, - Doktor izađe na vrata. 

- Sestro, molim Vas, odvedite ih do sobe pedeset tri, - okrenu se 
Avdagi. - Ako imate nekih pitanja, ili... bilo šta... ja sam ovdje. 

- Hvala doktore, Selam alejkum. 

- Alejkumu selam. 


Uđoše u Hamzinu sobu. Avdaga pogleda sestru: - Možete li nas 
ostaviti same na par minuta? 


Sestra klimnu glavom i izađe. 


Avdaga i Azra skidoše pokrivače sa Hamze. Bez riječi su gledali 
u tijelo. Azra se nagnu i poče pregledati ranu na glavi.Veći dio kože iza 
uha je bio obrijan i dugački šav se protezao od tjemena do vrata. Azra je 
tiho komentarisala rane i šavove: 


- Mora da je bio pognut kada je granata eksplodirala iza njega. 
Vidiš, geler je ušao kod vrata 1 zgulio sve do tjemena. Lobanja je samo 
okrznuta, - nagnu se nad lice. Dugo je prelazila prstom preko šavova. 


- Ne razumijem ovo. Šta ti misliš, Avdaga? Ako je granata 
eksplodirala njemu iza leđa nije ga mogla pogoditi istovremeno u lice i 
u glavu pozadi. I, ovaj geler nije rotirao. Čudno. 

Avdaga je šutio 1 pratio njeno objašnjenje. 
- Ovo je opasno, - nastavi Azra posmatrajući rane kod plećki. 


- Vidiš ove rane nisu zašivene jer su veliki komadi kože i mesa 
otkinuti. Prelomi rebara. Nisam sigurna, ali čini mi se da kičma nije 
povrijeđena, - Azra krenu niže. - Bio je pognut. Vidiš, ove rane su bile 
okomito prema eksploziji i geleri su ušli u tijelo. Pošto su leđa bila 
manje povijena, geleri su faktički okrznuli, doduše dosta duboko, ušli 
su, pokidali što su mogli 1 izašli. Rotirali su, zato nedostaju veći komadi 
mesa i kože. Noge su mu u redu. Ako ne bude trovanja. Šta misliš o 
smrzotinama, Avdaga? 


Avdaga se nagnu, uze stopala u ruke i poče ih masirati. Trljao ih 
je par minuta. Ponovo ih spusti i pažljivo se zagleda. 


- Kao da ima tragova cirkulacije? 
- Jah, - škrto odgovori Azra. 


Pokriše ga, zahvališe se sestri 1 izađoše napolje. Avdaga krenu 
prema taksiju, ali ga Azra povuče za rukav. 


- Da malo prošetamo, Avdaga. Mirno je. 


- Dobro dušo, - Azra ga uhvati pod ruku i oni se uputiše 
Nemanjinom ulicom. SŠutjeli su. Oboje su bili zaokupljeni istim 
mislima. 


- Azra, da zapalim jednu? 
- Zapali moj Avdaga, zapali. 


Avdaga je uvijek tražio dozvolu od Azre da zapali kad su šetali, 
a Azra mu je uvijek odobravala. 


Bila je zima. Snijeg je škripao pod nogama. Debeli snježni 
oblaci su se nadnijeli nad Sarajevom. Ovdje-ondje iz kuća se izvijao 
tanak stub dima. Rijetki prolaznici i poneki automobil. Na uglu 
Nemanjine 1 Điđikovca, na kartonskoj kutiji neki čovjek prodaje 
nekoliko kutija cigareta. Mršav, rasni pas, sada lutalica, pretražuje 
gomilu otpadaka tražeći hranu. Jedna starica također. Avdaga pređe 
ulicu i tutnu joj nešto novca u ruku. 

- Halalosum. 
- Kabulosum, sine. Nek te Alah čuva. 


- I tebe nano. 


Silazeći strmim stepenicama pored Muzeja grada Sarajeva, 
spustiše se pred Bakije. Hadžija ga ugleda 1 brzo otvori prozor. 


- Selam alejkum, Avdaga. 

- Alejkumu selam, Hadžija. 

- Rekoše da je Hamza ranjen. Je !' opasno? 
Avdaga sleže ramenima i uzdahnu. 


- Zar je tako loše? Ma, Avdaga, biće to dobro. Daće Bog, ako 
Bog da. 


- Ako Bog da. 

- Biće, biće, ako Bog da, - Hadžijin glas je bio siguran. 
- Dobar je tvoj Hamza. 

- Jah, nego idemo, zima je. 


- E, jest vala, - Hadžija se trznu kao da je tek primjetio da u 
košulji stoji na otvorenom prozoru. 


- Nego, dina ti, navrati kad mu budeš išao u bolnicu. 
- Hoću, Hadžija. Selam alejkum. 
- Alejkumu selam. 


- Kuća se sigurno ohladila, - progovori Azra kad su ušli u 
mahalu. 


- Zao mi zbog Hamzinog Kapetana. A nisam ni ručak napravila. 


- Napravićeš, moja Azra. A Kapetan je više navikao na hladnoću 
nego na toplotu. - Avdaga pokuša da je razgovori. 


Velika soba bila je topla. Kapetan je došao prije njih, naložio 

vatru i sjeo na sećiju do prozora. Zagledan u dvorište, u prijatnoj toplini 
sobe, ubrzo je zaspao. Tako ga zatekoše. 


- Samo ga pokrij dekom, - prošaputa Azra. 
- Sad ću ja grah pristaviti. 
Dok se on probudi, biće gotov. 


Azra je užurbano poslovala oko peći. Avdaga izađe, uze abdest, 
povuče se u dalji kraj sobe i predade se molitvi. Pucketanje vatre i tiho 
Avdagino mrmorenje kao da još više uspavaše Kapetana koji se 
promeškolji, spusti glavu na sećiju 1 nastavi spavati. Njegovo snažno 
hrkanje ispuni sobu. Avdaga i Azra se pogledaše i prigušeno se 
nasmijaše. 


Završavajući posao oko ručka, Azra se okrenu Avdagi: 
- Stari, da nam pristavim jednu dvicu? 


Dvica je bila mala džezva u kojoj se pravila kafa za dvije osobe. 
Po dva mala fildžana za svakog. 

- Jah, jah, de. 

Avdaga priđe peći i sjede na pod. Azra mu prikuči kafu pa i ona 
sjede. Suteći otpiše po nekoliko gutljaja. Kafa je bila topla i jaka. 
Avdaga je običavao reći: - Covjek mora biti kao kafa, jak i topao. 
Avdaga pruži Azri cigaru. Njihova mala tajna. Azra je pušila, ali samo u 
rijetkim prilikama kad bi se osamili i kad su imali važnije razgovore. 
Šutke odbiše nekloliko dimova. Avdaga prvi progovori. 


- Da mi njega sutra prebacimo kući? 
Azra ga je gledala u oči. 


- Doktor reče 20%. Po onome što ti reče, i što znamo o ranama, 
šanse su mu pola-pola. Možda i veće, ako Bog da. 


Malo odšutje, otpi kafe, odbi nekoliko dimova. 


- Lice izgleda gadno, ali nije opasno. Rana na glavi isto tako. 
Smrzotine - ništa. Noge su dobro. Ostaju još leđa 1 rane oko bubrega. 
Jah, noga i slomljena ruka nisu opasne. Sad, ako na bubrezima nije 

nešto promaklo doktorima, ako nije ostao neki geler pa da se prozlije... 
Leđa. Leđa su, po mom, Azra jedini pravi problem. Ali biće... ako Bog 
da. 


Azra ga je pomno gledala u oči pokušavajući da prodre u samu 
suštinu njegovog bića. Poznavala je svog Avdagu. U dubini duše bio je 
zabrinut. Možda bi 1 plakao da nje nije ovdje. Ali nije mogla da otkrije 
ni najmanji trag sumnje u ono što je govorio. Bio je miran, siguran i 
sabran. 


- Lijepi moj Avdaga. 


- Lijepa moja Azra. Slažeš li se sa mnom. Nas dvoje znamo k'o i 
bolničarke. A i Hamzi će biti bolje kod kuće. 


- Ja ću mu spremiti malu sobu. Ona se lahko grije. 
Ogrev je bio skup u opkoljenom Sarajevu. 
- A onda... Kunica, - oboje rekoše u glas. 


- Kunica, Boga mi. Što je Alah dželešanuhu dao trava, ni jedna 
nije k'o kunica. Pa obloge, pa čajevi, pa pranje rana, pa... Biće dobro 
ako Bog da. 


Azra ga je posmatrala sa ljubavlju i ponosom. 


- Allahu dragi, pomozi našem Hamzi. Ako ne zbog mene ono 
zbog ovog čovjeka kojeg volim, - tiho promrmlja. 


- Šta kažeš Azra? 
- Ništa moj Avdaga, ništa. 


Vani se brzo smrkavalo i oni u mraku popiše kafu. Kroz rupice 
na vratima peći plamičci su obasjavali dijelove sobe 1 stvarali čudne 
sjenke koje su igrale po zidovima. Kapetanovo glasno hrkanje na 
trenutak se prekide otkucajima starog zidnog sata. Kapetan se 
promeškolji i nastavi hrkati. Napolju je opet počeo da pada gusti snijeg. 


Kkkk 

Sutradan je Sarajevo bilo ponovo izloženo teškom četničkom 
granatiranju, tako da su Hamzu prebacili kući tek u večernjim satima, 
kad su četnici, nakon granatiranja Starog grada, okrenuli cijevi 1 počeli 
granatirati Novo Sarajevo. 


Dani su prolazili. Za Avdagu i Azru vrijeme je bilo ispunjeno 
brigom o Hamzi i molitvama. Tri puta dnevno, čistili su mu rane čajem 
od kunice, sipali mu čaj u organizam kroz cjevčicu i nekoliko puta na 
dan mijenjali obloge, također od kunice, na ranama. Hamza je bio 
pokriven samo laganom plahtom, a soba je bila dobro ugrijana. 


- Preko rana mora da stalno prelazi zrak, da ih suši. Samo, 
moraju biti potpuno čiste. Najbolje je da se stave obloge, da malo 
odstoje i da se onda rana suši na zraku, - Avdaga je objašnjavao 
Kapetanu. 


I stvarno, rane su zarastale lijepo, preko njih se hvatala tanka 
korica nove kože koja je pucala, s vremena na vrijeme, da bi se odmah 
zatim ponovo obnavljala. 


Kapetan se potpuno preselio kod Hamzinih. Čim bi završio 
poslove u komandi, vraćao se. Malo je pomagao Avdagi, a vrijeme bi 
zatim provodili u filozofskim raspravama. Avdaga mu je dugo i 
strpljivo objašnjavao prvo osnovne postulate islama, a vremenom su se 
upuštali i u složenije rasprave. Kapetan je bio rođen i odgojen u 
ateističkoj porodici. Od rane mladosti u vojnim školama, poslije po 
garnizonima na granici u Srbiji 1 Sloveniji, nije imao ni najmanje 
predstave o islamu. Rat u Bosni ga je zatekao na srpsko-bugarskoj 
granici. Dugo nije razumijevao o čemu se radi. Onda je na CNN-u vidio 
slike pokolja i masakra nad muslimanskim stanovništvom u Bosni. 
Dugo nije mogao da vjeruje da te ljude ubijaju samo zato što su 
muslimani. Onda je otišao na službeni put u Novi Sad. Odlučio je da ide 
u Bosnu. Ilegalno je prešao mađarsku granicu. Mađarska patrola ga je 
uhvatila i poslije ispitivanja sprovela do austrijsko-mađarsko-slovenske 
tromeđe. Austrijanci su ga prebacili u Sloveniju. Odatle je, preko 
Dalmacije, došao u Bosnu i priljučio se Armiji RBiH. Trebalo mu je 
malo vremena da shvati u kakvom se užasu nalazi narod Bosne i 
Hercegovine. Duboko žalostan što nije bio od početka u Bosni, on se 
punim srcem uključio u borbu za opstanak svog naroda. 

Prirodna inteligencija i logika omogućavali su mu da brzo upija 
znanje koje mu je Avdaga prenosio. Počeo je da shvata stvarne uzroke i 
razumijeva ciljeve srpske agresije na Bosnu. Počeo je da shvata osnove 
islama. Kao kroz maglu su mu se u sjećanju pojavljivale slike iz vrlo 
ranog djetinjstva kada je provodio ljeto kod nane 1 dede na selu. Onda je 
došao otac i rekao da oni sa svojim staromodnim nazorima i religijom 
mogu pokvariti djete. I od tada više nije posjećivao dedu. Sada, nakon 
krvavog iskustva, Kapetan se, možda nesvjesno, ali sa radošću, vraćao 
vjeri svojih predaka. Musa je navraćao svaki dan. Koristio je prekide u 
granatiranju i polahko došepavao do Avdage. Obično bi se namjestio 
pored Hamzinog uzglavlja, položio mu ruku na kosu i pušio. Pušio je 
toliko da bi u neko doba Azra, mimo svoje prirode, upućivala značajan 
pogled Avdagi. Avdaga bi ustajao i otvarao vrata koja su iz sobe vodila 
na hodnik. 


- Da malo izvuče, - govorio bi kao da se pravda. 


- Ne smeta njemu dim Avdaga, - govorio bi Musa i nastavljao da 
puši. Uključivao se u razgovore između Avdage i Kapetana. Čudio se 
da Kapetan ne zna osnovne stvari o islamu i mudro zaključivao: - Ovaj 
rat je najveća Miloševićeva greška. Pa čovječe, sa ovakvim kakav je naš 
Kapetan 1 ostali k'o on, Muslimana bi nestalo za sljedećih dvadeset 
godina. Svi bi bili Srbi. I, možeš li ti zamislit te tragedije Kapetane, da 
tebe četnici ubiju zato što si Musliman. A ti, ne klanjaš, ne postiš, piješ, 
jedeš krmetinu. A oni te ubiju zato što si Musliman. A ti veći Srbin od 
njih. 

- Dobro je Musa. Nikad nije kasno da se dode tobe, - smirivao bi 
ga Avdaga. 


- Jah, trebalo je poginut dvjesto hiljada da bi naš Kapetan doš'o 
tobe. 


Kapetan bi se snebivao, a Avdaga bi krišom davao znake Musi. 
Dalji razgovori su se vodili o ratu, spoljnopolitičkoj situaciji, religiji, 
istoriji. Avdaga je bio nepresušni izvor znanja 1 svojim logičkim 
izvlačenjem zaključaka zapanjivao je 1 uveseljavao Kapetana i Musu. 
Uglavnom, svi su uživali u tim razgovorima. Svaki dan razgovori su 
postajali življi 1 duži, vjerovatno i zbog toga što su Hamzine rane dobro 

zarastale. 


Jednog dana Musa je baš dobro uzeo na zub Kapetana i njegov 
ateistički život prije rata. Kapetan je šutio kao da je on kriv za to. 
Musine neslane šale prijetile su da prerastu u ozbiljniji sukob, tako da 
mu Avdaga reče da prestane. Musa ga veselo pogleda: - Dobro, moj 
Avdaga. Nego, odvedi ti njega jednom u Bakije. Pa ako preživi 
razgovor sa dervišima, neću više nikad ni spomenut ništa na tu temu. 


Kkkk 


Prvo su se uključili prekidači memorije. U Hamzinom mozgu, 
dugo vremena izolovanom od vanjskog svijeta, počeli su se javljati prvi 
tragovi sjećanja. U početku su to bili kratki fragmenti koji su se 
nepovezano pojavljivali 1 nestajali. Slike, koje su se pojavljivale, 
izazivale su lagano titranje očnih kapaka. Avdaga 1 Azra su ih uočili 
skoro istovremeno. 


- Hvala dragom Allahu dželešanuhu. 


Kako su dani prolazili, sjećanja u Hamzinom mozgu su se 
pojavljivala sve češće, a istrgnuti fragmenti sve povezaniji. Pauze u 
radu mozga i dalje su bile duge. 


Bilo je poslijepodne. Lijep aprilski dan. Poslije posla Hamza je 
bio na pošti. Podigao je paket koji mu je poslao rođak iz Čikaga. Poslije 
je svratio do oca u dućan, a zatim produžio u vikendicu. Malo je oštrije 
nagazio gas i žuti golf je brzo prelazio kilometre koji su ga dijelili od 
Amre. Pogledavao je na sjedište do njega. Uz put je raspakovao paket. 
Rođak mu je poslao novu video kameru. Sony. Zadnja riječ tehnike. 
Hamza se smiješio: - E, rođo, rođo, jebala te Amerika. 


Bilo je to prvi put da se rođak uopćte javi nakon godina 
provedenih u Americi. Hamza se bojao Amerike. Prema onome što je 
gledao u filmovima i novinama, bila je to surova zemlja. Velika zemlja 
u kojoj se pojedinac lahko gubio. Droga, prostitucija, mafija. Ne, 

Hamza nije volio Ameriku. Ubrzo skrenu sa glavne ceste makadamskim 
putem i nakon par stotina metara uz škripu kočnica se zaustavi pred 
kućom. Amra je bila na trijemu. Stavila je Malecku na ljuljačku, dobro 
je umotavši u deku. Uživale su na suncu koje se trenutno nalazilo na 
zapadu i skoro nestvarno ih obasjavalo. Vikendica je bila njegov prvi 
samostalni projekat nakon završetka fakulteta. A široki trijem koji se 
protezao sa dvije strane kuće je bio po Azrinoj želji. Pravi američki. 


- Hej!! Hej, hej! Vidi šta nam je poslao rođak iz Amerike! 


On poljubi Amru podigavši je u zrak. Njena duga kestenjasta 
kosa, puna sunca i krupne smede oči činile su jak kontrast njegovoj 
dugoj, plavoj, zlatnoj kosi i plavim očima. On se zavrti sa njom u 
naručju. Amra je vrištala. Malecka joj se pridruži. 


- Ne boj se, zlato mamino. Tata se igra. Tata voli mamu, - 
Malecka ušuti i zagleda se u njih. 


- Amra, gledaj ovo. Ovo ti je zadnja riječ tehnike. Hamza joj je 
oduševljeno pokazivao kameru. 


- Moj Hamza ovo ti kod nas ne vrijedi. 
- Kako ne vrijedi? Otkud ti to? 


- Oni imaju drugi TV sistem. Znam kad sam bila na studijskom 
putovanju sa orkestrom. Nismo mogli gledati ni jednu našu kasetu. 


- E rođo, rođo. Jedna repa u sto ljeta i ona crvava. 
Amra prasnu u smijeh. 


- Ništa za to. Snimićemo sve što možemo 1 poslat mu je nazad. 
Da bar ima nešto od ove naše ljepote u Americi, - zaključi Hamza. 


- Nego, odoh ja da snimim nešto sa brda. Hoću da se vidi sva 
okolina, a onda ćemo snimiti kuću izbliza 1 iznutra. Sutra ću snimiti 
Avdagu i Azru i staru kuću. Pa da mu pošaljemo. 


- Hamza, šta se dešava u gradu? 
- Ma ništa. Neke budale pucaju. Smiriće to policija. 


- Hamza, bojim se. Da mi ipak odemo u Sarajevo? 

- Ne budi smiješna. Nije to ništa. Par manijaka. 
- Ne znam, Hamza. Mene je strah. 

- Ne bojiš se valjda kad sam ja ovdje? 

- Ne zezaj, stvarno. Ovo je ipak na osami. 


- Ma kakvoj osami. Selo je iza brda. Kum je tamo. Ako zapne, 
ovdje je za par minuta. 


- Ne znam, Hamza, - ponovi Amra. - To za Kuma. Ljudi svašta 
pričaju. 

- Pusti ljude. Pričaju svašta i za mene. Kum mi je to. Je li on dao 
maloj ime? Ha? Nije kum dugme. Posebno kod Srba. 


- Dobro, kad ti kažeš. Nego, nemoj se dugo zadržati. Ja ću 
postaviti ručak. 


- Neću ni da hoću. Brzo će se smrknut. 


Hamza je poljubi ovlaš, uđe u golfa, stisnu gas 1 odveze se 
uskom stazicom iza kuće. Ubrzo je stazica skretala desno 1 on izađe iz 
auta 1 krenu pješke u lijevu stranu. Ispe se na vrh brda koje se nalazilo 
zapadno od kuće. Učini mu se da će imati puno bolji pogled ako se 
popne na drvo. Stari hrast je bio kao stvoren za to. Brzo se ispentra. 
Sjede na poveću granu, nogama obuhvatajući glavno stablo. Upali 
kameru i proba zum. Sa zadovoljstvom konstatova da je zum odličan i 
da može snimiti i detalje kuće i sa ove daljine. Prisloni oko na kameru i 
poče snimati. Prvo krupnim totalom uhvati ulaz u kuću. Na trijemu je 
sjedila Amra 1 nešto svirala na violini. Malecka je sjedila na ljuljačci 
posmatrajući je. Hamza polahko pređe na snimanje panorame. Kuća se 
nalazila na kraju čistine. Uski makadamski put ju je povezivao sa 
glavnom magistralnom cestom. Iza kuće je bila borova šuma koja se 
završavala strmim stijenama. Na istočnoj strani mali voćnjak i bašta u 
kojoj je Amra već posijala rano povrće, a na suprotnoj strani, odmah 
pored kuće se nalazio ružičnjak. Amrin ponos. Mnoštvo raznih ruža na 
kojima su se počeli pojavljivati prvi pupoljci izmamljeni proljetnim 
suncem. 


U kadar mu uđe veliki bijeli mercedes. Hamza se nasmiješi. 

Kum je prispio na ručak. Dobro je. Malo će se i Amra smiriti. On 
privuče mercedes u krupni total. Mercedes stade i Kum izađe napolje. 
Ali otvoriše se i druga vrata i još četiri momka izađoše iz auta. 


- Koji će im klinac uniforme i oružje? Da nije mobilizacija? - 
pomisli Hamza i nastavi snimati. 


Kum je kao nešto vikao i dvojica otrčaše iza kuće. Valjda 
privučena galamom, iz kuće se pojavi Amra. Uze malu koja je izgleda 
počela plakati 1 siđe niz stepenice pred Kuma. Jedan od Kumovih 
pratilaca, potpuno ćelav bradonja, je nešto objašnjavao Kumu i 
pokazivao na Amru. Kum klimnu glavom. Drugi priđe Amri i, Hamzi 
se učini, ote malu iz njenih ruku i dade je Kumu. Ćelavi uhvati Amru za 
ruku, zavrnu joj je na leđa 1 gurnu je prema kući. Hamzino lice se ukoči, 
ali, još uvijek ništa ne shvatajući, on nastavi da snima. Domalo, iz kuće 
istrča Amra. Rukama je prekrivala gole grudi. Dotrča do Kuma. Kum 
dobaci Malecku svom pratiocu. Iz korica koje su visile na opasaču 
izvuče kopiju samurajskog mača koji je nedavno kupio u nekoj 
staretinarnici u Beogradu. Prinese ga Amrinim rukama i sječivom 
zapara podlaktice. Hamza ugleda kako krv navrije iz rane. Amra raširi 
ruke. Izgledalo je kao da vrišti. Skamenjen, Hamza je snimao dalje. 
Kum ponovo, ovaj put snažno zamahnu držeći mač sa obje ruke. Kao 
drvosječa. U horizontalnom letu mač na trenutak uhvati zraku sunca a 
onda, bez otpora, presiječe Amrin vrat. Glava pade na zemlju. Krv 
šiknu uvis. Hamza vrisnu. Kum uze jednom rukom Malecku, baci je u 
zrak i dočeka zamahom mača od zemlje prema gore. Na zemlju padoše 
dva dijela malog tijela. Mač je Malecku presjekao preko pasa. 


Jedan od pratilaca se okrenu i poče povraćati. 


- Neeeeeee!!! - Hamza vrisnu. Dugo i divlje. Skoči s drveta, 
odbi se o jednu granu i pade na zemlju. Podiže se i potrča niz brdo. Na 
kraju padine, gdje su se dva brda spajala u vododerinu, Hamza u punom 
trku stade na neko truhlo drvo, okliznu se i poleti kroz zrak. Sve se 
desilo tako brzo da nije imao vremena da podmetne ruku. Punom 
snagom udari glavom u kamen i sruši se. 


Ostade ležeći. Niz čelo se slivala krv. U ruci je stiskao kameru. 
Mnogo kasnije probudila ga je kiša. Snažan proljetni pljusak. 

Potpuno mokar pogleda na sat. Malo iza ponoći. Sjeti se Amre. Vrisnu 
njeno ime i potrča uzbrdo. Trčao je, posrtao, klizao se, padao, dizao se i 
ponovo trčao. Konačno istrča na čistinu. Iz zgarišta kuće se izvijao 
tanak stub dima. Hamza pritrča. Na desetak metara od zgarišta ugleda 
Amrino tijelo. Glava je bila pet-šest matara dalje. Hamza pade na 
koljena. Zgrabi bezglavo tijelo i pritisnu lice na Amrine grudi. Tijelo je 
bilo hladno i kočilo se. Nije znao koliko je bio u tom položaju. Kiša je i 
dalje padala. Spusti Amru i na koljenima dođe do njene glave. Polahko 
je uze. Amrine oči su bile otvorene 1 prazno su gledale u nebo. Na licu 
trag cipele i zaleden grč užasa. Četveronoške, Hamza se vrati i položi 
glavu uz prerezani vrat. Pokuša da ustane, ali pade. Otpuza do Malecke. 
I njene oči su bile otvorene. Polahko ih zatvori. Nekako na koljenima 
donese dijelove djevojčice do Amre. Pade na zemlju 1 ostade da leži. 
Vrijeme je prolazilo. Lica zarivenog u blato, Hamza je i dalje ležao 
nepomično. 


U neka doba se pokrenu. Otetura do zgarišta. Nađe lopatu kojoj 
je izgorio držak. Okretao se okolo pa pride ružičnjaku. Amra je jučer 
okopala ruže 1 zemlja je bila rastresita. Brzo je kopao. Izvadi nekoliko 
ruža sa korjenima i nastavi kopati. Nakon izvjesnog vremena iskopao je 
dovoljno duboku rupu. Skide vindjaknu i džemper. Prvo stavi Amru i 
prisloni joj glavu uz vrat. Donese i Malenu. Amrinim rukama zagrli 
Malecku 1 nasloni im glavu uz glavu. Da budu bliže. Preko glava 
prebaci jaknu a tijela, koliko toliko, pokri džemperom. Poče nabacivati 
zemlju. Nakon nekoliko trenutaka stade, rukama odgrnu zemlju, skide 
jaknu s njihovih glava. Na usnama mu ostadoše tragovi zemlje. Ponovo 
nabaci zemlju preko tijela. I ponovo ih otkopa. Leže pored njih. Zagrli 
Amru i privuče je sebi. Od tog pokreta Amrina glava izgubi oslonac i 
prevrnu se na stranu. Hamza se trgnu. Sjede. Brzo vrati Amrinu glavu 
uz tijelo. S rukama zabijenim u kosu posmatrao je leševe. Minut? Sat? 
Izađe iz groba i klečeći, rukama nagura zemlju preko tijela. Vrati ruže 
sa korijenjem na njihovo mjesto i pažljivo razbaca zemlju po 
ružičnjaku. Ukloni sve tragove kopanja. U lokvi kišnice opra zemlju sa 
lopate, provalja je po garežu i baci na zgarište. Pažnju mu privuče malo 
crveno, signalno svjetlo na kameri. Uze kameru, izvadi kasetu i stavi je 
u džep. Baci kameru daleko od kuće i makadamskim putem krenu 
prema glavnoj cesti. Išao je već dugo kad ugleda farove automobila koji 

mu je dolazio u susret. Umrtvljenih čula, u posljednjem trenutku u 
njemu se probudi instikt za samoodržanjem i on se baci sa ceste u 
rijeku, na samo trenutak prije nego što bi ga uhvatili farovi automobila. 
Miljacka. Ledena voda ga osvijesti. Sačeka da vozilo prođe i nastavi 
put. Uskoro na cesti ugleda barikadu. Ponovo uđe u rijeku, pregazi je i 
izađe na drugu stranu. Pope se na brdo i u širokom luku zaobiđe 
barikadu. Sarajevo je bilo na domaku. Više se nije vraćao na cestu. 
Držao se brda. Još jedan tunel je bio ispod brda na kojem se nalazio. 
Polahko se peo uz brdo. Kiša nije popuštala. Ravnomjerno šuštanje kapi 
remetilo je apsolutnu tišinu. 


Odjednom, vjetar do njega donese miris dima cigare. Neko je 
pušio. Hamza se ukopa. Digao je glavu i kao pas tragač mirisao Zrak. 
Miris je dolazio sa prevoja brda petnaestak metara ispred. Leže na 
zemlju 1 nastavi puzeći. Na samom prevoju, ispod malog drveta, čučao 
je čovjek. Stražar. Bio je okrenut prema Sarajevu. Pokriven kabanicom. 


Pušio je. Preko koljena nemarno prebačen automat. Hamza se 
nastavi privlačiti. Kad je bio na par metara udaljenosti, dohvati mali 
kamenčić 1 baci ga preko glave stražara. Stražar okrenu glavu u smjeru 
šušnja ne prekidajući pušenje. Nije nikoga očekivao. Hamza se uspravi. 
U dva skoka se nađe iza njegovih leđa. Desnom rukom ga uhvati preko 
usta 1 pritisnu mu glavu uz stablo. Lijevom pretraži stražarov pojas. 
Napipa nož, izvuče ga i snažnim zamahom zabi mu ga u sljepočnicu. 
Nož prođe kao kroz sir. Hamza ga pusti, uze automat i rezervni šaržer. 
Nož zatače za pojas. Ne okrećući se nastavi put. Kad je prešao preko 
zadnjeg tunela prije Darive, popularnog Sarajevskog kupališta, trznu ga 
oštar povik: 


- STOJ! 

- Stao sam. 

- Ko ide? 

- Ja sam, Hamza. 

- Kakav Hamza? 

- Dobro je, drug. Evo dig'o sam ruke. Mogu li sad prići? 


- Možeš, ali skroz polahko. Da ti vidim ruke cijelo vrijeme. 

- Evo, je 1' dobro ovako. 

- Tako, tako. Jedan pokret i pucam. Bez zeze. 

Hamza priđe. Mlad rezervni policajac izađe iz zaklona. 

- Jesi I' naš? 

- Ama jesam, jedino da skinem pantole? 

- Ne treba Hamza, - iz mraka se začu glas. 

- Dobro je, pusti ga. Hamza, otkud ti? 

Bio je to njegov komšija iz mahale, stariji i ozbiljniji čovjek. 
- Ma eto, vidim frka, pa mislim bolje da dođem ovamo. 

- Dobro si. Baš je frka. Ima i mrtvih. Nego, otkud ti oružje? 
- Kupio od jednog Srbina. 


- Ne možeš ti, druže imat automat privatno. Po zakonu o nošenju 
i držanju oružja... - javi se mladi policajac. 


- Neka mali. Malo će mu bit i top ako se nastavi kako je počelo, 
- upade stariji. - Nego Hamza, produži ravno i odmah desno na Kovače. 
Ima puno patrola pa bolje da te ne zaustavljaju. 


- Dobro komšija, vidimo se. 
Ubrzo nakon toga Hamza bez kucanja uđe u kuću. 


Azra se iznenadi. Tako se uplašila videći ga blatnjavog i 
krvavog, nije to ničim pokazala. 


- Otkud ti, moj Hamza, po ovoj kiši? 

- Eto, došao malo. 

- Gdje ti je Amra i Malena? 

- Otišle su za Njemačku. Kum ih je poslao. 
- A što, bolan ne bio? 

- Frka je Azra. Prava frka. Biće rata izgleda. 


- Hamza, otkud ti oružje? - umiješa se Avdaga. 

- Kupio od jednog Srbina. Nego Azra, de mi molim te spremi 
kupatilo i sobu. Malo sam umoran. 


Azra izađe iz sobe. Avdaga se zagleda u Hamzu. 
- Kaži. 
Hamza poče da priča. Govorio je polahko 1 teško. Zastajkivao, 


mucao, brisao oznojeno lice. Konačno završi 1 zagleda se u pod. 
Avdaga je šutio skamenjen. Hamza doda: 


- Molim te, nemoj reći AZri. Srce bi joj puklo. Neka bude da su 
u Njemačkoj. Za sve. 


Avdaga klimnu glavnom. Onda kao da se prenu: 
- Idi se okupaj, pa u svoju sobu. Ja ću doći malo kasnije. 


Avdaga je došao nakon pola sata. Dugo je u tišini gledao 
Hamzu. Onda progovori. Izmijenjenim glasom. Bio je to Avdaga kojeg 
Hamza nije poznavao. Strog, nekako tuđ. 


- Ti bi da ideš sutra? 
Hamza klimnu glavom. 


- Ne može. Ostaćeš ovdje tri dana. Sad, uzmi Kur'an 1 uči. UČI. 
Nemoj spavat dok ja ne dođem. Daj mi taj nož. 


- Mislio sam ga zadržati. 


- Normalno da ćeš ga zadržati. Sad mi ga daj, - bio je to ton koji 
nije podnosio suprotstavljanje. - Je li jasno? UČi dok ja ne dođem. Počni 
od Jasina, -Avdaga se diže 1 izađe iz sobe. 


Došao je oko deset sati ujutro. Hamzina glava je padala nad 
Kur'anom. Učio je glasno, tečno i bez zastajkivanja. Avdaga ga je 
uvijek volio slušati. Sad mu rukom dade znak da Završi. 


- Sadekallahul-azim. 


Hamza ovlaš poljubi Kur'an i nasloni čelo na njega. Avdaga mu 
pruži neke opasače. 


- Probaj. Stavljaju se kao tregeri. 

Hamza ustade i stavi tregere na sebe. Kroz dva kraja kožnih 
kaiševa je provukao ruke. Preko sredine leđa nalazila se futrola od 
čvrste kože. Na dnu futrole duži tanki remen. 


- Taj remen pričvrsti za kaiš na pantolama. Tako. Stavi sad nož u 
futrolu.đ 


Hamza stavi nož u futrolu 1 nađe da dobro leži na leđima. 


- Slušaj Hamza, od ovog trenutka, pa naredna tri dana moraš 
zapamtiti svaku riječ koju ti kažem. Jasno? Dobro, sad se probaj kretati, 
mrdaj ramenima, sagni se, probaj se okrenuti. Tako. Dobro je. E sad, 
slušaj dobro. Za tebe se ne zna da li si ljevak ili dešnjak. To ti je 
prednost. Koristi je. Svaku prednost koju imaš, ma bila ona mala kao 
treptaj oka, moraš iskoristiti sto posto. Kao u šahu. Ako dođeš u 
situaciju da imaš samo jednog pijuna viška, moraš dobiti partiju. Izvadi 
nož. 


Hamza podiže desnu ruku i preko desnog ramena pokuša da 
izvadi nož. Ali ručka je pobjegla na lijevu stranu. On pokuša da ga 
izvadi lijevom rukom preko lijevog ramena. Ručka opet pobježe na 
suprotnu stranu. Hamza zastade za trenutak, a onda lijevom rukom 
uhvati ručku preko desnog ramena. Nož se, kao čarolijom, nađe u ruci. 


- Ovo je dobro. 
- Odlično. Ponovi nekoliko puta. 


Hamza je ponavljao. Nož bi se na čaroban način našao u ruci 
spreman za upotrebu. 


- Dobro je. To ćeš vježbati nekoliko puta na dan. Sad, pazi. 
Nožem se ne siječe kao sa sjekirom. Sječivo mora da reže i sječe kad se 
izvlači. Bez obzira na snagu zamaha, ako sječeš dok zabijaš nož, brzo 
ćeš doći do tačke kad ga više ne možeš zabiti. Probaj jednom u zraku. 
Nije dobro. Daj mi nož. Ovako. Vidiš. Zamah, povlačenje prema sebi i 
sječenje. Probaj sad. Tako, dobro je. Vježbaj i to. I, do večeras da 
mogneš uraditi dvjesto sklekova. Počni odmah da vježbaš. Još nešto. 
Azra ti neće ulaziti ovamo. Kad ogladniš, izađi da jedeš u sobi. A sad 
možeš spavati. 


Hamza posluša. Spavao je nemirno, trzao se, buncao. Ustade 

poslijepodne umorniji nego što je legao. 


U naredna tri dana sa Avdagom je prošao skraćeni kurs vojnih 
vještina, snage, izdržljivosti, snalaženja u prirodi i u raznim situacijama. 
Od puzanja, nišanjenja, okidanja, upute o eksplozivima, miniranju, 
postavljanju zasjeda, hrani u šumi, samopomoći u slučaju ranjavanja, 
koncentraciji... Četvrtog dana ujutro Avdaga mu saopšti: 


- Sad si spreman. Na Bistriku su neki momci. Zovu ih Beretke. 
Znam neke od njih. I ti ih znaš. Idi sad. I neka te Allah čuva. Još nešto. 
Zapamti. Ne pij. Ne ubijaj žene i djecu, stare. Ne mrevari zarobljene. 
Ako moraš da ubiješ u borbi, neka to bude brzo 1 čisto. Ja ti nemam 
ništa više reći. Znaš gdje je kuća. Kad možeš dođi. Ne zamaraj se 
razmišljanjem o onome šta je bilo. To će te oslabiti, a ne možeš ništa 
izmijeniti. Allahova volja. Ne misli na mene 1 na Azru. Pare su ti na 
stolu. UZmi koliko ti treba. 


Azra ga je šutke poljubila. 
Avdaga je zagrli kad Hamza izađe iz avlije. 


- Mislio sam da je sve ovo iza nas. Da sam ja zadnji iz naše 
porodice koji je morao da ratuje. Od pamtivjeka, svi iz porodice su 
ratovali. I bili dobri ratnici. Sad je red na Hamzu. Biće on dobro, ako 
Bog da. Ne brini puno Za njega. 


Kkkk 


Momci na Bistriku! su bili jedna od brojnih grupa 
samoorganizovanih na početku rata. Početak rata iznenadio je 
Sarajlije. Niko nije mogao zamisliti da se jedan ovakav rat može 
dogoditi u njihovom Šeheru, olimpijskim gradu u srcu Evrope. Ljudi su 
bili zbunjeni i očekivali su intervenciju, u prvom redu Amerikanaca, 
koji će doći i prekinuti ovo ludilo. U svim pričama i komentarima kraj 
rata se očekivao, ako ne ove, onda sigurno sljedeće sedmice. Policija je 
bila jedina oružana formacija u Sarajevu. Specijalna policija 

Ministarstva unutrašnjih poslova popularno nazvani = "Vikićevi 
specijalci" (po Draganu Vikiću, njihovom komandantu, jednoj od ratnih 
legendi Sarajeva), predvodili su odbranu. Policija je bila dobro 
okrnjena odlaskom, ili, bolje rečeno izdajom pripadnika srpske 
nacionalnosti koji su odnijeli ili uništili dobar dio naoružanja. Posebno 
iz skladišta u Krteljima. Policija, pojačana rezervnim sastavom, 
preuzela je odbranu grada. Istovremeno, u gradu su kao pečurke nicale 
grupe dobrovoljaca za odbranu grada. Okupljali su se, uglavnom, oko 
Crnih bisera Sarajeva, momaka koji su živjeli na granici i u stalnom 
polusukobu sa zakonom, oko poznatih sportista, karatista, džudista, oko 
poznatih sarajevskih privatnika. Policija, Zelene beretke, Patriotska 
liga, ... iz tog šarenila, vrlo brzo, će izrasti snažna Armija Bosne i 
Hercegovine. Dogodilo se nešto što niko nije očekivao. Možda prvi put 
u istoriji. Momci sa granice polusvijeta, bez iznimke, stavili su se u 
odbranu napadnutog grada. Gradom je kružila anegdota da je jedan od 
njih rekao šefu policije otprilike: "Daj da mi sad zajedno pobjedimo 
četnike. A poslije ja ću opet, kao krasti, a ti me opet, kao lovi." 


(Neki od ovih momaka su poslije skrenuli na stranputicu. 
Međutim, bez obzira na skretanja do kojih je došlo, za ono što su učinili 
u prvom razdoblju odbrane zemlje, treba im odati poštovanje) Te 
samozvane grupe su nekako prešutno podijelile zone odgovornosti i 
svaka je bila zadužena za jedan dio linije odbrane. Juka, Ćelo 1, Ćelo 
2, Kruško, Topa, Jež, Kan, Caco, ..., na jednoj strani, policija je držala 
svoje zone, na drugoj. Specijalci su bili kao vatrogasci. Jurili su i stizali 
svuda gdje je bilo gusto. Na ispomoć. Uskakali bi u borbu, završavali 
posao i jurili dalje. Na divljačku, barbarsku agresiju, na nečuveno 
masakriranje Sarajeva i cijelog naroda, mladost Sarajeva i Bosne i 
Hercegovine je odgovorila spontanim otporom. Na iznenađenje cijelog 
svijeta, Bosna je opstala, goloruka se uspjela othrvati četvrtoj oružanoj 
sili u Evropi. Bivša JNA, uz četnike, bijele orlove, arkanovce, šešeljevce 
i svu drugu silu razbojnika, ubica, pljačkaša, propalica, bitangi, 
probisvjeta, palikuća, i drugih đubradi sa bunjišta Smrdije, bivše Srbije 
i Smrdigrada, bivšeg Beograda, nije uspjela pobiti cijeli narod 
Muslimana u Bosni. Svoju naivnost i povjerenje Muslimani su platili 
krvavom cijenom od oko 300.000 poginulih. Uglavnom civila, žena, 
djece i staraca. U direktnim sukobima sa naoružanim braniocima, 

teroristi su uglavnom izvlačili deblji kraj. Ratnom zločincu, generalu 
bivše JNA Milutinu Kukanjcu, nije bilo jasno kako su Srbi mogli 
izgubiti položaje u Sarajevu i oko njega, kad im je on sve to ostavio u 
rukama. Inače Kukanjac je ostao zapamćen po izjavi da JNA nije ni 
mrava zgazila u Bosni. Za mrave nije utvrđeno, ali je činjenica da je ta 
JNA, sa četničkim barbarima uvezenim iz Smrdije i domaćim 
zločincima, pobila i masakrirala oko 300.000 Muslimana u Bosni. 
Jednoj od tih samozvanih grupa okupljenih u kafeu Papilon na Bistriku 
priključio se Hamza. Istog dana došao je i Musa. Biće im lakše zajedno. 
Ostali momci, sve njihovi drugovi, prijatelji, poznanici. Poznata lica 
sarajevske raje. IT svima njima je bilo normalno da vide jedni druge 
zajedno. Prve akcije u odbrani. Trebević, Vučija Luka, Zlatište. Skoro 
bez oružja zaustavljaju četnike. Drugi maj 1992. godine, prelomni 
trenutak za Bosnu i Hercegovinu. Tog dana, bolje rečeno te noći, bivša 
JNA se i javno svrstala na stranu agresije. 


Predsjednik Republike Bosne i Hercegovine gospodin Alija 
Izetbegović, sa pratiocima se vraćao u zemlju. Nakon slijetanja na 
Sarajevski aerodrom zarobljavaju ga pripadnici bivše JNA i odvode u 
kasarnu u Lukavici. Patriotska liga, Beretke i samoformirane grupe 
dobrovoljaca blokiraju Komandu Sarajevske vojne oblasti u Starom 
gradu, srcu Sarajeva. U komandi je i general Kukanjac. Kuka, 
zapomaže. Zove u pomoć snage UN-a. Zove đavole i anđele. Bijednik. 
Iste noći četnički tenkovi prilaze centru grada. Branioci ih drže na oku. 
Autoritativan glas na motorolama izdaje naređenje braniocima. - Ako 
samo prolaze, propustiti. Ukoliko vatreno djeluju - uništiti. 


Vrlo dobro rečeno, ali čime? Dedo, legendarni starac, možda 
sedamdesetak godina, Jež, Ćelo i drugi, zaustavljaju tenkove na 
pedesetak metara od zgrade Predsjedništva R BiH. Poluugljenisani, 
izgorjeli leševi agresorskih vojnika na ulici kod Skenderije. Slike koje 
obilaze svijet. Sutradan razmjena. Bivša JNA daje Predsjednika 
Izetbegovića za Kukanjca. Beretke i Patriotska liga zaustavljaju vojni 
konvoj koji se povlači iz zgrade Vojne komade. Kukanjac prolazi. 
Branioci zarobljavaju veliku količinu oružja i dokumentaciju o 
pripremama i ciljevima agresije. 

Konačno je svima jasno. 


RAT 


Borbe se zahuktavaju. Milinkladska, Plava kuća. Pada Žuč. Ne 
pada, branioci je osvajaju. Hamza izlazi van grada. I Musa sa njim. 
Borbe na vanjskom prstenu oko Sarajeva. Branioci zauzimaju Trnovo i 
važan prevoj Rogoj. Rat traje. Niko više ne priča o intervenciji. UN 
donose rezolucije. Nove bezvrijedne rezolucije. Neobavezan sadržaj koji 
nikog ne obavezuje. Jedino branioci sprovode rezolucije u život. 
Rezolucije o povlačenju četnika. 


Četnička teroristička soldateska munjevito zauzima kompletnu 
istočnu i sjevernu granicu Bosne. Gradovi, sela i zaseoci padaju kao 
kule od karata. Građani nemaju oružje. Opće rasulo. Nenaoružani civili 
postaju meta četničkih orgijanja. Broj poginulih, masakriranih i 
likvidiranih Bošnjaka se uvećava strahovitom brzinom. 10.000, 20.000, 
50.000. Uglavnom žena, djece, staraca. I uglavnom kamom. Klanjem. 


Osnovni simboli za sliku četništva i dalje su kama, i žrtva, 
bespomoćan civil u redu za klanje. 


Nakon više od hiljadu dana opsade Sarajeva, grupa 
smrdigradskih (beogradskih) intelektualaca dolazi u posjetu Sarajevu. 
Prima ih gradonačelnik Sarajeva gospodin Tarik Kupusović. Smrknuti 
su i nešto im nije pravo. lgrom slučaja, šef protokola kabineta 
gradonačelnika je Srbin. Normalan čovjek. Jedan iz grupe gostiju pita 
zašto Sarajevo nije proglašeno otvorenim gradom kao Pariz u Drugom 
svjetskom ratu. (Aludirajući na tezu iz njihove propagande da su 
Sarajlije krive za uništavanje grada, jer ga brane). Gradonačelnik 
odgovara: 


- Zato što imamo iskustvo svih gradova i sela u koja su četnici 
ušli. Pobili su sve što su zatekli. To bi bila i sudbina Sarajeva da nije 
branilaca. 


Kkkk 

Još jedno ratno ljeto. Četnici prikupljaju sve snage za odlučujući 
napad. Pojačanja iz Smrdije i Smrde gore. Počinje napad na prevoj 
Rogoj. Komanduje lično ratni zločinac general Mladić. Linije branilaca 
popuštaju. Pada gradić Trnovo. Branioci se povlače dalje. Nemoguće je 
uspostaviti stabilne linije odbrane. Hamzina jedinica desetkovana u 
višednevnim borbama. Ostaju u okruženju. Njih desetak. Planina. Nema 
hrane, vode. Sve veze sa ostalim jedinicama prekinute. Uspijevaju 
pronaći mali izvor. U stvari to je cjedište. Na dnu vododerine voda se, 
kap po kap, cijedi iz zemljišta i pravi malu baricu. Samo što su skvasili 
usta čuju glasove. Hamza komanduje povlačenje. Skrivaju se po žbunju. 
malim kanisterima. Hamza komanduje kao da diriguje: dva, tri, sad. 
Iskaču sa uperenim oružjem. Četnici potpuno iznenađeni. Dvojica se 
hvataju za oružje. Dado i Kemo su brži. Kratki rafali. Druga dvojica 
dižu ruke. Dado i Kemo staju iza zarobljenika. Drže im noževe na vratu. 
Ostali borci se, leđima okrenuti, rasporeduju u krug oko njih. Osmatraju 
okolinu. 


- Je si li ti domaći? - Hamza pita jednog. Ovaj šuti. 

- Je si li ti vodič? Za izvor može znati samo neko domaći. 

Zarobljenik šuti 1 dalje. 

- Dobro. Ti ćeš nas izvesti odavde. 

- Ni mrtav. 

Hamza mu prisloni pištolj na čelo. 

- Stani, ja ću vas izvesti, - javi se mladi zarobljenik. 

- Ti? 

- Hoću. Znam put, - brzo govori. - Izvešću vas. Nemojte me 
ubiti. 

- Dobro, - Hamza pogleda Dadu. 

Dado, stojeći iza drugog zarobljenika, zamahnu nožem kad se 


Dino baci na njega: 

- Stani, nemoj! 


Dado se iznenadi toliko da pade na zemlju. Dino preko njega. 
Cetnik pade na koljena lica zarivenog u zemlju. Dado se nekako podiže. 
Zgrabi Dinu za vindjaknu i podiže ga od zemlje. 


- Da ga ne ubijem? Dobro. Smisli ti onda nešto, jebo te on, - 
baci ga na zemlju. 


- Dino, vidiš li ti u kakvim smo govnima? Vidiš li da je hiljade 


k-jswx- 48 siga 


ostalo? - Kemo je skoro vrištao. 
- Baš zato. Ako njega ubijemo, nećemo se ni mi iZVuĆI. 
- Šta si ti? Baba gatara? 
- Nisam, ali imam predosjećaj. 
- Jebo te tvoj predosjećaj. Dado, kokni ga pa da idemo. 
Dino se baci preko četnika. 
- Prvo mene ubij. 
- Hamza šta ćemo? Ovaj mali je poludio. 
- Dobro, Dino, šta bi ti? - Hamza se uključi u razgovor. 


- Da ga zavežemo i da idemo. Ne može se odvezati za dva sata. 
Dotad ćemo mi odmaći. 


- Svašta ljudi moji, - Kemo je bio ogorčen. 


- Ne podnosim kad se ubija iz blizine i gotovo. Ako misliš da si 
hrabriji od mene haj'mo ja i ti sami na četnike. 


- Ti bi, kakva si budala. 


- Dobro je, ljudi. Dino, evo ti ga. Tvoj je. Ako najebemo zbog 
njega tebi na dušu. 


Neko doda Dini konopac. On priđe četniku koji je nepomično 
ležao na travi. Uze mu ruke 1 zavrnu mu ih na leđa. Dugo ga je vezivao. 
Sto 1 jedan čvor. Kad završi, odvuče ga do jednog drveta i zaveza za 
njega. 

- Tako. Sad se ne može odvezati. Možda će njegovi poć' da ih 
traže pa će ga pronaći. 


Dok je prilazio ostalima prođe pored mrtvaca. Pogled na njih mu 
izazva povraćanje. Dado mu priđe i uhvati ga za ramena. Nježno ga 
pridrža. Dino je povraćao. Lice mu je požutjelo. Držao se za stomak. 
Kemo priđe sa mokrom maramom. Obrisa mu lice i usta. Dado ga 
odvede u stranu i posjede tako da Dino nije vidio mrtve. 


- De ti meni reci, je !' ti ih Žao? 
- Ne znam, nije fer, - šmrca. 
- Zajebi! - Dado vrisnu. Dino poče plakati naglas. 


- Izvini, izvini, izvini. Izvini majke ti, - Dado zabrza. - Nisam 
htio, izvini, - zagrli ga. - Tebi Dino ništa nije jasno. Sad će tebi tvoj 
Dado objasniti. Kažeš nije fer. Vidiš, prije par godina i ja bih isto 
mislio. Da ti šapnem. 


Dado se primaknu 1 poče šaptati Dini na uho. 


- Ja sam bio u zatvoru jer sam ubio dva čovjeka. Kockali smo u 
vozu i ja im uzeo lovu. Onda oni mene napadnu i izbodu tri - četiri puta. 
Vidim je davo odnio šalu. Otnem ja njima noževe i ubodem i ja njih 
koji put. Na sudu kažu prekoračenje nužne odbrane. Kažu, mogao sam 
pobjeći kroz prozor. Hej, voz ide, kako sam mogao pobjeć'? E, to ti je 
fer. - Nastavi dalje normalnim glasom. - Šta bi ti sad radio da nije rata? 
Završio bi zanat, zaposlio se, pa cure, pa kafići, pa utakmice. Kasnije bi 
se oženio, itd. Ja bih do sad izašao iz zatvora, pa bi' kući u Krajinu, pa 
na rad u inostranstvo. - Dado pokaza rukom kao da sa kažiprstom i 
srednjim prstom vadi nekom novčanik iz džepa. - Devize, Njemice, 
Belgijanke, Holanđanke itd. Hamza bi projektovao kuće, a Kemo bi 
cijepao drva... 


- Šta to ti mene spominješ? 


- Ništa Kemo, majke mi. - Dado se nasmija. - Ovako, šta mi 
radimo? Jebemo se po planinama, nosamo glavu u torbi, ginemo... A 
sve zato što se nekom, tamo u Smrdiji, digo na Bosnu. I došli oni k'o na 
teferič. Malo će klati, malo paliti, malo pljačkati sve dok ima 
Muslimana. Misliš da bi tvoja nana i mati ostale žive da ovi uđu u 

Sarajevo? Ne bi, Dino. Ni u mom selu niko nije ostao živ. Zamislim 
kako ih vode na strijeljanje. Dede, nane, majke sa bebama...mater im 
jebem četničku. Zamislim kako pucaju mitraljezima i automatima po 
njima. Bratova beba plače. Četnik prilazi i puca joj u glavu. Proganjaju 
me te slike. Ubi me tišina. Malo mi je lakše kada smo u akciji. Da mogu 
ne bi se ni vraćao nazad. Znaš li što sam ja sa vama? Zbog Hamze. I 
njega nešto tjera naprijed kao i mene. Meni su ubili oca, mater, dva 
brata, sestru, jedanaest rođaka, amidže...Zašto? Jer su se zvali drugačije. 
Jer su bili Muslimani. Nego, jesi 1' ti ubio koju ženu ili dijete? 


- Nisam, Dado, šta ti je? 


- Nisam ni ja. A ovi što su sa oružjem i noževima došli iz pizde 
materine da nas pobiju... Gledaj me! Ja ne znam koliko sam četnika 
pobio. I, kako kojeg koknem, razvrstavam ih. Ovaj je za oca, ovaj za 
jednog brata, ovaj za drugog, ovaj za sestru... Znaš kol'ko ih maram 
pobiti da namirim samo familiju? Da ne pričam o poznanicima ili 
prijateljima. Puno. Misliš da mi je žao. N1 koliko popušene cigare... 


- Dobro je Dado, bolan ne bio. Popusti ga. Idemo. Nećemo 
spavat' ovdje, - javi se neko. 


- Stvarno, Dado, ti k'o na fakultetu. Navio se ne znaš stat'. 


- Čekaj malo, jaro. Prvo, ovo što kasnimo, možda ćemo 
zakasniti na granatu. A drugo, moram mu objasniti. Možda pogine za 
minut ili za sat... Mora znati šta se dešava. I neću da misli da sam ja 
ubica. Ja sam ratnik, - Dado podiže ruke u vis kao bokser koji se raduje 
pobjedi. -Ratnik. Nisam ja četnik da pjevam kad ubijam nenaoružane, a 
da kukam kad mene biju. Šutke ubijam i šutke ću i poginut'. 


- Dado, ako mu nije jasno nakon dvije godine rata, nikad mu 
neće biti, - upade Mustafa. 


- Vidi, Dino, - i Musa odluči da kaže koju pametnu. - Što se nas 
tiče rat bi mog'o sutra stat'. Samo da se ovi okrenu i vrate odakle su 
došli. A što kažeš nije fer... ? Nema fer borbe sa 200.000 poklanih civila 
iza leđa. Nema fer borbe sa 300.000 gladnih u Sarajevu koje čeka kama 
ako četnici prođu pored nas. Može Alija do sutra izjavljivati stranim 
novinarima: Borićemo se svim dozvoljenim sredstvima. To, nek, se on 

bori. Što se mene tiče, ja ću se boriti svim postojećim i nepostojećim 
sredstvima. Puškom, topom, nožem, kamenom, zubima, plinom, 
zrakom, suncem... Čuj, majke ti "dozvoljenim sredstvima". To ti dođe 
k'o kad te napadnu desetorica a ti gledaš da se braniš po pravilima. Ja da 
imam atomsku... ma da imam deset atomskih, sve bi ih bacio na 
Smrdiju. Da đubrad osjete kako boli kad ti ginu najrođeniji. 


- Vidi ovo, Dino. Ja o ovom četi ne znam ništa. A slušaj sad. - 
Dado se okrenu zarobljeniku. 


- Odakle si junače? 

- Iz Užica. 

- Pa ko tebe junače doćera ovamo? 
- Mobilizacija. 

- Mobilizacija? 


- Poziv za vojnu vježbu. Potrpali nas u kamione, spustili cerade. 
I kad su ih podigli - Sokolac. 


- A onda vi s pjesmom pošli da koljete Muslimane. 
- Majke mi nisam metka opalio. 


- Vidiš Dino. Nije metka opalio. Nije niko. Kojeg god pitaš, nije 
metka opalio. Pa ko nas pokla? 


- Dosta obrazovanja za danas. Hoćemo |!' Hamza? 
- Hajde da se ide. 


Musa izvadi smotak tanke čelične žice, napravi omču 1 stavi je 
zarobljeniku-vodiču na vrat. Priteže omču. 


- Moli Boga da meni šta ne bude. Ako ja padnem, ova će ti žica 
prerezati vrat. 


- Možeš li malo olabaviti? Ne mogu disat'. 
- Jel I' bolje ovako? 


Mala kolona krenu. Mladi četnik ih povede u suprotnom pravcu 
od Sarajeva. 

- Hej momčino, Sarajevo je na drugu stranu. 


- Znam, ali moramo prvo na istok zato što su ispred i oko nas 
moji. Kad se vratimo nazad jedno dva sata, skrenućemo na jug. 
Moraćemo podosta ići. Jedno pet sati. Onda na zapad pa na 
sjeverozapad. Gledao sam kartu napada u komandi. Zaobićemo sve 
položaje. Bez brige. Provuću ja vas. Znaš, ja sam u civilu bio alpinista. 
U vojsci sam bio izviđač. 


- Dobro, burazeru. I tvoja je glava u torbi. 
Odjednom Dino poskoči. 
- Gdje je Dado? Gdje je Dado? 


Svi se zgledaše. Iz pravca izvora odjeknu kratak rafal. Dino baci 
ranac i potrča nazad. Nakon dvadesetak metara sudari se sa Dadom. 


- Stani, Dino, gdje ćeš? 
- Dado, ti si ga ubio! 


- Nisam, majke mi. Samo sam mu opalio rafal pored glave jer se 
počeo odvezivati. A fino smo mu rekli... 


- Ne laži! Ubio si ga! 
- Ama nisam kad ti kažem. 


Dino ga odgurnu i pokuša da prođe pored njega da bi provjerio. 
Dado sačeka da se mimoiđu a onda ga, s leđa, snažno udari kundakom 
po glavi. Dino se bez riječi sruši. Dado se sagnu, podiže ga i prebaci 
preko ramena. Donese ga do ostalih. 


- Svaka čast, Dado. Što ti možeš zajebat, desetorica ne mogu 
popraviti. 


- Ne seri. Daj neka mi jedan pomogne da ga ponesemo. 

- Što ga ubi? 

- Ko kaže? Samo sam mu puc'o pored glave. 

- To ti nekom drugom. 

Kemo priđe i uhvati Dinu za noge. Dado ga uhvati za ramena i 

krenuše. 


Kretali su se oprezno držeći se šume, uvala i vododerina. Nakon 
par sati, Dino se osvijesti. Bez riječi nastavi hodati sa ostalim. Već su 
skrenuli na jug 1 išli nekoliko sati kad Hamza naredi odmor. Svi 
popadaše po zemlji. Mladi zarobljenik se okrenu Musi: - Hoćete li me 
ubiti? 


Musa je šutio. Zarobljenik ga ponovo upita: - Hoćete li me ubiti? 
Musa ga pažljivo odmjeri: - Ko su bila ona trojica? 


- Onaj mladi je bio moj komšija. Zabavljao se sa mojom 
sestrom. Onaj stari je bio odavde. Vodič. Onog trećeg ne znam. Hoćete 
li me ubiti? 


- Ako sve bude u redu, ja mislim da nećemo. Mislim da nema 
potrebe. 


Išli su dalje. Noć je bila svijetla. Moglo se skoro čitati na 
mjesečini. Hamza priđe. 


- Koliko još? 


- Došli smo. Vidiš ona svjetla u daljini. To su ti vaši. Imate još 
oko sat 1 po - dva. 


- Gdje su tvoji? 

- Tamo negdje, oko dva sata. Hoćete li me sada ubiti.? 

- Jesi li siguran da tvoji nisu bliže? 

- Sto posto. Hoćete li me ubit? 

- Znaš šta momak? Tebi ovo neće biti jasno sad. 

Hamza izvadi pištolj i repetira ga. Momak sjede i zatvori oči. 


- Poslije ćeš shvatiti da sam ti učinio uslugu. - Hamza opali. 
Zarobljennik vrisnu i prevali se na stranu. 


Iz prostrijeljenog koljena je liptala krv. Hamza čučnu i svojom 
maramom mu podveza nogu iznad koljena. Musa mu pruži i svoju 
maramu. Hamza je čvrsto zaveza preko rane. 

Mladić je stezao zube i jecao. Niz lice su klizile suze. Dado 
donese neku dugačku motku. Pruži mu je bez riječi. Izvadi pištolj. 
Hamza skoči. 


- Stani, Dado! 


- Šta ti je, bolan ne bio? Neću mu ništa. Pošteno nas je izvukao. 
Momčino, evo ti pištolj. Pun je. - Dado zamahnu i baci ga nekih 
dvadesetak metara. - Uzmi ga kad mi odemo. Kad se približiš svojima 
pucaj. Pokupiće te. Za tebe je ovo sranje završeno. Malo ćeš šepati, al' 
jebi ga. I... reci svojima u Užicu da su nama četnici pobili pola Bosne. 
Možda će im biti lakše. Boli kad ti neko pogine. 


Okrenu se i ode. Krenuše i ostali i ubrzo se izgubiše u mraku. 


Mladić je dugo sjedio na zemlji gledajući za njima. Tiha ljetna 
noć. Mjesečina obgrlila planinu, nepregledne šume, rijetke proplanke i 
ogoljene vrhove. Negdje u daljini čula se sova. Bezbroj zvijezda se 
iskrilo na nebu. Kristalno čist planinski zrak. Momak teško uzdahnu: 


- Eh, jebi ga. Dobro sam prošao... ako ne iskrvarim do mojih. 


Ustade i krenu oslanjajući se na motku. Noga ga je boljela. 
Malo, malo, pa bi, sama za sebe, neka suza kanula iz oka. Prođe pored 
pištolja i ne uze ga. Za njega je krvava bosanska drama bila završena. 


Kkkk 


Iz mračnih hodnika zaborava, pred Hamzinim očima su se 
pojavljivale slike ratnih užasa, nakratko bi se zadržavale i ponovo 
nestajale u mraku. Akcije, napadi, povlačenja, smrti. Šehidsko groblje 
na Kovačima. Svakim njegovim dolaskom u Sarajevo sve punije. Kao 
da je postojala neka tajna veza između njegovih dolazaka kući i broja 
sahranjenih na Kovačima. Raja se osipala... Neko je snimio pjesmu: 


".. Nebom stupa nebom lupa 

moja generacija 
jedan po jedan 
srešćemo se SVI... 


" 


Bijelo. Bijela bjelina nad bjelinom stvari i bijele magle nad 
bijelim predjelima. Bijele su planine, šume. I sunce je bijelo. Iz bijelih 
oblaka, prema Hamzi dolazi bijeli konjanik na bijelom konju. Bijelo mu 
lice, kosa 1 oči. Bijeli oklop. I bijeli mač. Iza njega dolaze, lebde i klize 
kroz bijele predjele, bijele prilike žene i djeteta. Hamza zna da je to 
Amra i Malecka ali ne može da odvoji pogled od konjanika. 


Kkkk 


- Avdaga, nešto se dešava, - prošaputa Kapetan. 


Avdaga se nagnu iznad Hamzinog lica. Male tačkice znoja su se 
počele pojavljivati u korijenu kose. Nozdrve su se lagano širile 1 
podrhtavale a oči titrale ispod spuštenih očnih kapaka. 


- Sad je na ivici. Ili će otići ili ostati. 

- Obriši mu znoj. Zovni ga. 

- Ne. To je njegova odluka. Makar i podsvjesna. 

- Ali... 

- Ništa ali, prijatelju. Izabrati smrt nije najgore rješenje. 


Kapetanu ništa nije bilo jasno. Musa je šutio i pušio. 


KAkkKk 


Bijeli konj je već iznad Hamze 1 on osjeća njegov vreli dah na 
licu. I čuje glas, iako konjanik ne otvara usta. Glas dolazi kao 
grmljavina: - Hamza! Hamza! Dođi, idemo. Stani pod moju zastavu. 
Odvešću te na zelene livade gdje teku bistre rijeke. Odvešću te tamo 

gdje nema bola, gdje nema smrti. Bićeš vječno sretan, sa onima koje 
voliš. Hamza! Pođi sa mnom. Vrijeme je. 


S naporom Hamza okreće oči. Amra 1 Malecka ga gledaju, 
osmjehujući se. 


- Ne mogu još. Amra, ne mogu. Imam još nešto da obavim. 
Čekaj, ne odlazi, - Hamza je govorio, ali se nije čuo glas. Vikao je, ali 
glas nije izlazio iz usta. Bio je očajan. Konj se prope i krenu unatraške. 
Amra i Malecka pođoše lagano kliziti unazad. Hamza je bespomoćno i 
očajno gledao kako se udaljavaju. Još malo 1 bjelina će ih progutati. 
Mora ih zaustaviti. Moraju ga čuti. 


- Stanite, stanite. Čekajte. 
Ništa. I onda, svom snagom, iz njega provali vrisak: 
- Amraaaa! !!! 


Njegov vrisak trznu Avdagu. Musa skoči s kreveta, osloni se na 
ranjenu nogu i jeknuvši pade na pod. Azra utrča u sobu, vrati se u 
kuhinju i donese mokar peškir. Brisala je krupne kapi znoja sa 
Hamzinog lica šapućući: 


- La ilahe illallah, Muhammedun Resulullah, 
La ilahe illallah, Muhammedun Resulullah. 


Bilo je to četrdeset druge noći nakon Hamzinog ranjavanja. 


Kkkkk 


Nakon amputacije lijeve ruke, Dino je teško dolazio svijesti. 
Kad se probudio nije znao gdje se nalazi i zašto ne može da ustane. Dr 
Gavrankapetanović mu je polahko pričao u kakvom su ga stanju 
dovezli. I šta su morali da urade. 


- Šta to pričaš, doktore? Šta amputacija? Kakva amputacija? Ja 
sam bio samo okrznut. Znaš li ti da sam ja dovezao kombi u Hrasnicu? 
Ja sam samo malo okrznut. Ništa više. Zna Musa. Tako je. Pitaj Musu. 

Pitaj Musu. 
Dadoše mu injekciju. 


Kad se ponovo probudio, bila je noć. Lijevo rame ga je užasno 
boljelo. On sjede u krevetu. Zainteresovano je gledao lijevo rame. Tamo 
gdje se trebala nalaziti ruka... ništa. Do mozga mu doprije istina. 
Amputacija! Dino vrisnu. Kad je sestra utrčala, zatekla ga je kako 
glavom sistematično udara od željezni ram kreveta. Niz lice se slijevala 
krv. Sestra se baci na njega. 


- Doktore, doktore!!! 


Otpušten je iz bolnice nakon mjesec dana u teškom psihičkom 
stanju. Zatvorio se u kuću. Nije htio nikog da vidi. I niko ga više nije ni 
vidio. Dolazili su iz brigade, dolazio je Dado, Kemo, Musa. Malo su 
pričali sa ocem. Nisu vidjeli Dinu. 


Kkkk 


- Biće dobro, ako Bog da. Biće dobro. - Avdaga je milovao 
Hamzinu kosu. - Vidiš Kapetane, on sad sanja. Vidi kako mu igraju 
očni kapci. Biće dobro, ako Bog da. 


Kkkk 


Bila je jesen. Hamza sa kompletnom grupom izvan Sarajeva, 
Nišićka visoravan. Teške borbe. Četnici ukopani još od prije rata. Ako 
ih samo jednom uspiju pokrenuti sa trenutnih položaja, više neće imati 
vremena da postave nove. Bar ne tako dobro ukopane kao što su ovi. 
Konačno, na trik, probijaju četničke linije. Četnici se u panici povlače. 
Armija R BiH zauzima veliki prostor. Nekoliko četničkih sela. U 
kućama nalaze po pet-šest veš mašina, televizora... Ratni plijen 
četničkih pljačkaša iz bosanskih sela 1 gradova. 


Izvan sela, u rovovima, sjedi Hamza sa svojima. Puše. S 

vremena na vrijeme poneko proviri u pravcu četničkih položaja. 
- Hej, neki dolaze prema nama. 


Svi skočiše, isturiše automate na grudobrane. Sadik sa 
snajperom. Uzima na nišan jednog. Spušta snajper. 


- Stanite, naši su. 
- Kako naši? 


- Fino. Izvidnica. Čini mi se Zenička brigada. Imaju i 
zarobljenika. 


Domalo  naiđoše četiri vojnika. U sredini među njima 
zarobljenik. Hamza ustade i izađe pred njih. 


- Hej, čekaj malo. Odakle ste vi? 

- Iz Zenice. 

- Pa sve dovde pješke? 

- Ne zajebaji, stari. Vidiš da smo crkli od umora. 

- Hajte na kafu. Biće za minut. 

- Baš za minut? 

- Sad ćeš vidjet'. 

Izvidnica uđe u zemunicu. Kemo pristavi kafu na "sarajku," 
popularnu peć napravljenu od konzerve iz humanitarne pomoći. Sadik 


osta napolju da osmatra. Stvarno, nakon minut-dva prijatan miris kafe 
ispuni zemunicu. 


- Kako je u Zenici? 

- Otkud znam, jaro? Nisam dugo bio. 

- A đe ovog uloviste? 

- Tamo, - vojnik neodređeno pokaza rukom. 
- Je 1' to ono što kažu živi jezik? 


- E, to, to, - vođa izvidnice se nasmija. - Samo, on sad nije jezik 
već samo meso. 

- Kako to misliš nije jezik? 
- Pa, tako, što nam ne treba. Trenutno znamo sve što nam treba. 


-A-ha. Tako dakle. Pa, ovaj, šta misliš, ovaj... - Hamza se 
snebivao. - Ovaj... Ma bolan, kad vam ne treba, hajd' mi ga prodajte. 


Musa, Dado, Kemo, Mustafa, zgledali su se ne kontajući. Šta je 
sad naumio. Dado im dade znak da šute. 


- Jesi 1' normalan. Kako ću ti prodat živog čovjeka? 


- Ono jest... Ma znaš, mi smo prvi put napolju. Baš bih volio da 
imam četnika. Ovi naši bi zinuli. Hajde, ba, prodaj mi ga. 


- A koliko bi ti dao za njega? - vođa je oprezno ispipavao ne 
vjerujući Hamzi. Doduše, ovi tek mobilisani su bili čudni. A ipak nije 
bio siguran da nije u pitanju neka zajebancija. 


- Pa, šta misliš po šteku svakom? 

- Otkud ti cigare ovdje? 

- Nisu ovdje već u Visokom. 

- Da te čekamo da ih doneseš? - nasmijaše se. 
- Ma jok. Daću vam lovu, pa vi kupite. 

- Po kojem kursu? - umiješa se jedan vojnik. 
- Šteka je bila trideset maraka. 

- Jest prije rata. Sad nema ispod sedamdeset. 
- Jah, minimum sedamdeset. 


- Dobro, četiri puta sedamdest je dvjesto osamdeset. Ma, daću 
vam tristo. Da možete popit kafu u Visokom. Dado, daj im pare. 


- AI' da ne kažete nikom da smo vam ga prodali. 
- Ma kakvi. Jesi I' normalan? 
- Kaži da Bog da stao na paštetu ako ikom kažem. 


- Je 1' to ti ozbiljno? - sad se Hamza boji da ga ne izrade. 

- Najozbiljnije. Nema ništa od trgovine ako ne kažeš. 
- Da Bog da stao na paštetu ako ikom kažem. 


- Tako. E pa odosmo mi, - ustadoše. Jedan vojnik u prolazu 
ćušnu zarobljenika nogom. Izađoše i nestadoše u kiši koja je počela da 
lije kao da se nebo otvorilo. 


- Iti si prolup'o, - Dado je sa negodovanjem gledao Hamzu. 
- Vidi za šta dadosmo tristo mara. Nema še'set kila. 


- Neka burazeru. De proviri jesu li odmakli. Musa izađe iz 
zemunice 1 brzo se vrati unutra. 


- Nema ih na vidiku. 


- Sad, nit' me gledajte nit' me pitajte. I zaboravite šta ste vidjeli. 
Imam nekih dugova od prije rata. 


Ušutješe. Predugo su bili zajedno da bi postavljali pitanja. Šta će 
Hamza učinit sa zarobljenikom nije ih više interesovalo. Hamza priđe 
zarobljeniku i podiže ga za kragnu: - Da mi malo prošetamo. 


Vidno preblijedivši zarobljenik izađe. Krenuli su kroz kišu 
prema četničkim položajima. Nakon nekoliko minuta dođoše do 
rijetkog šumarka. 


- Hamza, nemoj majke ti. 


- Šta ti je Neno? Jesi 1' normalan?' Hamza ga odveza. 
Odmahivao je glavom. 


- Čuj ti njega, nemoj Hamza. I ti si prolup'o. Nego kako si? Šta 
ima na vašoj strani? Kako mi je Kum? 


Neno još više preblijedi. Hamza se pravio da ne primjećuje. 
- Hamza, ne znaš ti... - Neno je skoro šaptao. 


- Ne znam, bezbeli da ne znam. Mene nisu zarobljavali. A pravo 
da ti kažem, ne bi me ni zarobili. Oni tvoji ubijaju odmah. Nema 
zarobljenih. 


- Ma nije to Hamza, Žao mi je... 

- A žao je i meni, moj Neno. Nego furaj dok se neko od mojih 
nije pojavio. I pozdravi mi Kuma. Zafali mu u moje ime. 


- Ha šta? Za šta da mu zahvalim? 


- Što mi je poslao Amru i Malecku u Njemačku. Nije Kum 
dugme. I reci mu da si ti dio duga. Ako Bog da preživimo, srest ćemo 
se. Furaj sad. Izvini za oružje, ne mogu ti dati ništa. 


- Jebo oružje, nije mi ni trebalo. E moj Hamza, moj Hamza... 


- Probaj da te prebace na drugo ratište. Nema smisla da pucamo 
jedan na drugog. A ja ne mogu nigdje drugo već oko Sarajeva. 


Hamza se okrenu i zaputi prema zemunici. 


Na vratima ga dočeka Dino. Smiješio se. 

- B baš mi je drago što ga pusti. 

- E mali, mali, ništa ti ne znaš. A šta, ti mislio da ću ga koknuti? 
Hamza uđe u zemunicu. 

- Dugovi se moraju plaćati. Mo-ra ju. Je 1'tako Dado? 

- Tako je. Sve se plaća. 

- A jesi 1' se puno uvalio u dugove? - Sadik je bio zabrinut. 


- Mislim koliko mi četnika trebamo zarobit a ti pustit, da bi se 
izvadio? 


Hamza mu ne odgovori. 


Kkkk 


Jedno jutro pošto su zbrinuli Hamzu, Avdaga i Kapetan su pili 

kafu. Opušteni na sećiji sa uživanjem su srkutali tamni, topli napitak i 
pušili. Kapetan se pravo propušio. 

Nježne zrake martovskog sunca su grlile Sarajevo. Iako je bilo 

hladno, ledenice koje su visile sa krovova, na suncu su gubile svoju 
boju magle i dima 1 postajale sjajne 1 prozirne. Na njihovim vrhovima 
su se cijedile kapljice vode koje su za trenutak hvatale zrake sunca, kao 
dijamanti ih prelamale u dugine boje 1 otiskivale se na tlo. Na pragu je 
bilo još jedno sarajevsko ratno proljeće. 


- Ne moraš danas u Komandu? 
- Ne moram, ali imam nekog posla. 


- Dovršavaj ga sutra. Hajdemo mi sada lijepo u Bakije. Obećao 
sam Hadžiji da ćemo doći još prije dvije hefte. Azra, odosmo mi u 
Bakije. 


- Je li vam rano, Avdaga? 
- Nije, Hadžija dođe rano. Hajdemo, moj Kapetane. 


Na Kovačima proučiše Fatihu šehidima i spustiše se na čaršiju. 
Bilo je rano i na platou Baščaršije nije bilo skoro nikog. Poneki 
prolaznik, par automobila. Oni zaviše pored džamije 1 uđoše u Bakije. 


-Selam alejkum, Hadžija. 


- Alejkumu selam ve rahmetullahi ve berekatuhu! Mašala, šta li 
će to biti. Da neće snijeg, ha? - i ne čekajući odgovor okrenu se momku 
koji je sjedio na malom trosjedu. - Ustaj, kenjac jedan, da ljudi sjedu. 


Momak pocrveni, Avdaga je gledao u pod a Kapetan je bio 
potpuno zbunjen. 


- Ma šta ste se tu... k'o seoska mlada. Naš je on. Svako jutro mi 
ovdje pijemo kafu, - okrenu se momku. - Šta čekaš, idi pristavi, još će 
nam otići bez kafe. Sjedajte. 


- Ovo je Hamzin Kapetan. 


- Mašala, dobro nam došao. A Kapetan veliš. Skolovan ili ovaj 
samozvani, iZ rata. 


- Školovan, Hadžija. Pravi Kapetan. Služio u Srbiji kad je 
počelo. Hamza ga puno fali. 


Dođe 1 kafa. 

KAkkk 


Bakije. 


Muslimansko pokopno društvo u Sarajevu. Smješteno na 
sjevernom ćošku Baščaršije, Bakije su osnovane donacijama uglednih 
Sarajlija prije skoro sto godina. Sa vrlo malim brojem zaposlenih, dugi 
niz godina Bakije su vršile opremanje i ukopavanje Muslimana po 
islamskim propisima. Za vrijeme komunista bio je to nezahvalan posao. 
Vlast je s nepovjerenjem gledala na njihovu djelatnost, ali se nisu 
usuđivali da je zabrane. Dolaskom "demokratije" zaposleni su konačno 
odahnuli vjerujući da će sad moći raditi u miru. Skoro istog dana je 
počeo rat. 


Strani novinari i televizijske ekipe su se utrkivale koji aspekt 
života u opkoljenom Sarajevu da prikažu. I uvijek je djelatnost Bakija i 
drugih pokopnih kuća u Sarajevu ostajala izvan predmeta njihovog 
interesovanja. Ili je to bilo previše krvavo i mučno za prosječnog 
čovjeka na Zapadu uljuljkanog u izobilju i skoro izvan stvarnog života. 


Bilo kako bilo, broj dženaza u Sarajevu, godišnje, prije rata se 
kretao od 800 do 1200. Kao anegdota Sarajevom je kružilo da je 
Hadžija na jednoj godišnjoj skupštini Društva, podnoseći izvještaj o 
poslovanju izjavio: "Smrtnost se smanjila, ali je još uvijek na 
zadovoljavajućem nivou." To nije bilo tačno, ali je bila dobra šala 
sarajevske čaršije. 


Početak rata. Masovno stradanje civila i pogibije golorukih 
branilaca brzo su ispraznile sve zalihe pokopnog materijala u 
Bakijama. Od tada, pa sve do kraja rata, zaposleni su na sve moguće i 
nemoguće načine nabavljali materijal da bi se dženaze obavile na 
propisan način po islamskim učenjima. Od stanovnika Sarajeva je 
otkupljivano građevinsko drvo, daske, grede. Nabavljen je cirkular i u 
Bakijskom dvorištu su pravljeni tabuti i nasloni. Iz Begove džamije, 
koja se renovirala prije rata, demontirana je velika skela i daske 
upotrebljene za dženaze. Poslije su škole dale drvene table sa stolova iz 

učionica. iz Olimpijskog kulturno-sportskog centra "Zetra", koju su 
četnici zapalili zapaljivim projektilima, demontirana su sjedišta i 
gazišta. Zguljene su i gume i daske. Daske su korištene za dženaze, a 
gume su davane narodu kao ogrev. 


Za tri i po godine rata Bakije su sahranile oko 15. 000 Sarajlija. 
Veliki problem je predstavljalo goriva za Bakijska vozila. Skupština 
Grada je davala goriva koliko je mogla ali su i njihove mogućnosti bile 
više nego skromne. Komande brigada su na neki način uspijevale 
nabaviti benzin za sahranu svojih poginulih boraca. Bakije su kupovale 
benzin na crnoj berzi. Imućnije porodice su donosile benzin za sahranu 
svojih članova. 


Platno je bilo također problem. 
Sve je bilo problem. 


Nakon većih masakra dvorište i prizemlje Bakija je bivalo 
potpuno prekriveno tijelima nesretnih Sarajlija. Strane TV ekipe bi 
dolazile i snimale. Mlada novinarka Austrijske televizije pažljivo 
prekoračuje leševe. Govori u kameru. Grca, plače, pada u nesvijest. 
Unose je u kancelariju. Daju joj vode. 


Cijeli rat, bez dana pauze, Bakije su sahranjivale svoje 
sugrađane. Pod granatama i snajperima vozili su po cijelom gradu, da 
bi, nekada i na ulici skupljali pokidane dijelove granatama raznesenih 
sugrađana. Predsjednik Društva poginuo od granate na ulazu u kuću. 


Sarajevo je prije rata imalo dva aktivna groblja: Bare i 
Vlakovo. Bare su se u ratu nalazile na takvom položaju da su 
neprekidno bile na udaru snajpera, PAM-ova i PAT-ova, tako da nije 
bilo moguće na njima vršiti sahrane. Groblje Vlakovo je bilo u 
četničkim rukama. Četnici su buldožerima prekopali groblje i poravnali 
ga. Kao i bezbroj muslimanskih grobalja po cijeloj Bosni. 


Na jugoistočnoj strani fudbalskog stadiona "Koševo" i 
Kulturno-sportskog centra "Zetra" (na kojima je održano otvaranje, 
odnosno zatvaranje, Zimskih olimpijskih igara 1984. godine), nalaze se 
pomoćni sportski tereni. Nekoliko fudbalskih terena, teniski tereni, staze 
za trčanje. Cijeli kompleks je sada iskorišten za sahrane. Dugi redovi 

svježih humki dijagonalno presijecaju fudbalske terene. 


Pored toga aktivirana su stara sarajevska groblja. Između 
mezara starih stotinama godina, mezara velike kulturno historijske 
vrijednosti i ljepote, niču nove humke u kojima su sahranjeni branioci 
Sarajeva i poginuli građani. Nastojeći da pobiju što veći broj građana, 
četnici su redovno granatirali sahrane. Dosta građana je poginulo na 
posljednjem ispraćaju poginulih prijatelja. Donesena je odluka da se 
dženaze obavljaju noću. Po mrklom mraku ljudi bi se okupljali da 
isprate i na groblju odaju posljednji pozdrav svojim sugrađanima. 


U takvim okolnostima Bakije su radile cjeli rat. Lična hrabrost i 
požrtvovanost zaposlenih, zajedno sa velikom vjerom u Jednog i 
Jedinog Boga, omogućili su tim ljudima da sačuvaju zdrav duh i 
visprenost tako da su Bakije postale mjesto sastajanja i obaveznih kafi 
u bilo koje doba dana. Ljudi su dolazili da malo popričaju, našale se, 
saznaju novosti i prime malo njihovog mira i vjere. 


S vana je izgledalo da su ti ljudi oguglali na smrt. Bilo je to 
djelimično tačno. Hadžija bi znao reći: 


- Jesmo brate, Boga mi. Oguglali. Ali nikad ne možeš oguglati 
na smrt djece. Možda smo svi mi pomalo krivi za ovaj rat. Ali, djeca 
sigurno nisu. Eto, proljetos smo dovezli dvoje djece sa Kobilje glave. 
Brali trešnje kad ih je četnik sasjekao sijačem smrti. Baš je bilo tesirli. 


Kkkk 


-A ovaj veliš dobar čovjek? 
- Jah, dobar čovjek, - Avdaga ne razmišljajući uleti u zamku. 


- A znaš li ti moj Avdaga šta se radi sa dobrim ljudima? - cijelo 
Sarajevo je znalo taj vic. - Dobre ljude treba ..., da se razmnožavaju, pa 
da bude više dobrih ljudi, - Hadžija prasnu u smijeh. Kapetan htjede da 
ustane, da ode, ali ga Avdaga malo gurknu. 


- Hadžija, Hadžija, u tvojim godinama... 

- Jedan nula za mene Avdaga, - Hadžija se i dalje tresao od 
smijeha. 


- Iti si se Hadžija promijenio otkako sam te vidio zadnji put. 


- Hoćeš reć' sjeb'o se. Jesam, jašta sam. Još malo pa će pantole 
same hodati, - napokon se uozbilji. 

- A ti, dobri moj Kapetane, ti si prvi put u Bakijama? I, šta si ti 
očekivao? Da ćeš ovdje zateći sve same svete ljude. Sve lebde u havi i 


mole se Bogu? Ha? Daleko smo mi od svetih ljudi. Nego, opusti se 
malo. Neće ti niko ništa. I nemoj mi se ljutiti. Nema ovdje zle namjere. 


- On je novi, - Avdaga dobaci. 


- Misliš novi Musliman. Nema Avdaga novih Muslimana. Svi se 
ljudi rađaju kao Muslimani. Samo je on malo lutao. Ali, daće Bog. Biće 
on pravi. Čim se on s tobom druži. Samo nemoj mi k'o oni što su jučer 
počeli dolazit u džamiju pa sad vaze i pametuju, ne možeš od njih 
progovoriti.đ 


- Ima li Hadžija više ljudi u džamiji? 
- Ko je prije dolazio, dolazi i sad. Nego Avdaga, reci ti meni 


nešto molim te. Ti si pametan čovjek. Sve znaš. Šta ti misliš kad će ovo 
stati. 


- Misliš rat? 
- Jah. 


- Ma... daleko sam je od toga da sve znam. Razumijem ponešto, 
doduše. 


- De, Boga ti reci. Ovdje svaki dan imamo sve moguće mudrace. 
Neko ovo, neko ono. E baš me zanima da čujem šta misli jedan pametan 
čovjek. 

- Fino ti mene nafali pred ovolikim ljudima. 

- Gdje ti vidiš ljude? Nemoj me vuć' za jezik, Avdaga. 

- Stani Hadžija, Dina ti. Eto što mene reziliš i ovog mog 
Kapetana. Nemoj više, svega ti. 

- Dobro de, de. Hoćeš li ti nama reći kad će ovo stat'?' 


- Hoću. Što neću dobri moj Hadžija. Evo, ovako ti ja to vidim: 
Prvo, znam ja da je svima teško. Ali znate Anštajnovu teoriju 
relativiteta. Kad si u finom društvu, onda ti pet minuta prođe u trenu. A 
kad držiš ruku na vatri, onda pet minuta traje k'o godina. Ove četiri 
godine rata su za pojedinca jako duge. Za istoriju naroda to je ništa. Kao 
tren. E, sad mi, kao narod, držimo ruku u vatri. Ali proće i to. A kada će 
ovo stati? Kada govorimo o ratu u Bosni i odnosu svijeta prema nama, 
prvo treba razlučiti vlade i narode. Sve što kažem odnosi se na vlade 
zemalja. Jer, svi narodi svijeta, osim Smrdije, Smrde Gore i možda 
Rusije, su na našoj strani. Vidjeli ste šta je gradonačelnika iz cijelog 
svijeta bilo na 1000 dana, a četnici se ubiše da dovuku u zvaničnu 
posjetu jednog Grka iz neke vukojebine sa Pirineja. I male zemlje su na 
našoj strani. Samo ni njih, kao ni narod u zemljama velikih sila, niko 
ništa ne pita. E, ko se pita? Pitaju se velike sile: Amerika, Rusija, 
Engleska, Francuska, Njemačka. nešto malo Italija, Kina, Japan. To su 
glavni igrači. Osnovni raspored snaga je da Njemačka gura Hrvatsku, a 
Rusija, Engleska i Francuska četnike... 


- Čekaj malo Avdaga. Francuzi i Englezi su ovdje od prvog 
dana. - Avdaga pogleda čovjeka koji mu je upao u riječ pa produži: - 
Milošević je veliki igrač 1 sreća je, za svijet, da nije predsjednik neke 
velike zemlje. On jest lud, ali istovremeno jako pametan u toj ludosti. 
Ne brinite, dovešće on svoju Smrdiju na dno džehenema na kraju. Nije 
još vrijeme. Milošević 1 njegovi analitičari su dobro izračunali sve prije 
napada na Bosnu. A i mentori su mu pomogli u analizama. Prvo, Rusija 
nije više ni blizu sile koja je bila. Drugo, Evropska zajednica je u 
povoju, ali bi htjeli da se otrgne od Amerike. NATO pakt je izgubio 
ciljeve i sadržaj koji je imao u doba jakog SSSR-a. 


Amerika je pomalo umorna od uloge prvog policajca svijeta a 
ipak želi da pokaže Evropi, a i svijetu, da se bez nje ne može ništa 
uraditi. Šta se još desilo? Nikad u istoriji svijeta, zapamtite dobro, nikad 
u istoriji svijeta, nije toliki broj mediokriteta bio na tako važnim 
položajima. Da vam nabrojim samo nekoliko njih. Da počnem sa 
Butros, Butros Galijem. Egipatski kopt, sekretar UN-a, čovjek koji 
duboko i istinski mrzi islam 1 sve što je vezano za islam. On će učiniti 

sve da ne učini ništa. Pa Jasuši Akaši, dojuri uvijek poslije kakvog 
masakra da provjeri broj žrtava a onda ode da se ljubi sa Mladićem i 
Karadžićem. Pa Sadako Ogata, UNHCR: - "Ne mogu sarajevska djeca u 
avione UN koji prazni napuštaju Sarajevo." 

Moraju ići autobusima. Da ih četnici što više pobiju?! Hej, može 
li mi iko reći jedan razlog zašto naša djeca nisu mogla ići iz Sarajeva 
avionima. Djeca su ovdje, avioni ovdje, i prazni napuštaju Sarajevo. A 
djeca su lahka, izgladnjela. Avion ne bi ni osjetio njihovu težinu i ne bi 
sigurno potrošio ništa više goriva, - Avdaga se okrenu Hadžiji. 


- Ima li te kafe Hadžija? 

- Ima, ima, moj Avdaga. Mali, brzo kafu. 

Neki momak uđe u Bakije. Razgovor se prekide. 
- Dobar dan. 

- Dobra ti sreća, - odgovori Hadžija. 

- Kojim dobrom? 

- Ma nije dobro. Babo mi umro. 


- Jah, bašun sagosum. Sjedi ovdje. Kako se babo zvao, gdje je 
UMTO... 


Redala su se uobičajena pitanja. Momak je tužno odgovarao a 
Hadžija zapisivao podatke o umrlom. U jednom trenutku momak poče 
šmrcati. 


- Znate, ja bih htio... htio bih nešto... 
- Misliš veliku dženazu, nekoliko hodža, pa bule... 
- Jah, to bih htio, moj babo je bio dobar čovjek... 


- Vidim. Čim sam tebe vidio odmah sam znao kakav ti je bio 
babo. Nego, dragi moj, ako ćeš mene poslušat, da ja tebi ukratko 
objasnim šta bi ti i kako trebao. Prvo, kad se ulazi u Bakije naziva se 
selam a ne dobar dan. Drugo, nije sinko babo umro, nego preselio. 
Jedino što mu ti možeš učiniti je da mu ti proučiš nešto. Nije da platiš 
hatmu ili deset hatmi, već baš da ti nešto proučiš. Znaš li išta? 

- Znam La ilahe illallah... 


- Zauhar. Za dženazu ne brini, sve ćemo mi srediti. Sutra 
naveče, na Bardagdžijama. 


Avdaga nastavi: 


- I sreća je za svijet pa je on predsjednik male zemlje. Da vas ne 
zamaram puno sa historijskim i geografskim uzrocima ovog rata a i 
većine drugih ratova na ovim prostorima. Samo ću vam nakratko reći 
nekoliko podataka. Svi znate tačno, ili otprilike, kad se koja, hm ..., pa 
recimo kćerka, srpskih knezova i drugih njihovih vladara, udala za koga 
i odnijela u miraz Beograd sa Mačvom 1 kad se razvela i vratila iz 
miraza Beograd sa Mačvom. A o našoj istoriji ne znamo skoro ništa. U 
najboljem slučaju nešto o ofanzivama u Drugom svjestkom ratu. A to 
da su ovdje vođeni Ilirski ratovi, da je ovdje povučena granica Istočne i 
Zapadne crkve, da je ovdje ratovao Atila, strašni kralj Huna ne zna 
skoro niko. U 13. vijeku Bosna je ratovala sa Hungarijom. Je li iko zna 
da se bosanska vojska borila skupa sa Srbima na onom njihovom 
Kosovu protiv Turaka? Da, da. Još su se borili Poljaci, Albanci, Mađari 
i drugi. Nisam siguran, ali mislim da je bilo sedam vojski protiv Turaka. 
A Turci pobijedili. Pa, pobune protiv Turaka, protiv Austrijanaca, pa 
svjetski ratovi, itd. 


E, sad... Trenutno su ovdje sukobljeni interesi svih 1 svakog pod 
kapom nebeskom. Ja ću vam samo nabrojati zainteresovane strane sa 
različitim interesima, jer, kad bismo se upustili u detalje, trebalo bi nam 
tri dana da samo načnemo temu. Dakle: katoličanstvo - pravoslavlje - 
islam; Istok - Zapad; Sjever - Jug; NATO pakt - Varšavski ugovor; 
Rusija - Zapad; Amerika - Evropa ili Evropska zajednica; Engleska i 
Francuska - Njemačka; itd, itd. 


Neki od ovih sukoba su samo prisutni, a neki su eskalirali. 
Evropa k'o Evropa, stara i umorna gospođa, nema više ideala, nema 
plemenitih ciljeva, nema ništa. Samo oklop gole ekonomske snage i 
visok životni standard evropskog čovjeka. Kad ste čuli zadnji put za 
velikog pisca, slikara, muzičara ili nekog drugog umjetnika iz Evrope. 
Nema. 


- Avdaga, po Bogu, kakve veze imaju pisci i muzičari sa našim 

ratom i time kad će on stati? - javi se neko sa drugog kauča. 
- Khhh, hm, hm, - zakašljuca Hadžija i ovaj se ušuti odmah. 


- Dakle, bolje bi bilo kad bi se ujedinjena Evropa zvala 
razjedinjena Evropa. Jedino o čemu su se dogovorili je da Njemačka 
gura Hrvatsku, a Francuska i Engleska četnike i Karadžića. Evropske 
zemlje pokušavaju da se drže starih planova o podjeli interesnih sfera 
još iz Drugog svjetskog rata. Englezi su očajni zbog mogućeg prodora 
Njemačke na Balkan, i dalje na istok. Tako da sada pokušavaju na sve 
moguće načine da pomognu Srbima i Karadžiću i na taj način eliminišu 
ili bar zaustave Njemačku. Francuska već dugo ne igra nikakvu 
ozbiljniju ulogu u svijetu. Italija se zabavila o sebi. Skandinavske 
zemlje su i tako daleko i ne interesuje ih previše. Hoće oni, pomoće oni 
našim izbjeglicama, što neće niko. Ali, to je sve. Od drugih velikih sila 
u svijetu, Japan je potpuno nezainteresovan. On će igrati kako Amerika 
hoće. Kina nema svojih interesa u Bosni, ali će pokušati, taktikom 
prilikom glasanja u UN-u, da obezbijedi neke ustupke od Amerike. 


- A Amerika, Avdaga? 


- E, to je glavno. Amerika je glavna. I Amerika je na našoj 
strani. Ništa me ne gledajte. To je tačno. Mogu se ovi ostali busati 
koliko hoće, ali kad Ameri na kraju kažu: Biće ovako, tako će biti. 


- Pa što ne kažu više. Šta čekaju? Da nas nestane? 


- Imaju i oni svojih problema. Samo morate znati da su 
Amerikanci uvijek bili na pravoj strani. 


- A Iran? 


- Bh, Iran!? To je izuzetak koji potvrđuje pravilo. Pa i sad, 
ovdje. Po prvi put su Amerika 1 Iran na istoj strani. Teško je to za 
Ameriku. Treba to progutati. Biće oni prijatelji, samo treba vremena. 


- Amin jarabi, Avdaga. 


- Sad ono glavno: kad će ovo stati? Pošto su Engleska, 
Francuska i Rusija tako zdušno na strani četnika, nema ništa od 
intervencije. Bar ne od onakve kakvoj se mi nadamo. Ovo će vam, dragi 
moji, prestati kad mi načepimo četnike. Kad mi njima počnemo uzimati 

teritoriju, i to ne par sela ili zaselaka, već gradove. U stvari, kad se 
približimo tome. 


- Misliš da će intervenisati na nas? 


- Upravo tako. Kad se mi njima primaknemo, svi će skočiti da 
zaustave rat. U stvari da zaštite četnike. 


- Ali, Avdaga, osnovali su sud za ratne zločine. Svi će tamo, od 
Karadžića, Mladića,... 


- Nikad, zapamtite, nikad. Niko od glavnih nikad neće na taj 
sud. Uhvatiće oni kojeg čuvara logora, nekog manijakalnog ubicu, ali 
glavne krivce nikad. 


- Ja mislim Avdaga da ti to puno crno gledaš. Ipak su Engleska i 
Francuska ovdje cijeli rat, pomažu, dostavljaju hranu, ...Ne do Bog da 
ih nema, - upade neki čovjek. 


- To ti misliš. Sjećaš li se kad su četnici pohvatali vojnike UN 1 
zavezali ih za mostove, fabrike... K'o pse. I šta su učinili njihovi 
generali? A sjećaš li se kad im Caco uze ono vozilo "žabu" i nekoliko 
pancira? Ha? A onda onaj skot, komandir UNPROFOR-a, zatvorio 
vodu, struju, plin, obustavio dotur humanitarne pomoći, za cijeli glavni 
grad jedne suverene i priznate države, za 350.000 građana. Dok se te 
stvari ne vrate. Kao, ponos UN-a ugrožen. Ponos generala Smita, 
Nambijara, Morillona, ili onog đubreta Mek -Kenzija. Ne znaju oni šta 
je ponos. Više je ponosa u onoj nani što pretura po smeću da bi našla 
nešto za jelo nego u njihovim kompletnim vladama. Šta nije? Šta nije, 
bolan ne bio? Je li vi znate da se u Engleskoj i Francuskoj riječ čast i 
ponos više ne upotrebljavaju ni u crtanim filmovima. A onda kažu kako 
im omladina nema ideale, kako se povodi za drogom, kriminalom, ne 
znaju šta je osjećaj poštovanja starijih, itd. Pa, bolan ne bio, neće mu 
valjda general Morillon ili Janvier biti ideal i primjer u Životu. 
Odnosno, baš su im oni ideal. 


- Jah, nisi nas baš obradov'o Avdaga, - Hadžija će ozbiljno. 
- Pa nije ni puno loše. A kad će to biti? 


- Ako Bog da, u jesen. 

- Ovu sad jesen? 
- Ako Bog da. 
- A Srbija? 


- Šta Srbija? Smrdija. Samo polahko. Jesu oni pobili, zaklali, 
silovali, popalili, opljačkali, uništili itd. Ali nije to ništa prema onom što 
njih čeka. Zamisli ti kad se ovi pljačkaši, ubice i palikuće vrate u 
Smrdiju jednog dana. Svaki će ubiti oca za dinar. Jer, pljačke i ubistva 
su u Smrdiji proglašeni vrlinom, silovanje dužnošću. Ko je pljačkao i 
ubijao po Bosni, nastaviće i kad se vrati kući. Pogotovo s obzirom na 
ekonomsko stanje u Smrdiji. Toga će biti toliko da običan svijet neće 
moći živjeti. Onda će se pojaviti neko čvrste ruke. Kao Šešelj. I oni će 
glasati za njega. E, on će ih konačno odvesti u potpunu propast kao 
Hitler Njemačku. Samo Smrdi nisu Nijemci da se moralno oporave za 
dvadeset godina. Oni će vječno ostati u blatu vlastitih govana iz kojih 
nikad neće izaći. Država u kojoj se ratni zločinci proglašavaju narodnim 
herojima nema šanse, - završi Avdaga. 


- Hajde da se ide. Hadžija, selam ćeš familiji. 


- I ti, lijepi moj Avdaga. A ti mi se nemoj ljutiti, Kapetane. 
Nego, dođi i bez Avdage kad prolaziš ovuda. Uvijek neko ima. 


- Kad izađoše napolje, Avdaga upita Kapetana: 
- Pa, Kapetane, šta misliš? 


- Nisam mogao ni pretpostaviti da u Sarajevu ima nešto ovako. 
Je li stalno ovako? 


- Skoro stalno. Prije rata je bilo bolje. Sad su svi malo nervozni. 
- Ako su oni nervozni šta je sa mnom? Ja sam za bolnice. 


- Vidiš, to ti je kod muslimana odnos prema smrti. Razmisli: ima 
li išta na svijetu prirodnije od smrti. Samim rođenjem mi smo osuđeni 
na smrt. A u većini društava kad neko umre, plač, lelek, kuknjava. Zar 
ne misliš da je to malo nelogično? 


- Jeste, kad se tako gleda. 


- Napomeni me jedne prilike pa da ti nešto ispričam o smrti i 

umiranju. 


Uto uđoše u avliju. Na zategnutom konopcu Azra je sterala 
Hampzine prekrivače da se izvjetre. 


Kkkk 


Nakon što je prvi put otvorio oči, Hamzino stanje se 
poboljšavalo svakodnevno. Da li zahvaljujući Avdaginim i Azrinim 
dovama, Azrinim čorbama ili blagotvornom djelovanju kunice, ili od 
svega toga pomalo, nije ni bitno. Nakon sljedećih desetak dana Hamza 
je mogao lijepo da sjedi i uživa u dugotrajnim razgovorima Avdage i 
Kapetana. Pomalo se uključivao u diskusije sve do dana kada mu je 
Musa ispričao kako su prošli u akciji 1 kako je poginuo Senad, ranjeni 
Dino, Kapetan, Fadilovi ljudi itd. Još mu je ispričao o stanju na 
ratištima, u Gradu, o brizi države za invalide, itd. Od toga dana Hamza 
se povuče u sebe i ućuta. Škrto bi odgovarao na pitanja i ponovo 
zapadao u šutnju. Musa je s vremena na vrijeme donosio vijesti sa 
ratišta 1 iz čaršije. U sve dubljoj depresiji Hamza se okrenuo knjigama. 
Čitave dane je provodio čitajući knjige iz svih mogućih oblasti, onako s 
brda s dola. Bio je tu Aristotel i Platon, Hegel, Ibn Haldun, Marks, 
Mevlana, Šejh Sadi Širazi, Šekspir, Miler, Remark, itd. Kao da se trudio 
da u knjigama nađe odgovore za pitanja koja su ga mučila. Avdaga i 
Azra su sa zabrinutošću i bez komentara pratili šta se sa Hamzom 
dešava. 


Jednog jutra Hamza im saopšti da ide u čaršiju. Obukao se, uzeo 
dedin štap, odbio Avdaginu i Kapetanovu ponudu za pomoć i krenuo 
niz Kovače. Šehidsko groblje bilo je opet punije nego kad ga je vidio 
zadnji put. On prouči Fatihu i spusti se do čaršije. Šetao je lagano 
Saračima. Uživao u čistom zraku 1 toplom majskom suncu. Mnogo 
radnji je bilo otvoreno. Uglavnom kafane 1 kafići. Poneka trgovina. 
Susretao je nepoznate ljude koji su nezainteresovano prolazili. 
Dotjerane djevojke. Poneki vojnik, dotjeran, kao za paradu. 


- Rambo, - osmjehnu se Hamza. - Takvi ne idu u borbu. U borbi 

su mršavi, izduženi, gorki. Ovi nasmijani su za slikanje. Konji i folovi. 


Malo po malo, dođe do Tržnice, savi na desno i u malom 
pasažu uđe u Mominu kafanu. Momo je Srbin. Jedan od rijetkih za koje 
bi Hamza stavio ruku u vatru. Momina kafana je bila tri stolića sa po tri 
stolice i šank za koji je moglo stati još dvoje. Kad su bili kompletni, 
Hampzini bi zauzeli cijelu kafanu. Kafa je bila dobra, cijene umjerene. 
Cijeli rat su se ovdje skupljali i ostavljali poruke kod Mome, ako bi 
neko izostao. 


Kad Hamza uđe, Momo je nešto poslovao za šankom. Ugledavši 
Hamzu, on poskoči, priđe mu i zagrli ga. 


- Koga ja to vidim, lijepog li stvorenja? - izljubi ga i okrenu se 
stolu za kojim su sjedila dva golobrada mladića. 


- Hajdemo raja, zatvara se. Hajde, hajde, ne treba plaćati, danas 
gazda časti, - skoro ih izgura iz kafane, posadi Hamzu na stolicu i 
zagleda se u njega. Duž desne strane, od brade preko obraza, preko oka, 
preko čela, pružao se ružan, širok ožiljak i gubio u kosi. 


- Dobro te dohvatilo. A1', hvala Bogu, živ si. To je najvažnije. 
Sad ću ja kafu. Ni tvoja Azra ne pravi bolju. 


Momo se užurba za šankom. Hamza se opusti i poče da razgleda 
lica u kafani. Sve nove face. Za jednim stolom sjede trojica podebljih. 
Meze 1 zaljevaju konjakom. Na stolu sir, salata, meso sa roštilja. Hamza 
pogleda Momu. 

- Mijenjaju se stvari, moj Hamza, - Momo je govorio općenito i 
malo nervozno. - Mnogo novih lica u čaršjji. Biznismeni... - Govorio je 
još nešto ali Hamzine misli su odlutale. Pogled je bludio kroz prozor. U 
neko doba se prenu: 


- Biznismeni? Prije rata smo ih zvali ŠVerceri. 
U kafanu bučno upade Musa. 


- Mašala, mašala, - priđe Hamzi i snažo ga lupi po leđima. Od 
bola Hamzi podose suze na oči. 


- Smanji doživljaj, Musa, inače ćeš me nositi kući. 

- Navik'o sam je da tebe nosam. Ne bi mi bilo prvi put. Momo, 
daj kafe, daj kole. Ovo treba proslaviti. 


- Ma ne dolazi nam Hamza svaki dan, - doda Momo. 


- Jebo Hamzu. Kako sam sad opalio jednog u Tržnici. Da znaš 
da mi je popravilo dan. 


- Koga si opalio jadan ne bio. Eto te jedva stojiš. Samo ti fali da 
te neko prebije. 


- Miševi su to, mi-še-vi. Ide neka nena, traži da kupi šećer. A 
miš će ti njoj "40 marona". Kako, bolan sinko, 40? Pita nena. A on 
kaže: Nema nano ništa od deblokade. A jeste se ponadali. Nego, 40 
marona pa hoćeš-nećeš. E, onda mu ja priđem, prebacim štaku u lijevu i 
tako ga opalim da se odmah nasadio na glavu. Spremim se ja za 
marisanu sa ovom mojom štakicom, a miš se ušutio. Ni da zucne. 


Ona trojica što su mezili se digoše. Jedan izvadi debeo svežanj 
maraka: 


- Da platim gazda, obračunaj i ove vojnike. 
- Neka, ne treba. - Hamza je govorio tihim glasom. 
- Samo ti naplati gazda. Znamo mi šta je vojska. 


- Lijepo ti čovjek reče da ne treba, - Musa se već podizao sa 
stolice, kad Momo stade između njih. 


- Hvala momci, ali danas gazda časti. Hvala lijepa, dođite opet, - 
Isprati ih na vrata. Kad zatvori vrata okrenu se Musi koji ga je gledao 
zakrvavljenih očiju: 


- Bolan, Momo, što mi ih ne pusti? Baš sam se nameračio. 


-Šta, što ti ih ne pusti? Ma, vidi te čovječe. Ne možeš bez štake 
ni u WC. A drugo, valja meni ovdje živjeti 1 raditi. 


- Jah, moj Hamza, Vidiš li ti ovo? 


Hamza je šutke zurio kroz prozor. Negdje, ne suviše blizu, 
odjeknuše teške detonacije. 


- Ovo je za danas, - Momo stručno prokomentarisa. - Sad su 

četnici promijenili taktiku. Umjesto cjelodnevnog granatiranja ispale 
nekoliko granata usred dana tamo gdje vide ili pretpostavljaju da je 
mnogo ljudi. Više se gine nego prije. 


- Hajdemo, Musa. Momo, čuvaj se. Vidimo se. 
- Vidimo se. Kazaću onim tvojima da si dolazio. 
- Viđaš li Dinu? 

- Niko ga ne viđa. Što? 


- 'Nako. Pa, hajd' zdravo, - izađoše napolje. Nakon detonacija 
ulice su opustjele. Poneko bi protrčao od skloništa do skloništa. Musa 
gurnu Hamzu: 


- Da i mi malo požurimo? 


- Nema potrebe. Nikad ne znaš je !' bježiš od granate ili trčiš na 
nju. Ovako je najbolje, pa ako je suđeno - suđeno. 


Pomažući se štapom, odnosno štakom, njih dvojica se polahko 
uputiše uz Sarače. Uživali su u zraku, suncu i pustim ulicama. 


- Vidjećeš Musa, jednog dana ćemo se s nostalgijom sjećati ovih 
dana. 


- Kakva nostalgija, jesi 1' normalan. Da samo hoće stati, pa da 
k'o čovjek mogu proći ovim našim Saračima. Ništa mi više ne treba. 


- Zapamti šta ti je Hamza danas rekao. Sa nostalgijom. Rat je 
mila majka, šta nas čeka. 


KAkkk 


To ljeto, 1995. godine, vuklo se tromo sarajevskim ulicama. 
Četnici pokrenuli veliku ofanzivu na Krajinu. Žele da unište taj komadić 
slobodne Bosne i Dudakovićev Peti korpus Armije BiH koji ga brani. U 
toku najvećih napada, Dudaković pravi kontraudar i zauzima ogroman 
prostor. PZ jeni oružje, hranu i povlači se. Još jednom Arm ja R BiH ne 
poštuje nametnutu blokadu na nabavku naoružanja za Bošnjake. 

Granatiranje Sarajeva se nastavlja. Četnici koriste modifikovane 
avionske bombe. Postavljaju ih na rakete na višecjevnim bacačima. 
Jedna avionska na Alipašinom polju prepolovila zgradu. Direktnim 
pogotkom srušeno krilo zgrade TV Sarajevo. Dom zdravlja kod Robne 
kuće Sarajka. 


Armija R BiH kreće u pokušaj deblokade Sarajeva. Početni 
uspjesi, povlačenje. Iscrpljujuće borbe na Treskavici. Armija R BiH tri 
puta zauzima kotu "Đokin toranj". I tri puta se mora povući. Nedostatak 
adekvatnog teškog naoružanja se pokazuje kao odlučujući faktor. 
Pokušaj deblokade propada. 


Upravo dok borbe oko Sarajeva jenjavaju, četnici pod 
komandom ratnog zločinca generala Mladića upadaju u Srebrenicu. 
Mali gradić sjeveroistočno od Sarajeva, iako tri godine u potpunoj 
blokadi, herojski se borio i odupirao četnicima. Na nagovor UN-a 
građani su predali oružje pod uslovom da im trupe UN-a garantuju 
bezbjednost. 11. jula 1995. godine, Holandski bataljon je bez borbe 
predao Srebrenicu černicima. I ne samo to. Komandant UN trupa u 
Bosni, francuski general Janvier je, po naređenju Predsjednika 
Francuske Širaka, spr ječio djelovanje avionskih snaga NATO pakta. I 
dok je u šumama oko Srebrenice trajao lov i ubijanje civila, holandski 
oficiri, na čelu sa pukovnikom Karremansom nazdravljaju ratnom 
zločincu, četničkom generalu Mladiću. 


U Srebrenici su za nekoliko dana, četnici pobili 10.000 civila. 


Rat u Bosni se nastavlja. 


Dolazi jesen. Kao feniks iz pepela, general Dudaković i već 
legendarni Peti korpus, kreću naprijed. Padaju četnička utvrđenja. Peti 
korpus pred Banjalukom, Prijedorom... U zapadnim zemljama koje su 
naklonjene četnicima panika. Šta ako Muslimani oslobode Banjaluku? 
Šta ako padne i propadne plan za uništenje Bosne? 


Prvi put, nakon skoro tri i po godine, u Bosni je stvarno rat. Sve 

do tada je bilo samo ubijanje bošnjačkog naroda. I Zapad je šutke 
prelazio preko toga. Kad je Armija R BiH konačno otela toliko oružja 
od četnika da se mogla ravnopravno nositi sa njima, četnici bježe na 
svim frontovima. 


I tada, dosljedno nečasnoj ulozi koju su igrale, Zapadne zemlje 
upućuju ultimatum "Ukoliko ne obustavite operacije, NATO pakt će 
napasti Armiju RBiH." I Armija R BiH staje. Zašto? Zašto? Jedinstvena 
prilika da se natjeraju Engleska i Francuska, Rusija... da konačno i 
ovaj put otvoreno, stanu na stranu fašizma je propala. U naknadnim 
akademskim raspravama sve te zemlje će se truditi da prikažu kako su 
njihova djelovanja bila u službi zaštite bošnjačkog naroda. Zapad 
prijeti Sudom za ratne zločine počinjene na području Bosne i 
Hercegovine. Ratni zločinci Karadžić i Mladić se nikad neće pojaviti na 
tom sudu. Jednostavno zato što bi u tom slučaju izašlo na vidjelo ko ih 
je tetošio, pomagao, ohrabrivao i obećavao da će zaustaviti sve akcije 
koje bi UN eventualno pokrenule protiv njih. Svijet bi saznao ono što 
Sarajlije i Bošnjaci znaju već odavno. O ulozi Butrosa Galija, Jasušija 
Akašija, Miterana, Mejdžera, Jelcina i drugih koji su omogućili 
izvršenje genocida. Ne, Karadžić i Mladić se neće nikad pojaviti na 
sudu u Hagu. Rat u Bosni se bližio svom nepoštenom kraju. 


Kkkkk 


Hamza je kopnio. Tamni podočnjaci su mu se navukli ispod 
očiju. Loše je spavao. Bez apetita, duboko povučen u sebe, sjedio bi na 
sofi, pušio 1 ispijao kafe. 


Bio je početak jula. Na nekom tranzistorčiću Hamza sluša vijesti 
iz Srebrenice. Direktan prenos genocida. Desetine hiljada građana ovog 
gradića su na meti četničkih krvoloka. Preko primitivne radiostanice 
dopisnik iz Srebrenice pita rukovodstvo Republike: Da li to znači da 
smo ostavljeni? Da li smo otpisani? 


Komandant UN trupa u Bosni i Hercegovini francuski general 
Janvier ne dozvoljava djelovanje aviona NATO snaga. Jedinice Armije 

Bosne i Hercegovine miruju na svim bojištima. Cetnici ulaze u 
Srebrenicu. 


U avliju ulazi Kapetan. 
- Kapetane, šta se dešava? 
Kapetan šuti. Sliježe ramenima. 


- Kapetane, četnici će sve pobiti. Poklaće ih. Zašto Sarajevski i 
Tuzlanski korpus miruju? Zašto se ne kreće prema Srebrenici? Zašto ne 
pokušaju otvoriti prolaz? Kapetane!!! 


- Dostaaaaa! Otkud ja znam? Otkud ja znam? 
- Idi, pitaj ih! 
- Koga Hamza? Ko-ga? 


Preko nepokopanih tijela 10.000 građana Srebrenice, koje 
razvlače psi i zvijeri, polahko se spušta veo šutnje i zaborava. 


Hamza se opet povlači u sebe. Ovaj put definitivno. 


Kratko odgovara na pitanja. Šuti. Riječ mu k'o dukat. Avdaga 
mu jednom prilikom prebaci da je bolje izgledao kad su ga donijeli iz 
bolnice. 


Ljeto je brzo prošlo. Nastupila je blaga sarajevska jesen. Negdje 
početkom oktobra, Azra zovnu Hamzu u kuću. U velikoj dnevnoj sobi 
sjedi Avdaga. Azra nasu kafu i Hamzi i sve troje zapališe. Hamza sa 
čuđenjem gleda cigaretu u Azrinoj ruci, ali ne reče ništa. Avdaga teško 
odhuknu nekoliko puta i konačno progovori: 


- Hamza sine, ovako dalje ne ide. Rekao sam ti da si bolje 
izgledao kad smo te donijeli iz bolnice. 


Hamza zausti da nešto kaže, ali odšuti vidjevši Avdagin izraz 
lica. Avdaga nastavi: 


- Ja 1 Azra smo razgovarali o tome. Mislimo da bi bilo dobro da 
odeš malo vani. Šta ti misliš o tome? 

- Meni je svejedno. Znam i ja da nisam najveselije društvo 
zadnjih mjeseci. Zao mi je što sam vas razočarao. 


- Bože sačuvaj i daleko od toga, moj Hamza. I ja i Azra smo 
ponosni na tebe. Cijeli život. Bilo je svega, ali nikad se nisam morao 
stidjeti zbog tebe. Samo, moj Hamza, ne ide ovako. Propašćeš skroz. Ja 
sam ti jednom rekao da si bolje izgledao kad smo te doveli iz bolnice. 
Jesi bio izranjavan ali je duša bila zdrava. Sad je obratno. Ja sam skoro 
sve pripremio. Ako hoćeš? 


- Hoću sve što ti kažeš, Avdaga, - rezignirano odgovori Hamza. 


- Azra, daj molim te papire. Evo ovdje su svi potrebni papiri i 
dozvole za izlazak iz zemlje. Zvanično ideš u Italiju na liječenje. U 
Italiji ideš kod jednog mog starog prijatelja. Kod njega će te čekati 
garantno pismo od rođaka iz Amerike. Moraćeš u Američku ambasadu 
na razgovor, pa ako ti odobre ulazak... ideš kod rođaka, u Čikago. Obiđi 
malo Ameriku, upoznaj ljude, običaje. Muhammed a.s. u jednom hadisu 
kaže "Putujte da budete zdravi." Mi, ja i Azra, nadamo se da ćeš možda 
u Americi pronaći novi motiv za život. Motiv za dalje. Ako Bog da. I 
mi smo imali problema, ali smo imali jedno drugo. Probaj. Možeš se 
vratiti kad god želiš. Za nas se ne moraš puno brinuti. Za sad smo dobro 
i zdravo. Ako sutra predaš zahtjev za pasoš možeš putovati za nekoliko 
dana. 


Avdaga odhuknu umorivši se od teške priče. Hamza pogleda 
Azru. Ona je šutke pila kafu. 


- Srećo moja, probaj naći sebe. Amerika je velika zemlja, ima 
sve. Ako znaš šta tražiš sigurno ćeš naći. Biće pusto bez tebe. Ali, ako 
Bog da vratićeš se ti opet. 


- Amerika? 
- Amerika! ... 


- Dobro. Sutra idem predati za pasoš. 


Kkkk 

Bila je nedjelja. Hamza je spakovao mali vojni ranac. Veš, 
pantole, džemper. Jedan mali zamotuljak. Avdaga mu pruži zamotanu 
knjigu: 

- Evo ti Kur'an. Od mene. Uči ponekad. Ako pažljivo učiš, u 
Kur'anu ćeš naći sve odgovore. Sad hajde. Pozdravi mi Dervu. I nemoj 
puno slušati šta ti on bude pričao. 


Azra ga šutke izljubi. Hamza je zagrli i podrža u zagrljaju. 
Konačno krenu niz Kovače. Prouči Fatihu šehidima 1 krenu dalje. Iz 
jedne kafane na dnu Kovača izađe Musa 1 pridruži mu se. 


- Dokle? 
- U Ameriku. 


- Pa nek ti je sa srećom. Ja ne idem nigdje. Nema šanse. Ja bih 
bez Sarajeva ugin'o kao riba bez vode. 


Nemoj zajebavat Musa. 

- Ne zajebajem. Mene će ovdje zakopati. 
- Ma nije ni Amerika na kraj svijeta. 

- Avdaga reče da ćeš u Čikago? 

- Kod jednog rođaka. 


- Čuvaj se tamo. Kažu ima mafije, kriminala, droge. Malo-malo, 
nekog ubiju. 


- Nemoj bit smiješan Musa. Koja crna mafija nakon četnika. 


Uto dođoše do taksi stajališta. Musa zabi prste desne ruke u 
Hamzinu kosu. Privuče mu glavu na nekih desetak centimetara od 
njegove. 

- Ej, jaro. Sad fino u Berlin, pa onda svi skupa u Čikago. Malo 


mi je žao. Mislio sam da će Amra doći ovamo. Al' nema veze, samo nek 
su one dobro. 


Hamza spusti torbu. Musa mu je potegao glavu nadole, tako da 
je morao da ga gleda malo ispod oka. Dugo ga je gledao ozbiljan k'o 
smrt. Musi posta neugodno. Uzvrpolji se. 

- Šta je, burazeru? Nešto nije dobro? Šta ne valja? 


- Ništa. Ništa ne valja burazeru. Kakva Njemačka? Nema ništa, 
Musa. Ništa? 


- Šta nema, šta ništa? Šta ti je Hamza? - strašna sumnja ga 
pogodi poput munje. On objema rukama zgrabi Hamzu za kosu: 


- Šta ti je? Jesmo li cijeli rat pričali o tome kako ćemo im otići 
kad ovo stane. Kako ćemo voditi Malecku u zoološke vrtove, obići 
ćemo Beč, Minhen, Budimpeštu... - Musa je govorio brzo i mnogo 
nastojeći da brzinom govora spriječi Hamzin odgovor koji je počeo 
naslućivati. 


- Psst, pst. Musa. Nema Amre, burazeru, nema Malecke. Nema 
ništa više Musa. Nema ništa! Kum ih je ubio na početku rata. 


- Šta pričaš? Nisi normalan! To je tebi neko prič'o? Ne može 
biti. A ti, odmah povjerov'o... 


- Musa, Musa! Ja sam ih sahranio. U ružičnjaku iza kuće. 


Stajali su tako pored taksija skoro se dodirujući glavama. Musin 
pogled se maglio. Tama se navlačila na beonjače 1 čiste smeđe zjenice. 
Nijemo, suze su prepunile oči i potekle niz lice. Nakratko se zadržavale 
na vrhu brade i kapale s nje. Vilica mu se tresla 1 on je očajnički 
pokušavao da stežući zube spriječi drhtanje. 


- E, pa, odoh ja. 
- Hajde ti Hamza. Ja ću malo sjesti. 


Hamza uđe u taksi. S vrata dobaci Musi štap kojim se poštapao, 
zatvori vrata 1 taksi krenu. Musa se spusti na, ivičnjak. Sjedio je 
oborene glave. Ramena mu se nisu tresla od plača. Suze su izvirale iz 
njega 1 kroz oči kapale na zemlju. Krupne kapi kiše, koja je počela da 
pada, natopile su asfalt i uskoro se nije moglo razaznati koje su kišne 
kapi a koje Musine suze. Nakon nekog vremena iz jedne kuće preko 
puta, izađe stara nana s kišobranom: 


- A, sinko moj, prehladićeš se. Ustaj, hajde, hajde. Sad ću ja tebi 
skuhati kafu dok se malo osušiš. 

- Neka, nano, fala ti. 


- Fala dragom Bogu. Samo ti ustani i hajde polahko ako nećeš 
na kafu. 


Musa ustade, zahvali se nani i krenu besciljno niz čaršiju. Kiša, 
nošena vjetrom, padala je sve snažnije. Izgledalo je kao da talasi 
prelijeću plato Baščaršije. Zatečeni prolaznici sklonili su se pod strehe i 
začuđeno posmatrali mladića koji je polahko išao ne obzirući se na kišu. 

GLAVA III 


Hamzino putovanje do Rima proteklo je u etapama od kojih je 
svaka za sebe predstavljala neponovljiv doživljaj. Taksijem do tunela, 
prolazak kroz tunel, pa nekim vojnim džipom do Hrasnice. Pješačenje 
uz Igman mu je pričinilo velike teškoće. Posebno prvi dio, uz rižu. Bilo 
je već kasno poslijepodne kad se popeo na prevoj Igmana. Na rampi 
poznati vojni policajci. Kafa, priče, sjećanja. Policajci dokoni. Malo 
ljudi izlazi iz Sarajeva. Negdje prije ponoći autobus do Tarčina. 
Autobus je bio ruina, bez prozora, vrata, sav izrešetan gelerima i 
mecima svih mogućih kalibara. Putnici prouče nešto ili se pomole prije 
ulaska. Tu noć su imali sreće, i izuzev što su nekoliko puta zalijegali na 
pod, kada bi se autobus previše približio četničkim položajima, ništa se 
značajnije nije desilo. Doduše, šofer je, vozeći bez svjetala po mrklom 
mraku, nekoliko puta uspio zaustaviti vozilo iznad same provalije. Ali, 
to je spadalo u normalan sadržaj vožnje. Tarčin. Mali gradić na domak 
Sarajeva, prije rata je bio poznat kao sanatorijum za plućne bolesti. U 
ratu skoro najvažnija raskrsnica na slobodnoj teritoriji. Vozač im 
saopšti da imaju pauzu dok ne svane, jer su punktovi na putu za 
Kiseljak, Visoko i Zenicu zatvoreni noću. Svi uđoše u kafanu. U jednoj 
kući, pored ceste, neka domaćica, čiji je muž poginuo početkom rata, 
otvorila kafanu u dnevnoj sobi. Ljudi putuju, a svi u Tarčinu moraju 
čekati. Ili noć da putuju na Igman pa u Sarajevo, ili dan da putuju prema 
Zenici ili Mostaru. Soba je topla, kafa jaka, i svima je bilo dobro. 
Kafana je radila 24 sata svih sedam dana u hefti. Sjedi se na sećijama. 
Zidovi prekriveni rančevima domaće izrade. Ljudi putuju, a svi koji 
ulaze u Sarajevo nose hranu. Najviše hrane se može ponijeti u rancu. 
"Posao dobro ide, hvala Bogu," kaže otresita vlasnica kafane. Hamza je 
popio nekoliko kafa. U uglu sobe novi biznis. Postarija seljanka čita 
sudbinu iz fildžana nekim djevojkama. 


Kad je svanulo, krenuše dalje. Svakih deset-petnaest kilometara 
novi punkt. Armija R BiH i HVO, naizmjenično. Kiseljak, ustaško 
153 


uporište u ratu. Odavde su ustaški bojovnici kretali u Ahmiće i druga 
sela koja su potpuno uništili. Hrana u Kiseljaku je dosta jeftinija, pa 
putnici koriste priliku da se snabdiju. Hamza nije izlazio. U Visokom 
mijenjaju autobus. Skoro nov, luksuzan, radi kasetofon. Divota. Malo 
poslijepodne, Zenica. Putovanje za koje je u miru trebalo nešto manje 
od jednog sata, sada je trajalo preko trideset sati. Hamza kupi kartu za 
Split za sutra ujutro. Mnogo novih prevozničkih kompanija je otvoreno. 
Vlasnici uglavnom Hrvati, zato što se uglavnom putuje kroz područja 
koja kontroliše HVO odnosno kroz Hrvatsku. Prespavao je kod 
prijatelja iz VII Muslimanske. Ujutro u 5:30 krenuo je za Split. 


Nekad pitoma sela pored puta od Zenice do Travnika i Bugojna 
pružala su tužnu sliku. Iz potpuno neshvatljivog razloga, povampireni 
ustaški fašizam se obrušio na tu pitominu i teška zgarišta su svjedočila 
o divljanju ustaških zločinaca. Zbog divljanja i genocida nad nemoćnim 
stanovnicima sela srednje Bosne, na sudu za ratne zločine u Hagu će se 
kasnije pojaviti članovi rukovodstva tzv. Herceg Bosne. Nekoliko dana 
prije odlaska u Hag, neke od njih, hrvatski predsjednik dr. Franjo 
Tuđman odlikovao je dodjeljivanjem Ordena Zasluga za Hrvatsku. 


Split. Ponos Dalmacije. Privredni, kulturni, sportski, turistički i 
svaki ini centar ovog dijela Hrvatske. Na raskršću važnih puteva 
Mediterana, Split je stoljećima san i cilj putnika namjernika. Dobri 
putevi, aerodrom i luka su im omogućavali dolazak. U ratu, Split je 
Jedan od najvećih gubitnika. Od internacionalnog i kosmopolitskog 
grada, Split se pretvara u balkansku jazbinu zatrovanu i zatrpanu 
fašizmom, nacionalizmom i šovinizmom. I sami pitomi i gostoljubivi 
Dalmatinci su zbunjeni i izgubljeni pred najezdom  zapadno- 
hercegovačkih varvara u bijelim čarapama. Najveći dio domaćeg 
stanovništva, Dalmoši, živi povučeno, vrijeme provodi u kućama i trudi 
se da bude što neprimjetniji kad mora da izađe napolje. 


Korak po korak, Hamza došeta do Splitske luke. Imao je sreću. 
Trajekt "Rijeka" - Jadroplovidbe kretao je te noći za Ankonu. Hamza 

kupi kartu i nekoliko časopisa. Sjede u kafanu. Ovlaš preleti očima po 
naslovima i odusta od čitanja. Pušeći 1 ispijajući kafe sačeka vrijeme za 
ukrcavanje. 


Trajekt "Rijeka" imao je tri palube i kabine za spavanje. Hamza 
se odluči za najgornju palubu na kojoj je bio smješten veliki restoran i 
free shop. Udobno se zavali i noć provede u drijemežu između sna i 
jave. U hladno, sivo praskozorje, "Rijeka" pristade u Ankoni. Italijanski 
carinici se ukrcaše na brod. Putnici su u koloni čekali da obave carinske 
formalnosti. Nakon kraćeg ispitivanja, pošto je došao na red, Hamzu 
izdvojiše u stranu. Srpljivo je čekao satima. Konačno 1 posljednji putnik 
napusti brod. Ispitivanje je ponovo počelo: zašto putuje u Italiju, kod 
koga, ima li njegovu adresu, od kada ga poznaje, ima li novaca, koliko, 
pokaži,... konačno se carinici usaglasiše i odlučiše da mu dozvole ulaz u 
Italiju. 


Bilo je oko pola deset kada je Hamza stupio na italijansko tlo. 


Imajući sve vrijeme svijeta na raspolaganju, Hamza je lagano 
šetao gradom. Svrati na kafu, pa na picu, pa opet kafu. U neko doba 
došeta tako do željezničke stanice. U prvim večernjim satima bio je u 
vozu za Rim. 


Voz je bio turistički, bez kupea. Bučni Talijani su diskutovali o 
politici, fudbalskom prvenstvu, školi, prošlim i budućim godišnjim 
odmorima. Sva ta buka uspava Hamzu i on, nakon dugo, dugo vremena 
utonu u dubok i okrepljujući san. 


Na željezničkoj stanici u Rimu vladala je gužva. Ni po čemu se 
nije moglo primijetiti da je ponoć dobrano prošla. Mnogobrojne 
prodavnice suvenira, restorani, prodavnice brze hrane. Na platou izvan 
željezničke stanice, prijateljice noći. Malo dalje, na uglu grupa makroa 
nadgleda njihov rad. Na jednom kiosku u blizini Hamza ugleda novine 
iz Bosne. Šetkao je po stanici i oko nje do deset sati, a onda uze taksi i 
dade Dervinu adresu. Uskoro taksi napusti uličnu gužvu centra i zaputi 
se tihim ulicama naselja sa starim raskošnim vilama. Naselje je na 
jednom od sedam zlatnih brežuljaka sa veličanstvenim pogledom na 
grad. Zaustaviše se pred velikim vratima koja su dijelila imanje od 
ulice. Ulazna kapija, od kovanog gvožda, obojena je u crno. Hamza 

potraži zvono 1 pošto ga ne nađe otvori vrata i uđe u dvorište. Od kapije 
prema kući vodi široka pošljunčana staza. Staza ide ravno desetak 
metara a onda, prvo skrećući desno 1 savijajući ulijevo, vraća se nazad i, 
praveći savršen krug, ispred kuće, uvire u sebe. U sredini kruga kamena 
fontana, stara vjerovatno kao i sama kuća, a oko nje ružičnjak. Sa obje 
strane kuće, visoko drveće. Uske, pošljunčane stazice između drveća 
gube se iza kuće u dubini parka. Sama kuća je impozantna građevina 
čija je lijeva strana skoro potpuno obrasla bršljanima. Velika ulazna 
vrata, boje starog ćilibara sa umjetničkim duborezom, dijele je na dva 
simetrična dijela. S obje strane, u prizemlju i na spratu je po šest 
prozora. Većina je zatvorena teškim, drvenim, zelenim kapcima. Ispred 
centralnog dijela kuće, trijem pridržavaju visoki kameni stubovi. Sve u 
svemu, kuća djeluje dostojanstveno 1 pomalo rezervisano. Hamzi se 
učini kao kuća koja se vremenom zavoli i u kojoj mogu živjeti sretni 
ljudi. Na zidu pored vrata, u zelenom mramoru taster za zvono. Hamza 
pozvoni. 


Domalo vrata otvoriše dva sjajna, krupna, crna oka i čaroban 
osmijeh: - Si sinjore? 


- Ja, ovaj, hm, htio bih govoriti sa gospodinom Dervom. 
- Ne razumijem, - djevojka se smijala Hamzinoj zbunjenosti. 
- Gospodin, sinjor Dervo? 


- 0000, sinjor Dervoo, si sinjore, - rukom ga pozva da uđe u 
kuću. Iz dubine kuće začu se lupa vrata i krupan muški glas na čistom 
bosanskom jeziku sasu čitavu bujicu prijekora na djevojku. Djevojka se 
samo nasmija 1 raširi ruke kao da želi reći "on je takav 1 ništa se tu ne 
može uraditi". Poslije par trenutaka pred Hamzom se pojavi starac. 
Dervo. 


Hamza je o njemu znao samo to da je Avdagin prijatelj. Odavno. 
Avdaga ga nije spominjao. Bar ne pred Hamzom. Dervo je bio starac od 
nekih 75 godina, potpuno sijed, malo povijenih leđa, ali još uvijek 
snažan. Svježe obrijan, bijela košulja, kravata, u teškom kućnom 
vunenom ogrtaču i kožnim papučama. 


- Selam alejkum, - Hamza progovori prvi. Dervo mu čvrsto steže 

ruku: 


- Alejkumu selam. Ti ćeš dakle biti Zlato Avdagino? Ha? Čekaj 
čekaj, de, da te malo vidim, okreni se malo, taaako, - vidjevši Hamzin 
ispitivački pogled 1 tragove negodovanja u njemu, Dervo prasnu u 
smijeh. 

- De, de, de, nemoj mi se odmah kostriješiti. Pravi Avdaga. 
Drugačija kosa, malo lice, sve u svemu malo nježniji, ali, Boga mi, 
pravi Avdaga. Zlato Avdagino. Ha, ha, ha, ha.... Hajde ulazi, ulazi. 
Sabrina, Sabrina! Bože sačuvaj ove moje Tunižanke. Sabrina! = - 
galameći Dervo nije primijetio da je djevojka već došla 1 smiješeći se 
gledala ga s vrata koja su vodila u dnevnu sobu. 


- A tu si... - Dervo nešto smrsi na talijanskom 1 djevojka se 
izgubi na stepeništu koje je vodilo na sprat. 


- Rekao sam joj da napravi kafu i doručak i da ti pripremi sobu i 
kupatilo. Hajdemo u salon, za mene je tamo najprijatnije. 


Salon je u stvari bio ogromna prostorija koja je služila kao 
dnevni boravak i terpezarija za svečane prilike. Na desnoj strani bio je 
ogroman sto za dvanaest osoba, iako se za nuždu moglo smjestiti 
najmanje još toliko gostiju. Malo dale veliki trosjed, dvosjed i fotelja 
poredani oko malog stolića. Pored zida, starinska komoda koja je služila 
kao šank sa flašama pića iz cijelog svijeta, posudom za led i kristalnim 
čašama. Na suprotnom zidu kamin uraden u kombinaciji mramora i 
lomljenog kamena. U njemu je veselo pucketalo nekoliko cjepanica. 
Preko cijelog salona, sretno ukomponovana, tri velika perzijska ćilima 
različitih boja i dezena. Ispred kamina kožne fotelje. Dervo posadi 
Hamzu u jednu, primače drugu bliže njemu, sjede i zagleda se pomno u 
Hamzu: 


- Avdagino zlato? Ha? Avdagino zlato? Ha, ha, ha, ha,... E, baš 
mi je drago što nisam umro ljetos. Hej, hej. Zadnjih dvadest godina 
nisam dobio bolji poklon. A onaj magarac, Avdaga, sakriva te ko zna 
gdje već 25 ili 27 godina. Koliko je tebi? 

- Dvadest sedam. 

- Eto vidiš. A,... - Sabrina uđe noseći tablu na kojoj se pušila 

kafa, mlijeko, keksi i kolači. Nasmiješi se Dervi, ovlaš pogleda Hamzu i 
izađe. 


- Da se ne smije ovako veselo, davno bih je otpustio. Ništa ne 
radi. Ali, osmijeh joj vrijedi duplo više nego što je plaćam. 


Hamza se obazre po salonu. Sve je blistalo od čistoće, od ručki 
na vratima, prozora, zavjesa do svakog komada namještaja, i pomisli da 
to neće biti baš istina. 


Dervo im nasu kafu, sačeka da Hamza zapali cigaretu pa otpoče: 
- Pa, pričaj. Kako mi je Avdaga? Kako mu je Amerikanka? 
- Kakva Amerikanka? 


- Tvoja mati. Avdagina žena. Hej, hej, čekaj malo. Nemoj mi 
reći da ne znaš da ti je mati Amerikanka? Ha? 


Dervo prasnu u smijeh. 


- Stari lukavac. Ja mislio on te poslao da mi ispričaš šta i kako, a 
on tebe poslao da ja tebi ispričam šta 1 kako. A,... - zaškilji očima. - Da 
ti nije slučajno rekao da ne pričaš sa mnom? 


- Nije. Samo je rekao da te ne slušam previše. 


- Zlato Avdagino. Blago mom Avdagi. Nego, šta ti je bilo sa 
licem? 


- Iz rata. 
- Vidim i ja da je iz rata. Nije od ljubljenja. A kako? 
- Ranjen sam. 


- Aaa, vidim. Nećeš da pričaš. Ako, zlato Avdagino, ako. Ako 
ništa drugo, sa ovim godinama sam naučio da ne pitam puno puta. 
Nego, da se malo vratimo unazad. Šta ti u stvari znaš o Avdagi i AZri? 


Hamza ga je gledao snebivajući se. Kako to misli ovaj čudni 
starac? Šta zna o rođenom ocu i materi? Šta ne zna? Zna sve što sva 
djeca znaju o roditeljima. Pogađanje Hamzinih misli izazva novi talas 
oduševljenja kod Derve: 

- Znaš šta, zlato Avdagino? Meni možeš sve reći. Ali stvarno. 
Ovdje zidovi nemaju uši. A sve što meni kažeš ide sa mnom u grob. A 
to nije daleko. 


- Ma, niste vi još za groba. 


- I nisam, da znaš. Vidi ovo! - starac uze novčić iz džepa uze ga 
između palca i kažiprsta desne ruke i snažno stisnu. Novčić se savi kao 
čep na boci. 


- Ha? Šta veliš? - Hamza je zabezeknuto buljio 
- Probaj ti. Pipni, slobodno, pravi je. 


Dervo se oduševljeno smijao. - Nego, imam ja jednu ideju. 
Hajde se ti osvježi, ja ću te čekati ovdje. Sabrina!!! Pokaži mu kupatilo i 
sobu. Zlato Avdagino, ja ću biti ovdje kad završiš. 


Hamza je navikao na bogastvo 1 racionalnu raskoš stare 
begovske kuće. Ni novac nije nikad predstavljao problem u kući. Ipak, 
ostao je bez riječi u velikoj sobi u koju ga je Sabrina dovela. Kroz 
prozor se vidio veliki dio grada. Rim se kupao u jesenjem suncu sa 
dijelovima koji su bili u sjeni rijetkih oblaka. Kupatilo je bilo urađeno u 
kombinaciji crne i zlatne boje. Velika crna kada, pozlaćene slavine, crni 
mramor. Samo kupatilo je vrijedilo kao osrednja kuća u Sarajevu. 


Napunio je kadu 1 potonuo u vrelu i mirišljavu vodu. Nakon 
podosta vremena, sišao je u salon. Dervo je sjedio 1 zamišljeno Zurio u 
vatru. 


- Da te nešto zamolim. De, molim te, izvadi stvari 1z torbe. 
Hamza ga je upitno gledao. 


- Znaš, dugo vremena, možda dvadesetak godina, proganjalo me 
je što nemam ništa iz stare kuće u Bosni. Stalno sam pravio kombinacije 
šta bih uzeo da sam mogao. Jako me interesuje šta sam propustio. 


Hamza šutke izvadi stvari iz torbe. Veš, dvoje čarape, košulja, 
džemper, pantole, mali zamotuljak, zamotani Kur'an. Dervo priđe. Uze 
Kur'an, odmota ga i prelista. 

- Vrlo lijep. Arapsko-bosanski. Znaš li učit? Mene, budale, šta ja 
pitam? Normalno da znaš. A šta je ovo? 


Dervo otvori kutiju za duhan. Unutra je bila mala videokaseta. 
- Uspomene? - Hamza klimnu glavom. 


- A ovo? - Dervo odmota zamotuljak. Remenje, futrola i drška 
noža koja je virila iz futrole. Bez riječi je razgledao remenje, zagledao 
futrolu i, na kraju, izvadio nož. Pipao je oštricu, ispitivao kako leži u 
ruci u položaju prema gore, sa strane i prema dole. Okrete se Hamzi, i 
kao da ga prvi put vidi, zagleda se u njega. 


- Mora da si dobar ratnik. I jednako dobar sa obje ruke,- 
konstatova. 


- Otkud ti znaš? 


- A ovo ti je Avdaga napravio? - Dervo odgovori pitanjem. - E, 
vidiš ova dva ureza u obliku pravougaonika na futroli i ove dvije halke. 
Dešnjaci to imaju na lijevoj strani, a ljevaci na desnoj. Ti imaš na obje. 
A, ovo ti je moj i Avdagin izum. Na Ruskom frontu, - Dervo zamišljeno 
zatrese glavom. 


- Tugo moja. Dvadeset godina ja sam pakovao i raspakivao 
svoju torbu i mijenjao šta da ponesem od kuće... Nego voziš li ti? - 


- Vozio sam. 
- Jesi li ikad vozio ferar1? 
- Nisam. Kakav ferari? 


- Crveni. Ferari mora da bude crven da bi bio ferari. Isto kao što 
mercedes mora da bude crn ili jaguar - srebren. Šta misliš da se mi sada 
malo provozamo. Otićemo do Piazza Navona a onda, odmah iza Piazze, 
u Caffe della Pace. Hajdemo sad pa ćemo pričati u autu. Sabrina! 


Sabrina je Dervi izgleda bila tačka na kraju rečenice. Svaki 
razgovor je završavao sa: Sabrina! 


Sabrina uđe u prostoriju i soba odmah postade svjetlija. 
Presvukla se u džins. Pantalone 1 jakna postavljena krznom. Bijelo 
krzno na kragni činilo je dobar kontrast sa njenom crnom kosom. Rolka 

boje džinsa samo je još više naglašavala obline grudi. Hamza pomisli da 
bi gledanje Sabrine trebalo prepisivati na recept kod slučajeva depresije. 


- Si sinjir Dervoo? 


- Mi ćemo uzeti ferarija. Ti uzmi neko drugo auto. Ne brini ni za 
ručak ni za večeru. Mi ćemo jesti napolju. I budi dobra. 


- Si sinjor Dervoo, - Sabrina ga ovlaš poljubi u obraz i izađe. 
- Eh, da sam bar jedno 40 godina mlađi, - uzdahnu Dervo. 
-Hajdemo zlato Avdagino. 

- A što ti mene zoveš zlato Avdagino? 


- Zato što si ti zlato. Znaš, kad te čovjek vidi pomisli na zlato. A 
drugo, onaj stari magarac mi je najdraži čovjek na svijetu. Tako ja 
odjednom zovem tebe a izgovaram njegovo ime. Ako ti smeta mogu te 
zvati samo Hamza. 


- Ne smeta, samo pitam. 
- Samo ti pitaj zlato Avdagino. 


Ispred garaže stajao je ferari. Mali crveni konjić na autu davao je 
status čovjeku koji ga je vozio. 


Hamza sjede za volan i oprezno krenu. Nakon par stotina metara 
on stisnu gas želeći osjetiti kako se auto ponaša. Gume zaškripaše, 
prednji kraj se malo podiže i auto sunu naprijed kao iz katapulta 
izbačeno. 


- Hej, polahko, polahko, - Hamza pritisnu kočnicu. Dervo se 
smijao. - Ako si imalo na Avdagu iz mladih dana, platićemo nekoliko 
kazni do Navone. Znaš li ti da godinama nisam pričao naš jezik. I sad 
prosto uživam u zvucima kao u MUZICI. 


Hamza se također opustio, vozio je polahko i uživao. 


- A ti stvarno ne znaš da ti je Azra Amerikanka? - Dervo ga 
upita na engleskom. Hamza po automatizmu odgovori također na 
engleskom. 


- Haaa! Vidiš? Ni ne primjetiš da pričaš na engleskom. Zato što 

ti je maternji. A jesi li se ikad zapitao, otkud u ona doba, da žena u 
mahali zna tako dobro engleski, ili da svira violinu. - Dervo se udobno 
namjesti u sjedištu, popravi sunčane naočale: 


- Ja i Avdaga smo ti bili kao šipka i bubanj. Je 1' vidiš jednog, 
samo se okreni i drugi mora biti u blizini. Ja sam već bio momak kad je 
on stasao. Učio sam ga momkovanju. Bile su to divne godine. Onda je 
krenulo u Evropi. Rat. Ja sam stariji od Avdage i pomalo sam se 
interesovao za politiku. Bilo mi je dosta naše truhle vlasti i političara, 
korupcije, mita, veza, intriga. Cijela država je bila poput teškog 
bolesnika. Posebno je bilo teška situacija sa muslimanskim narodom u 
toj Kraljevini Srba, Hrvata i Slovenaca. Onda sam počeo slušati čovjeka 
koji se pojavio u Njemačkoj. Govorio je o radu, redu, disciplini. 
Govorio je o životnom prostoru za njegov narod. Meni su već tada 
Sarajevo 1 Bosna izgledali kao kafez. Vrtio sam se u krugu iz kojeg 
nisam mogao izaći. U meni je bila krv dvadesetpetogodišnjaka koji je 
htio nešto više, bolje, jače, trajnije. Želio sam da uzmem svu snagu 
svijeta, da je koncentrišem 1 da natjeram ovce da rade 1 žive po redu i 
zakonu. Vidiš, nije me stid da to priznam. Kad pređeš osamdeset godina 
nema više potrebe da lažeš ni sebe ni druge niti da tražiš olakšavajuće 
okolnosti za ono što si učinio. Prilika mi se ukazala po dolasku 
Nijemaca u Sarajevo. Brzina totalnog kraha vojske Kraljevine 
Jugoslavije samo je još više pojačala moje uvjerenje. Bio sam prvi koji 
je potpisao za Legiju. Avdaga je bio posljednji. Pobjegao je od kuće. 
Njega je privlačila avantura. Bio je mlada životinja koja je željela da se 
dokazuje. To je bila osnovna mala razlika između nas. Ona se 
vremenom produbljavala i konačno izrasla u nepremostiv jaz. Kod 
Staljingrada je pobjegao. Pobio dosta GESTAPO-vaca i otišao. U 
Njemačkoj komandi su zapisali "Nestao za vrijeme upada ruskih 
diverzanata." Znao sam da je pobjegao. Nije bilo tog diverzanta koji je 
njega mogao uhvatiti. Ubiti - možda, ali uhvatiti... I čudno, iako je 
izgledalo nemoguće, ja sam bio siguran da će on uspjeti da prepješači 
Rusiju i da ćemo se vidjeti nekad u životu. On je vidiš pobjegao, a ja 
sam ostao. Do posljednjeg dana. Zarobili su me saveznički vojnici 
negdje kod Hamburga, maja 1945. godine. Nakon što je rat već bio 
gotov. Većina preživjelih Nijemaca se poslije kajala. Kao, nisu htjeli, 
nisu znali itd. Ja se nisam kajao. Dobro, bio sam zaluđen idejom, ali 

bilo je zaluđeno pola svijeta. Zatim su slijedile godine po logorima. 
Selili su nas iz logora u logor, ispitivali. Nisam mogao više da 
podnosim ispitivanja. Tražio sam da me ili ubiju ili puste. Ja nisam 
mogao uticati da rat počne, niti da se završi. Da sam se ja pitao bilo bi 
mnogo drugačije. Ali... Ja sam bio vojnik, ratnik. Imao sam ideal i borio 
se za njega do zadnjeg. U logoru nikad nisam rekao ni jednu lošu riječ o 
vojsci ili oficirima. I, nećeš mi vjerovati, koliko mi je zemalja ponudilo 
azil. Od Amerike, Kanade, Brazila. Čini mi se svi osim Rusije. Nije mi 
padalo na pamet da se vratim u Bosnu. Izabrao sam Italiju. Kao, bila je 
blizu. A sada se pitam blizu čega? U to doba u Italiji se teško živjelo. 
Radio sam sve moguće poslove. Istovarao brodove, pravio puteve, radio 
na željeznici, u željezarama. Brzo sam shvatio da na taj način neću doći 
ni dokle. I upisao sam škole. Učio i radio. Završio sam fakultet, 
magisterij. Doktorirao. Dobijao sam bolje i bolje poslove. Postao sam 
suvlasnik u jednoj komapaniji, onda sam osnovao moju, itd. Sve je 
nekako išlo samo po sebi. Imam sve što se može zaraditi, a kao da 
nemam ništa. Nikog od familije, neoženjen, bez djece. 


- A odakle ti Sabrina? 


- Poslali mi je iz agencije za rad u kući. Djevojčurak. Iz Tunisa 
je. I tako, dan po dan. Vidim vrijedna, pametna. Njen smijeh me izvlači 
iz tuga i depresija u koje redovno zapadam. Nema ništa između nas. A i 
šta bi moglo da bude, - smije se. - I da ti ne dužim, natjeram ja nju da 
upiše školu. Završi srednju u rekordnom roku. Natjeram je da upiše 
fakultet. Još godinu - dvije i biće doktorica. Biće mi žao kad Završi. 


- Ja mislio ona kućna pomoćnica. 


- To ti je naša igra. Ja kao galamim, a ona se smije 1 tako nam 
prolaze dani. Ovog ferarija, inače, ona vozi. Ostavio sam joj 
testamentom nešto para. Da može da počne nešto kad umrem. 


- De ti meni sad reci za Avdagu i Azru. Izgleda da ja stvarno 
malo znam o tome. 


- Ovako, kad je Avdaga napustio ono selo koje smo Zauzeli... 
Hamza je vozio Rimom uzduž i poprijeko. Sad je bio kod 


Vatikana, malo zatim je bio na Via Del Fori Imperijali i prolazio pored 

veličanstvenog Koloseuma, zatim se obreo na Piazza Del Popolo, u 
Ulici Del Corso prošao pored putokaza za fontanu di Trevi... Dervo je 
pričao. Govorio je polahko, tiho, starački. Hamza je vozio i šutio. Ni 
jednom riječju nije prekinuo starčevo izlaganje. 


- ... 1 bili su mi jednom u gostima. Davno. Još su se prodavali 
šuškavci i gondole. Ja ih molio da ostanu. Plakao, prijetio, nudio, 
ucjenjivao. Avdagi sam nudio jednu kompaniju, nudio da im kupim 
kuću, davao sve što se moglo dati samo da ostanu, da budemo zajedno. 
Kaže, ne može živjeti bez sarajevskog zraka. Ja mogu... 


- Ja mu ga onda dođem kao pola kauboj. 


- Pa tako nekako. Iako Azra nije nikad spomenula ni odakle je, 
ni ime ni bilo šta drugo. 


- Možda Avdagi? 


- Sumnjam. Nego, gdje smo ovo? Čekaj malo. Aha. Skreni ovdje 
desno. Još nekoliko kilometara pa smo u della Pace. 


Caffe della Pace nalazi se u ulici pored Piazze Navona, jednog 
od elitnih mjesta u Rimu. Kafana je otvorena neprekidno već preko sto 
godina i jedna je od najstarijih u Rimu. Niko to nije zvanično proglasio 
ali nekako prešutno, della Pace je postala mjesto sastajanja svjetske 
"kreme džet seta" za vryeme boravka u Rimu. Dolaze svi glumci svjeta, 
sportisti, sinovi i kćeri najbogatjih, dokone supruge svjetskih bogataša 
u pratnji još dokonijih ljubavnika, stari bogati homoseksualci u pratnji 
mladih i siromašnih Apolona i ukratko svi koji imaju višak novca i 
vremena i koji treba da se pokažu u javnosti. I svima, kao smetaju 
paparaci koji se vrzmaju oko kafane vrebajući da uhvate nešto novo i 
senzacionalno. Imena kao što je Stalone, Tomba, Naomi, Šefer, ne 
predstavljaju iznenađenje. 


- Dovoljno je da dođeš nekoliko puta u ferariju i potrošiš malo 
više 1 već te zna cijeli Rim. U ovim krugovima naravno. Za moju 
Sabrinu misle da je potomak tuniskih kraljeva, - Dervo je šaputao dok 
ih je mladi šef sale odvodio do jednog slobodnog stolića. Hamza se 

udobno zavali, zapali cigaretu 1 sa interesovanjem razgleda svijet oko 
sebe. Nalazio se u centru pokretne izložbe statusnih simbola i marki. 
Satovi, prstenje, naočale, cipele, odijela, kravate, igle u kravatama sve 
je bilo tu, nenametljivo istureno da bi se pokazalo. 


- Ili mi se čini.+ 
- Sura će se ovdje pojaviti najmanje trojica u takvim vojnim 
jaknama 1 sa velikim zakrpama na leđima. 


Hamza je šutio. Razmišljao je o Dervinoj priči. Cijela priča je 
zvučala nevjerovatno, ali mnoge stvari su se uklopile. Nikad nije 
upoznao nikog od familije sa Azrine strane. A i one mnogobrojne 
pjesmice kojih se sjećao iz djetinjstva su bile na engleskom. Ili, to što je 
Azra svirala violinu. Nije mnogo pričala o svom djetinjstvu, a i kada bi 
pričala bile su to magloviti doživljaji i uopštene priče. To što su njih 
dvoje preživjeli, objašnjava njihovu veliku ljubav prema Hamzi. Samo 
ljudi koji su iskusili najveće nevolje mogu razlučiti stvarne od 
izmišljenih problema. U tom kontekstu njegovi nestašluci u djetinjstvu, 
koji su izluđivali komšiluk, morali su Avdagi izgledati samo smiješni, a 
nikako problematični. 


Ostali su u kafani nekoliko sati. Dervo mu je ispod glasa pričao 
o gostima, šta koji radi, gdje živi, itd. Sve u svemu u kafani je bilo malo 
običnog svijeta. Nakon kafane, Dervo ga je odveo u klasični italijanski 
restoran kojem Hamza nije zapamtio ime. Paste, riba, vino. Kući su se 
vratili kasno i Hamza pođe pravo na spavanje. 


Očekujući poziv na razgovor iz američke ambasade, Hamza je 
provodio dane sa Dervom i Sabrinom. Vjerovatno po dogovoru, njih 
dvoje ga nisu ostavljali samog ni na trenutak. Dani su prolazili u tihom 
spokoju. Nakon skoro četiri ratne godine Hamza je imao osjećaj da je 
stalno na prelazu između sna i jave. Svijet bjeličastih izmaglica. Budio 
se bez detonacija eksplozija u tiha rimska jutra na prelazu između jeseni 
i zime. Nije morao ništa i nije morao nigdje. Nalazio se u vremenskom 
vakumu zajedno sa ovim čudnim i divnim starcem 1 tuniskom 
ljepoticom Sabrinom. Izbačeni iz vremena i prostora, Dervo zbog 
godina, Hamza zbog pakla iz kojeg dolazi i Sabrina zbog obezbijeđene 

egzistencije i velike ljubavi prema starcu, izlazili su napolje bez 
ikakvog reda 1 pravila. U ranu zoru bi išli da nađu otvorenu seosku 
gostionicu u selima oko Rima, kasno naveče jeli ribu i rakove u 
Fijumicinu, u ponoć pili kafu stojeći ispod strehe na fontani Di Trevi 
dok bi kiše oplakivale monument. Sabrina mu je pokazivala turističke 
atrakcije Rima. Divio se Mikelanđelu, Koloseumu, ulicama i pjacama. 


Jedne noći vrativši se kasno kući, i pošto je Sabrina otišla na 
spavanje, Hamza se zadrža u razgovoru sa Dervom. U neko doba ispriča 
mu priču o ratu i stradanjima u Bosni, o zakulisnim igrama Zapada, o 
svojoj tragediji, sličnoj stotinama hiljada drugih. Hamzi poslije nije bilo 
jasno zbog čega je sve to pričao. Možda zbog kompletne atmosfere 
tople zamračene sobe po čijim zidovima su igrale sjenke odsjaja vatre iz 
kamina dok je napolju zavijao hladni vjetar? Ili zbog Dervine dječije 
radoznalosti 1 pitanja koja su, kao prst u oko, pogađala direktno u dušu? 
Možda zbog toga što se već mjesec dana nalazio u atmosferi opuštenosti 
normalnog života. Teret koji ga je pritiskivao 1 koji nije tako teško 
osjećao u ratnom okruženju u Bosni, sada je narastao, pritiskao mu dušu 
i on je morao da sa nekim podijeli njegovu težinu. Hamza nije mogao 
pronaći boljeg slušaoca na svijetu. Dervo je sjedio poluokrenut prema 
Hamzi, naklaćen bradom na stisnutu pesnicu 1 zagledan u jednu tačku 
pored kamina. Nakon što je završio, Hamza ga pogleda. Nije bio 
siguran da li ga je Dervo uopšte slušao ili su se pred njegovim 
zamišljenim očima redale slike sopstvenog pakla kroz koji je prošao. 


Kkkk 


Razgovor u Ambasadi USA u Rimu bio je kratak. Nakon 
provjeravanja osnovnih podataka i razloga ulaska u USA, oficir pruži 
ruku Hamzi: 


- Čestitam. 
- Primili ste me? 


- Ne. Mi kažemo: odobrili smo Vam. 

KAkkKk 


Bližio se dan rastanka. Jednog turobnog, oblačnog i hladnog 
jutra, dok su doručkovali, Dervo saopšti da će imati goste naveče i da bi 
rado da i Hamza bude tu. 


- Hoćeš li mi učiniti nešto? 
- Kaži, - Hamza je znao da će učiniti sve za ovog starca. 


- Puno bi mi značilo da budeš obučen po protokolu za prijeme. 
Pa, ako ti nije mrsko ili nešto drugo, da odete ti i Sabrina i kupite što ti 
treba. 


Kupili su klasično crno odijelo, bijelu košulju i leptir mašnu. 
Cme lakovane salonke. Sabrina primijeti da dobro izgleda. Posebno, 
ako se gleda sa lijeve strane, pomisli Hamza. 


Gosti su počeli dolaziti u dva minuta do osam. Dvorište ispuniše 
skupocjene limuzine koje su blještale na svjetlu reflektora. Odmah po 
zaustavljanju, vozači bi hitro istrčavali, oblijetali oko auta i otvarali 
vrata. Dervo i Hamza su stajali kod ulaza i dočekivali goste. Malo iza 
njih, Sabrina je primala šešire 1 kapute i odlagala ih u drugu prostoriju. 
Došlo je samo pet gostiju. Kad je posljednji ušao u kuću, Dervo dade 
znak Hamzi i oni se uputiše u salon. 


- Niko više neće doći? 
- Neće. Ali dosta nas je. Svaki vrijedi kao hiljade drugih. 


Hamza nije shvatao, ali je izračunao da ovih pet gostiju i Dervo 
imaju oko petsto godina. 


Stara gospoda, tri Italijana, jedan Mađar i Nijemac, su se 
smjestili oko kamina. Svi su vrlo dotjerani, mirišljavi 1 izbrijani. 


Sabrina, u dugoj crnoj haljini, zakopčanoj do grla, je primakla 
kolica sa pićem i povukla se u kuhinju. Tri profesionalna kuhara su 
pripremili večeru malo prije osam i Sabrina ih je platila i ispratila. Pošto 
su uzeli piće, stara gospoda se vratiše do kamina. Dervo uze riječ. 
Govorio je engleski. 

- Čast mi je i zadovoljstvo što vas sve vidim ovdje. Gospodo, 
dozvolite mi da nazdravim u to ime. Salute! Istovremeno, moram da vas 
podsjetim na mog velikog prijatelja Avdagu kojeg znate iz mojih priča, 
a ti ga Vitorio i lično poznaješ. 


- Nije valjda umro? 


- Nije, na sreću. U našim godinama kad ti spomenu nekoga 
odmah misliš da je otišao na onaj svijet. Ne gospodo, Avdaga je, hvala 
Bogu, dobro i zdravo. Imam čast i veliko zadovoljstvo da vam 
predstavim Hamzu. Avdagu juniora. 


Vitorio, stari otmjeni gospodin, nekad visok preko metar _i 
devedeset, sada pogrbljen pod teretom godina, morao se zavaliti unazad 
ako je želio da vidi Hamzino lice. Duga bijela kosa se prosula po sakou. 
On žmirnu nekoliko puta: 


- Malo je ljudi kojih se sjetim sa takvim zadovoljstvom kao što 
je Avdaga. 


Jedan po jedan ustadoše i priđoše Hamzi. Rukovali su se 
ponovo. Hamza se sa osmjehom rukovao sa njima. Simpatični dragi 
starci. 


- E, ovo čekam otkako si došao u Rim,- veselo će Dervo. 


- Sada je dosta. Ostavite momka, - Nijemac je govorio engleski 
sa jakim germanskim akcentom. 


- Sjedite, mladi naš prijatelju. Molim Vas da sjednete i priuštite 
zadovoljstvo nama starcima. Mi, znate, sada imamo rijetku priliku da 
popričamo sa nekim mladim od sedamdeset godina, a da nije iz 
porodice ili u vezi biznisa u našim kompanijama. 


Hamza se spusti u fotelju. Neko mu doda čašicu pića i on ne 
razmišljajući sasu piće u grlo. Zakašlja se. Opet se svi nasmijaše. 


- Vidite, mladi gospodine, mi želimo da popričamo sa Vama. 
Mislim da nas je Dervo zbog toga i pozvao. Inače se srećemo jednom u 
tri mjeseca. Vi mora da ste nešto posebno. To je i normalno obzirom da 
u vašim venama teče dio Avdagine krvi. Ukoliko se slažete, mi bismo 
željeli da malo popričamo o istoriji i ratu u Bosni. Mislim da Vi nama 


168 


možete mnogo toga ispričati o Bosni, a mi ćemo pokušati da Vam 
prezentiramo malo drugačije gledanje na tok istorije od uobičajenog i 
od onoga što ste učili u školi. 


Hamza izvadi cigaretu. Upitno pogleda Ota. 


- Samo naprijed, mladi gospodine. U našim godinama ne postoje 
štetne stvari. I mi, uglavnom, pušimo. 


- O.K. Ja ne bježim od sučeljavanja mišljenja. Samo molim vas 
unaprijed da mi oprostite ako budem malo neugodan. Pun sam Zapada - 
dovde. - Hamza pokaza na vrh brade. 


- Mi to od Vas i očekujemo. Dakle ovako, - Oto je šetkao ispred 
kamina. Ruke su mu bile mirne 1 spokojno su počivale svezane na 
leđima. - Kao prvo, naša mladost u vrijeme drugog svjetskog rata, 
ekvivalent je za Vašu u Bosni. Vidite, naš šest smo se borili u četiri 
armije, na dvije različite strane. Možete li da u nama prepoznate 
nekadašnje ratnike? Teško? Hm? 


U ono vrijeme..., Njemačka tridesetih godina. Onaj zZanos, 
dobro, možemo to sada nazvati i kolektivnim ludilom, to se više nikada 
ne može ponoviti. To nisu bile grupe ili grupice. To su bili milioni. 
Hitler je zgrabio vlast u veoma teškim trenucima za njemački narod. I 
objedinio ga je oko svoje ideje. Milione. Milione koji su disali jednim 
srcem, jednom dušom. Meni je drago što sam to doživio. 


Sada, pred vama je ono što je preostalo. Ja 1 Dervo, ostatak 
moćne armije koja je u ljeto 1941. godine krenula na Istok. Pogledaj, 
starci koji životare svoje zadnje dane. 


Vitorio, partizan iz Napulja. De Vila i Sebastijan su ratovali za 
Musolinija a promijenili su uniforme 1943, 1 do kraja rata se borili 
protiv Nijemaca. Janoš, heroj Crvene armije, igrom slučaja obreo se u 
Rusiji početkom rata 1 borio se cijelo vrijeme za Staljina. A vidi sad... 
Družimo se dugi niz godina. 


I Vi dolazite iz rata. Borili ste se. Bili ste ratnik. Ubijali ste. Na 
licu su Vam tragovi borbe. Sta je u Vašoj duši? Sta ostane u duši ratnika 
nakon svega? Osjećate li još mržnju? 


Po mom dubokom uvjerenju, rat kao rat nije greška. 

Covječanstvo treba ratove za pročišćenje, za ponovni nalazak duhovnih 
vrijednosti. Vremenom se čovječanstvo uljulja u izobilju, ljudi se 
izopače, pa i cijeli narodi, zemlje. 


Stari De Vila ustade: 


- Ja bih jako želio da Vam pokažem jedan drugi ugao gledanja 
na istoriju. Bez namjere da Vam namećem bilo šta. Evo, na primjer, 
Sovjetski Savez ili Rusija. Mislite da je Rusima bolje što su pobijedili 
Njemačku i izašli kao pobjednici u, kako oni kažu domovinskom ratu? 
Mi smo dugo razgovarali o tome i zaključili da nije baš tako. Mislimo 
da Hitler ne bi pobio dvadeset, ili koliko već, miliona Rusa kao što je to 
učinio Staljin nakon rata. Pored toga, Hitler je dao Rusima nešto o čemu 
skoro niko ne razmišlja. U ratu se umire muški. Hitler je dao Rusima 
mogućnost da umru za ideju, za slobodu, za majku Rusiju. Znate šta im 
je dao Staljin? Za njega nije bilo dovoljno samo ubiti. Trebalo je 
slomiti, uništiti dok je živo, a tek zatim likvidirati. Da li vam je poznato 
da je skoro svih dvadeset miliona likvidiranih u Staljinovim čistkama 
priznalo da su "agenti" CIA-e, ili drugih  imperijalističkih_i 
kapitalističkih sila? Da li možete zamisliti te ljude koje su mučenjem 
ubijedili da su "neprijatelji svoje zemlje." I koji su jedva čekali da ih, 
kao dokazane špijune, strijeljaju. Ne. Mi mislimo da Rusima ne bi bilo 
gore da je Hitler pobijedio. Ili, uzmite na primjer, Francusku. Otove 
trupe su je pregazile za... Oto je li za dvanaest dana? 


Oto odmahnu rukom. 


- Dvanaest dana! Dan više-dan manje. Vi ste se borili protiv 
Srbije i Hrvatske skoro četiri godine. Kako je onda ovo moguće? 
Mislim da je objašnjenje u tome što francuski narod nije imao ideju za 
koju bi se borio. Ili drugim riječima, Francuski narod je u stvari molio 
Njemačku da dođe i zavede red. 


- Molim Vas, o čemu vi pričate? Kakav red? Milioni mrtvih su 
molili Njemačku da dođe i pobije ih. Evropa, Azija, Afrika. Kakav red? 


- Bravo, bravo. Ali pogledajte sada. Za Rusiju sam vam rekao. A 
Francuska, pa, je li ... hm ..., pa recimo da se nisu pretrgli od borbe 
protiv Njemaca. Je li da i vi mislite tako?! A pogledajte šta se dešavalo 
u Africi. Po kojem to ljudskom ili Božijem zakonu Afrika nije mogla 

biti afrička, ili njemačka, ili italijanska, a mogla je i morala biti 
francuska ili engleska? Je li znate da su neke države u Africi smatrale 
Nijemce za oslobodioce? E sad, što se tiče mrtvih... Velika većina 
njemačkih, ili vojnika bilo koje zemlje u ratu, su samo vojnici, ratnici. 
Tako smo i mi ubijali u borbi, u osvajanju ili odbrani, ubijali smo druge 
vojnike i ratnike... 


- Izvršavali naređenja? - ironično će Hamza. 


- Kao i Vi, mladi gospodine. Da li ste Vi odlučivali gdje ćete 
napasti 1 zašto? Ne! I Vi ste dobijali naređenja 1 izvršavali ih najbolje 
što ste mogli. Ili, da li ste baš morali ubiti sve neprijatelje koje ste ubili? 
Možda ste mogli da ih ranite, zarobite? Znam, znam, nije bilo vremena 
da o tome mislite. Bio je rat. Ali za ubijenog to nije opravdanje. On je 
mogao da sačeka da se vi dogovorite. 


- Ali, to je ludo. Ja mislim da poznajem istoriju. Ovo što vi 
tvrdite i način na koji razmišljate sve izvrće naopako. 


- Sve 1 jeste naopako, mladiću. I još nešto. Dok trešte ratni 
bubnjevi 1 vihore ratne zastave, svi vladari vole 1 tetoše ratnike. A onda, 
kada se smiri, na površinu isplivaju neki drugi. Pametniji ili podliji, nije 
ni važno. Dodvoravanjem, poniznošću 1 poltronstvom dolaze do 
položaja. I onda vladari vide da je sa ovim novim mnogo lakše nego sa 
ratnicima koji su ga do skora okruživali. I tako vladar ubrzo dođe do 
zaključka da je on, u stvari, nepogrešiv. Pa, za Boga, svi se dive svakoj 
njegovoj riječi ili misli. Objavljuju knjige sa njegovim mudrim mislima 
po oblastima: od lova i ribolova do ekonomije ili filozofije. A ne kao 
oni prvi koji su mu stalno stavljali zamjerke i primjedbe i uz koje se 
osjećao skoro kao običan smrtnik. 


- Izvinite, Bosna... 


- Stoj! Stani mladiću. Nemoj me razočarati, molim te. Samo mi 
nemoj reći da je u Bosni drugačije. Jer, znaš, mi smo stari. Mi smo sve 
to doživjeli. I to što si htio da kažeš... To bi bilo čudo. Jednako onom 
kada se prije 1995 godina na Istoku pojavila zvijezda. 


Hamza ušuti. 
- Ono što stvarno želimo da Vam kažemo je da pokušate stvari 

posmatrati iz raznih uglova. Ako ništa - interesantnije je. Nekad đavo 
nije crn kao što izgleda. A svi ratnici na svijetu su braća. Pazite: ratnici, 
ne ubojice. 


Kkkk 


Kad su se gosti razišli, Dervo dade znak Hamzi da ostane. 
Sjedili su jedan do drugog. Dervo mu položi ruku na koljeno: 


- Zlato Advagino, ja znam kako ti je. Samo mi je žao što mi nisi 
dolazio prije rata. Kao što si vidio, moji prijatelji su vrlo čudni. Kao i ja, 
uostalom. Jedan od razloga što se nisam oženio je bio taj što su moje 
ruke krvave. Mi se nađemo jednom u tri mjeseca i uvijek pričamo o 
tome da li smo ubice ili vojnici. I uvijek, svako nalazi opravdanje za 
svoju borbu 1 svoju stranu. I ovo večeras je bio pokušaj da, 
sučeljavajući naše i tvoje mišljenje, dokažemo kako smo bili u pravu. 
A, svi dobro znamo da nismo. 


Svi su ratnici prokleti. I oni koji napadaju 1 oni koji se brane. Ne 
govorim o ubicama. Oni su uvijek isti. U svim ratovima. Lešinari i 
hijene. 


Ako ja mogu da ti dam savjet, nakon svih ovih godina, potraži 
ljubav. Ljubav. Jedino te to može spasiti. Ne od drugih. Od tebe samog. 
Ja sam, na žalost, to kasno shvatio. 


Nego, nešto drugo hoću da ti kažem. Evo ti ova kreditna kartica. 
Nisam je koristio. Dajem ti je za jedan dan. Tog dana, kada ti želiš, 
možeš da kupiš na nju sve što hoćeš. 


- Koliko? - kroz smijeh upita Hamza. 


- Hiljadu, sto hiljada, nije bitno. Ima samo jedan uslov. Hoću da 
znam, kad dobijem račun da platim, hoću da znam da si tog dana bio 
sretan. Za mene novac više ne znači ništa. Ne znam ni koliko imam na 
računima. I da se dobro potrudim ne mogu potrošiti ni manji dio. Tako. 
Nemam ti reći ništa više. Hajde sada da se spava. Sutra će te Sabrina 
odvesti na aerodrom. Mi se nećemo više vidjeti. Bio sam sretan ovih 

dana. - Dervo mu stisnu koljeno i izae iz sobe. 


KAkkk 


Motor srebrenog jaguara tiho je zujao dok su se vozili prema 
Rimskom aerodromu. Sabrina je, malo, malo, pogledavala Hamzu. 


-Ne volim što odlaziš. 

- Skoro nikada ne radimo stvari koje želimo. 
- Šta ti, u stvari, želiš? 

- Da znam, ne bih ni išao iz Bosne. 


- Da li je normalno da želimo više od porodice, žene ili muža 
kojeg volimo, djece, kuće. Stariti i gledati ih kako odrastaju? 


- Mislim da nije. 
- Zašto ideš? 
- Ne znam. 


Do aerodroma su šutjeli. Gužva oko provjere karte, predaja 
prtljaga. Mali bife unutar aerodroma. Još dva sata do polijetanja. 


- Da li ideš nazad u Tunis kada diplomiraš? 
- Ne, dok je Dervoo Živ. 

- Pa šta ćeš? 

- Ništa. Živjeti kao i do sada. Biti sa njim. 

- Ti ga stvarno voliš? 


- Da. Kao što se voli dragi djed. On me je izvukao. Vjerovatno 
bih završila na štrafti. Znam kako to ide. 


- Ti znaš puno stvari. 


- Nisam svetica. Imam puno lošeg u sebi. Ali sve se to povuklo 
pred Dervoom. On mi je pokazao drugu stranu života. 

- Života bogatih? 


- Ne. Novac je dobra stvar. Dervoo mi je upravo sa mnogo 
novca pokazao da novac nije važan. 


- Da li si ti sretna? 

- Zašto ideš? Mi bismo mogli zajedno. 
- Možda, nekada. Prije. Sada je kasno. 
- Za mene nije. 

- Znam. Ne govorim o tebi. 

- Dervoo kaže da si ratnik. 

- I meni je to rekao. 

- Ti baš znaš prekinuti razgovor. 

- Izvini. 

Hamza izvadi Dervinu kreditnu karticu. 
- Molim te, vrati ovo Dervi. 


- Ha, ha, ha, ha, - Sabrina se veselo nasmija. Cijela kafana se 
okrenu prema njima. 


- Znala sam. Ti upravo tako izgledaš. 
- Kako izgledam? 


- Dervoo me je naučio da kažem ono što mislim. On uvijek kaže 
ono što misli ili misli ono što kaže. To je dobro, ne moraš da razmišljaš 
šta je pjesnik htio da kaže. 


- To je prednost starosti. 
- On je stvarno mislio ono što je rekao kada ti je dao karticu. 
- Znam, samo ne treba mi. 


- Tebi ne treba ništa. Dervo bi se jako rastužio kada bih mu je 
vratila. Ja to ne želim. Zadrži je kao suvenir. A, ako ga voliš 1 ako želiš 
da ga usrećiš, iskoristi je kad budeš sretan. 

- Ako ikada budem sretan, neće mi trebati ništa. 

- Obraduj starog prijatelja. Daj mi jednu cigaretu. 
- Mislio sam da ne pušiš. 

- Ne pušim. Daj mi cigaretu. 


Sabrina povuče dim nekoliko puta. Ugasi cigaretu i diže se sa 
stolice. 


- Idem. Ne volim rastanke. 

- Niko ne voli rastanke. 

- Nismo se ni rukovali kada smo se upoznavali. 
- Nisam želio da te dodirnem. 

- Da se ne uprljaš? 

- Da te ne uprljam. 


Sabrina ga zagrli 1 priljubi se uz njega. Cijelim tijelom. Kao da 
je željela da mu se zavuče pod kožu. Lagano zadrhta. Nasloni svoje 
usne na njegove u dugi poljubac. Odmače se. 


- Pomisli nekada na mene. 
- Budi sigurna. 


Sabrina se okrenu 1 izađe iz kafane. U holu aerodroma potrča. 
Reski zvuk potpetica je odjekivao ogromnim holom. 


Avion je bio pun. Putnici su žamorili. U romanima i filmovima 
na odlascima, ljudi obično presabiraju svoj život ili nagađaju Oo 
neizvjesnoj budućnosti. Hamza nađe da to nije tačno. Njegove misli su 
bile prazne. Ništa u ničem. Čekao je samo kada će avion dostići visinu i 
stjuardesa javiti da se mogu odvezati i da je pušenje dozvoljeno. 

GLAVA IV 


Aerodrom u Njujorku. Mnoštvo putnika iz cijelog svijeta. 
Izbjeglice su vidno obilježeni velikim bijelim bedževima. Procedura je 
bila brza i efikasna. Mali problemi oko Hamzinog noža. Suvenir? 
Izbjeglice iz Bosne već na ulazu u Ameriku dobijaju sve potrebne 
papire. Za boravak bez ograničenja, pravo na rad, itd. Jedino nije mogao 
da glasa za Predsjednika. 


- Možda mi se i svidi ovdje. 


Ostale izbjeglice su bile uglavnom iz Azije. Kompletne 
mnogočlane porodice. Po tri četiri generacije jedne porodice 
istovremeno. Hamzu su svi skupa, zajedno sa njim, podsjećali na 
filmove Čarli Čaplina o useljenicima. Do leta za Čikago imao je oko 
dva sata i on se pope na sprat aerodroma. 


Brojni restorani brze hrane bili su uglavnom puni. Mc Donald... 
Burger King... Amerika. Hamza stade u stranu i zapali cigaretu. Kao da 
ju je čarobnjak Merlin poslao, pred njim se istog časa stvori krupna, 
debela žena policajac. 


- Hej mister! - povika grlenim otegnutim glasom. - Gasi tu 
prokletu cigaretu! 


Hamza se iznenadi 1 zbuni: 


- Svakako, svakako, - zabrza. - A molim Vas, recite mi gdje 
mogu pušiti? 


- Nigdje! - odbrusi mu policajka i odmaršira holom. 
Jedan stariji gospodin koji je sjedio u blizini pokaza mu na izlaz: 
- Jedino napolju mladiću. 


Hamza se zahvali 1 uputi napolje. 

- Jebo te Amerika. Aerodrom im je veći od Sarajeva a nigdje se 
ne može pujšiti. 


Napolju je bila noć i padala je kiša. Pred ulazom je bilo 
parkirano nekoliko dugih limuzina. Hamza zapali cigaretu. Razmišljao 
je: - Velika zemlja, velike limuzine, velike policajke. Baš američki. 


Za sve što je veliko, dobro, jako, što je jednom riječju super u 
Bosni su govorili da je američko. Pored njega, još desetak nevoljnika je 
žudno uvlačilo dimove. Nakon treće cigarete, Hamza osjeti da mu se 
Zima uvlači u kosti 1 uđe ponovo u zgradu. 


Šetao je od restorana do restorana, od jedne do druge prodavnice 
suvenira 1 na kraju uđe u jedan restoran. Pojede hamburger zalijevajući 
ga kolom. Listao je neki časopis i čudio se da je više od pola stranica 
časopisa ispunjeno reklamama. Uze kafu 1 odšeta ponovo napolje da bi 
pušio. Kad je ponovo ušao u zgradu, pročita na panou da je avion za 
Čikago odletio prije desetak minuta. Onda su nastali problemi sa 
kartom. Objašnjavanja i objašjavanja. Na kraju, imao je kartu za let za 
Čikago za jedan sat. 


- Baš dobro, - mislio je - Ovo je kao na tramvajskoj stanici u 
Sarajevu. Ode jedan tramvaj, odmah imaš drugi. 


Kada su mu u avionu za Čikago saopštili da je na svim 
unutrašnjim letovima u Americi zabranjeno pušenje, Hamza slegnu 
ramenima, udobno se namjesti i zaspa. Ljubazna stjuardesa ga probudi 
iznad O'Hare. 


O'Hara, najveći, najduži, najširi, najatraktivniji, najfrekventniji i 
sve naj, najaerodrom u svijetu. Avioni slijeću i polijeću svakih nekoliko 
sekundi u svim mogućim pravcima i Hamzi se činilo bez ikakvog reda. 
Samo što bi se jedan avion spustio drugi bi poletio i tako u nedogled. 
Velike gomile putnika su se užurbano kretali gore dole. Hamza uze 
torbu 1 izađe iz zgrade. Napolju zapali cigaretu. 


- Velika zemlja. Imaju aerodrome kao Sarajevo, imaju policajke 
k'o kečere, limuzine k'o autobuse ... Mora da su im zečevi kao kod nas 
volovi ili bar kao ovnovi, - nasmija se sam sebi i uđe u taksi. Dade 
taksisti adresu. Schaumburg. Više je zvučalo na neki njemački grad 


177 


nego na američki. Nakon dvadesetak minuta vožnje stadoše pred 
rođakovom kućom. 


Hamza plati taksisti i izađe iz auta. Kuća je bila velika i na prvi 
pogled se vidjelo da rođaku dobro ide. Ulazna vrata su se nalazila na 
sredini kuće. S obje strane su se nalazila po dva prozora. Isto i na 
spratu. Sa desne strane garaža za dva auta. U kući je gorjelo svjetlo. 
Hamza prede preko travnjaka i pozvoni. Vrata mu otvori malo 
punašnija žena srednjih godina. 


- Vi ste Hamza? Rođak iz Bosne? 
- Da. Dobar večer. 
- Dobar večer. Izvolite. Čekamo vas. Nemojte skidati cipele. 


Hamza spusti torbu pored vrata i krenu za njom. Prostorija u 
koju uđoše je bila salon i bila je dobro osvijetljena. U plinskom kaminu 
je gorjela vatra i sobi davala ugodnu atmosferu. Hamza se sjećao rođaka 
kao mladića - otresitog i malo svojeglavog. Uvijek nezadovoljan 
postignutim, jednog davnog dana se spremio i razgulio za Ameriku. 
Kad Hamza uđe, rođak ustade. Široko se nasmiješivši i raširenih ruku 
pride Hamzi. Zagrli ga. 


- Dobro nam došao, rođače. 
- Bolje te našao, rođo. 


- Da te vidim. Isti si kao što sam te ostavio. Malo bora oko očiju 
doduše. Je li još potkivaš majmune? 


- Sve prođe. 


- Imamo ovdje još jednog gosta. I on je skoro došao iz Bosne. 
Da te upoznam, - zagrli ga i povede preko sobe. 


- Hamza, ovo je Srđan. Srđane, moj rođak Hamza o kome sam ti 
pričao. 


- Drago mi je, - Srđan pruži ruku. 
- Odakle si došao? - upita Hamza ne pružajući ruku. 


- Iz Ilijaša. 

Skamenjenog i potpuno bezizražajnog lica Hamza pogleda 
rođaka, okrenu se i izađe iz sobe. Rođak krenu za njim. 


- Hamza, gdje ćeš? Hej, stani, šta ti je? 

Ne okrećući se Hamza odgovori: 

- Pitaj prijatelja, - uze torbu i izađe napolje. 

- Stani! Šta ti je? Ma gdje ćeš u ova doba? Hej, ma stani! 


Ne okrećući se, Hamza pređe preko travnjaka i krenu niz ulicu. 
Ponovo je padala kiša i on jače pritegnu okovratnik vindjakne. Poslije 
se ulica spojila sa jednom većom, a ta veća malo kasnije, u još veću. 
Ova je bila dobro osvijetljena. Hamza je išao polahko razgledajući 
izloge bez zaustavljanja. U nekom restoranu brze hrane pojeo je par 
sendviča, uzeo kafu i sa njom izašao napolje. Šetao je, pušio i pijuckao 
kafu. Sati su prolazili. U centru Čikaga iskretao je glavu pokušavajući 
da sagleda vrhove nebodera koji su se gubili u magli. Već je bilo 
dobrano svanulo kad stade 1 obazre se oko sebe. 


Nalazio se u kraju koji je djelovao dosta zapušteno 1 prljavo. 
Nizovi kuća i zgrada sa par spratova. Na jednoj veliki natpis 
"Apartment for rent" (stanovi za izdavanje). Ne razmišljajući Hamza 
uđe u zgradu. Pregledavao je poštansku sandučad tražeći vlasnika ili 
upravnika zgrade. Bračni par starih crnaca naiđe hodnikom. 


- Izvinite, da li mi možete reci gdje mogu Vidjeti za stan? 


Starci se zapanjeno zgledaše. Šutke mu pokazaše jedna vrata u 
dnu hodnika i odoše, i dalje se zgledajući. Hamza se počeša po ožiljku 
misleći da je on razlog njihovog čudnog ponašanja. Pokuca na vrata. 
Domalo, začu glasove iznutra i jedan debeli crnac mu otvori vrata. 


- Za stan? 

- Ti? Jesi li sam? I baš hoćeš stan? 
- Da. 

- I baš u ovoj zgradi? 

- Da. 

- Ha, ha, ha, ha... i baš hoćeš stan u ovoj zgradi? 
- Baš u ovoj. 


- O.K., O.K. - pomirljivo će debeli. - Jedan bedroom (stan sa 
jednom spavaćom sobom) ili studio (garsonjera)? 


- Šta je studio? 
- Ha, ha, ha... šta je studio? To ti je za jednu osobu. 
- Onda studio. 


- O.K., O.K., sačekaj malo. - Vrata se zatvoriše i nakon par 
minuta crnac se ponovo pojavi. Nosio je ogroman svežanj ključeva. - Pa 
kakav studio želiš? 


- Bilo kakav. 


- Fino, fino. Fina ptičica. I baš ovdje želiš studio? O.K., O.K.. 
Ništa ne pitam, ništa me ne zanima. Evo nas. Baš krasan studio. 


Uđoše. U stanu je bilo prijatno toplo. Iz poveće prostorije se 
ulazilo u kuhinju. Malo kupatilo. Sve u svemu, Hamzi se nije činilo 
loše. 


- O.K. Koliko? 

- Za tebe tristo mjesečno. 

-Dvjestopedeset. 

- Ali odmah za mjesec i depozit. 

- Šta je depozit? 

- Ako nešto uništiš da mogu platiti popravak. 
- A ako ne uništim? 

- Onda ti vratim pare. 

- Kad si zadnji put nekom vratio pare? 

- Ne sjećam se, - veselo se nasmija. 


Hamza izvadi iz džepa svežanj novčanica. Odbroja pet stotina i 
pruži ih crncu. 

- O.K. Evo pet stotina. 


- Hvala, hvala. Pripremiću ugovor, pa kad budeš izlazio, navrati 
da potpišeš. 


- O.K. Ne moraš žuriti. 
- Još nešto. Sakrij novac. U džepu nosi destak dolara. Ne više. 
- Zašto? 


- Zato što se ovdje glave gube za mnogo manje sume nego što ti 
imaš. Ja ništa nisam Vidio 1 ništa ne znam. Možeš dovesti 1 žensku ako 
hoćeš. Samo bez frke. O.K.? 


- O.K. 


Hamza zatvori vrata i spusti torbu. Ode u kupatilo. Dugo se 
tuširao bez sapuna i šampona. Kad konačno izađe iz kupatila obrisa se 
košuljom, uze čist veš. Zapali cigaretu i leže na pod pored radijatora. 
Probudio se kasno poslijepodne. 


Umio se, oprao zube i popio gutljaj vode. Vrati se ponovo pored 
radijatora. Zapali. Godila mu je toplota. Godilo mu je da ne misli ni na 
šta. Dugotrajni trening. Pusti misli da lebde lagano bez ikakvog reda i 
sadržaja. Nakon prve cigarete natjera sebe na razmišljanje. Zaključi da 
mu to pričinjava stanovit napor. Ipak se natjera da se koncentriše. 


- O.K. Sad sam dakle ovdje. Hoćeš Ameriku? Evo ti Amerika. 
Prvo da vidimo šta treba da se uradi i kojim redom. Prvo mora da ima 
nešto kao lična karta. To postoji u svim zemljama. Zatim da vidimo za 
neki posao. Samo gdje se to gleda? Možda ima neka institucija ili slično 
za traženje posla? Možda će oni iz Chatolic Charities znati nešto. To je 
to. Prvo u Chatolic Charities. 


Ne ustajući prevrnu se na stomak i napravi dvadesetak sklekova. 
Nešto više čučnjeva. Uradi još nekoliko jednostavnih vježbi. Osjetio je 
kako se brzo zamara. Moraće ubrzo povećati težinu 1 broj vježbi. 
Uhvati sebe kako uopšte ne misli na rođaka. Nije bio ljut na njega. 
Rođak vjerovatno 1 ne zna šta mu je. On je još uvijek u vremenu kad 
smo imali Jugoslaviju. Bratstvo 1 jedinstvo. 

San mu se prišunja tiho s leđa, nježno ga pogladi po kosi i još 
nježnije mu sklopi oči. 
Ovog puta se probudio vrlo rano. 


Sačekao je da se potpuno razdani i izašao napolje. U hodniku 
vidje nekoliko crnaca. Mora da bijeli duže spavaju, pomisli. 


Na ulici je zaustavio nekoliko ljudi i pitao za put do Chatolic 
Charitiy. Niko mu nije znao odgovoriti. Konačno, ugleda policajca. 
Policajac mu prvo zatraži dokumente. Nakon što pažljivo pregleda 
pasoš, bijeli karton, avionsku kartu 1 sve što je Hamza imao u 
džepovima, ljubazno mu objasni gdje mora da ide. Hamza se zahvali i 
krenu. 


- Malo je daleko za hodanje, - dobaci mu. 
- Ne žurim. Imam vremana. 


Stvarno je bilo daleko. Nakon skoro tri sata pješačenja Hamza 
konačno stiže. 


U Chatolic Charities svi su bili ljubazni. Mladić koji ga je 
primio poželi mu dobrodošlicu u Ameriku. Strpljivo i natenane je 
objašnjavao Hamzi obavezne prve korake novopridošlih u Americi. 
Ljekarski pregled, matični broj, lična karta, Public Aid... Na kraju 
razgovora napisa Hamzi adrese svih institucija koje su mu trebale sa 
brojevima telefona, dajući komplimente Hamzinom engleskom jeziku i 
izražavajući uvjerenje da će uspjeti u USA. Na povratku kući, Hamza 
kupi kafe aparat, kafu , šećer, mlijeko. 


- Ovo se ja kućim, - pomisli. U stanu skuha kafu, popuši 
nekoliko cigareta 1 leže da spava. Pokrio se vindjaknom. I sutradan je 
ustao rano. Iza jake kafe obuče se 1 krenu na ljekarski pregled. Nakon 
što je pješačio dva sata zaustavi taksi. Tog dana je skoro završio 
ljekarski pregled. Ostale su neke sitnice za sutradan. Na povratku kući 
kupi deku 1 jastuk. Idućih nekoliko dana je potrošio na završavanje 
potrebne papirologije. 


( Public Aid - Socijalna pomoć za materijalno ugrožene u 

Americi. Sve novopridošle izbjeglice u Americi jedno vrijeme dobijaju 
ovu pomoć u novcu i bonovima za hranu. Za vrijeme dobijanja ove 
pomočći, izbjeglice su obavezne da idu na kurseve učenja engleskog 
jrzika) 


Za razliku od Chatolic Charities u Public Aid-u su bili izuzetno 
neljubazni i arogantni. Hamza se osjećao kao krme u Teheranu. Kao da 
je došao da nešto ukrade. Na jedvite jade završi posjetu. Osjećao je 
gorčinu u ustima dok je napuštao zgradu. Do kuće je došao taksijem. 
Ispred ulaza u zgradu stajala je grupa crnih mladića. Hamza ih pozdravi 
i prođe pored njih. Niko mu ne odgovori na pozdrav. Hamza sleže 
ramenima i uđe u zgradu. U hodniku preko puta njegovog stana ugleda 
krupnog crnca koji je upravo otključavao stan. Hamza pozdravi i njega. 
Ovog puta dobi odgovor. U stanu pristavi pun lonac kafe i izađe u 
hodnik. Pokuca na susjedna vrata. Nakon minut, vrata se lagano 
otškrinuše i njegov komšija proviri napolje. 


- Haj, upravo sam napravio kafu. Ako imaš vremena da 
popijemo jednu? 


Crnac kao da ga uopšte nije primjećivao. Oprezno je ispitivao 
hodnik. Kad se uvjerio da je hodnik čist, upravi ljutiti pogled na Hamzu. 


- Jebem i tebe i tvoju kafu! - 1 zalupi vrata. 


Ne shvatajući, Hamza je zurio u vrata. Sleže ramenima 1 uđe u 
svoj stan. Uhvati sebe da malo, malo, pa nešto sliježe ramenima. 


- E, moj Hamza. Gdje ti dođe? 


Sjede pored prozora, nasloni se na radijator 1 zapali cigaretu. 
Otpi nekoliko gutljaja kafe. Napolju je počelo da sniježi. Prvi snijeg te 
zime. Skoro poskoči kad se vrata polahko otvoriše 1 njegov susjed brzo 
uđe u stan. Zatvori vrata 1 priđe Hamzi. Hamza se nasmiješi. 


- Predomislio se, - pomisli. Bez riječi nasu šolju kafe i pruži mu 
je. Crnac ga je posmatrao sa interesovanjem. Kao rijetku životinju. 
Iznenada zamahnu desnom rukom 1 nadlanicom snažno izbi šolju kafe 
iz Hamzine ruke. Šolja odleti preko sobe i s treskom se razbi od Zid. 
Veći dio kafe se razli po zidu. Bijesnim pogledom je streljao Hamzu. 

- Ko si ti, Bejbi? I šta, do đavola, radiš ovdje? 


Hamza ga je posmatrao. Preko 195 cm visine i oko 150 kg 
težine. Čisti mišić. Kovrdžava kosa upletena u bezbroj malih pletenica. 
Snažni bijeli zubi i dva crna oka koja su blještala divljim sjajem. 
Nehotice osjeti respekt prema toj čistoj, koncentrisanoj snazi koja se 
nadnijela nad njim. 


- Novi stanar. Komšija. 


- Kakav komšija? - crni momak vrisnu. - Kakav komšija? Otkud 
ti ovdje. 


- Kako to misliš? 


- Kako mislim, Bejbi? Čovječe! Ti si ovdje od ponedeljka i niko 
te još nije ubio? Kupi se odavde. Sutra ujutro. Razumiješ 11? 


- Može li sad jedna kafa? 


Crnac zaškrguta zubima i zakoluta očima. Bespomoćno pogleda 
u plafon. 


Hamza mu pruži drugu šolju kafe. Crnac se diže, zaključa vrata i 
vrati se nazad. Uze kafu i sjede preko puta Hamze. 


- Ja sam novi ovdje. U Americi sam pet dana. 

- I svih pet dana ovdje? Bejbi, znaš li ti gdje se nalaziš? 

- U Čikagu. 

- Čikago je veliki. Gdje tačno? 

- Ne razumijem. 

- Čovječe! Bejbi, ti si na Kedžiju, Južni Čikago. 

- Pa? 

- Šta pa? Južni Čikago. Ovdje bijeli ne prolaze ni po danu. A 
ako slučajno zalutaju, zaključaju vrata na autu i gledaju da se što prije 
izgube. 

- Ne razumijem o čemu pričaš? 

- Da probamo ovako. Bejbi, ovdje žive crni. I ovo je najgori kraj 

u Americi. Ili bar skoro najgori. Ti ne možeš živjeti ovdje. Ne duže od 
deset dana. I ovo je čudo što si živ do sada. Vidiš ova vrata? 
Zaključana? Isto kao da ih nema. I ako ti uđe nekoliko momaka, otmu ti 
sve, ubiju ili prebiju, ako si bolje sreće. Neće se niko pojaviti na 
hodniku, niti će ko zvati policiju. To je tvoja stvar. Razumiješ li sada? 
Sutra ujutro seli. 


- Gdje da selim? 

- Na sjever. Bilo gdje. 

- Na sjever Čikaga? Gdje otprilike? 

- Oko pet hiljada na sjever. Tamo su bolji krajevi. I, ovdje se ne 
zove na kafu. Nikad i nikog. Cuj, komšija, kafa? Svašta. 

Hamza nesigurno sleže ramenima. Crnac ustade. 

- Spavaj sad, Bejbi. Večeras ću ja malo pripaziti. 

Na vratima ga Hamza upita: 

- Kako ti je ime? 

- Any name..(bilo koje ime) - Crnac se nasmija i ode. 

Hamza zaključa vrata, namjesti jastuk pored radijatora, pokri se 


dekom i zaspa. U neko doba noći učini mu se da čuje neko komešanje u 
hodniku. Malo se promeškolji i nastavi da spava. 


Kkkk 


Jutro je bilo hladno. Padao je snijeg nošen ledenim vjetrom. 
Windy City (vjetroviti grad) je drugo ime Čikaga. Hamza se probudi tek 
što je svanulo. Pristavi kafu i poče vježbati. Vježbao je sve dok znoj 
nije počeo kapati s njegovog lica. Istušira se, nasu kafu i sa uživanjem 
otpi nekoliko gutljaja. Razmišljao je. Komšija je bio u pravu. Nema 
potrebe da izaziva sudbinu. Potražiće danas stan u boljem kraju. I inače 
prazne ulice Čikaga sada su bile potpuno puste. Hamza je gazio snijeg 
cjelac na trotoaru. Niko još nije ovuda prošao. Nakon desetak minuta 

hoda pored njega nai+e automobil sa nekoliko mladića. Suvozač otvori 
prozor: 


- Hej, čovječe, imaš li nekoliko dolara? 


Hamza u prvom trenutku nije razumio šta ga mladić pita pa se 
okrenu prema autu. Ugledavši dugački ružni ožiljak na njegovom licu 
mladić promrmlja nešto kao imaj divan dan, zatvori prozor i auto odjuri 
niz ulicu. 


- Biće da izgledam kao opak momak. 


Hamza zaustavi neki taksi i odveze se do tri i po hiljade na 
sjever Čikaga. Ovdje je bilo malo drugačije. Ulicom su prolazili ljudi, 
mnoštvo automobila. Prodavnice novih i polovnih automobila, restorani 
brze hrane... Sama ulica je bila previše bučna za stanovanje i Hamza se 
uputi sporednim ulicama. Skrenuvši sa Kedžija na zapad on se obre u 
tihim ulicama. Kuće su bile predivne, velike i uglavnom sa širokim 
trijemovima i velikim kamenim stubovima koji su ih držali. Hodajući 
tako iz ulice u ulicu uđe u jednu ulicu koja je za razliku od većine 
drugih blago savijala na sjever. Opštu romantičnu sliku naselja kvarila 
je poprilična zapuštenost travnjaka i ovdje - ondje gomila smeća na 
ulici. Pored toga na samom uglu na ulazu u ulicu nalazila se ružna 
trospratnica od fasadne cigle koja je djelovala sasvim zapušteno. Na 
stotinjak metara od početka ulice Hamza primijeti veliku staru kamenu 
kuću. Visoki stubovi su pridržavali trijem sa kojeg su se u travnjak 
spuštale kamene stepenice. Ispred kuće su bila dva stara, visoka hrasta. 
Kompletna kuća je odisala starinom i nekom pritajenom otmjenošću. 


Na jednom od prozora na drugom spratu stajao je natpis "For 
rent". 


- Mora da je jako skupo, - pomisli Hamza. Već htjede da krene 
dalje ali se predomisli, vrati do kuće i pozvoni. 
- Naprijed. 


Hamza pritisnu šteku na vratima i uđe u prostrani hol. Na lijevoj 
strani hola nalazilo se prostrano stepenište koje je vodilo na sprat. Na 
desnoj strani je bio hodnik iz kojeg su vodila vrata u stan u prizemlju. 


- Halo, ima li koga? 

Prva vrata se otvoriše 1 stariji crnac izađe u hol. 

- Dobro jutro. 

- "Bro jutro. Vidim da izdajete stan, pa sam mislio... 
- Uđite, ovamo. 


Ušli su u kuhinju iz koje se nastavljala terpezarija i dnevna 
soba. Debela crnkinja je poslovala oko peći. Prijatan miris je ispunjavao 
kuhinju. 

- Mary medu, ovaj mladić traži stan. 

Žena se okrenu i oči joj se raširiše ugledavši Hamzu. 


- Hej Dont Vori Andy, (Ne Brini Andy) ti znaš šta... - Mary 
zastade u pola rečenice sjetivši se da je pridošlica tu. Izvinite gospodine, 
da li bi bili ljubazni 1 sačekali par trenutaka u dnevnoj sobi? Jeste li za 
kafu? Naravno da jeste. Hej, Dont Vory Andy, odvedi gospodina u 
sobu. Sad će kafa. 


- Izvolite. - Andy ga propusti ispred sebe. Hamza se smjesti u 
kožnu fotelju, izvadi cigarete 1 upitno pogleda Andya. Ovaj mu klimnu 
glavnom. Mary donese šolju kafe i izvini se. Uhvati Andya za ruku i 
odvede ga u kuhinju. 


I pored svoje volje Hamza je čuo dijelove razgovora kao - ... To 
je problem... ti ne razmišljaš... prije se nisi bojala problema... prije sam 
imala trideset godina, sad mi je 55 1 želim da mirno spavam... on 
izgleda tako tužno... 


Hamza ustade i ode do prozora. Cesta je bila očišćena od snijega 
ali su travnjaci bili pokriveni bijelim pokrivačem. 


- Vrlo fin kraj, - pomisli. - Samo o kakvim to problemima oni 
govore? 


- Hm, khhh, - Andy se nakašlja iza njega. - A odakle si? 
- Iz Bosne. 
- A, Baznia, znam. 
- SVi znaju. 

- Tamo je rat. 

- Nije više. 

- Tod kada si u Americi? 

- Danas je šesti dan. 

- Tako kratko? Engleski ti je odličan. 

- Hvala. Šta je sa stanom? 

- Mary se malo boji stranaca. Jesi li se borio u ratu? 
- Malo. 

- Koliko malo? 

- Tri godine. 

- To nije malo. A šta si ti? 

- Kako misliš? 

- Jesi li krišćanin ili ... 

- Musliman. Zašto? 

- Jesu li muslimani bili dobri ili loši momci u ratu? 
- Dobri. Sasvim sigurno. 

- Tako, tako. Sačekaj malo. 

- A mogu li da pogledam stan? 

- Pogledaćeš, ima vremana. 


Andy ode u kuhinju i Hamzi ne preosta ništa drugo nego da 
čeka. On ode do prozora da ne sluša njihov razgovor. Ipak do njega 
doprije Andyev povišeni ton: - Jeste, ja mislim da tako treba. 


Nakon toga Andy uđe u sobu. 
- O.K., sad možemo da pogledamo stan. 


Izađoše u hodnik i popeše se stepenicama. Stan se sastojao od 
dnevnog boravka, spavaće sobe, kuhinje sa terpezarijom i kupatila. 
Dnevni boravak je bio veliki, svijetao 1 gledao je na ulicu. Preko cijelog 

poda bio je postavljen novi ljubičastoplavi tapison i noge su prijatno 
propadale u njega. 


- SViđa mi se. 

- Normalno da ti se sviđa. I meni se sviđa. 
- Mislim da ću uzeti. Koliko košta? 
- Sa grijanjem, plinom i strujom? 

- Sa svim. 

- 350 $. 

- 350 $? To nije mnogo. 

- Kako kome. Kad misliš useliti? 
Hamza spusti torbu na pod: 

- Upravo sam uselio. 

- Mislim, kad ćeš dovući namještaj? 
- Sve je ovdje. 


- Hm, - malo odšutje. - Ako želiš, dok se ne snađeš, imam jedan 
madrac, nešto suđa, aparat za kafu... 


- To bi bilo dobro. Da vam dam novac, - Hamza skide jaknu. Iz 
postave ispod kragne izvadi svežanj novčanica. Odbroja 1 pruži Andyu. 


- Ovdje je 700 $. 
- Znam. Depozit. 


- Nema potrebe, sinko. Jedino ako imaš viška novca možeš 


STJEE JE 


- O.K. 


- O.K. I nemoj se ljutiti na Mary. Ona je zlato, samo se boji 
problema. 


- Sa mnom nećete imati problema. Nego idem ja sada da kupim 
nešto hrane i sitnica. 

- Ručaj sa nama. 


- Neka, hvala, drugi put, - Hamza zakopča vindjaknu i izađe 
napolje. Malo je lutao gradom i ponovo kupio deku 1 jastuk. I komad 
platna za bošču. Najviše je volio jesti za boščom. Ljudi koji jedu za 
boščom ne mogu biti debeli. Jednostavno, čim se počnete prejedati, 
želudac se podiže 1 gura pluća. Smeta. I tako ste automatski "osuđeni" 
na dobru liniju. Zatim kupi peškire, šampon, sapun ... Uze i nekoliko 
časopisa. Bilo je kasno poslije podne kada se vratio u novi stan. 


Andy mu otvori vrata i dade mu ključeve od stana i ulaznih 
vrata. U sobi se već nalazio madrac, nekoliko pokrivača. U kuhinji 
suđe, kafe aparat, mikrovalna peć. Nakon što spremi hranu u frižider, 
Hamza ode u kupatilo. Topla voda mu je godila nakon šetnje. Prekinu 
kupanje da odradi određen broj vježbi, pa se ponovo istušira. Pripremi 
nekoliko sendviča i sa prvim mrakom ode na spavanje. Narednih 
nekoliko dana mu je prošlo u lutanju i upoznavanju grada. Kupio je plan 
grada. Sve je bilo vrlo jednostavno ukoliko si znao gdje je istok, a gdje 
zapad. Ulice su išle od istoka ka zapadu i od sjevera prema jugu. U 
odnosu na nultu tačku koja se nalazila u Centru, ulice su sjeverno, 
južno, istočno ili zapadno. Po koordinatnom sistemu bilo je veoma 
lahko znati gdje se određena ulica nalazi. Hamza zaključi da su Ameri 
ovo dobro skontali. Hamza je lutao Čikagom, putovao autobusima, 
metroom, dolazio do obale Mičigena i ponovo se vraćao u unutrašnjost. 
Otkrio je da je Sears Tower (toranj) najveća zgrada na svijetu i da je 
ulica Mičigen srce Čikaga. Zalazio je u sumnjive restorane u sumnjivim 
kvartovima, ulazio u blještave salone biznis centra. Naizgled 
nezainteresovan, njegov mozak je upijao informacije i slagao ih po 
oblastima i kvalitetu. Pamtio je gdje su jeftini 1 dobri restorani, gdje su 
prodavnice sa jeftinijom robom, kojim metroom ili autobusom može 
doći najbliže kući, na kojim ulicama su prostitutke i prodavci droge, ... 

Ni s kim nije pričao i ni sa kim se nije družio. Bio je neprimjetan 
i bezličan. Utopio se u masu koja se valjala ulicama Čikaga. Jedino ga 
je ožiljak izdvajao i činio različitim od drugih. Sve je bilo u redu dok su 
mu se ljudi nalazili sa lijeve strane. Ali, ako bi kojim slučajem pitao za 
mjesto u metrou nekoga ko mu se nalazio sa desne strane, upitani bi se 
brzo dizao i ustupao mu cijelo sjedište. On nađe da je smiješno, ali 

ožiljak ga je štitio i čuvao od neprijatnosti. Na ulici skitnice mu nisu 
tražile novac, a u boljim restoranima su ga usluživali preko reda. 
Taksisti mu nisu naplaćivali više nego što bi taksimetar otkucao. 


Ožiljak je doista bio strašan. Oko pola cm širine, na hladnom 
zraku bi pobijelio tako da je izgledalo kao da mu je lice presječeno 
bijelom prugom. 


Sljedećeg ponedjeljka odluči da pođe da traži posao. 


Odlučio je da ide pješice 1 da zagleda natpise na radnjama. "Help 
wanted"( tražimo pomoć). 


Šetajući gradom, oko podneva, nađe se ispred zgrade Chatolic 
Charities. Pomisli da bi mogao vidjeti ljubaznog službenika koji mu je 
objasnio prve korake u Americi. 


Paul Ker je bio na poslu i bio je sasvim ljubazan. Hamzi se u 
trenutku učini da je sretan što ga vidi. 


- To se zove iznenađenje, - reče pružajući kafu Hamzi. 
- Da li si zaradio svoj milion? 

- Upravo sam na putu da ga zaradim. Tražim posao. 

- I? Tražiš li nešto konkretno ili bilo šta? 

- Bilo kakav posao za bilo koji novac. 

- Sigurno? 

- Naravno. 


- Čekaj malo. Jedna moja prijateljica radi u bolnici i s vremena 
na vrijeme ima ponešto. Doduše čišćenje, ali posao nije loš. U toplom 
je. 


- Ako ima, uzeo bih. 

- Sačekaj malo, - Paul izađe. Ubrzo se vrati sa adresom. 
- A šta ti u stvari znaš da radiš? 

- Znam sve. 


- A šta si po profesiji? 

- Arhitekta. 

- Opa! Onda ne znam Za ovo čišćenje... 

- Ne brini. Čišćenje je u redu. 

- O.K. Imaš posao. Radi se od 7 ujutru. Plata je pet 1 po dolara 
na sat. Nije puno. 


- Toje u redu. 
- O.K. Evo ti adresa. Javi se Mrs. Melin. 


Razgovarali su još malo o vremenu, cijenama auta i Hamza se 
oprosti od njega. 


Odšetao je do bolnice da sutra ne bi imao problema da je 
pronađe. Sutradan je malo prije sedam bio u bolnici. 


Mrs. Melin je bila prijatna starija gospoda, bijele kose i dobrih 
očiju. Odvede ga do poslovođe. Mlad, energičan i siguran u sebe, 
poslovođa mu objasni poslove i šta se od njega očekuje. 


- Ono što posebno tražimo je da budeš ovdje na vrijeme, da 
budeš čist 1 uredan i da u toku dana završiš poslove koji su ovdje 
napisani, - dade mu spisak poslova. - A sad da obidemo bolnicu i sutra 
možeš da startaš. 


Hamzina zona čišćenja je bilo pola trećeg sprata. Šesnaest soba i 
isto toliko kupatila, hodnici, terpezarija... Poslovođa mu je objašnjavao 
faze 1 redosljed poslova. 


- Dakle, prvo se očiste sobe, zatim hodnici i terpezarija. Zatim se 
vratiš na kupatila. I posebno obrati pažnju na toalet papir kao i na 
zaštitne rukavice. Toga uvijek mora da bude dovoljno. Zatim prozori, 
vrata... 


Potpuno ozbiljnog lica Hamza se trudio da zapamti sve što mu je 
šef govorio. 


Kao što mu je Paul rekao, posao nije bio loš. Samo, kad čistiš, 
radni dan ne traje osam nego osamdeset sati. Vrijeme se vuče 
beskonačno sporo. Hamza je brzo uvidio da vrijeme najbrže prolazi kad 
se radi brzo. I radio je koliko je mogao brže. Pri kraju dana ostajalo bi 

mu toliko vremena da je mogao očistiti prozore u jednoj sobi. Nakon 
dvije sedmice njegovo odjeljenje je blistalo. 


Jednog dana kada se vraćao s posla, Hamza prođe pored 
trospratnice koje je bila u izgradnji. Kroz zamagljen prozor vidjeli su se 
stolari koji su radili. Hamza pokuca 1 uđe. Prostorija je bila prijatno 
topla. Tri majstora su rezali, urezivali i kucali daske. 


- Dobar dan. Da li je tu šef elektrike? - Jedan od majstora mu 
priđe: 


- Ne, zašto? 
- Ja sam električar i tražim posao. 


- On će biti ovdje prekosutra. Mogu mu reći da si dolazio, a ti 
navrati ako možeš. 


Hamza navrati za dva dana. Brzo se dogovorio sa vlasnikom 
elektro kompanije. Probat će raditi nekoliko dana. Ako zadovolji - ima 
posao. Plata: 6.5 $ na sat. U kešu. 


Znanje, koje je stekao radeći ljeti sa sarajevskim privatnicima 
sada mu je dobro došlo. Elektro-instalacije su bile kao i u Evropi, 
različit je bio samo način izvođenja radova. Hamza je prvi put vidio 
savijanje i postavljanje cijevi. Šef je ipak bio vrlo zadovoljan. Govorio 
je da nije u životu vidio nekoga ko brže uči. Kad bude mogao da 
samostalno radi razgovaraće o povećanju satnice. U bolnici su bili tužni 
zbog njegovog odlaska. Poslovođa mu reče da bi sa tri radnika kao što 
je Hamza mogao otpustiti svo ostalo osoblje. I da, ukoliko mu zapne, 
uvijek ima posao u bolnici. Novi posao je bio veliki izazov za Hamzu. 
Stalno se osjećao kao na testu inteligencije. Uživao je u svakom 
savijanju cijevi, ukrajanju, novoj liniji i iznalaženju najboljeg riješenja. 
Dani su sada prolazili brzo. Ostali majstori su bili ljubazni. Nakon samo 
par dana ostajao je sam na objektu i završavao dnevne poslove. Uskoro 
su prešli na sljedeću zgradu. 


Nakon mjesec dana on upita šefa za veću satnicu. L... to je bilo 
prvo razočarenje u Americi. Do tada izuzetno ljubazan 1 susretljiv šef se 
potpuno promijenio. Govorio mu je o krizi u Americi, o njegovoj sreći 

što je našao ovako dobar posao, o tome da mora biti sretan što ne plaća 
porez koji on plaća itd, itd. Jedino nije govorio o poslu. Ipak, na kraju je 
pristao da mu poveća satnicu na sedam dolara. Od tog dana ništa što bi 
Hamza uradio nije bilo dobro. Primjedbe i zamjerke su se redale. Zašto 
ovako, zašto onako. Malo. Nije to ništa. Trebalo je duplo više. I tako, 
stalno nešto. Hamza je izdržao cijelu sedmicu. Sljedećeg ponedjeljka 
kad je šef ponovo počeo da galami i stavlja primjedbe, Hamza odloži 
alat i priđe mu. 


- O.K. šefe. Pobjedio si. Ne radim više. 


- Šta? Ne može to tako. Ne možeš ti tek tako otići. Ima otkazni 
rok. Moraš raditi najmanje dvije sedmice. U stvari, dok završimo ovu 
kuću. 


- Ne moram ja ništa. Završavaj sam. 


Šetajući malo Mičigen - avenijom, svrati u italijanski restoran na 
espreso. Kupi šteku Marlbora, mlijeko, još neke sitnice i krenu kući. 
Bilo je kasno poslijepodne. 


Na početku ulice, na stepeništu ispred velike zgrade, sjedilo je 
šest-sedam crnih momaka sumnjivog izgleda. Od ruke do ruke je kolala 
papirna kesa iz koje su pili. Vjerovatno viski. 


Hamza je prolazio pored njih, kad ga jedan zovnu: - Hej, ti, dođi 
ovamo! 


Hamza mu dobaci kratak pogled i produži dalje. Bio je rastresen. 
Pokušavao je da odgonetne šefovo ponašanje. Nije mogao da se pomiri 
s tim da je pola dolara veća satnica razlog za sve. A znao je da je radio 
više nego sam šef. Rastresenost i zadubljenost u misli umrtvili su mu 
čula 1 reflekse. Nije čuo korake iza sebe. Dvije ruke ga zgrabiše s leđa 
preko nadlaktica i čvrsto mu se ukrstiše na grudima. Bio je potpuno 
zatečen. Pokuša da okrene glavu, ali u istom trenutku dobi strahovit 
udarac u stomak. Hamza bolno jeknu i kesa sa stvarima mu ispade. 
Nakon prvog, uslijedila je serija silovitih udaraca u stomak. I na kraju, 
precizan 1 jak udarac u vrh brade. Hamzino tijelo se opusti i crnac koji 
ga je držao s leđa pusti ga da se skljoka na zemlju. Kroz maglu je vidio 
momka koji ga je udarao kako se naginje nad njim. Iz velike daljine 

dopirale su riječi: - Hej, kučkin sine! Kad te Big Majk zove, moraš da 
dođeš i da kažeš izvoli! Jasno? 


Jak udarac nogom u rebra. Hamza se otkotrlja. 

- Šta tražiš ovdje? Hajde, hajde, govori. 

Novi udarac nogom u rebra. 

- Šta tražiš ovdje? Šta radiš ovdje? Hajde, govori. 


Hamza se gušio. Usta su mu bila puna krvi i nije mogao da diše. 
Uz veliki napor on ispljunu malo krvi i udahnu. Pokuša da nešto kaže, 
ali to samo izazva novu navalu krvi u usta i on se zagrenu. Leže na 
stomak 1 pokuša da ispljune krv. 


Crnac se nagnu, prevrnu ga na leđa i pretrese mu džepove. 
Nasmija se kad izvadi svežanj novčanica. Skide mu sat. Zavuče mu 
ruku pod kragnu tražeći lančić, pa pošto ga ne nađe ponovo ga udari 
nogom. Hamza se malo povratio. Disao je duboko, širom otvorenih 
usta. 


- I, šta reče da radiš ovdje? - ponovo ga, ovaj put malo slabije 
udari nogom. 


- Živim ovdje, - promrmlja Hamza. 

- Šta, šta? Još i lažeš. Koliko ja vidim ti ne živiš ovdje. Ti 
umireš ovdje. Ha, ha, ha. - nagnu se nad Hamzu i pogleda malo bolje 
vindjaknu. 


- Skidaj! 
Hamza odmahnu glavom. 


- Šta? Nećeš? Pa sad sam ti rekao da ne misliš ništa kad ti Big 
Majk nešto kaže. Samo uradi. Jasno? 


Majk se sagnu 1 desnim krošeom ga pogodi u bradu. Hamzina 
glava tupo udari od asfalt. 


- Razumiješ li sada? - novi udarac u sljepočnicu. Arkada puče i 
krv u mlazu poteče. Majk sa gađenjem pogleda svoju krvavu šaku. 
Obrisa je od Hamzinu Vindjaknu i još jednom ga udari nogom. 

- Kučkin sine! - vrati se smijući društvu na stepenicama. 


Hamza je bio na rubu besvijesti. Stiskao je i otvarao OČI 
pokušavajući da zadrži svijest. Lijevo oko je oteklo i zatvorilo se. Niz 
lice je tekla krv. Jedan iz grupe crnaca mu priđe. Izvadi maramicu i 
obrisa mu lice. Pritisnu maramicu na razbijenu arkadu 1 stavi Hamzinu 
ruku da je drži. 


- O.K., čovječe, živ si. To je glavno. Mnogi nisu preživjeli kad 
se Big Majk naljuti. Daj da te sklonim sa prolaza. 


Poduhvati Hamzu ispod ramena i povuče ga do ograde. Nasloni 
ga na nju. Hamza je sjedio na zemlji naslonjen na ogradu. Držao je 
pritisnutu maramicu na sljepočnici. 


- Što mu ne dade jebenu jaknu? One batine prije nisu bile 
opasne. Zadnjih par udaraca te je rasturilo. 


Hamza ispljunu krv iz usta. Pokuša da se naceri: - Za ovu jaknu 
moraš da ubiješ, - prošaputa. 


- Budalo, zamalo da te stvarno ubije. 
-Zamalo. 


- Stvarno, šta ti radiš ovdje? Ovo je kraj za crne. Bijele njuške 
ne smiju da dolaze ovamo. 


- Ja sam crn. 

- O, ne, nisi. 

- Jesam. Ja sam crn u duši. 

Momak koji je cijelo vrijeme šaptao da ga Big Majk ne čuje, sad 
prasnu u smijeh. 

- Hej, Big Majk. Ti si pogriješio čovječe. On je naš crni brat. 
Samo, on je crn u duši. 

- Blek soul? Ha, ha, ha, ... - Big Majk se tresao od smijeha. I 


ostali iz grupe mu se pridružiše. Onda se odjednom uozbilji i pomno 
zagleda u Hamzino lice. 

Big Majk je bio nekrunisani kralj oblasti u kojoj je živio Hamza. 
Samo mjesto rođenja, u siromašnom dijelu Čikaga, i boja kože, 
predodredili su mu mjesto na dnu socijalne ljestvice. Kao dijete je 
naučio osnovne zakone života: 


- Pojedi ili budi pojeden. Ako ti ne uzmeš od drugog, drugi će 
uzeti od tebe. 


Zahvaljujući izuzetnoj fizičkoj snazi vrlo rano je preuzeo mjesto 
vođe. Prvo u ulici, a zatim šire. Bio je rođen za vođu, za gospodara u 
svijetu polupodzemlja. Visokog rasta i ogromne fizičke snage, vladao je 
bez milosti. Milost je slabost, a slabost je predviđena za pitomije 
krajeve. 


Sada je pomno posmatrao čudnog bijelca. I nešto mu se nije 
svidjelo. U životu je imao prilike da vidi mnogo pretučenih i poraženih. 
Ovaj ovdje je, doduše, bio pretučen. Ali nije imao pogled poraženih. 
Odmahnu rukom. U toku noći, kučkin sin će odseliti u neki mirniji kraj. 
Sigurno ga neće više Vidjeti. 


Hamza skupi snagu i ustade pridržavajući se za ogradu. Priđe 
kesi koja je stajala na ulici. Sagnu se 1 izvadi par kutija cigareta. Vrlo 
polahko, korak po korak pođe niz ulicu. Trebalo mu je dosta vremena 
da dođe do kuće. U hodniku srete Dont Vori Andya. 


- Hej, šta se desilo? Jesi li dobro? 

- Sve je u redu, - Hamza pokuša da prođe pored njega. 
- Šta se desilo? 

- Pao sam. Samo sam nezgodno pao. 


Kad uđe u stan, zaključa se 1 sjede na pod naslonivši se na vrata. 
Osjećao je da mu tijelo gori a glava se raspada na hiljade dijelova. I 
dalje, zatvorenih očiju misli ga vratiše u djetinjstvo. 


Bilo je toplo ljeto. Svi su bili na izletu pored rijeke. Zelene 
livade. Cvrčci. Hamza trči sa zmajem u ruci. Zadrža tu sliku pred očima 
kao fotografiju. Dah mu se smirivao i uskoro je disao ravnomjerno. 
Bolovi su popuštali. Nije znao koliko je vremena proveo u tom 

položaju. Ustade, upali automat za kafu i ode u kupatilo. Mlazovi vode 
izazvaše novi bol u tijelu. Malo po malo tijelo se priviknu na vodu i 
Hamza se opusti. Voda je sapirala zgrušanu krv sa lica 1 tijela. Izađe iz 
kupatila zažmirivši pored ogledala da ne bi vidio svoj odraz. Uze kafu, 
namjesti se pored prozora, zapali cigaretu i zagleda se napolje. U sobi je 
bio mrak 1 prijatna toplina. Napolju, prema svjetlu ulične svjetiljke, sve 
brže su promicale krupne pahulje. Do ujutro će biti novih desetak inči 
snijega. 


- Tek nakon tri dana Hamza je izašao iz kuće. Vidno smršao, 
upalih obraza i tamnih podočnjaka. 


Ljubazni Paul Ker pomogao mu je da nađe novi posao. 
Popravljao je krovove u Skokiju. 


Nakon toga, brzo je mijenjao poslove. Radio je na održavanju 
stambenog naselja, na adaptaciji kuća u sabrbima, (predgradima), radio 
sa električarima u sumnjivim kvartovima Južnog Čikaga, pa u pekari, 
pa opet poslove električara. 


Kkkk 


U prvim fazama nastanka, grad Čikago je ležao tek uz obalu 
Jezera. U bližoj i daljoj okolini nalazilo se mnogo malih gradića i sela. 
Brzim, za Ameriku karakterističnim razvojem, grad se širio, tako da su 
uskoro izbrisane frzičke granice između grada i okoline. Pošto se radilo 
o sub urbanim (blizu gradskog) naseljima, praktični Amerikanci su ih 
prozvali skraćeno Sabrbi. Ovi gradići i sela su zadržali potpuno svoju 
autonomiju, gradsku upravu, policiju, itd. U posljednje vrijeme se sve 
više gradskog stanovništva, posebno bogati slojevi, odlučuju za život u 
sabrbima, napuštajući sam centar čak i po cijenu duge vožnje do grada 
i nazad. 


KAkkk 


198 


Proljeće 1996. godine došlo je iznenada. Samo je jednog dana 
umjesto ledenog sjeverca zapuhao jugo. Drveće je preko noći propupalo 
i za nekoliko dana ozelenjelo. Čikago je promijenio svoje lice. Više 
ljudi je šetalo u centru, djevojke su bile veselije. Duž jezera Mičigen 
bilo je svakim danom sve više ljudi koji su džogirali. Hamza je radio na 
adaptaciji nekih kuća u zapadnim naseljima. Dani su prolazili 
jednolično. 


Na kraju zimske, odnosno početku proljećne sezone, u Raviniji 
u sjevernom Čikagu je gostovala Reachel Barton, poznata violistkinja. 
Hamza je sasvim slučajno u novinama pročitao o njenom nastupu. 
Telefonom naruči kartu. Nakon posla, metroom i taksijem se preveze do 
Ravinije. Sama Ravinija je u neposrednoj blizini jezera Mičigen. 
Hamzu iznenadi veliki broj posjetilaca. Karte su, 1 za američke prilike, 
bile skupe. Osnovne stvari za život u Americi su jeftine. Hrana, 
garderoba, ali sva nadgradnja je izuzetno skupa. Kultura. Slični koncerti 
su bili dobro posjećeni i u Sarajevu, ali broj posjetilaca je bio ograničen 
skromnom veličinom Sarajevskog pozorišta. Hamza pronađe slobodno 
mjesto na početku trećeg reda. Mlada violistkinja izađe na scenu i 
kristalni zvuci violine ispuniše prostor. Hamza se ugodno namjesti. 
Uživao je u vrhunskom muziciranju. Uskoro, njegov duh na krilima 
muzike napusti Raviniju i prebaci se u Sarajevo. Bio je na jednom od 
koncerata gdje je svirala Amra. Duboko koncentrisan nije primjećivao 
ništa oko sebe. Koncert se završio a da Hamza, mislima u dalekom 
Sarajevu, nije ni primijetio. I dalje je zurio u praznu pozornicu. 

- Izvinite, samo da prođem. 

Djevojka je stajala pored njega čekajući da ustane da bi mogla 
proći. Njene riječi ne dopriješe do njega. 

- Stvarno je nepristojan, - pomisli provlačeći se pored njega. 

Kad je prošla, osvrnu se. Dugi, ružni ožiljak preko lica 
nepoznatog joj privuče pažnju. Ona ga bolje osmotri i ugleda kako se u 
tom trenutku, nešto sjajno i blistavo, veličine krupnijeg bisera, nešto 
kao krupna suza, otkinu iz njegovog oka i skotrlja niz ožiljak. Djevojka 
se izmaknu. Iz tašnice izvadi nekoliko papirnih maramica i bez riječi ih 
spusti u njegovo krilo. Tiho se udalji. 

KAkkKk 


Jun G. Thomas, rodila se prvog dana jedne Nove godine u 
Montani, kao peto dijete i veliko iznenađenje u porodici Thomas. Otac i 
majka su već bili dobro zašli u četrdesete godine, a tri brata i sestra su 
već bili skoro odrasli, kada se pojavio mali drekavac i veliko smetalo 
Jun. Porodica ju je dočekala kao dragu, malu igračku. Bez obzira na 
veliki posao koji je iziskivao rukovođenje i održavanje velikog 
porodičnog imanja i kompanija, neko je uvijek bio raspoložen i 
slobodan da provodi vrijeme sa njom. Tako, prelazeći iz ruke u ruku 
članova porodice, Jun je rasla okružena ljubavlju i srećom. Bila je mala 
princeza Thomasovih. Na svijetu kao da nije postojalo sretnije 
stvorenje. Svaki član porodice je imao posebna interesovanja i trudio se 
da ih objasni maloj Princezi. Otac joj je od malih nogu objašnjavao da 
se ulaz 1 izlaz u ogromnim poslovnim knjigama moraju slagati, a majka 
joj je objašnjavala tajne kuhanja. Džeremaja, najstariji brat, ju je vodio 
na kupanje na rijeku, sa Džonatanom je išla na jahanje i u lov, a 
najmlađi brat Pit ju je vodio u biblioteku i pronalazio za nju knjige 
prepune divnih priča o malim princezama. Sestra Ketrin ju je učila da se 
ponaša kao dama. 


Odrasla u potpunoj slobodi, Jun je od malena apsolutno znala šta 
hoće 1 nije od toga odustajala. Kada je, nakon završetka srednje škole, 
za vrijeme jednog nedeljnog porodičnog ručka, izjavila da ide u Čikago, 
Ilinois, na studije medicine, porodica je mogla samo da klimne glavom. 
Jer njena izjava nije bila pitanje i traženje dozvole. To je bilo 
obavještenje. 


Otac je samo šutke klimnuo glavom. Znao je da bi njegov 
pokušaj da je spriječi ili odgovori, srušio sve što su je učili cijelog 
života. 

- Život ne daje ništa. Moraš da uzmeš. Moraš da se boriš za ono 
što hoćeš. - Bio je porodični moto. 

Posljednje ljeto na porodičnom imanju prošlo je u pripremama 
za putovanje i život odvojen od porodice. 

S obzirom da je odrasla okružena brigom i ljubavlju porodice, 
Jun je sada morala da nauči sve što je donosio samostalan život. Obično 
poslije večere, otac joj je objašnjavao ekonomske zakonitosti, odnose 
između prihoda i rashoda i način i svrhu potrošnje. 


- Novac nije najvažnija stvar u životu. Ali, novac moraš 
poštovati. I biti racionalna u potrošnji. Vidiš, porodica ti može 
omogućiti život i studije bez razmišljanja o novcu. Ali, ja bih jako volio 
kada bi ti sama zarađivala jedan dio. Poslije ćeš vidjeti da je to bilo 
najbolje. Imaćeš plaćen studij i novac za osnovni život. Za ostalo se 
snađi. Ako se ne mogneš snaći, ako ti zatreba više novca, nazovi. 


Jun je bila Thomas. Nikad nije nazvala zbog novca. 


Braća su je podučavali svemu što su znali i što bi joj moglo 
trebati u Čikagu. 


Prvo 1 najvažnije je bila fizička kondicija kombinovana sa 
osnovama samoodbrane. Svi su završili koledže u raznim krajevima 
Amerike 1 objašnjavali su joj osnove funkcionisanja života u velikim 
gradovima i na studijima. 


Sestra ju je uvela u tajne oblačenja i šminkanja za razne prigode. 


Sa majkom je na kraju prošla intenzivni kurs kuhanja, nabavke i 
pripreme hrane. 


I tako, jedne jeseni, naoružana znanjem i željom, Jun je 
napustila ogromnu kamenu kuću i imanje veličine neke manje zemlje u 
Evropi i otputovala u Čikago. 


Imperija Thomasovih je privremeno ostala bez Princeze. 


- Ona će se vratiti jednog dana. Vesela i nasmijana kao što je 
uvijek bila. Niko ko je rođen i odrastao na padinama Stjenovitih planina 
ne može vječno da ostane u nekom drugom kraju. Ona će se vratiti i 
vjerovatno dovesti izabranika svog srca, - zaključi otac za porodičnom 
večerom nakon što su ispratili Jun na aerodrom. 


- To bih volio da vidim, - divlje se isceri Džeremaja. 


- Taj kučkin sin će morati da dokaže da zaslužuje našu Princezu. 

- Nije sve u šakama, - javi se Pit, zvanični "intelektualao" 
porodice. 


- Nije. Ali ko ne može da pesnicama stane iza svoje riječi, ne 
može da živi u Montani. 


- Polahko djeco. Tek je otputovala. Biće pusto bez nje. 


Kkkk 


Čikago je čudan grad. Ima mnogo loših stvari i skoro ni jednu 
dobru. Prvo, klima. Užasna klima sa hladnim 1 vjetrovitim zimama i 
vrelim, sparnim ljetima, prepunim vlage i komaraca. Jedan od najvećih 
gradova svijeta, Čikago je bio pun poroka koji su se obavezno javljali 
kao nadgradnja megalopolisa. Kriminal, prostitucija, droga. 


A ipak, skoro svi koji dodu u Čikago, ostaju ovdje zarobljeni 
nečim magičnim čime ovaj grad zrači. Nigdje na bijelom svijetu čovjek 
nije mogao steći više prijatelja, a istovremeno nigdje nije mogao biti 
usamljeniji nego u ovom megalopolisu. I pored primamljivih ponuda 
koje je imala iz drugih centara, nakon završetka studija, Jun je ostala 
ovdje. I nije se pokajala. 


Same studije je završila u rekordnom roku. Nije se moglo reći da 
je naporno učila. Prije bi se moglo reći da se divno zabavljala. Kao što 
neki ljudi skupljaju marke, planinare ili pecaju ribu, Jun je uživala 
otkrivajući tajne ljudskog tijela. Privlačila ju je psihijatrija i hirurgija. 
Psihijatrija zbog tajni ljudske duše a hirurgija zbog tajni tijela. Pri kraju 
studija imala je vlastite predstave o medicini. Možda te predstave nisu 
bile naučno dokazane, ali ona je bila ubijeđena da psihijatar mora znati 
najviše, a hirurg može pomoći najviše. Sve je bilo u glavi, bila je čvrsto 
ubijeđena. I bolest i zdravlje. Sreća i nesreća, zadovoljstvo ili depresija. 
Sa zaprepašćenjem je otkrila da je 99% ljudi nezadovoljno svojim 
izgledom. Onaj jedan procenat to nikad ne bi priznao. Jedni su željeli da 
im je nos malo kraći, uži, širi, da su im uši manje, grudi podignutije... 
Jedni su željeli biti malo mršaviji, drugi malo deblji. Kraj studija je 
dočekala sa čvrstom odlučnošću da specijalizira estetsku hirurgiju. Dok 

je radila sa hirurskim nožem čovjek je morao misliti da je to 
najjednostavnija stvar na svijetu 1 da to može svako. Kao kad 
posmatrate vrhunskog klizača na ledu. Sve je tako jednostavno i prosto. 
Svako to može da učini. Ali, tek kada na led izađe amater, vidi se koliko 
je u stvari teško izvesti svaki pokret, otklizaj unazad ili okret. Poslije 
specijalizacije dobila je posao u čuvenoj klinici u Čikagu. Imala je 
sopstveni metod pripreme operacija. Trudila se da prvenstveno prodre u 
psihu pacijenta. Proučavala je podatke o profesiji, zanimanjima, hobiju, 
omiljenim bojama i mnoštvo drugih, naizgled, nevažnih podataka. 
Svojeručno je pravila skice, proučavala fotografije iz mladosti i 
upoređivala ih sa trenutnim izgledom. Samom hirurškom zahvatu je 
prilazila kao posljednjoj fazi tog velikog posla. 


Vjerovatno ste mogli vidjeti face bez karaktera. Sve je u redu na 
tim licima. Nos, usta, obrve, oči. Ali nešto je jako nedostajalo. Kao da 
je neko gumicom izbrisao karakter. Jun je pokušavala 1 uspijevala da 
operacijom ne uništi ili promijeni fizionomiju 1 karakter lica. Priznanja 
su došla brzo. 


Fizički, Jun je bila skoro prosječna američka djevojka, možda 
malo atraktivnija. Muškim pacijentima dah se ubrzavao ako bi se u 
dekolteu nagnula nad njih. Bez obzira da li je bila u džinsu ili večernjoj 
haljini, garderoba nije mogla sakriti ženstvenu figuru. Najinteresantnije 
je bilo njeno lice. Ne toliko lijepo koliko interesantno. Tanke, skoro 
sastavljene obrve sa malim borama na sredini čela iznad modro zelenih 
očiju. Malo duži, prav nos. Pune usne i malo isturena brada. Blago 
naglašene jagodice. I sve to uokvireno dugom, kestenjastom kosom koja 
je padala malo preko ramena. S vremena na vrijeme, kosa je bila malo 
duža ili malo kraća. Onda kada je Jun željela da malo promijeni izgled. 
Bilo je to lice koje su umjetnici mogli posmatrati satima i uvijek bi 
nešto novo otkrili na njemu. 


Skoro sve vrijeme je provodila u bolnici. U slobodno vrijeme je 
čitala stručne časopise. Redovno je sa hiljadama ljudi trčala duž jezera. 
S vremena na vrijeme častila je samu sebe odlascima na utakmice 
legendarnih Bulsa. 

F Kažu da je u Americi sve manje ljudi koji vjeruju. To ne važi za 
Cikago. 


Apsolutno svi, čvrsto i bezrezervno, vjeruju u Bulse. 


Jun je voljela muziku. Bilo koju. Možda, samo malo više 
klasičnu od roka ili bluza. Bila je ponosna na svoju kolekciju CD-ova, a 
posebno iia muziku iz raznih zemalja. 


- Idem na bezinsku stanicu, - govorila je kada je trebalo da 
putuje u Montanu. 


I stvarno, njene posjete porodici su bile kao tenkovanje benzina 
u auto. Bez toga ne bi mogla ići dalje. Te posjete su bile praznici Za sve. 
Kao mladi izdanak, crpila je snagu iz ogromnog i moćnog porodičnog 
stabla. 


Porodica ju je sačekivala 1 ispraćala nadajući se njenom 
skorašnjem konačnom povratku. 


- Karta u jednom pravcu? - svaki put ju je pitao otac. 
- Ne još, - odgovarala bi Jun. 


I sva priča o njenom eventualnom povratku bi se završavala na 
tom kratkom pitanju i još kraćem odgovoru. 


U njen život su s vremena na vrijeme ulazili muškarci. Bile su to 
u pravilu kratkotrajne veze nakon kojih je još više cijenila svoju 
slobodu. Još od djetinjstva nije podnosila ograničenja koja bi joj neko 
pokušao nametnuti. A sve njene veze su počinjale sa "trebala bi"..., 
"mogla bi". Ne, sloboda je bila dragocjena. Okupirana poslom nije se 
osjećala spremnom za ozbiljnije veze. Tog proljeća 1996. godine na 
koncertu u Raviniji vidjela je čudnog mladića. S vremena na vrijeme bi 
ga se sjetila. Vjerovatno zato što je njegovo lice, presječeno ožiljkom, 
izgledalo tako surovo i toliko odudaralo od suze koja je izdajnički 
kapnula iz oka. Voljela bi da je mogla vidjeti i njegovu lijevu stranu 
lica. Slika bi vjerovatno bila potpuno drugačija. U toku ljeta, učinilo joj 
se da ga je nekoliko puta vidjela na plažama Mičigena. Ali, svaki put 
kad bi se konačno uspjela probiti kroz gužvu, on je nestajao. Ili, to nije 
bio on. 

KAkkk 


Dani su uskoro postali veoma topli. Hamza je volio otići na 
plaže Mičigena. Dobro se osjećao u mnoštvu opuštenih ljudi. Obično bi 
odlazio na početak plaže, odnosno na kraj staze za trčanje, sjeo na vreli 
beton 1 spustio noge u vodu. Pušio bi, pio kolu koju bi donio sa sobom i 
zurio u vodu ne razmišljajući ni o čemu. Još od samog početka rata 
vježbao je kako da se isključi iz sadašnjosti. Na početku to je bilo skoro 
nemoguće. Ma koliko se trudio, misli su uvijek bježale upravo na stvari 
o kojim nije želio da misli. Međutim, vremenom je uspijevao da 
potpuno potisne negativne informacije. Mozak bi se isključivao i misli 
su bludile u prostoru kao mjehurići od sapunice. Lelujale su i samo 
ovlaš dodirivale teme o kojima nije želio da misli, odbijale se od njih i 
nastavljale da lutaju. Osjećao je da se negativne informacije negdje 
skupljaju i da će jednog dana eksplodirati. 


Jednog dana. 


Ne danas. 


Jednog dana, kada je bilo izuzetno vruće, Hamza je skinuo 
majicu. Ubrzo je primijetio da se ljudi okreću za njim i došaptavaju. 
Njegovo lice, ogromni ožiljak duž grudi i ožiljcima išarana leđa 
privlačili su pažnju. Hamza se obukao i otišao sa plaže. Nije dolazio 
desetak dana. I nikada se više nije skidao. 


U julu, Hamza zaključi da mu je auto neophodno i da je stvarno 
vakat da prekine sa mazohističkim pješačenjima i maltretiranjima po 
metroima i autobusima. Još od zimus je razmišljao o automobilu. Novac 
mu nije problem. Pored redovnih zarada, imao je sav novac koji je 
ponio iz Sarajeva. Živio je izuzetno skromno. Pored stanarine, skoro da 
nije imao ozbiljnijih troškova. Hrana je bila jeftina i uglavnom se hranio 
kod kuće. Pušio je mnogo, ali ni to nije bila tako velika stavka. Malo po 
malo, na računu se nabralo preko deset hiljada dolara. Mnogo veći 

problem od novca mu je predstavljao Big Majk i njegovo društvo. Od 
one noći kada su ga prebili skoro da nije imao problema sa njima. 
Jednom ili dva put mjesečno bi ga zaustavljali i morao je da im da sav 
novac koji je imao kod sebe. Ali, izuzev par šamara, nisu ga više dirali. 
Dont Vori Andy mu je predlagao da se preseli u bolji kraj, ali Hamzi se 
sviđao stan. Više od stana su mu se sviđali Dont Vori Andy i njegova 
Mary, njihovo prijateljstvo i nenametljiva ljubaznost. Posebno je volio 
njihov način međusobnog ophođenja. Naizgled, vječno gunđanje žene i 
povlađivanje muža u nebitnim, svakodnevnim stvarima, a u stvari 
ogromna ljubav dvoje ljudskih bića koji, nakon burnog života, zalaze u 
mirnu starost. S vremena na vrijeme bi zajedno večerali. Hamza je 
svjesno izbjegavao vezivanje za ljude 1 koliko god je mogao, izbjegavao 
je i te večere. Kad ne bi imao izbora, pristajao bi, na par sati zaboravljao 
i Bosnu 1 sve ostalo i uživao u atmosferi običnog, američkog doma. 
Znao je, bilo kakvo auto da kupi, Big Majk 1 njegovi će mu ga iste noći 
ukrasti ili obiti. Pomalo je obilazio prodavače auta i razgledao polovne 
automobile. Polovinom jula je pronašao upravo ono za čim je tragao. U 
jednom zapadnom naselju, nekoliko milja od Čikaga, Hamza pronađe 
veliku prodavnicu novih i korištenih automobila. Dok je lagano šetkao 
između automobila priđe mu prodavac. 


- Dobro jutro. Divan dan. 

- '"Bro jutro. Zaista divan dan. 

- Ako mi kažete šta vas interesuje možda vam mogu pomoći. 
- Malo razgledam. Želio bih kupiti auto. 


- Vrlo dobro, vrlo dobro. Da li vas interesuje nov ili korišten 
auto? 


- Stvarno ne znam. 


- Ukoliko želite nov, imamo vrlo povoljne kamate za Fordova 
vozila. 1.9 do 4.9 procenata. A od korištenih imamo zaista veliki izbor. 
Evo pogledajte Taurus, Eksplorer... 


Hamza je već ugledao duboko u dnu poligona na kojem su bila 
izložena vozila, stari trak (kamiončić) za prevoz automobila. On lagano 
pričajući sa prodavcem došeta do traka. A trak je izgledao kao da je 

cijeli rat proveo na Igmanu. Neodređene smeđe boje, nije sigurno sjajno 
izgledao ni kad je bio nov. Vrata su mu toliko izhrđala da su im potpuno 
nedostajali veći komadi lima 1 bilo je pravo čudo da uopšte stoje 
zatvorena. Pragove nije ni imao. Blatobranima iznad točkova 
nedostajali su komadi lima veličine šake. Dizalica, koja je služila za 
podizanje automobila koji su trebali biti šlepani bila je istruhla 1 savila 
se naprijed. Sa obje strane traka, dizalica je bila zavezana debelim 
konopcima koji su je pridržavali da ne padne. Po svom izgledu, to je bio 
krš i smeće koje je već poodavno trebalo da završi na otpadu. Ono što je 
privuklo Hamzinu pažnju bile su dosta očuvane gume 1 nov auspuh na 
traku. Neko je ipak vodio računa o tom vozilu. 


- Je li ovaj trak ispravan? 


- Ako mislite da li može da upali - može. Sva vozila koja su 
ovdje rade. A da li će preći nekoliko milja ne mogu vam ni reći ni 
garantovati. 


- Koliko košta? 


Prodavac ga pogleda sa uvrijeđenim izrazom na licu. Ukoliko 
mu i proda ovog traka neće zaraditi više od pedeset dolara. 


- Ne znam, moram da pogledam u knjige. 
- Hajde da pogledamo. 


Odoše u kancelariju. Prodavac je dugo prevrtao po knjigama i na 
kraju podiže pogled: 


- Dvije hiljade dolara. 

Hamza se nasmija: 

- Šalite se? 

- Pa ne znam, izgleda mnogo, ali tako piše ovdje. 

- Možete li malo bolje pogledati? 

- Provjeriću sa šefom. 

Prodavac ode. Vrati se nakon nekoliko minuta. 

- Imate pravo. Konsultovao sam šefa. Kaže da će vam ga dati za 

hiljadu šesto dolara. 
- Da vam ja dam moju ponudu. Četiristopedeset dolara. U kešu. 
- To je jako malo. Ne znam... 
- Mogu li ja razgovarati sa šefom? 
- Vjerovatno. Pođite sa mnom. 


Šef je bio školski primjer američkog biznismena. Mlad, zdrav, 
širokog osmijeha, zdravih zuba, preplanuo kao da je tek došao sa 
skijanja. Kad mu prodavac reče Hamzinu ponudu, uozbilji se. 


- To je jako malo. 
- Molim vas, koliko vam taj auto dugo stoji ovdje. 
- Pa ne baš previše. 


- Da vam pokažem. Oko točkova se uhvatila trava, znači da je 
bio ovdje i prošlo ljeto. 

- O.K., O.K.. Koja je vaša najbolja ponuda? Samo ne može biti 
450. 

- Petsodvadeset. Odmah i u kešu. 


- Prodano. Napravi mu račun. Samo da znate, ne možemo vam 
dati nikakvu garanciju. 


- Naravno. Hvala. Napravili ste dobar posao. 
Šef mu bezvoljno pruži ruku. 


Pošto je potpisao ugovor, Hamza izađe sa ključevima. 
Unutrašnjost kabine i nije bila tako strašna kako je očekivao. Sjedišta su 
bila poderana ali nisu bila propala. On stavi ključ u bravu i zavergla. 
Verglao je dugo bez uspjeha. Ponovo ode u kancelariju 1 zamoli 
prodavca da mu pomogne da upali auto pomoću kablova. Prodavac se 
zadovoljno cerio, ali ipak izađe i pomoću kablova upališe auto. 


Hamza izveze trak i krenu prema kući. Zaustavi se u prvom auto 
servisu gdje mu zamijeniše ulje u motoru i mjenjaču, promijeniše 
svjećice, kablove, remenove... Stari majstor ga upita koliko je platio 

trak. Kad mu Hamza reče, majstor malo bolje razgleda trak i konstatova 
da je Hamza napravio dobar posao. Normalno, ukoliko mu nije stalo do 
imidža. Doda da sa njim može preći još najmanje pedeset hiljada milja 
bez većeg održavanja. Nakon tri dana kada se vraćao kući, naleti na Big 
Majka. Ponovo mu oduzeše novac i šteku cigareta. Jedan od Majkovih 
mu vrati jednu kutiju da ima "za večeras." 


- A imaš novi auto? - Hamza ih je ćuteći gledao. 


- Znaš, Blek Soul nisi ni ti lud kao što bi se moglo misliti. Dobro 
si auto kupio. Ide, a niko ti ga neće ukrasti. Nema se šta uzeti ni iz njega 
ni sa njega. Nisi ti lud. 


Sutradan je Hamza dao da mu u nekoj radionici odrežu dizalicu. 
Trak je dobro išao. Bez problema je postizao preko 80 milja na sat i 
Hamza je bio više nego zadovoljan. Ipak, bez konkurencije, bilo je to 
najružnije vozilo koje se kretalo cestama na području Čikaga. 


Svi stanovnici Čikaga, i starosjedioci i novodoseljeni, slagali su 
se da je jesen najljepše godišnje doba u Čikagu. Temperatura bi se 
značajno spustila a još uvijek je bilo prijatno toplo. Nestajalo bi 
nesnosne vlage iz vazduha, a i komarci bi se povukli. Bezbrojni parkovi 
Čikaga bi iz dana u dan mijenjali boje od umorno zelene na nježno žutu, 
crvenu, tamno smeđu. Lišće je opadalo i vjetar bi ga kovitlao 
bulevarima i avenijama. Društveni i kulturni život, do tada usporen na 
vrelom čikaškom suncu, počinjao je da se budi. I dok se priroda 
pripremala za zimski san, ljudi su se pripremali za nove doživljaje. 
Koncertna sezona je bila pred otvaranjem. Vrijedni i poslovni 
organizatori su se potrudili da svim stalnim i povremenim posjetiocima 
na vrijeme dostave raspored za jesenju i zimsku sezonu. Jun je nekoliko 
dana uživala birajući koncerte za koje će naručiti ulaznice. 


Hamza se iznenadio kad je zatekao pismo naslovljeno na njega. 
Niko od poznatih nije imao njegovu adresu. Koncertna poslovnica mu 
je poslala raspored za sezonu jesen-zima. Hamza se sjeti da je, prilikom 
kupovine karte za koncert na Raviniji, izdiktirao podatke. Između 
ostalog 1 adresu. Kao potencijalnom posjetiocu poslali su mu raspored. 


- "Pukovniku ima ko da piše." - Iznenadilo ga je koliko se 
obradovao tom pismu. Eto, ima neko ko zna njegovo ime 1 adresu u 

Čikagu. Pažljivo je pregledao program. Bila su prisutna apsolutno sva 
poznatija imena iz svijeta muzike. Na kraju se odluči 1 zaokruži dva 
koncerta. Prvi je bio već u septembru. Čikaška filharmonija. Na 
programu je bio Betoven. Deveta simfonija. 


Kkkk 


Dvorana Čikago simfoni teatra je bila prepuna kad je Hamza 
stigao. Zadržao se dugo tražeći parking. 


- Najbolji biznis u Čikagu je imati par duluma zemlje i napraviti 
parking. - Bistro je zaključio kada je konačno našao mjesto za 
parkiranje, nekoliko blokova od dvorane. Koncert samo što nije počeo i 
on se uz mnogo izvinjenja probi do slobodnog mjesta. Dok su se 
posjetioci dizali sa sjedišta da bi mogao proći, primijeti krajem oka da 
ga jedna djevojka posebno znatiželjno posmatra. Hamza nađe za 
potrebno da joj se posebno izvini. 


- Oprostite, molim vas. 


- Nema problema, svi mi kasnimo ponekad, - odgovori djevojka 
ne skidajući pogled sa njega. 


- Možda nešto nije u redu sa mnom? - pomisli Hamza. U 
sljedećem trenutku se nasmija u sebi. - Normalno da nešto nije kako 
treba. E, moj Hamza. Svašta s tobom. 


Samo što je sjeo dirigent izađe na pozornicu. Muzičari ustadoše. 
Publika zapljeska. Hamza se priključi njihovom aplauzu. Koncert je 
tekao savršeno. Dirigent je bio izvanredan, muzičari odlični. Skoro 
cijelo vrijeme Hamza je osjećao na potiljku pogled nepoznate djevojke. 
Kad bi se okrenuo, pogledi bi im se na trenutak ukrstili i ona bi skretala 
pogled na pozornicu. 


Po završetku koncerta, Jun se dugo okretala tražeći očima 
mladića sa ožiljkom. Gdje li se samo izgubio? Mislila je malo popričati 
sa njim. 

Hamza je izašao na drugi kraj reda i izgubio se u gužvi sa 

210 


drugim posjetiocima. 


Jun se u sebi klela da joj drugi put neće pobjeći. Ukoliko ga vidi 
drugi put. 


Te noći je sanjala da operiše mnoštvo pacijenata. I svi su imali 
dugački 1 ružni ožiljak na licu. 


Kkkk 


Hamza se konačno skrasio u kompaniji za preradu plastike. 
Mehaničar na održavanju. Malo iskustva koje je imao u opravcima 
raznih stvari, uz prirodnu inteligenciju, omogućili su mu da brzo ovlada 
poslom i bude jedan od pouzdanijih radnika. Zaposleni su bili 
rezervisani prema njemu, a ni on nije previše žudio za njihovim 
društvom. Ta mala izolovanost mu je potpuno odgovarala. Za vrijeme 
radnog vremena posvetio se popravcima ili proučavanju mašina. Dani 
su prolazili jednolično i činilo mu se da je svaki drugi dan petak. 
Dobrovoljna izolovanost od svijeta i dugi sati samoće nisu ostavljali 
traga na njegovoj psihi. Bar ne još. Rijetki natpisi o Bosni u čikaškim 
novinama nisu ostavljali mjesta optimizmu. Svaki put poslije čitanja 
takvih članaka padao bi po nekoliko dana u depresiju. Iako je svjesno 
izbjegavao ljude 1 prisnija druženja, ipak je stekao par pravih prijatelja. 


Jedan od njih bio je Ekrem, ranjenik iz Kozarca, gradića, bolje 
rečeno sela, na sjeverozapadu Bosne, koje je postalo poznato po tome 
što su četnici pobili skoro sve njegove stanovnike. O njemu je Hamza 
pročitao u Zambaku, listu koji je izdavala grupa bosanskih entuzijasta u 
Čikagu. Ekrem je jedan od rijetkih koji su preživjeli četnički 
koncentracioni logor Manjača. S vremena na vrijeme Hamza bi navratio 
u njegov stan gdje je živio sa majkom, ženom 1 sinom. Malom je bilo 
dvije godine kad su ih četnici zarobili 1 odveli u logor. Sad je drugi 
osnovne i najbolji đak u školi. 


Ekrem je zarobljen u borbi. U brzini slijeda događaja u 
posljednjoj bici, zaboravio je da ostavi zadnji metak za sebe. U logoru, 
četnici su, na njima svojstven način, likvidirali skoro svu Ekremovu 


211 


familiju. Jednog dana, posebno raspoloženi, četnici su postrojili 
logoraše ispred barake. Izdvojili su desetak logoraša i likvidirali ih na 
licu mjesta. Pucanjem u čelo. Ostali logoraši su morali posmatrati. Onda 
su izdvojili Ekrema. 


- Sad ćete vidjeti kako Balija polako umire. 


Prvo su mu tupim krajem sjekire polomili rebra. Kad je pao, 
isjekli su ga. Ekrem se refleksno uhvatio za najteže posjekotine. 
Zajedno sa ostalim likvidiranim ležao je cijeli dan ispred barake. Pred 
mrak su izveli logoraše da prebace leševe iza barake. Nakon četiri dana 
izveli su jednu grupu koja je trebala da ih zakopa. Noseći leševe jedan 
od logoraša je primijetio da Ekrem mrda okom. Zamolili su jednog 
dobrog stražara da im dopusti da ga unesu u baraku. Platiće mu. 


- Čime, kad smo vam sve oduzeli? 
- Došli su novi. Imamo oko dvijestotine maraka i jedan sat. 
- Nosite ga. - Dobri stražar im je dozvolio da ga unesu. 


Ekrem je pričao Hamzi kako su mu, u nedostatku bilo kakvog 
medicinskog materijala, drugovi zapišavali rane u cilju dezinfekcije. 
Božijom voljom je preživio. 

Ne voli doktore. Kaže, svi doktori su četnici. U logoru Manjača, 
doktor Srbin je, navodno za liječenje, izdvajao logoraše koji su bili 
slabog zdravstvenog stanja. Zatim ih je lično likvidirao. Ekrem nije htio 
da ode na ljekarski pregled u Americi sve dok nije u Bosanskom centru 
za izbjeglice, ustanovi koja radi pod pokroviteljstvom američke vlade, 
naišao na doktora Bosanca, koji je također preživio logor. Hrvatski. 


Kao živi leš, sa četrdesetak kilograma težine, četnici su ga 
razmijenili za svoje zarobljene. U bolnici u Zenici, gradu na domak 
Sarajeva, doktori su se dva mjeseca borili da ga povrate u život. Sad je 
u Americi. Prima penziju za trajno nesposobne. Od zadobijenih 
udaraca, dio mozga mu odumire. Kada je vrijeme promjenjivo, sve ga 
boli, ne može da ustane. Kad je vrijeme stabilno, onda može i da zaradi 
koji dolar. Kaže, radi kod nekog dobrog Hrvata. Prije rata je bio 
keramičar. Ako je sretan, može da radi po četiri-pet dana mjesečno. 
Hrvat mu plaća dobro. Deset dolara na sat. Dobro dođe za cigare. Dio 

novca, kriomice od žene i majke, šalje Petom 1 Sedmom korpusu 
Armije R BiH. Majka i žena glume da ne znaju. 


Ekrem kaže, Zapadu nije dovoljno što je dozvolio 1 pomogao i 
četnicima da nas pobiju. Kaže, Zapad im sada daje i tapiju na našu 
imovinu. Na sve što je pripadalo likvidiranim ili protjeranim 
muslimanima. 


Kaže, Zapad je dao četnicima tapiju na njegovu kuću, na dedine 
livade i na amidžine krčevine. 

Kaže, dao je Zapad četnicima tapiju na dajdžine štale 1 krave. 

Kaže, dao je Zapad četnicima tapiju na sestrino ruho u sehari... 

Kaže, jebem ja Zapad. 

Daće Bog, biće rata. 

Ide Ekrem u Bosnu. 


U proljeće 1997. godine, Ekrem se sa porodicom vratio u Bosnu. 
Do sada je bio izbjeglica u Americi. Sada je izbjeglica u vlastitoj zemlji. 
Njegov Kozarac je, odlukom velikih sila koje su nagradile genocid, 
pripao četnicima. 


Kkkkk 


Oktobar je bio divan. Kao da je Indijansko ljeto odlučilo da 
zauvijek ostane u Čikagu. Dugi i topli dani motali su se po avenijama, 
bulevarima i alejama. Priroda se primirila očekujući hladnije dane koji 
nisu dolazili, tako da je sve djelovalo kao u nekoj izmaglici iščekivanja. 
Stanovnici Čikaga su se trudili da iskoriste svaki sunčani sat, znajući da 
ih čeka hladna i duga zima. Na ulicama je stalno vladala neuobičajena 
gužva, a duž Jezera je cijelog dana hiljade ljudi svih starosnih doba 
vrijedno džogiralo. Naročita gužva je bila subotom i nedjeljom. 


Hamza je običavao doći na Jezero oko podne. Volio je otići na 

kraj, tamo gdje se završavala betonska staza i počinjala plaža. Sjedio bi 
na toplom betonu, skinuo cipele i sa nogama u vodi pio kolu i pušio. Iza 
njegovih leđa mnoštvo ljudi je trčalo, vozilo bicikle ili rolerskejte. 
Posmatrajući vodu ispred sebe, Hamzi se činilo da je sam na svijetu. Te 
nedelje, početkom oktobra, obuzet blagom melankolijom, Hamza 
konačno pusti mislima na volju i one, brzinom svjetlosti, pojuriše u 
Bosnu. 


Sada je veliki kesten ispred Begove džamije gubio lišće, jednako 
kao 1 kestenovi u Velikom parku kod Robne kuće. Titova i Ferhadija su 
prepune šetača. Stari bračni parovi, držeći se pod ruke, dostojanstveno i 
veoma polahko šetaju, zastajući, s vremena na vrijeme, da se pozdrave 
sa drugim. Mlade supruge, pune brižnosti, voze bebe u kolicima i 
neprekidno pregledaju da li su dobro pokrivene i zašuškane, dok očevi 
pogledom pretražuju ulicu u potrazi za starijim djetetom koje se 
neprekidno gubi 1 vraća iz gomile šetača. Zaljubljeni šetaju zagrljeni sa 
četiri ruke i zastaju od izloga do izloga da bi ga razgledali ili, što će 
prije biti, da bi se ponovo, hiljaditi put te noći, poljubili. Na Šehidskom 
groblju na Kovačima, supruge, nene, majke 1 sestre šehida stalno 
obilaze oko mezara najvoljenijih i polušapatom uče Kur'an. 


- Hej, mister! - neko ga kucnu po ramenu. 


Hamza poskoči i umalo ne pade u vodu. Te dvije, tiho 
izgovorene, riječi odjeknuše u njegovom uhu kao eksplozije. Djevojka 
se preplašeno izmače. Hamza ustade. 


- Oprostite, molim vas, nisam želio da vas uplašim. 

- Ne, ne, izvinite vi, ja sam vas uplašila, - promuca djevojka. 
- Izvinite još jednom. Iznenadili ste me. 

- Moja greška. 


Hamza je tek sada bolje pogleda. Njeno lice mu se učini 
poznatim, a posebno oči. Oči? Oči? Nije mogao da se sjeti na brzinu, ali 
je bio siguran da ju je već negdje vidio. Djevojka je bila u trenerci za 
rekreaciju, a njen pratilac u šorcu i atletskoj majici. 


- Mi se poznajemo? - upita. 

- Pa ne baš. Ja sam vas viđala na koncertima, ali sumnjam da ste 
vi mene zapazili. 


- Jah, ovaj ... mislim da jesam, - Hamza se sada prisjetio 
djevojke koja ga je čudno gledala na prošlom koncertu. 


- Da se malo sklonimo? - ljudi koji su trčali, morali su ih 
zaobilaziti i pri tom su stvarali gužvu sa trkačima koji su dolazili iz 
suprotnog pravca. 


Hamza uze svoje cipele i oni predoše na pijesak na početku 
plaže. 


- Divan dan. 
- Da, Indijansko ljeto. 


- Da idemo? - djevojkin pratilac je bio nervozan. Cijelo vrijeme 
je trčao u mjestu nastojeći da očuva temperaturu. Hamza ga bolje 
osmotri. Malo viši od Hamze, teži bar dvadesetak kilograma, savršena 
kratka biznis frizura, kosa, mokra od znoja, malo je slijepljena po čelu. 
Snažne nabildane miške, široka ramena i razvijen grudni koš koji se u 
atletskoj majici snažno nadimao. Visoko čelo iznad čvrstih 1 odlučnih 
očiju. Usne stisnute dok šumno diše kroz nos. Kad progovori otkriva 
snažne bijele zube. Hamza ga ocijeni kao američki san. Iz iskustva iz 
rata znao je da ovakvi najbrže pucaju i lome se. Ovakvi momci, mladi, 
zdravi, snažni, u pravilu izuzetno pošteni, čvrstih moralnih principa, 
pucali su kao ledenice u sudaru sa okrutnom stvarnošću i surovim 
pravilima rata. 


- A vi džogirate? - upita Hamza tek da nešto kaže. 
- Da, vrijeme je divno. 


- Možda bi i vama bilo bolje da malo potrčite umjesto što pušite. 
Cigarete su štetne, - javi se mladi Apolon. 


- Štetan je snajper, - reče Hamza misleći da ne zna nikog ko je 
umro od cigareta a zna mnoge koji su poginuli od snajpera. 


- Molim? 
- Ništa, to ja za sebe. 

- Svi pušači isto pričaju. Pušenje je znak nesigurnosti 1 slabog 
karaktera. 


- Hej J.K.! - djevojka pokuša da zaštiti Hamzu. 
- Ne, ne. Znate li vi koliko ljudi godišnje umre od cigareta? 


Djevojka ga je gledala negodujući, a Hamza stisnutih očiju. 
Dobio je želju da razbije to savršeno stvorenje pred njim koje je zračilo 
zdravljem, inteligencijom i znojem. 


- U svakom slučaju ne deset posto. (U Bosni je u toku rata 
ubijeno skoro deset procenata stanovništva). 


- Molim? Nisam vas razumio. 


- Nisam ni očekivao. Ja doduše ne trčim, osim ako moram. Ali 
mislim da sam brži od vas. 


- Ha! To bi bilo dobro! - mladić ga je gledao ispod oka. 
- Hoćete li da trčimo? 
- Nema smisla, molim vas!? 


- Ne moramo puno. Samo do Jezera. Vidite li ono dvoje pored 
vode? Ko prije dodirne onaj peškir. Važi? 


- To vi stvarno ozbiljno mislite? 


- Hoćete li vi dati znak? - Hamza se okrenu djevojci. - I pripazite 
mi na cipele. Ko pobijedi plaća ručak? 


- Mislite ko izgubi? 


- Ne, ne bi bilo fer prema vama, - Hamza povuče još jedan dim i 
ugasi cigaretu u pijesku. 


- Spremni? 
Djevojka se izmače. 
- Spremni? Tri, dva, jedan, sad! 


Potrčaše. J.K. je trčao kao na atletskoj stazi. Blago nagnut, 
široko izmahujući rukama u ritmu, krupnim koracima je grabio 
naprijed. Hamza je trčao pognut. Grudi su mu bile gotovo horizontalno 

u odnosu na pijesak. Odbacivao se nogama snažno kao da želi da skoči 
na glavu i sigurno bi pao pravo na nos da nije na vrijeme podmetao 
drugu nogu i ponovo se isto tako odbacivao. Nakon prvih desetak 
metara znao je da će pobijediti. 


- E moj, Apolone. Nisi ti trčao sto metara pod snajperom, - 
pomisli. Do kraja staze od nekih 60-70 metara Hamza je imao prednost 
od skoro pet metara. Dodirnu ovlaš peškir i sačeka da mu J.K. priđe. 


- Cestitam! - snažno stisnu Hamzi ruku. 


- Ali bez obzira... - udisao je šumno, široko otvorenih usta, - bez 
obzira, ono o cigaretama stoji. 


Hamza ga potapša. 

- Snajper je opasan. 

Vratiše se do djevojke. 

- Hej J.K. možda je vrijeme da 1 ti počneš pušiti! 


- Moram nazad u bolnicu. Žao mi je zbog ručka. - J.K. se rukova 
sa Hamzom. - Bilo mi je drago. Možda mi pružite revanš? 


- Ja sam uvijek ovdje kad je vrijeme lijepo. 


Jun zausti da kaže da to nije tačno, jer ga je tražila cijelo ljeto, 
ali se na vrijeme suzdrža. 


J.K. otrča niz stazu. Njih dvoje ušutiše za trenutak. 
- Onda? 

- Ručak? 

- Ručak. Ako i ti ne moraš u bolnicu? 

- Otkud znaš da radim u bolnici? 

- Mislim da ti je ovo prijatelj sa posla. 

- Tačno. Ne moram u bolnicu. 

- Moj trak je malo sjevernije. 


- Možemo mojim autom. Ovdje je u Huronu. 


217 


- O.K. - Hamza obuče cipele i oni se uputiše stazom. Hamza je 
šetao dok je ona trčkarala, malo naprijed, malo nazad, kao mali psić koji 
slijedi gospodara. Prođoše ispod Lejk Šora, ceste koja je išla duž Jezera, 
od juga prema sjeveru, 1 dijelila ga od Grada. Uskoro dođoše do auta. 
Mali sportski auto, nježno zelene boje se presijavao na suncu. 


- Divan auto. 

- Nije divan, ali hvala. 

- Jeste, divan auto. 

- Za 14.000 $ ne možeš kupiti divan auto. 
- Možda da probaš za 500 $. 

- Šališ se, točkovi su skuplji. 

- Ne šalim se, pokazaću ti jednom. 

- 500? 

- Precizno rečeno 520 $. 

- Nisam nikad čula. Hoćeš li ti voziti? 
- Volio bih da ga probam. 

- O.K. Samo da se presvučem. 


Jun se prebaci na zadnje sjedište. Skide gornji dio trenerke i 
snažno se istrlja peškirom. Navuče majicu preko glave i zavlačeći ruke 
ispod nje skide grudnjak. Posmatrajući da je Hamza ne gleda u 
retrovizoru, ona nabrzinu promijeni donji veš i uleti u džins. 


- O.K. Spremni? - upita provlačeći se na prednje sjedište. 


- Spremni, - Hamza upali auto, malo se vrati unazad da bi 
mogao izaći sa parkinga, ubaci u prvu i snažno pritisnu gas. Gume 
raškripaše, auto poskoči u mjestu i jurnu naprijed. Hamza na brzinu 
prebaci u drugu, ponovo snažno stisnu gas, prebaci u treću i već su jurili 
skoro 70 milja na sat. Hamza stisnu kočnicu 1 vrati brzinu na nekih 25 
milja na sat. 


- Uuuuh! - Jun odahnu. 

- Kažem ti ja da je to dobar auto, - Hamza je bio zadovoljan 
kako se autić ponašao na cesti. 


- Možda nisi vozio pravi sportski auto. 

- Zadnji koji sam vozio bio je ferari. 

- Kakav ferari? 

- Crven. Da bi ferari bio ferari mora biti crven. 
- Stvarno? A jaguar? 

- Jaguar mora biti srebren, a mercedes crn. 
- Crn? 

- Crn. 

- Da ti nisi neki lord? 

- Moji su bili begovi. 

- Be-go-vi? Šta je to? 

- Nešto kao lord. 

- To ti stvarno? 

- Stvarno. 


- Gdje idemo? - Jun peškirom još malo obrisa mokre uvojke 
kose. 


- Ovdje blizu je Džordano pica. Restoran je dobar, a može se i 
pušiti. 
Jun se nasmija. 


- Znam. I ja često odem tamo. Iako ne pušim. Gdje si naučio 
voziti sa ručnim mjenjačem? 


- Tamo odakle ja dolazim sva auta su sa ručnim mjenjačima. 
- A odakle ti dolaziš? 
- Iz Bosne. 


- Bosna? VI ste imali rat? 

- Jah. 

- Jesi li ti bio u ratu? 

- Jah. 

- Taj ožiljak? Iz rata? 

- Jah. 

- Izvini puno pitam. 

- O.K. 

- A otkad si ovdje? 

Hamza se nasmija. 

- Pa moram nešto pričati. 

- O.K. Još malo pa godinu dana. 

- Tvoj engleski je savršen. 

- To mi je maternji jezik. 

- A odakle ti je mati? 

- Iz Amerike. 

- O0.K,, a iz kojeg kraja? 

- Ne znam, nije nikada pričala. 

Hamza pronađe mjesto za parkiranje ispred samog restorana. 

- Imaš sreće, meni nikad ne uspije. 

- Jah, imam sreće. 

Uđoše u restoran i konobar ih odvede do stola u odjelu za 
pušače. 

- Najveću picu, sa svim dodacima. Samo da nema svinjetine. 

- Da nema svinjetine? - Jun podiže obrve. 

- Moja religija... 

- Šta si ti? 

- Musliman. 
-Muslimani ne jedu svinjetinu? 
- Ne jedu. 


- Hej, da li neko pita Roberta De Nira ili Majkla Džeksona zašto 
ne jedu ni jednu vrstu mesa? Muslimani ne jedu samo jednu jedinu 
vrstu mesa i svi pitaju zašto. Ne jedu 1 gotovo. 


- O.K., O.K.. Što si nervozan! 


- Izvini. Muslimani ne jedu svinjetinu jer im je zabranjena 
Kur'anom. Nije naše da utvrđujemo zašto. Sigurno ima razlog. Kao i za 
zlato. 


- Kakvo sad zlato. 
- Muškarcima je zabranjeno da se kite. Da nose zlato. 
- Kakve to veze ima? 


- Izgleda da ima. Prije par godina Švicarci su utvrdili da zlato na 
muškarcima izaziva upalu prostate. 


- Svašta. Nisam to znala. A niko se ne kiti kao Arapi. Prstenje, 
lanci. Izgledaju k'o božićne jelke. A i oni su muslimani? 


- Toni su muslimani. 
- Ne razumijem. 


- Nema tu šta da se ne razumije. Većina ljudi uzima od religije 
ono što im odgovara. Tako i Arapi. Ili, najveći zločini u istoriji su 
izvršeni u ime Boga. Pa šta? 


- Pa ništa. Malo je smiješno. 

- To što su zločini izvršeni u ime Boga? 

- Ne, nego to što pričamo kao da se znamo godinama. 
- Hamza sleže ramenima. 

- A ne znaš ni kako se zovem. 


- Ja sam Hamza. 


221 


- Znam. Čula sam kad si se upoznavao sa J.K. 
- Kako se ti zoveš? 

- Smijaćeš se. 

- Zašto? Neću se smijati. 

- Hoćeš, znam. 

- Neću. 

- Obećaješ? 

- Obećajem. 

- Jun. 

- Jun? 

- Jun. 

- Rodena u junu? 

- Ne, u januaru. 

- Pa? 

- Otkud Jun? I ja sam pitala oca. 

-N? 

- L... Kaže januar nije prikladno ime za djevojku. 
-Nije... Šta? 


Hamzine usne se razvukoše u jedva primijetan osmijeh. On ih na 
silu skupi, ali smijeh mu poče potresati ramena. Prvo malo, a onda sve 
snažnije dok ne provali iz njega svom snagom. 


- Ha, ha, ha, ha, ha, ha... 


Smijao se glasno i zarazno. Ugledavši uvrijeđen izraz na njenom 
licu uhvati ga pravi napad smijeha. Nije se smijao glasno dosta dugo. 
Godinama je njegova vesela 1 otvorena priroda bila zatrpana strašnim 
slikama rata. Jednom otvoren ventil nije mogao tek tako da se Zatvori. 


- Izvini, izvini molim te. Ha, ha, ha, ha, ha,... - suze su mu frcale 

iz očiju i on zgrabi čašu vode koja je stajala na stolu. Žureći da je ispije 
i prekine smijeh koji je navaljivao iz dubine njegovog tijela, on se Zali, i 
skoro cijelu čašu prosu po licu i majici. 


- Baš volim, - Jun je i dalje bila uvrijeđena. 

- O.K., O.K.! Izvini. Rijetko kad prekršim obećanje. 
Konobar donese picu i oni podoše da jedu. 

- A odakle si ti? 

- Iz Amerike. 

- 0.K., O.K.! 

- Iz Montane. 

- Zemlja visoke zelene trave na sjeverozapadu? 

- Bingo! 

- O.K, O.K.! Dobro je. 

- Nije još. 

- O.K. Jesi li trčala do Čikaga ili si došla avionom? 
- Vrlo smiješno? 

- Stvarno šta radiš ovdje? 

- Radim u bolnici. 

- A-ha. Jesi li dugo u Čikagu? 

- Skoro deset godina. 

- Sviđa ti se? 

- A tebi? 

- Ja od Amerike znam samo Čikago. Umara me ravnica. 
- Jesu li u tvojoj Bosni planine? 

- Apsolutno. Brda i planine. Imali smo Olimpijadu. Zimsku. 


- Malo se sjećam. Bila sam mala. Ti bi onda volio Montanu. 

Planine, rijeke i jezera. 
- Lijepe djevojke. 
- Hvala. 
- Za šta? 
- Tako, za ništa. 
- Bla , bla, bla... U neko doba Hamza pogleda na sat. 
- Vau! Vrijeme brzo prolazi. Mislim da je vrijeme da idemo. 
- Da te odvezem do auta? 
- Prošetaću. 
Na ulici Jun uđe u auto i otvori prozor. 
- Vidimo se. 
- Vidimo se. 


-Dade gas i krenu. Hamza ode na drugu stranu. Nakon pedesetak 
metara Jun naglo zakoči. 


- Sranje! Sranje, sranje! - udari rukama po volanu. Vidimo se? 
Kako se vidimo kad mu nisam uzela ni broj telefona? A ni on nije tražio 
moj. - Još jednom bijesno udari po volanu. - Nema veze. Naćiću ja 
njega. 


Šanse su joj bile 1: 8.000.000. 


Kkkok 


Sljedeće nedjelje vrijeme je 1 dalje bilo sunčano. Hamza je po 
običaju došao na Jezero, sjeo, izuo cipele, stavio nege u vodu, izvadio 
kolu i zapalio cigaretu. S vremena na vrijeme se osvrtao, ali Jun nije 
bilo. Te nedjelje, Jun je bila dežurna. Odustavši od iščekivanja, Hamza 
se zagleda u vodu. Odavno nije ni s kim pričao kao sa njom prošle 
nedjelje. Bila je interesantna 1 činilo se kao da se poznaju godinama. 
Neposredna, otvorena i nekako kao njegova. Kao tvoja? Je li sa očeve 

ili sa majčine strane? Nasmija se u sebi. Možda će je vidjeti na 
koncertu? Mali je problem što u Čikagu ima najmanje desetak 
koncerata dnevno. Da je potraži u bolnici? Ne, ne. Nema teorije. Da je 
htjela, dala bi mu broj telefona. Ipak, volio bi popričati opet sa njom. 
Nije htio da razmišlja o tome da se nakon dugo vremena glasno smijao. 
Jun? Čudno ime. Ali možda je i njoj njegovo ime bilo čudno. 


- Hej, mister! - Neko ga kucnu po ramenu. 


Ovog puta Hamza se nije trznuo. Savladao je tu lekciju prošli 
put. Široko se osmjehnuvši, okrenu se 1 nađe licem u lice sa... 


Kkkkk 


Stari, dotjerani gospodin. Odijelo kaki boje, košulja boje pijeska 
i kravata sa zelenim dezenom. Šešir boje odijela uspio je da ukroti pola 
guste bijele kose koja je izvirivala napolje. Stari gospodin je izgledao 
kao ostarjeli Lorens od Arabije. 


- Ne brinite mister. Ona će doći. Možda ne danas, ali će sigurno 
doći. 

Hamza ustade. U neprilici je gledao starog gospodina koji je na 
volšeban način pročitao njegove misli i u pravi trenutak uletio u njih. 

- Oprostite? 


- Dozvolite da se predstavim. Mark H. Sejmon. Za prijatelje 
Pukovnik. 


- Hamza. Drago mi je. 
- Izvinite, kako rekoste? 
- Hamza. 


- O.K. Izvinite što vam prilazim ovako. Kako da kažem? 
Direktno. 


- Nema problema. 

- Znate, ja živim u onoj zgradi, - stari gospodin pokaza na 
zgradu preko puta. Stara ekskluzivna zgrada preko puta Jezera je zračila 
otmjenošću 1 skupoćom. Hamza na brzinu procijeni da stanovi koštaju 
sigurno preko milion dolara. 


- Deseti sprat. Onaj balkon bez cvijeća. 

- Vidim. 

- Nije da ja ne volim cvijeće, samo ima toliko posla oko njega, a 
ja ponekad zaboravim i tako... Da prošetamo? 


Hamza klimnu glavom oblačeći cipele. 


- Ja imam malo ružan hobi. Kao što vidite, ja sam star i ne mogu 
više hodati kao prije. Oh, izađem ja svakog dana u šetnju. Pogotovo 
sada kad su vrućine malo popustile. Ali za vrijeme ljeta, izlazim tek 
kada se potpuno smrači i kad vrućina pored Jezera malo popusti. 
Mnogo mi je ugodnije sjediti u klimatiziranoj sobi. 


- Rekoste hobi? 


- Da, da. Postajem malo zaboravan. Zamalo da počnem pričati 
nešto potpuno drugo. Da, taj moj hobi. Neko može pomisliti da je malo 
nastrano ali, vjerujte mi... 


- Po vašem izgledu i očima ne bih rekao da išta u vezi vas može 
biti nastrano. 


- Hvala mladiću. Fino je to čuti. Nego, moj hobi je da kroz 
prozor posmatram plažu. Durbinom. Tačnije teleskopom. Imam ja i 
durbin, ali kroz njega ne vidim detalje. 


- Posmatrate djevojke? 


- Ne, ne. Ha, ha, ha. U mojim godinama? Iako ima puno lijepih 
djevojaka. Čini mi se da što ja više starim djevojke postaju sve ljepše. 
Ne, ne posmatram djevojke. Možda ponekad. Ha, ha. Posmatram ljude. 
Situacije. Na primjer, dođe porodica na plažu. Majka se skine u kostim, 
onda je muž maže uljem za sunčanje, ona zauzme pozu i naređuje mužu 
šta da radi. Normalno, ne čujem šta govore, ali vidim po gestovima. 
Presvuci dijete, namaži ga uljem, ne gledaj za tim prostakušama, pazi 
gdje su djeca, donesi mi kolu, zapali mi cigaretu 1 bla, bla, bla. Malo je 

muškaraca. 
- Ne znam. 
- Tebe gledam skoro cijelo ljeto. 
- Zar sam ja interesantan? 


- Da. Iz nekoliko razloga. Prvo ti si jedini u vindjakni. Vojnoj. 
Nikad se ne sunčaš? 


- Ponekad. 
- Drugo, taj tvoj, izvini, ožiljak. Privlači pažnju. 
- Ja tu ništa ne mogu. 


- Normalno. Znaš, Čikago je ogroman grad i ima puno čudnih 
ljudi. Ubrzo se navikneš na sve čudake koje vidiš i oni ti uskoro dođu 
kao normalni. Eto ima jedan što svakog dana... 


- Izvinite, treći razlog? 
- Ah, da treće. Ti ili si bio u zatvoru ili u ratu? 
- Otkud vam to? 


- Samo ljudi koji su izašli iz zatvora ili došli iz rata mogu 
danima 1 satima da gledaju vodu. 


- Prije bih rekao da dolaziš iz rata. I to iz daleka. Tvoj engleski 
me donekle buni, ali vjerovatno ima i za to objašnjenje. Da biće da 
dolaziš iz rata. Odatle 1 taj ožiljak. Kad gledaš u vodu, pušiš, ne misliš 
ni na šta, osjećaš se dobro? 


- Puno vi znate. Kao guru? 

- Ha! Puno znam? Ja to nisam čitao mladiću, ja sam to ŽIVIO. 
- Šta ste živjeli? 

- To gledanje u vodu. Kad sam se vratio iz logora. 

- Kakvog logora? 


- Iz Koreje. Bio sam u ratu, a onda u logoru. Ponašao sam se 
upravo kao ti sada. Jesam li nešto propustio? 

- Skoro ništa. Ja dolazim 1Z rata. 


- Zadnji rat je bio u Jugoslaviji. Ako ne računam Istok 1 Alžir. A 
po tebi se ne bi reklo da si sa Istoka. 


- Iz Bosne. 


- C, c, c. Dobro sam pogodio. Znaš šta mladiću, ako ja to mogu 
da kažem, i normalno, ako to nešto znači, ja se izvinjavam u ime moje 
zemlje. 


- Zašto? Zbog čega? 


- To što smo mi uradili, odnosno šta nismo uradili u Bosni, je 
sramota. Mene kao građanina ove zemlje i kao bivšeg oficira je iskreno 
stid. 


- Nema razloga. Drugi su uradili mnogo gore, odnosno nisu 
uradili ništa. Ili su, što je još gore, pomagali agresora. I nikom ništa. 
Amerika je ipak... 


- Ne, ne, mladiću. Amerika je Amerika. Prva, glavna, jedina. 
Najveća, najbogatija, najljepša, najbolja, najjača. Moja Amerika kojoj 
sam, hvala Bogu, služio cijelog života. Amerika... posljednje utočište i 
san svih ljudi željnih slobode. Moja Amerika. Sve ostale zemlje su 
drugorazredni igrači. Vjerujte, ja apsolutno dobro znam našu snagu, ja 
znam šta mi možemo da uradimo. Znam šta smo trebali da uradimo, a 
nismo. Neka nam Bog i vaši mrtvi oproste. Umjesto da u roku od pet 
dana zaustavimo tog, kako onaj novinar CNN-a precizno reče, 
Balkanskog kasapina, mi smo potrošili godine debatujući da li je 
opravdan strah od novog Vijetnama. A taj mali patuljak, taj Vijetnam, 
nam je dao takav šamar da se još nismo opravili. I drugo, Amerika već 
dugo, na žalost, nema predsjednike tipa Vašingtona, Ruzvelta ili 
Linkolna. Nego, ako imate vremena, mogli bi popiti kafu kod mene, - 
šetajući došli su do zgrade u kojoj je živio Pukovnik. 


- Sa zadovoljstvom. 


Ulaz u zgradu je bio istovremeno i ulaz u privatni parking. 
Obezbjeđenje. Čuvar žurno izade iz kućice ugledavši Hamzu. 


- O.K., O.K.. On je sa mnom. 

- Naravno. Dobar dan, gospodine Pukovniče. 


Pukovnikov stan je oduševio Hamzu. Iz dnevne sobe pružao se 
veličanstven pogled na beskrajne, plave vode Mičigena. 


- Želite li kafu ili nešto drugo? 
- Kafu, molim vas. 


Dok je Pukovnik radio u kuhinji, Hamza razgleda prostoriju. 
Stropovi su bili visoki za stan u zgradi. Na zidu do prozora bio je 
smješten ogroman kamin. S obje strane kamina dugačke, visoke police s 
knjigama. Na drugim zidovima mnoštvo umjetničkih slika. Velika, 
vezena svilom, američka zastava u uglu. Hamza priđe polici sa 
knjigama. Mnogo naslova kao u Avdaginoj biblioteci. 


- Imamo skoro istu biblioteku Pukovniče. - Hamza mu doviknu. 


- Stvarno? To je divno. Sada ljudi čitaju uglavnom smeće. - 
Pukovnik uđe u sobu noseći kafu. 


- Da li kamin radi? 


- Naravno da radi. - Pukovnik priđe i pritisnu dugme za paljenje. 
Plamičci veselo zaigraše. 


- Plinski? 


- Da, plinski. Bilo bi malo teško donositi drva na deseti sprat ili 
nositi otpad dole. 


- Nisam mislio o tome. 


- To za knjige. Probao sam nekoliko puta čitati te ljubavne 
trilere. Baš da vidim šta se to ljudima sviđa. I nijednom nisam pročitao 
više od dvadesetak stranica. 


- Ljudi vole lagane stvari. 


- Da. Instant. U nekom trenutku izgubili smo vezu sa drugim 
ljudima, sa prirodom, sa ljudskošću. Sve više postajemo instant društvo. 


Hamza ode do police i nasumice izvuče jednu knjigu. "Rimsko 
carstvo." 

- Šta ti misiš, šta je uzrok propasti Rimskog carstva? 


- Hm, pa... - Hamza se nakašlja. Dugo su njegovi razgovori bili 
o vremenu, poslu, hrani. 


- Da vidimo. Ovako. Rimsko carstvo, kao 1 sve imperije prije i 
poslije njega, Mongoli, Turska imperija, SSSR, se urušilo. Sve su to 
bile ogromne imperije po snazi i veličini, tako da niko izvana nije 
mogao da ih ugrozi. Međutim, kao u građevinarstvu, kuća može da se 
sruši lijevo ili desno. A može i da se uruši. Unutra. Do urušavanja 
dolazi kada temelji ne mogu da izdrže nadgradnju. Upravo to se desilo i 
sa Rimskim carstvom kao i sa drugim imperijama koje sam nabrojao. 


- Vrlo dobro mladiću. Temelji nisu mogli podnijeti nadgradnju! 
Da li to znači da ista opasnost prijeti i Americi? I mi smo ogromna 
imperija. Doduše demokratska. 


- Malo ste me zatekli. Nisam o tome razmišljao. Ali da vidimo. 
Samo trenutak. Američki predsjednički sistem sa dvosmjernom 
međusobnom zavisnošću Predsjednika i Kongresa, ne dozvoljava 
samovolju pojedinca niti grupe. Ograničenje trajanja mandata 
Predsjednika, također, ne dozvoljava stvaranje političkog vode tipa Mao 
Ce Tunga, Tita, Staljina, Gadafija ili Kastra. Može on biti dobar kao 
Washington, ali, poslije najviše osam godina odlazi u istoriju. S druge 
strane, izvanredno velika ovlašćenja predsjednika ne dozvoljavaju 
stvaranje birokratskog aparata koji bi izmakao kontroli 1 stvarno vladao, 
dok bi Predsjednik bio samo figura. I na kraju, najveći zločin u ovoj 
zemlji je neplaćanje poreza državi. Prvo država, pa onda sve ostalo. I 
konačno, u tom političkom ramu, stalnoj provjeri u praksi je izloženo 
sve, od ideja do načina proizvodnje i raspodjele. Sve što ne izdrži tu 
provjeru osuđeno je na promjene ili propast. Sagledavajući Ameriku u 
ovako jednostavno postavljenoj ravni, mislim da Amerika nije u 
opasnosti da se uruši. Sve ovo je bez namjere da vam laskam u vezi sa 
vašom, a sada vjerovatno, i mojom zemljom." 


Pukovnik ga je gledao sa zanimanjem. 


- Odavno nisam čuo nešto tako kratko i dobro o Americi. 
Površno doduše, ali zrači optimizmom. Ne mogu ništa oduzeti od toga 
što ste rekli. Imao bih što-šta dodati, posebno o politici na nižim 

nivoima. Ali to ne bi bitno izmijenilo sliku koju ste nacrtali. Da, i ja 
mislim da Amerika ima budućnost u idućem stoljeću. 


Naši su preci dobro postavili temelje ove zemlje. Nadam se da 
će potomci znati da je sačuvaju i dalje unaprijede. A šta mislite o Kubi? 


Razgovarali su do kasno u noć. U neko doba Hamza je napravio 
sirotinjsku pastu po Dervinom receptu. Pasta, malo ulja i malo 
paradajza. Pukovnik je bio oduševljen. Bila je skoro ponoć kad Hamza 
ustade da ide. 


- Skoro da zaboravim. Ona djevojka... 
- Koja djevojka? 


- Ona tvoja. Što sam ti rekao da će doći. Zbog toga sam i sišao 
na plažu 


- Da, šta je sa njom? 


- Gledao sam 1 nju skoro cijelo ljeto. Obično je ona odlazila 
malo prije nego što si ti dolazio. Uvijek mi je izgledala kao da nekog ili 
nešto traži. I, znaš šta ja mislim? A vjeruj mojim godinama i vojnom 
iskustvu. Mislim da je našla to što je tražila. 


- Mislite? 


- Ne mislim. Znam. Ljubav je čudna stvar. Nego, sada znaš gdje 
stanujem. Pa dođi. Samo se javi na ulazu. I ne pozivam te reda radi. 
Stvarno dođi. 


- O.K. Bilo mi je zadovoljstvo. 


- Meni je bilo zadovoljstvo. 


Kkkk 


Ranu zlatnu čikašku jesen zamijenili su turobni dani puni kiša. 
U zraku se već osjećao miris skorog snijega. 


S vremena na vrijeme Hamzu bi obuzimala nostalgija. Nije ništa 

bilo konkretno u toj njegovoj želji za Bosnom. Bilo je to više neko 
maglovito osjećanje da se ne nalazi na pravom mjestu. U jednom 
takvom stanju, jednog kišnog novembarskog dana 1996. godine, Hamza 
se nađe u blizini restorana Jaran, vlasnika jednog Sarajlije kojeg je 
Hamza površno poznavao od ranije. Ušavši u salu Hamza sjede Za sto u 
uglu 1 poruči tursku kafu. Iako su natpisi o zabrani pušenja bili vidno 
istaknuti, svi gosti u sali su pušili. Neki mladić je glasno govorio o 
potrebi da se izađe na izbore koji se održavaju u Bosni. Njegova poza, 
teatralni način govora, fraze koje je upotrebljavao kao i neprekidno 
gestikuliranje, podsjećali su Hamzu na aktiviste u mjesnim zajednicama 
u doba socijalizma. Hamza osjeti da ga i sam zvuk njegovog glasa 
nervira. 


- Smiri se Hamza, ti si ovdje samo da popiješ kafu, - govorio je 
sam sebi. 


Mladić je govorio o biti ili ne biti za muslimanski narod, o 
velikoj prilici da se izađe kao pobjednik na izborima, o demokratiji koja 
konačno vlada u Bosni, o fantastičnom političkom programu koji će 
preobraziti Bosnu i dovesti je rame uz rame sa Švajcarskom. Kad je 
počeo hvaliti SDA i nabrajati njene zasluge, Hamza nije mogao da 
očuti. 

- Smanji malo doživljaj, majke ti. Nisam došao na sastanak već 
da popijem kafu na miru ako mogu. 


Kao da je cijelo vrijeme čekao da se javi takav neko, mladić se 
diže sa stolice i okrenu Hamzi. 


- Evo, vidite o čemu ja govorim. Ovo je jedan od onih zbog 
kojih se sve desilo kao što se desilo. Tebi ovdje dobro? Ha? A što naš 
narod tamo pati, tebe se ne tiče! Smeta ti naša stranka? Šta ti ne smeta? 
Normalno. Lahko je odavde posmatrati i tako govoriti. Što se nisi puške 
uhvatio? 


- Jesi li završio? Da ja tebi nešto kažem. To za pušku nema veze. 
Uhvatio se ko se uhvatio. Nego jesi li tu čuo za Haruna El-Rašida? 
Nisi? Glupko mali! Zar postoji čovjek koji nije čuo za Pravednog 
vladara pravovjernih. 

- Šta si to rekao? 
Hamza se ne obazre na prijeteći ton njegovog pitanja. 


- Sada ću te ja malo podučiti. Besplatno. Free, što bi rekli 
Amerikanci. Kažu da je u davna vremena u Bagdadu živio Harun El- 
Rašid. Vladao je sedamnaest godina. Od svoje dvadesettreće do 
četrdesete. Istorija kaže da nikada, ni prije ni poslije njega, nije postojao 
pravedniji vladar na svijetu. Imao je običaj da se preobuče u prosjaka i 
da tako obilazi grad. Hodao je sirotinjskim naseljima, kucao na vrata 
bogatih, slušao šta narod priča. Znao je u svakom trenutku sve šta se 
događa u gradu, tako da nije morao da se oslanja na izvještaje svojih 
ministara o stanju u državi. Dobar fol? Ha? I do dana današnjeg njegovo 
ime je ostalo simbol pravednosti. 


A znaš li po ćemu će ostati naši poznati? Po tome što nisu znali. 
Po tome što su od SDA, od njene istorijske uloge na očuvanju 
muslimanskog naroda u Bosni, napravili partiju za uhljebljavanje 
desetak familija i njihovih prijatelja. Što su tu ideju prve muslimanske 
stranke od drugog svjetskog rata naovamo do te mjere isprofanisali da 
će izgubiti sljedeće izbore. Što su, prvi put u pisanoj istoriji svijeta, 
izbacili slogan: Ili pošteni nesposobnjakovići ili sposobni lopovi. I što 
su se opredijelili za, navodno sposobne, lopove. Šta misle oni? 


Da je narod glup? 
Da nemamo sposobnih i poštenih ljudi? 
Nije burazeru. Nije. 


Imamo mi 1 sposobnih 1 poštenih, samo malo njih pristaje da 
igraju kako im glupaci naređuju. To je ono što nemamo. Misliš da se ko 
trza što nam inteligencija odlazi? Niko! Njima ne trebaju pametni. 
Njima trebaju poslušni. Po-slu-šni. Ukoliko ovako nastave, a izgleda da 
hoće, za par godina će se pojesti iznutra i nestati sa političke scene. Kao 
što je Tito rekao: - Doćiće nam glave mangupi iz naših redova. I došli 
su im. A doćiće i ovim. A bez jedne ovakve političke partije, kao što je 
SDA, muslimanski narod će opet doživjeti isto stradanje. Samo, ovog 
puta, konačno. 


A što se tiče Predsjednika... 

- Ne diraj mi Predsjednika! - vrisnu agitator. 


U uglu restorana sjedio je momak sa neprirodno savijenom 
desnom rukom. Hamza mu je, odmah po ulasku u restoran, u očima 
pročitao prošlost ratnika. Kao i on u Hamzinim. Sad se taj momak malo 
pridiže. 

- Ni jedne više! Nastavi momak. 


- Po čemu će ostati poznat naš Predsjednik? Po tome što ni on 
nije znao! Po tome će ostati poznat. Nije znao da će biti rata? Četnici 
ukopali artiljeriju, iskopali rovove, naoštrili noževe, a on kaže da neće 
biti rata. Za rat treba dvoje. Tačno. Za rat. Ali za ubijanje treba jedno. 
Nije znao da se veći broj ljudi koje je on postavio na ključna mjesta 
bogati u ratu. Nije znao šta mu rade humanitarne organizacije. Nije 
znao da su se većina njih pretvorile u organizacije za snabdijevanje 
zaposlenih i njihovih familija. Nije znao da će četnici pobiti sve u 
Srebrenici. Nije znao da tim ljudima treba pomoći. Nije znao da mu 
porodice poginulih boraca nemaju šta da jedu. Da mu invalidi rata 
nemaju hljeba. Ni da Vlada troši za spavanje ministara u hotelu toliko 
para da su se mogle zbrinuti sa osnovnim potrebama porodice invalida i 
poginulih boraca bar u Sarajevu. Kad su, na kraju, ti nesretnici izašli na 
ulicu da demonstracijama traže hljeb, on kaže "Nisam znao." 


Hej! Nije znao da mu borci, invalidi rata, ljudi koji su odbranili i 
sačuvali zemlju kojoj je on Predsjednik, nemaju hljeba!? Sta je znao? 
Sta je znao? 

Nedavno su mu iz bijelog svijeta poslali eksperte da utvrde gdje 
nestaje novac koji svijet šalje kao pomoć Bosni. I znate šta on kaže? 
"Ako se utvrdi da je to tačno, Vlada će.... Bla, bla, bla." Sta ako se 
utvrdi? Ono što svi znaju. Da su pojedini ministri 1 drugi u vlasti, koje 
je on postavio ili odobrio njihova postavljenja, iz rata izašli bogati k'o 
Rokfeleri. Američki biznismeni bi se upucali kad bi znali koliko su ovi 
zarađivali u ratu. 

A on? Nije znao? 

On nije htio da zna. 

Osim odbrane zemlje, ne postoji preče državno pitanje od 

egzistencije porodica šehida 1 invalida rata. 
Ne po-sto-ji! 


Samo umjesto jednog sijela, na kojem ionako viđa stalno iste 
face, da je otišao u porodicu borca koji je ostao bez nogu na Žuči, 
Treskavici ili nekom drugom bojištu, saznao bi sve. I šta je, 1 kako je, i 
šta narod misli da bi trebalo uraditi. Ali i on misli da je narod glup, a on 
i svita pametni. A to je i rekao. Na nekoj skupštini reče: "Onim 
pametnim će biti jasno za tri godine šta smo uradili. Ostalim neće biti 
jasno nikad." Evo već dvije godine ja čekam da mi bude jasno. I ništa. 
Biće da sam glup. O.K. Neka sam. Ali ne volim kad mi neko to kaže. 
Pogotovo moj Predsjednik. I, daj molim ga, neka kaže šta su to 
genijalno uradili, tako da i nama glupima bude jasno. Ono što ja vidim 
je: 300.000 mrtvih, možda pola milona invalida i milion i dvjesto 
hiljada raseljenih. Spaljena i uništena zemlja, mito, korupcija, lopovluk. 
Jah. On će ostati upamćen po tome što nije Znao. 


- Misliš da naš Predsjenik krade? 


- Ne mislim. Ja znam da on ne krade. Ali znam 1 da novine 
mjesecima pišu o kriminalu pojedinaca iz vlasti 1 to sa njihovim punim 
imenom 1 prezimenom. A on? Ništa. Nema ništa! U zatvor mora ili 
novinar ako laže ili ministar ako krade. Evo vam Amerike. Sve može 
dok ne dođe u javnost. A onda si najeb'o bez obzira da li si Predsjednik 
ili izbjeglica. To je pravna država. 


A ti? Šta se ti trzaš? Da nije i tebe SDA poslala na početku rata 
na studijsko putovanje u Ameriku? Ha? Da malo učiš engleski? Ha? Pa 
da. Zato se ti tako trzaš. I ovdje si od 1992. godine!? I još ne radiš 
ništa!? Je li da sam u pravu!? Dugo su ti trajale pare koje si donio iz 
Bosne. Odakle ti? Dala ti SDA ili si možda prodao oružje četnicima? I 
sad bi da se vratiš nazad, ali ti trebaju referense. I došao si da tupiš ovim 
ljudima da bi dole mogao reći kako si radio na izborima u Čikagu? Ha? 


- Sta ti meni tu pričaš? - mladić se diže i prijeteći krenu prema 
Hamzi. 


- Stani! - Hamza malo podiže glas. - Ja ću još malo 1 popiti svoju 
kafu i odoh. Sad, ti se možeš vratiti za svoj sto i sve će biti u redu. A 

možeš i doći ovamo. Onda će te iznijeti. Tvoj izbor. 


Mladić se okrenu oko sebe kao da očekuje podršku od drugih 
gostiju, pa se, kao nevoljno, vrati nazad. U pokušaju da spasi čast, on 
podiže prst prema Hamzi. 


- Bolje ti je da odeš odavde. I da više ne dolaziš. 

Mladi invalid u uglu restorana se podiže. 

- Ako će neko napustiti restoran to ćeš biti ti. Marš napolje! 
Konobar priđe i stade između njih. 

- Polahko momci. Bez nervoze. 

- Ti, idi za šank. A ti jazavac... Marš napolje! Odmah! 


U tišini koja je nastupila Hamza popi svoju kafu. Plati 1 priđe 
momku u uglu. 


- Odakle si? 

- Iz Krajine. 

- Dudakovićev Peti korpus. 

- Sila nebeska! 

- Drago mi je. Vidimo se opet. 


- Samo navrati. Ja sam stalno ovdje. I ne boj se. Samo neka neko 
Zucne... 


- Vidimo se. 
- Da ti kažem nešto? Nemoj na Dedu. Nije ni njemu lahko. 


- Znam i ja da mu nije lahko. Nekad mi pukne film. Al', jebi ga, 
je li nama lahko. Vidi tebe, vidi mene. Vidi one momke iz Sedme 
muslimanske. Sta ćemo mi u Americi? Njegovo je bilo da se brine o 
nama. 


- Ne može on sam. Pogledaj one oko njega. 
- Pa rekoh ti ja maloprije za Haruna El-Rašida. 


- Vidimo se. 

- Hamza izađe napolje sa gorkim okusom u ustima. 
- Šta mi bi? Bilo i prošlo. 


Od tada je rijetko navraćao u restoran gdje su se okupljali 
Bosanci. 


Sljedećih mjeseci Hamza se redovno viđao sa Jun. Obično bi 
nedjeljom, oko podne, prošetao Mičigen avenijom, i svaki put bi je 
sretao na raskrsnicama Ohaja ili Hurona. Ukoliko bi neko od njih bio 
zauzet jedne nedelje obavezno je bio tu sljedeće. Malo bi šetali gradom, 
Jun bi obavljala uobičajene sitne kupovine, a zatim bi se zabili u neki 
od brojnih čikaških restorana. Obično je pričala Jun, ali malo po malo i 
Hamza se otvorio i pričao joj razne dogodovštine iz Sarajeva prije rata 
kao i o događajima o ratu. 


Jedne takve nedelje, početkom januara, Jun mu zakaza sastanak 
za iduću subotu. Ona časti večerom. Našli su se, kao i obično, na 
Mičigen aveniji, i ruku pod ruku odšetali desetak blokova prema jugu. 
Jun je izabrala ekskluzivni restoran poluzatvorenog tipa. Uz sva 
moguća objašnjenja i izvinjavanja, Hamza je morao da skine vindijaknu 
i zamijeni je crnim smokingom koji mu donese ljubazni šef sale. To je 
izgleda bilo nešto potpuno normalno, jer Hamza primijeti nekoliko 
muškaraca u sportskim džemperima ispod smokinga. Restoran je imao 
miris patine. Tome su vjerovatno doprinosili zidovi obojeni tamno bež 
bojom i svi odreda stariji konobari. Nije bilo par tajm djevojaka. U dnu 
sale klavirista je tiho svirao "Strance u noći", ovdje-ondje upadajući sa 
po nekoliko riječi popularne melodije. 


Naručiše jelo. Hamza se odluči za klasični američki ručak iz 
kaubojskih filmova. Biftek sa krompirima. 


- Kad bih pisao ljubavne romane napisao bih da Jun izgleda 
dražesno, - pomisli. 


- Kad bi obukao košulju, kravatu i salonke, izgledao bi potpuno 
pristojno, - mislila je Jun a naglas rekla: - Dobro ti stoji smoking. 
Možda bi ga mogao zadržati? 

- Moja jakna je dragocjenija. 


- Misliš skuplja? 

- Ne, dragocjenija. Inače ne vrijedi ništa. Kako si provela dan? 
- Radeći. Sutra imam operaciju, pa sam se pripremala. 
- Naporno? 


- Ne. Volim ovaj posao tako da se ne umaram radeći. Šta je 
novo kod tebe? 


- Isto. Kuća, posao, kuća. 


- Razgovarala sam sa glavnim o tebi. To u vezi Bosne. Ti dobro 
poznaješ situaciju 1 u toku si svih zbivanja. A mi se pomalo bavimo i 
psihologijom. Nećeš se ljutiti? Znaš, mislila sam da bi možda bilo 
dobro kad bi održao nešto kao predavanje o Bosni i posljedicama rata. 


- Predavanje? Ja? Šta bih ja vama mogao da kažem? 
- Isto ono što si pričao meni. 
- O Bosni? 


- O Bosni. Ti si bio tamo, živio 1 vidio. Mi znamo samo da je bio 
rat i da su jedni ubijali druge. Šta, kako i zašto, skoro niko ne zna. 


- Žao mi je. Ne da ne bih volio. Upravo suprotno. Samo nemate 
vi stomak za to. 


- Ko nema stomak? 
- V1, Amerikanci. 
- Kako to misliš? Mi smo najhrabriji ljudi na svijetu. 


- Vi? Jeste, ako je Rambo Amerikanac. Ja mislim u stvarnom 
životu. - Jun ustade. OČi su joj opasno sijevale. 


- Ako je to šala na račun Amerike ja protestiram. Ja odlučno 
protestiram. Ne dozvoljavam šale na račun moje zemlje. 

Sjede a oči su joj i dalje bijesno sijevale. Hamza ju je gledao 
klimajući glavom. 

- To je čast. Tako se brani domovina. Izvinjavam se. Ti si u 


pravu. Nisam htio da se šalim na račun tvoje zemlje. Uostalom, to je 
oduvijek 1 zemlja jedne moje polovine. - Oboje se nasmijaše. 

- Ali 1 dalje mislim da nemate stomak za to. 
Jun prijeteći podiže prst. 


- O.K. Čekaj da ti objasnim. Vi imate jaku državu. Ona vas štiti 
od svega što bi moglo da vas uznemiri. Štiti vas i od života koji izgleda 
potpuno drugačije nego što ga vi ovdje vidite ili što imate priliku da 
vidite. Čekaj malo. Na primjer. Kad kažem meso, ti misliš na 
hamburger. To nije to. O.K., O.K.! Ta šnicla pred tobom. Da li ti znaš? 
Ma znaš, samo ne misliš na moj način. Ovako. Zamisli bika. Neko mora 
da ga zakolje. Krv teče pa ga moraju objesiti za zadnje noge da krv što 
brže 1 potpunije isteče. Onda mu nožem gule kožu. Toplo meso se puši. 
Otvaraju ga i vade unutrašnje organe. Onda meso režu 1 klasifikuju. 
Melju ga i odvoze na pakovanje. I još nešto, u toj šnicli je možda meso 
od dva ili tri bika, jer su mašine za mljevenje veoma velike. 


Jun ga je podsmješljivo gledala i klimala glavom. 


- I? - odreza komad šnicle 1 ubaci ga u usta. Hamza je bio 
zbunjen. 


- Možeš jesti nakon ovoga što sam ti ispričao? 
- Naravno, što da ne? 
- O.K. Održaću vam predavanje. 


- Hvala velika. Sad me izvini za trenutak, - Jun ustade 1 ode 
prema toaletu. Uleti u prvi WC 1 poče povraćati. 


- Nemamo stomaka? Prokleti Bosanac, - vratila se za sto nakon 
petšest minuta malo crvenih očiju. Ovog puta sjede do njega. Hamza je 
upravo zapalio cigaretu i počeo piti kafu. Gledajući ga kako sa 
zadovoljstvom povlači dimove, Jun reče. 


- Daj i meni jednu cigaretu. 


Hamza zapali još jednu cigaretu, povuče par dimova i pruži joj. 
Jun pažljivo povuče dim i polahko ga ispusti kroz nozdrve i kroz usta. 
Nasmija se. 


Klaviristi u dnu sale se pridruži violina. Svirali su lagane 
melodije iz filmova i iz drugih zemalja. Jun primače stolicu do Hamze, 

sjede na stranu i nasloni na Hamzine grudi. Gledali su prema dnu sale 
odakle je dopirala muzika. 


- Znaš Hamza, drago mi je da nemaš duge ruke. 


- Samo trenutak. - Hamza je blago ispravi i ustade. Ispruži ruke 
niz tijelo i zagleda se dokle mu dopiru prsti. Ne nađe ništa čudno. Ni 
kratke ni duge. Ruke kao ruke. 


Jun se zacenu od smijeha. Smijući se ona zaboravi na cigaretu i 
neoprezno povuče jak dim punim plućima. Zagrenu se i poče kašljati. 
Kašljala je strašno i Hamza joj uze cigaretu iz ruke, potapša je malo 
jače po leđima 1 pruži joj čašu vode. Napad kašlja prestade. Jun se 
ponovo nasmija. 


- Ne vidim ništa čudno sa mojim rukama. 


- O.K., O.K.. Hamza da te pitam nešto. Samo da mi odmah 
odgovoriš. O.K.? 


-0.K. 

- Ali pazi. Odmah. 

- O.K., O.K. 

- Da li bi volio da spavaš sa mnom? Odmah! 
- Bih. Ne bih. Ovaj,... šta kažeš? 

Jun ga je ozbiljno posmatrala. 

- Jun, šta reče? 

- Ništa, zaboravi. 

- O.K. 

- Hamza, znaš li šta je inteligencija? 


- Mislim da znam. Nešto što se ne vidi pa svako može da tvrdi 
da je posjeduje. 


- Ozbiljno. 


- Inteligencija je sposobnost.... 

- Snalaženja u novim nepoznatim situacijama na osnovu prošlih 
iskustava. Otprilike tako nekako. - Jun ga dopuni. 


- Da. I? 


- I ništa. Moje pitanje je bio mali test inteligencije. Nikada ti 
niko nije postavio takvo pitanje? 


- Ne. U Bosni obično muškarci pitaju djevojku. I kako sam 
prošao na testu. 


- Izvrsno. 
- Ha, ha, - Hamza se nasmija. 
- Stvarno? 


- Evo zvaničnog rezultata testa, - Jun izvadi naočale, stavi ih i 
preko stakala pogleda Hamzu. - Sad ozbiljno. Tvoj odgovor je bio 
trenutan 1 što je najvažnije. Da si razmišljao samo dvije sekunde ne bi 
važio. Dakle ovako: tvoj prvi odgovor je da. To znači da ti se sviđam. 
Jako. Mislim fizički 1 da bi volio imati seks sa mnom. Ne, ne, molim te 
Hamza. Nemoj me prekidati 1 odmahivati rukom. Bez šale. Ovo su 
ozbiljni rezultati testa. Tvoj drugi odgovor je bio ne. On pokazuje drugu 
stranu tvojih osjećanja. Onu nježniju i suptilniju. Tebi je stalo do mene i 
uplašio si se da ćeš me uvrijediti tvojim prvim odgovorom. A ti ne želiš 
da me izgubiš. I konačno, tvoj treći odgovor, kao nisam dobro čuo, 
pokazuje inteligenciju. Pošto si se našao između dvije vatre, odlučio si 
se da dobiješ malo vremena, da razmisliš i da vidiš moju reakciju. I to je 
bilo više podsvjesno nego svjesno. To je bio podsvjestan pokušaj 
upravljanja situacijom. Brzina reagovanja navodi da si jako 
inteligentan. Da, možeš biti ponosan na svoju inteligenciju. 


- Možda ima u tome nešto istine. 


- Ali ti to nećeš nikad priznati. A u kojem dijelu ima istine? Da 
hoćeš da spavaš sa mnom ili da nećeš? 


- Da mi promijenimo temu? 
- O.K., Hamza. Možemo promijeniti temu ali ne možemo stanje. 


- O.K., O.K.. Idemo dalje. 

Violina u dnu prostorije poče svirati mađarski ples. Hamza 
zatvori oči uživajući u MUZICI. 
Jun ga je posmatrala. 


- Šta li je sa tom violinom u njegovoj glavi? Dobro sam ga 
zbunila testom. A rezultati su tačni. Ako i nisu njegovo naknadno 
ponašanje ih je potvrdilo. 


Violina završi u ludom ritmu i Hamza otvori Oči. 
- Kako si to zamislila? 
- Koje? Sa spavanjem? 


- Ne. O.K., rekli smo da idemo dalje. To sa predavanjem, ako se 
može tako nazvati? 


- A to. Imamo amfiteatar u bolnici. Znaš šta je amfiteatar? 


- Otprilike. Sjedišta su postavljana niz brdo, a onaj što govori je 
na dnu. 


- Odlično. Dogovoriću termin. Pozvaćemo zainteresovane iZ 
bolnice i možda sa psihijatrije iz North Westerna. Ti dođeš, održiš 
predavanje, ima pitanja, nema pitanja. Gotovo. Ništa više. 


- O čemu da im govorim? 

- O čemu hoćeš. Šta ti je na duši. 

- O.K. Samo, skreni pažnju glavnom na ono o stomaku. Neću da 
završim predavanje pred praznom salom. 

- Ti se pobrini da ne počneš mucati. Imačeš doktore psihologije 
u publici koji znaju šta misliš prije nego što otvoriš usta. 

- O.K. Vidjećemo. 

Ostatak noći Jun je pričala o Montani, jezerima 1 rijekama na 
obroncima Stjenovitih planina, o životu na ogromnom imanju, o lovu, 


jahanju i pecanju sa ocem i braćom, ... U ponoć, Hamza ju je dopratio 
do auta. Jun ga ovlaš poljubi u obraz i odjuri. 

Jun je konačno utanačila datum predavanja. Tema je bila: 
"Razgovor o psihološkim 1 socijalnim aspektima rata." Za ovu priliku 
Hamza se potrudio da izgleda pristojnije. Siva rol majica se slagala sa 
samtanim pantolama iste boje. Junin bos je bio simpatični stari 
gospodin, ljubazan i predusretljiv. Ispod glatke i nježne površine Hamza 
nasluti lava koji ogromnom snagom 1 energijom drži ovu bolnicu u 
samom vrhu svjetskih klinika ovakve vrste. 


- Vi ste, dakle, taj Hamza, - snažno mu steže ruku. - Jun mi je 
pričala o vama. Sve najbolje, naravno. 


- Đavo nije crn kao što izgleda. 
- Hoćete reći da anđeo nije bijel kao što se priča? 


- Otprilike, - Hamza se nasmija i pomisli: - Ne znam kako 
prolaziš sa ovcama, ali starog vuka ne možeš prevariti svojim izgledom 
dobrog Samarićanina. Ima u tebi više snage 1 energije nego u svim 
ostalim na ovom skupu zajedno. 


Amfiteatar je bio skoro pun i Hamza osjeti laganu tremu. 
Istovremeno mu je bilo drago što mu se ukazuje prilika da 
Amerikancima kaže bar dio istine o Bosni. Samo, sumnjao je da će 
dobiti aplauz nakon preduvanja. 


- Dame 1 gospodo, - Junin šef se obrati prisutnim. - Mi do sada 
nismo imali običaj da držimo ovakva ili slična predavanja ili razgovore. 
Ja sam se odlučio da zakažem ovo predavanje imajući u Vidu 
ekskluzivnost našeg današnjeg gosta i činjenicu da on dolazi iz područja 
koje je doskora bilo zahvaćeno ratom. Naša znanja o tom nesretnom 
ratu su skromna, što je bio jedan motiv više da zakažem ovo 
predavanje. Sudeći po broju prisutnih, smatram da je tema interesantna i 
da će rasvijetliti događaje koji su se zbili kao možda i način ponašanja 
sa kojima se susrećemo u svakodnevnom poslu. 


On rukom pozva Hamzu. 


Hamza izade za govornicu. Zakači mali mikrofon za majicu tako 

da nije morao neprekidno stajati nagnut nad govornicu. Malo se 
nakašlja da provjeri mikrofon, duboko udahnu i poče: 


- Čast! 


Čast je dame i gospodo psihološka kategorija i nije vezana samo 
za ljudski rod. Pojam časti je prisutan i kod pojedinih vrsta, posebno 
inteligentnijih životinja. Tako razne vidove časti susrećemo kod slona, 
konja, psa, delfina, lava, vuka, itd. Pojam časti je nepoznat kod zmija, 
lešinara, šakala, kojota, hijena i miševa. Ove vrste ne poznaju pojam 
časti. Postoji dosta šarolike i izdiferencirane oblasti u kojima se ogleda 
čast. Na primjer čast porodice, čast zemlje, profesije, čast religije, čast 
žene, sestre, itd. Ili na primjer svi vi ste morali položiti Hipokritovu 
zakletvu nakon okončanja studija da ćete časno vršiti svoj ljekarski 
poziv. Kroz cijelu istoriju ljudskog roda, zbog časti se ratovalo i 
umiralo. Zbog časti su vršena ubistva i samoubistva. Hara kiri je samo 
jedan od ekstremnih oblika zaštite časti za koji svi znamo. 


Ja ću se ovdje zadržati na fenomenu časti porodice, žene i 
zemlje. Pitanje časti žene je jedno od najstarijih oblika časti. Čast 
mužjaka, u zaštiti ženke je poznata 1 kod životinja. Jelen na primjer. 
Radije će poginuti u dvoboju nego kukavički pobjeći 1 ostati Živ. 
Trojanski rat je vođen zbog časti žene, a Odisej je po povratku kući 
pobio sve koji su pokušali da okaljaju čast njegove porodice i doma. 
Jedan moj prijatelj je svojevremeno bio svjedok dvostrukog ubistva. 
Prevareni muž je ubio ženu i ljubavnika. Njegova čast kao glave 
porodice i muškarca je bila ugrožena. 


U sali lagano komešanje. Hamza prekide govor 1 zagleda se po 
sali. 


- Pitanja? 


- Oprostite, - mladi doktor se podiže sa mjesta. - Dr. O'Brajen. Ja 
sam mislio da ćete govoriti o Bosni. 


- Samo malo strpljenja, molim vas. Ja upravo govorim o Bosni i 
nadam se da vas neću razočarati. 


Dakle, ako možete da me pratite, ustanete jedno jutro 1 krenete 

na posao. Povezete usput suprugu na posao i kćerku do škole. Nakon 
nekoliko milja naiđete na prepreke na putu. Bodljikava žica i betonski 
blokovi. I natpisi: Ovo je Smrdija. Trljate oči, ali ne pomaže. Prepreke 
su tu 1 natpisi su tu. I neki ljudi sa crnim čarapama na glavi i oružjem. 
Mislite, možda snimaju film, a vi ćete zakasniti na posao. Priđete im da 
zatražite da vas propuste, ali oni upere oružje i kažu: odbij! 


I sada, šta ćete? Morate nazad. Probate drugom ulicom - isto. 
Opet Smrdija. Vratite se kući, zovete na posao da pokušate da objasnite 
zašto niste došli, ali ni onaj koga ste htjeli da zovete također nije došao. 
Upalite radio, TV. Kažu grupa neodgovornih pojedinaca. Policija će 
brzo razriješiti incident. Krenete sutra na posao, opet Smrdija. Opet 
idete kući. Sad vam je dosta svega. TV 1 dalje govori da će se sve brzo 
riješiti. Treći dan, sad već potpuno bijesni, stavljate porodicu u auto i 
krećete. Blizu ste barikade na cesti. Odjednom "Bum, bum, bum." 
Snajper. Pod pucnjavom nekako zaokrenete i vozite unazad. Auto 
krvavo. Pogledate, supruga i kćerka mrtve. Precizni pogoci u glavu. 
Mislite to je ludilo, to nije istina. Ne može biti. Zašto, za ime Boga. 
Zašto? Ali šta je tu je. Morate ih sahraniti. Pogrebna firma i groblje su 
na drugom kraju grada. Uzimate vreće za spavanje i u jednu stavljate 
suprugu, a u drugu kćerku. Mislite da ćete ih sahraniti u parku. Ali park 
je već prepun. Nesretnici poput vas sahranjuju svoje najdraže. Uspijete 
pronaći malo slobodnog prostora u nekom ćošku. Nekako iskopate 
grobove 1 sahranite ih. Proučite im odlomke iz molitvi koje su vam 
ostale u glavi od djetinjstva. Vi više niste isti čovjek. Svega vam je 
preko glave. Poludjeli ste. Majku im jebem! Ovo nije Smrdija. Ovo je 
moja zemlja! Smrdija je tamo negdje i ako je žele neka idu u nju. Ovo 
je moja zemlja. Ja nemam gdje da idem i da hoću! 


Dakle, vaša čast, kao muža, kao oca, kao građanina je uništena. 

Niste uspjeli da učinite ono što nalaže svaka religija na svijetu. Niste 
uspjeli dn zaštitite svoju suprugu i svoje dijete. Niste uspjeli da sačuvate 
osnovu svih ljudskih zajednica. Niste uspjeli da sačuvate svoju 
porudicu. Šta ste vi? Ko ste vi? Vaša porodica je s pravom očekivala da 
je zaštitite. Vaša kćerka...? Krv vaše krvi! O.K.! O.K., majku im jebem 
krvavu! Nisam uspio! Ali tu su druge porodice, tu su druga djeca koja 
moraju da žive. Moram bar pokušati spasiti zemlju za sljedeće 
generacije koje dolaze. Moram se boriti! Boriti! Tumarate ulicama i 

nailazite na druge ljude, druge nesretnike kao i vi. Svi hoćete da se 
borite, ali nemate čime. Kamenicama protiv tenkova i MIG-ova. Ako, i 
kamenicama ako treba. Nađete prodavnicu oružja. Preostalo nekoliko 
noževa i municija za lovačke puške. Neko se dosjeti da im kalibar 
odgovara vodovodnim cijevima. Nađete nekoga majstora koji zna da 
vari i pravite puške od vodovodnih cijevi. Domet pedesct metara. Ali 
pucaju i čuje se eksplozija. Počinje granatiranje grada. Sa udaljenosti od 
deset-petnaest milja grad se granatira iz svih mogućih oruđa. Tenkovi, 
haubice, višecijevni bacači raketa, avioni. Nema struje, vode, telefona, 
gasa. Ekonomski sistem se raspao. Novac više ne vrijedi i ako ga imate. 
Nema benzina za auto. Nema hrane. Nema ništa. Na skrovitim 
mjestioma ljudi kopaju bunare da bi došli do bilo kakve vode. 
Kanalizacija ne radi. Smeće se ne odvozi. Apokalipsa! Zašto? Zato što 
neko misli da može uzeti srce vaše zemlje i odnijeti ga u Smrdiju. 
Požari su danonoćni. "Smrdi" posebno pucaju na vatrogasce kada 
pokušavaju gasiti požare. Nestaju biseri arhitekture vašeg grada, nestaju 
bogomolje, porodilišta, bolnice, biblioteke, hoteli. Hiljade poginulih. 


Borite se. Golim rukama, ali se borite. Vas nekoliko odlazi u 
okupirani dio i dovlači nekoliko paketa granata. Ali nemate topova. 
Uzimate metalne cijevi, otprilike istog prečnika. Stavite granatu i 
snažno udarite čekićem po kapisli. Granata izlijeće, ali pogađa 
neprecizno, u krugu od skoro pola kilometra. Nema veze. Nekako 
skupite delegaciju koja uspijeva da se probije iz okruženja. Odlaze u 
demokratski svijet da traže pomoć. Kažu tako i tako. Napali su nas. 
Gradovi gore, hiljade mrtvih, mi se borimo, ali nemamo čime. 


Demokratski svijet kaže: Mi smo uz vas. Sinoć smo zapalili 
10.000 svijeća za 10.000 vaših poginulih građana. Vi se zahvaljujete za 
svijeće, ali tražite oružje. Bilo šta. Ne možete sa vodovodnim cijevima 
protiv tenkova. Oni kažu, žao nam je, ali donijeli smo odluku da 
uvedemo embargo na naoružanje za cijelo to područje. Vama nije jasno. 
Kakav embargo? "Smrdi" su uzeli svo oružje koje je postojalo. Sada vas 
granatiraju sa granatama koje su proizvedene 1956. godine. Znači da 
imaju granate svih godišta od 1956. do 1992. godine. To je jako puno 
granata. To je emgbargo samo za nas. Demokratski svijet kaže: žao nam 
je. Više oružja - više krvi. O.K. Ali to znači samo da i neki od ubica 
može poginuti. Ovako ubice mogu da ubijaju nekažnjeno 1 da dalje 

uništavaju kompletnu zemlju. To je ludost. Ali, demokratski svijet je 
demokratski. Donesena je odluka i oni je poštuju. Ali, demokratki svijet 
je na vašoj strani. Daće vam hranu. Onda vam pošalju hranu kojoj je 
istekao rok trajanja, hranu za bebe koja je ležala godinama u 
skladištima, pošalju vam grah koji se ne može skuhati, rižu koja je 
crvava, lanč pakete iz vojnih skladišta koji su proizvedeni prije dvadeset 
godina. Demokratski svijet vam pošalje lijekove za venerične bolesti, za 
bolesti koje ne postoje već dvadeset godina, lijekove kojima je istekao 
rok trajanja i za koje bi morali platiti desetak miliona dolara da bi se 
uništili, a vi gledate kako ljudi umiru zbog nedostatka antibiotika, 
infuzije itd. Vraćate se razočarani. Ali šta je tu je. Morate se boriti. 
"Smrdi" osnivaju konc-logore. Niče novi Aušvic, Dahau. "Smrdi" melju 
vaše sugrađane u stočno brašno. Prodaju oči vaše djece na svetskom 
tržištu dijelovima ljudskog tijela. Stotine tih, tih, recimo "smrdskih" 
boraca, siluju zarobljene žene i djevojke. Ali ni to nije dovoljno. Drže ih 
dok im trudnoća dostigne sedam mjeseci tako da je abortus nemoguć i 
onda ih mijenjaju za svoje zarobljene, recimo, borce. Ubijaju cijela 
naselja. Na mjestima vaših bogomolja prave parkinge. Buldožerima 
preoravaju vaša groblja. 


Htjeli ili ne borite se. Kamenom - kamenom. Prijatelji vam ginu, 
ali idete dalje. Otimate oružje. Konačno imate oružje da možete krenuti 
u napad. Došli ste do tačke da na njihovih deset granata možete vratiti 
jednu. 


"Mirotvorci" iz svijeta organizuju akcije podrške vašoj borbi. 
Istovremeno u Parizu i Londonu. Tačno u ponoć, hiljade ljudi dolazi na 
dva najpoznatija mosta u tim gradovima i u znak podrške pišaju, 
oprostite urniraju, u vodu Sene odnosno Temze. Vama toplo oko srca. 


Jodan vaš gradić je u totalnom okruženju već tri godine. Ipak 
uspijevaju da opstanu. Demokratski svijet traži da predaju oružje 
njihovim jedinicama koje će ih čuvati. Vi povjerujete. Ipak je to 
demokratski svijet. Glavni general iz demokratskog svijeta lično dolazi 
u taj gradić. U ime demokratskog svijeta obećava zaštitu svim 
građanima. Građani predaju oružje. Ubrzo nakon toga "Smrdi" ulaze u 
gradić bez otpora i ubijaju deset hiljada građana, uglavnom žena i djece. 
Lov na njih po okolnim šumama traje nekoliko dana. Za to vrijeme, 

pukovnik UNPROFOR-a koji je bio zadužen za zaštitu tog gradića 
nazdravlja i pije sa komandantom "Smrda." Poslije je izjavio da sav 
narod iz tog gradića ne vrijedi malog prsta njegovog vojnika. Kaže: 
",..djeca su im prljava 1 stalno prose hranu. " 


Glavni generali i taj pukovnik su se vratili u svoje zemlje i 
primili visoka odlikovanja za uspješne misije. Naveče, prije spavanja, 
pričaju unucima o časnosti vojničke profesije. Kad ste se na kraju 
dokopali oružja i krenuli u ofanzivu, demokratski svijet kaže: Stani! 
Ako se ne zaustavite-napašće vas. I još kaže demokratski svijet da 
morate živjeti sa "Smrdima." I njima demokratski svijet dodijeli 49% 
vaše teritorije. A "Smrde" koji su smislili i organizovali rat stavlja u 
zajedničku vladu. 300.000 mrtvih, 1.200.000 raseljenih, stotine hiljada 
invalida? Zašto? 


Čast!? 


Demokratski svijet je izgubio čast. Pojam časti se izvrnuo. 
Nekada se zbog časti ratovalo, ubijalo i ginulo. Nekada su ljudi išli 
uspravno 1 gledali pravo. Nekada su generali zbog izgubljene časti 
izvršavali samoubistvo. Nekad su kapetani tonuli sa svojim brodom. 
Nekad. 


Sada, političari bez kičme postaju predsjednici. Oficiri bez 
kičme postaju generali i dobijaju medalje. Zemlje bez kičme dobijaju 
predsjednike bez kičme. 


Ljudi s kičnom se lome. Jer strše. 
A to nije dobro. 


U masi pognutih i povijenih ljudi, uspravni strše i treba ih 
slomiti. 


1" 


To je, gospodo, psihološki i sociološki aspekt rata. 


Hamza ušutje. 
U amfiteatru tajac. 


Prisutni se zgledaju ili rezignirano bulje ispred sebe. Dvije 

mlade doktorice tiho plaču. Nakon minut-dva, tajac postade neprijatan. 
Izgledalo je da niko nema pitanja, a ipak se niko nije dizao sa mjesta 
Jedan doktor odluči da prekine tišinu 1 neprijatnu situaciju. 


- Jedno pitanje? Kako je moguće da se to desi u Evropi na kraju 
dvadesetog stoljeća? 


- Ja mislim... U stvari, bolje je da... Izvinite. Da li ima u sali 
eksper za psihologiju? 


Stari, sijedi doktor, kratke, uredno potkresane bijele brade 
ustade. 


- Dr. Meyer. Doktor psihologija i psihijatrije, - predstavi se. 


- Doktore, psihologija je vaša profesija kojom se, očito, bavite 
godinama. Kako je moguće da se ovako nešto desi u Evropi na pragu 
dvadesetprvog stoljeća? 


Doktor skide naočale. Iz džepa izvadi krpicu 1 poče ih brižljivo 
čistiti. Razmišlja. Prevrće naočale u rukama. Stavlja ih na oči i ponovo 
skida. Podiže oči i gleda Hamzu. 


- Ne znam. 
U amfiteatru ponovo zavlada mukla tišina. 


- Ne znam gdje, ali pročitao sam da vaši državnici tvrde da se 
nije radilo o građanskom ratu, - bilo je novo pitanje. 


- Vidite, po definiciji, građanski rat podrazumijeva dvije skupine 
suprotstavljanih građana. U Bosni su bili građani i Zvijeri. 


- A vjerski? Ipak je to bio sukob hrišćanstva i islama. 


- Ja bih rekao da je to bio nevjernički rat. Nema religije koja 
zagovara ubijanje. A način na koji su ubijani Muslimani u Bosni 
ukazuje na apsolutni nedostatak bilo kakve religije kod ubica. 


- Oprostite, ja ipak ne razumijem. 


- Na Bosnu je izvršena klasična agresija dviju susjednih država. 
Njihovi predsjednici su dogovorili podjelu Bosne 1 pokušali da je 
realizaju. To je u najkraćem šta se desilo. Jer, činjenica je da su 

bosanski civili ubijani u Bosni a da su vojnici Armije Bosne i 
Hercegovine ginuli samo na području Bosne i Hercegovine. Šta su tu 
radili vojnici Srbije i Hrvatske? Šta su tu radile brojne paramilitarne 
grupe iz "Smrdije", u stvari bande ubica i pljačkaša, koje su njihove 
vlade poslale obećavajući im zabavu i plijen? 


- Pitanje? 


- O.K. Vi baratate sa cifrom od 300.000 poginulih. U posljednje 
vrijeme sam čitao da ta cifra ne prelazi 200.000. 


- I ja sam čitao nešto o tome. Na žalost, pravu istinu nikada 
nećemo saznati. Ali, dozvolite. Ako se utvrdi da su Nijemci u Drugom 
svjetskom ratu likvidirali samo 9.800.000 jevreja a ne 12.000.000 kao 
što se mislilo, da li će to promijeniti sliku o nacističkoj Njemačkoj? 


- Pitanje? 
- Svi znamo da je Iran pomagao Bosni. Ko je pomagao Srbima? 


- Četnicima? Njima su pomagali svi. Čitav svijet. Nepomažući 
Bosni oni su sudjelovali u genocidu. Kad rekoh genocid! Molim vas da 
to zapamtite. Ge-no-cid. Svu svoju truhlost i amoralnost Zapad je 
pokazao i uvođenjem sintagme "Etničko čišćenje." Znate li zašto? Zato 
što pojam genocid automatski izaziva asocijaciju na fašizam 1 stradanje 
Jevreja u Drugom svjetskom ratu. Zbog toga je postojala realna 
opasnost da se zbog upotrebe pojma genocid, koji uzgred rečeno, 
precizno i bez ikakve sumnje, u jednoj jedinoj riječi daje potpunu sliku 
stradanja Muslimana u Bosni i Hercegovini, zbog toga je postojala 
"opasnost" da javno mnjenje zapadnih zemalja primora svoje vlade na 
odlučniju akciju na zaustavljanju rata i kažnjavanju počinilaca ratnih 
zločina. Zbog toga su zapadne zemlje izmislile tu sintagmu. I tako, dok 
ste slušali vijesti o etničkom čišćenju u Bosni i Hercegovini, to vas je 
asociralo na čišćenje, pospremanje, na neki bezazleni posao koji i vi 
radite s vremena na vrijeme. Nikako na masovna strijeljanja stotina 
civila. Taj izraz vas ne može asocirati na konrentracione logore. 


- Da li tu ubrajate i Ameriku? 


- Jednim dijelom - da. Vi znate koliko je rezolucija doneseno o 
Bosni?! Samo je jedna ispoštovana sto posto. Ona o uvođenju embarga 

na oružje. Ne mislim da je Amerika pomagala četnicima. Ona samo nije 
učinila ništa da pomogne Bosancima ili da zaustavi rat vojnim 
sredstvima. I američki brodovi su kontrolisali Jadran. 


- Ali su prestali vršiti kontrolu. 


- Da. Bil Klinton je konačno donio tu odluku. Doduše kasno. 
Suviše kasno za 300.000 poginulih, ali ipak na vrijeme za preživjele. Da 
nije bilo te odluke, sumnjam da bi se Bosna odbranila. Konačno je Bil 
odlučio, ne da nam da šansu, nego da nam je ne uskrati. 


- Molim vas, ako možete da se izjasnite na koje oficire UN-a ste 
mislili." 

- Što da ne? Ako su oni mogli da urade to što su uradili nema 
razloga da ih ja ne mogu imenovati. Mislio sam na sve generale koje su 
UN poslale u Bosnu. Od kanadskog generala Mak Kenzija, indijskog 
tenerala Nembijara, engleskog generala Smita itd. Itd. Ovo u vezi 
Srebrenice je djelo francuskih generala Morillona 1 Janvijera kao i 
holandskog pukovnika Karremansa. Morillon je stanovnicima 
Srebrenice obećao zaštitu UN ukoliko predaju oružje, a Karremans je 
predao Srebrenicu četnicima. Sutradan po ulasku u Srebrenicu, jula 12. 
1995. godine, dok su četnici ubijali hiljade žena 1 djece u i oko grada, 
komandant Plavih šljemova, holandski pukovnik Karremans je 
nazdravljao ratnom zločincu, četničkom generalu Ratku Mladiću. Ja 
ovdje imam novine u kojima je ta fotografija koja je obišla svijet. Pored 
toga postoje i video snimci govora gen. Morillona u Srebrenici. Ukoliko 
vas interesuje mogu ih nabaviti. 


- Je li moguće da je krivac samo na jednoj strani? 


- Kao što sam rekao, vaša krivica je što ste živjeli na tom 
području kada su "Smrdi" odlučili da baš tu prave svoju državu. 


- Sta mislite o vašim političarima? 


- To je druga priča. Ali, sami ste rekli o mojim političarima. Oni 
su moji. Možda su mogli odigrati i bolje? Ali, teško je igrati kad imate 
300.000 mrtvih 1 nož pod grlom ostalih građana. 


- Da li ste mogli pretpostaviti ponašanje evropskih sila? 

- Na žalost, suviše kasno. Iako, sada kad razmišljam o tome, bilo 
je mnogo sitnica koje su na to ukazivale. Na primjer, kada je lord 
Karington prvi put upotrijebio izraz zaraćene strane i time izjednačio 
agresora i žrtvu, mi smo morali znati da se radi o namjeri, a ne o grešci, 
zbog nepoznavanja činjenica. Sad čitam da je postavljen da arbitrira u 
sporu između Amerike 1 Kanade oko ribolova. 


- Nema više pitanja? Hvala što ste mi dozvolili da vam govorim 
o Bosni. 


Nakon predavanja u holu je bila priređena mala zakuska. Hamza 
priđe Jun. 


- Nisu se baš pretrgli od aplauza? 


- Kakav aplauz, Hamza? Vidiš da su u šoku. Previše činjenica u 
kratkom vremenu. Mislim da nisu niti će ikada prisustvovati sličnom 
predavanju. 

- Mladiću, vi ste izgleda operisani od političkog sluha? - Junin 
šef mu se obrati malo prijekorno. 


- Politički sluh je za političare. Meni je dovoljan sluh za istinu, - 
odbrusi mu Hamza. 


- To je u redu, ali za ovakve izjave se u Americi može ići na sud. 


- Da. U Americi. Ali... cilj tužbe bi trebala biti zastita časti? Zar 
ne? Zar ne mislite i Vi da bi to malo ličilo na šalu? I još nešto. Da li 
vam je poznato da je Francuska vlada zabranila svojim vojnicima i 
oficirima da svjedoče na sudu za ratne zločine u Hagu. Ha?! Viv la 
Frans!!! 


Nacionalnu čast Francuske spašava jedan, jedini čovjek sa 
grupom prijatelja. Filozof i kosmopolita, Bernard Levi. 


- Oprostite, - jedna starija doktorica mu priđe. - Ono za 
silovanja. To je stvarno istina? 


- Na žalost, gospođo. 

- Koliku je tih slučajeva bilo? 

- Zvanično, koliko je meni poznato, registrovano je 30.000 

hiljada. Ali, vi imate da na jedan prijavljen slučaj silovanja dolaze 
najmanje tri neprijavljena. U svakom slučaju, jako mnogo. U svakom 
ratu ima slučajeva silovanja, ali ovdje se radilo o programiranom 
silovanju kuje je hilo u sklopu zvanične "smrdske" politike u ovom 
ratu.Taj zločin je bio isplaniran. 


- Nevjerovatno! U Evropi, na kraju dvadesetog stoljeća. 


- Postoje snimci, svjedočenja. Jedan broj tih nesretnica se sada 
nalazi u Americi. Ali, vama su cijelo vrijeme prezentirali cenzurisane 
snimke. Ublažene i umekšane vijesti. Da se ne uznemirite. 


- Izgleda da jesu. 
- Možda je to bolje? 


- Možda. Mislim da nikada nećemo saznati. 


Kkkkk 


Nova 1997. godina počela je sa snijegom. Bilo je strahovito 
hladno, posebno u blizini Jezera. Vjetar, koji je dolazio sa sjevera, 
dodatno se hladio jureći preko voda Mičigena i svom snagom se 
sručivao na grad. Ulijetao je među nebodere. Lomio se, razdvajao i 
ponovo nastavljao, tako da se više nije znalo odakle puše. Ono što je 
najviše zbunjivalo Hamzu bili su Amerikanci koji, kao da nisu 
primjećivali hladnoću. Djevojke u lepršavim haljinama i muškarci u 
odijelima izlazili su iz poslovnih zgrada da bi otišli na doručak, ne 
obazirući se na zimu. Hamzi je bilo hladno gledajući ih. 


Dani su prolazili uglavnom monotono. Rijetki susreti sa 
Ekremom, pukovnikom, a posebno Jun, bili su kao praznici. Upravo 
onoliko koliko se Hamza osjećao potišteno i izgubljeno nakon posjeta 
Ekremu, toliko je bio raspoložen nakon susreta sa Pukovnikom i veseo 
nakon sastanka sa Jun. 


Prilikom posjeta Ekremu uglavnom su pričali o ratu i 
rezultatima rata. Najburnije je bilo kad bi se dotakli Daytonskog mira. 
Ekrem bi padao u vatru, galamio, psovao. Zena i mati bi tada prijekorno 

gledale Hamzu, jer da on nije došao, Ekrem se ne bi uzrujavao. 


- Znaš li ti Hamza, da je Dudakoviću trebalo još desetak dana da 
uzme Banjaluku. Za Prijedor mu je trebalo samo par dana. Joj, samo da 
hoće opet zapucat. Ode Ekrem u Bosnu. 


- Nije se moglo, bolan ne bio. Znaš li kako su naše bili pritisli? 
Potpisati i nema druge. 


- Šta pritisli? Kako misliš pritisli? Stavili im nož pod grlo? Ili su 
im zarobili familije 1 rekli da će sve pobiti ako ne potpišu? Ha? 


- Ne razumiješ, to ti je politika. 


- Ne postoji politika, Hamza. Ne postoji. Ima samo dragi Allah 
džellešanuhu. Po onome što su četnici imali, trebali su nas pobiti za 
petnaest dana. Ali, dragi Allah džellešanuhu nije dozvolio. A naši 
potrčali da potpišu. 


- Jest, da nisu potpisali poginulo bi još tristo hiljada. 


- Pa šta? Pa šta? Meni su iskorijenili familiju. Moj sin je sad 
jedini sa mojim prezimenom. Preko trideset članova. Amidže, rođake, 
brata. Pa šta? 


- Jebem im majku krvavu! 
- Daće Bog, biće rata! 
- Ide Ekrem u Bosnu. 


Hamza bi na kraju odlazio 1 danima se mučio pokušavajući da 
nađe argumente kojima bi mu se drugi put suprotstavio i pomogao i 
njemu i sebi. 


Kod Pukovnika bi atmosfera bila potpuno drugačija. Obično bi 
Pukovnik načeo neku temu iz svjetske politike ili istorije 1 onda bi cijelo 
poslijepodne razgovarali o tome. Pričali su o Indijancima, španskom 
osvajanju Južne Amerike, o Aleksandru Makedonskom, Džingis Kanu, 
Napoleonu, sve do Vijetnamskog rata. Debatovali su ko je bio veći 
svjetski putnik, Marko Polo ili Ibn Batuta. Hamza bi nešto skuhao u 
ogromnoj Pukovnikovoj kuhinji, ili bi Pukovnik naručio ručak iz nekog 

boljeg restorana. 


Sa Jun mu je, ipak, bilo najljepše. Osjećao se opušteno i ugodno. 
Njihovi susreti nisu bili planirani. Sretali bi se slučajno kad se ona 
vraćala sa posla ili išla u kupovinu. Hamzina stalna ruta za šetanje duž 
Mičigen avenije omogućavala je Jun da ga pronađe skoro uvijek kad je 
željela. Hamza bi je pratio u kupovini ili bi u nekom od brojnih 
restorana ili barova razgovarali o svemu i svačemu. 


U jednoj od takvih šetnji Jun je trebalo da kupi neke sitnice i oni 
uđoše u robnu kuću sa vrlo dugačkim pokretnim stepenicama. Prije 
nego što će stati na njih, ona se okrenu Hamzi: 


- Budi pažljiv. 

- Hej, stani. Ove stepenice se kreću, - Hamza je povuče unazad. 
- Da, to su pokretne stepenice. 

- O, oo0! Imaju li ovdje obične stepenice? 

- Šta ti je? Ne bojiš se valjda. 

- Ma, ne bojim, samo više bih volio običnim stepenicama. 

- Idemo na četvrti sprat. Daleko je. Hajde, skupa ćemo. 

- Ne, ne. Hajde ti jednom sama gore i nazad, da ja vidim. 


- O.K., evo gledaj, - Jun stade na stepenice, ode do sprata 1 vrati 
se nazad. 


- Eto, vidiš, nije opasno. 


Stadoše na stepenice i popeše se. Dok je ona kupovala, Hamza 
je šetao okolo i razgledao druge sitnice. 


- Kako to da nisi nikad vidio pokretne stepenice. 


- Nisi normalna. Mi smo imali pokretne stepenice kad ste vi 
ovdje još lovili bizone za ručak. 

- Ti, ti, - bijesno je sijevala očima. Zamahnu rukom i prilijepi 
Hamzi zvonak šamar. Istog trenutka stavi ruku na usta shvativši šta je 
uradila. 

- Izvini. Izvini, molim te. Ne znam šta mi bi. Izvini, molim te. 


Hamza se držao za obraz. Sad izgleda ima i ženskog Musu. 
Malo mu je bio njegov Musa. 


- E, moj Musa! 

- Šta kažeš? 

- Kažem, e, moj Musa. 

- Šta je Musa? 

- Nije šta je Musa, već ko je Musa? 


- Hajde idemo. - Ona uze Hamzu pod ruku i napustiše robnu 
kuću. Dok su sjedili kod Džordana, Hamza je pričao: - U Sarajevu, u 
mojoj ulici, živio je jedan moj prijatelj, Musa. 


- Samo trenutak. Je li živio ili živi? Mislim je li poginuo? 
- Živ je. Bar je bio kad sam ja otišao iz Sarajeva. 

- Jesi li mu telefonirao? Pisao? 

- Nisam. 

- Zašto, za Boga? 

- Tako. 


Nije vrijedilo objašnjavati. Niko ko nije izašao iz Sarajeva to ne 
može shvatiti. Kad te razdiru želja i čežnja, a ne javljaš se, niti se tebi 
neko javlja. Svako mora da odboluje to sam za sebe. Jednog dana... 
Jednog dana, kad bude znao ko je, šta je, i kako dalje, javiće se. 


- I taj moj prijatelj Musa... - Hamza je pričao. Jun je upadala i 
prekidala ga svojim, za nju razložnim, a za njega smiješnim upadicama 
i pitanjima. I opet, kad su pogledali na sat, bila je skoro ponoć. To im se 
redovno dešavalo. Vrijeme je zaista jurilo. 


Kkkk 


256 


Bio je januar, 13. i Hamza je, izašavši iz restorana brze hrane, 
duboko navukao vunenu kapu na čelo. Snijeg je škripao pod nogama. 
Skoro dotrča do traka. Plati parking i izveze se napolje. Parkinzi su bili 
izuzetno skupi u Čikagu. Sjeti se sarajevskog glumca Josipa Pejakovića. 
U nekim novinama je pročitao njegov intervju. "Dresiraće nas k'o 
avlijanere." Pejaković je mislio na novu vlast koja će trenirati ljude i 
utjerivati ih u suru. S obzirom na tvrdoglavost Bosanaca, to će ići teško. 
Kao kad hoćete da dresirate avlijanera. Jadni, glupi avlijaner će popiti 
brdo batina dok nauči najosnovniju komandu kao što je sjedi ili lezi. 


- Mene je Čikaška policija trenirala k'o avlijanera, - tri puta mu 
je pauk odnosio auto 1 platio je preko dvadeset kazni dok nije shvatio 
da, ako negdje piše da je zabranjeno parkiranje, onda je stvarno 
zabranjeno. I sigurno će mu ili odvući auto ili će, ako je bolje sreće, 
samo dobiti "tiket" za parkiranje. 


Vozikao se bez nekog određenog cilja. Bilo mu je rano da ide 
kući. Moraće kupiti neki radio u traku. Samo nije mogao da pronađe 
način kako da to uradi a da mu ga iste noći ne ukradu. Možda kasetofon 
koji bi mogao jednostavno vaditi, a da se uključuje preko upaljača u 
autu. Tako, razbijajući glavu nađe se u kraju u kojem nije bio prije. 

Razgledao je okolinu vozeći sporo. Pažnju mu privuče reklama 
iznad ulaza u jedan restoran "Tašmajdan". Turska riječ "Rudnik 


kamena," ali isto tako i kvart u Beogradu. Beogradu? Smrdigradu, što bi 
rekao Avdaga. 


- Mormn biti ili turski ili srpski restoran. Baš da provjerim, - 
pronađe mjesto za parkiranje i uđe u restoran. 


Srpski. 


Bio je, to srpski restoran, dotjeran i nakićen kao za Novu 
godinu. Hej, pa danas je srpska Nova godina. Zato su oni ovo ovako 
nakitili. Sigurno su doveli 1 muziku iz Srbije. Priđe mu elegantno 
obučen konobar. 


- Can I help you? 


- Nn srpskom burazeru, na srpskom. - Hamza ga prisno lupi po 
ramenu. - Nisam znao da imate muziku danas. 

- Mora da si novi. Svi znaju da svake Nove godine imamo 
muziku iz 'starog' kraja. Zeliš li mjesto za stolom? 


- Skoro da sam novi. Ne, malo ću za šank. Hvala. 
Hamza sjede za šank i prstom pozva barmena. 

- Imate li lozu Tikveš Kavadarci? 

- Odakle nju nađe, majke ti? Sve ima, to nema. 

- O.K. Daj mi manastirku. 

- To hurazeru. Evo je. K'o dukat. 


Hamza je lagano pijuckao i razgledao po kafani. Ni jedne 
poznate face. To je bilo dobro. Nije znao otkud, ali ga uhvati dobro 
raspoloženje. Evo ga u Čikagu, u srpskoj kafani. Pijucka srpsku rakiju. 
Još samo da čuje muziku i biće super. 

- Moj Hamza, da te neko od tvoje raje vidi, kako bi mu 
objasnio? Hajde da vidimo na šta će ovo izaći. 


Orkestar je bio odličan, pjevačica - katastrofa. Nedostatak glasa 
i sluha nadoknađivala je super kratkom suknjicom i dubokim 
dekolteom. Muzika je svirala jedno, ona pjevala drugo, a igrala treće. 
Ipak, nakon svake pjesme dobijala je gromki aplauz. Hamza pomisli da 
bi ovdje i Musa mogao pjevati i dobiti aplauz. Bilo je važno samo da 
pjeva pjesme iz starog kraja i sve je odlično. Iza njegovih leđa neko se 
nakašlja. Hamza se okrenu. 


- Prvi put ste ovdje? Ja sam Risto, vlasnik restorana. 
- Drago mi je, - Hamza izbježe da se predstavi. 


- Da, skoro sam došao. Ne poznajem okolinu. Drago mi je da 
sam nabasao na vas baš noćas. 


- Gdje si sa stanom? 
- Kod rođaka. Nije daleko odavde. 
- Kako on ne zna Za nas? 


- Možda i zna, jadan. Oženio se Amerikankom. Neda mu da diše 

a kamoli da ode u naš restoran. Ništa od njega. 


- Ima dosta takvih. Misle da ugrabe sreću što se ožene 
Amerikankom, pogotovo ako je malo bogatija. A onda dođe đavo po 
svoje, pa plate debelo svaki minut. Eto, ja sam ovdje trideset godina, a 
kad sam se ženio otišao sam u Srbiju po ženu. Nego, hoćeš li nešto za 
mezu. Imamo sve, od čvaraka do prasećeg i janjećeg pečenja sa ražnja. 


- Janjetinu. 
- Odlična je, k'o naša. 


- Daj mi malo od rebara, i mešanu salatu. I još jedno piće. Daj i 
momcima piće, - Hamza pokaza na konobare. 


- Odma', odma'. Nadam se da ćeš češće dolaziti. 
- Budi siguran da hoću. 


Pjevačica konačno završi pjesmu i uze pauzu. U sali zavlada 
žamor. Svi su govorili uglas, pa ipak je svako svakoga razumio. Ponoć 
se približavala. Nakon četvrte ili pete čašice u Hamzinoj glavi sinu 
jedna misao i on odluči da je realizuje. Pozva Ristu. 


- Burazeru, mogu li ja nešto otpjevati? 


- To bi bilo dobro za štimung. Samo, znaš li? Ne bi' volio da mi 
gosti... 


- Samo gledaj 1 uživaj. - Hamza se pope na binu i reče 
muzičarima: - Braćo, sretna vam Nova godina. 


- Itebi burazeru. Hoćeš li da naručiš pesmu? 


- Hoću, ali da ja pevam, - Hamza izvadi 50$ i gurnu ih pjevačici 
u dekolte. 


- Koju ćeš? 

- Pevam sve, k'o Cune. 

- Da ti nisi mazn'o koju više? 

- Ništa ti ne brini. Za mene su pričali da sam bolji od Ilića. 
- Nemoj preterati. Idemo. Čovek plaća. Naše je da sviramo. 

Hamza se nešto došaputa sa harmonikašem 1 skide mikrofon sa 
stalka. Muzika poče da svira. U sali zavlada tišina. Gosti prestadoše da 
pričaju i sa pažnjom su posmatrali mladića sa dugim ružnim ožiljkom. 
Za jednim stolom su sjedila tri bračna para. Jedan muškarac gurknu 
drugog mnogo starijeg. 


- Da ja imam ovakvo lice Simo, ja bi" ost'o noćas kod kuće. A 
ovaj, kao da 'oće da peva. 


Hamza je stajao na bini duboko spuštene glave. Lijevu ruku je 
držao opušteno niz tijelo a desnu sa mikrofonom blizu usana. Kad 
orkestar završi refren on zapjeva: 


"Da si htela zvezde ja bih skinuo, 
da nisi imala, ja bih ukrao, 

da si htela sunce, ja bih goreo, 
toliko sam te dušo-voleo. " 


Njegov kristalno čist, jak glas ispuni prostoriju. Na licima 
gostiju primjeti odobravanje. 


Plačite noćas jesenje kiše, 
život se nastavlja, 

Moja me draga ne voli više, 
sreću zaboravlja. " 


Malo se nagnuo naprijed, ruku sklopljenih oko mikrofona, kao u 
molitvi. Dok je muzika svirala refren on je, podižući desnu nogu na 
prste i udarajući petom o pod, snažno davao ritam. 


"Kad si rekla idi ja sam shvatio, 
Zbog tebe nisam srećo sebe mrzeo, 
toliko sam te dušo - voleo." 

Raširi široko ruke sa dlanovima okrenutim na gore: - Svi, svi! - 
viknu u pauzi između refrena. 


"Plačite noćas jesenje kiše, 
život se nastavlja, 

Moja me draga ne voli više, 
sreću zaboravlja. " 


Cijela sala je pjevala s njim. 


Kraj pjesme Hamza je dočekao na koljenima opuštenih ruku i 
duboko spuštene glave. 


- Bravo, bravo! 
- Ijuuuhu! 
- Svaka čast! 


- Još, još! 


Za onim stolom Simo se mršti. 

- Šta je Simo sad? 

- Ne znam. Ne sviđa mi se ovo. 

- Šta sad, po Bogu? 

- Ma nekako je ironičan. Kao da nas zajebava. 
- Idi s milim Bogom. 


Hamza otpjeva još jednu pjesmu. Kad završi primijeti da u salu 
uđoše dva ogromna policajca 1 priđoše šanku. On se zahvali publici 1 
požuri za šank. Jedan policajac ga upita: 
- Šta si im to pjevao kad su ovako zadovoljni? 
- Pjesme iz naše zemlje. Svi smo mi pomalo bolesni za kućom. 

Risto je zadovoljno trljao ruke. Konobari su žurili salom noseći 
nove narudžbine pića i jela. Bilo mu je drago i zbog policajaca. U 
njegovom restoranu dugo vremena nije bilo nikakvih incidenata 1 on je 
volio kad bi policajci navraćali. Hamza ga pozva. 


-Želim da častim gospodu oficire. Molim vas, nemojte me 
odbiti. Moj otac je bio policajac cijelog života 1 ja veoma poštujem vaš 
posao. Posebno ovdje u Americi, a pogotovo u Čikagu. 


- Onda dobro. Može jedno piće. 


- Risto, daj i malo janjetine. Ako još imaš prednji lijevi 
bubrežnjak. Moj otac je to najviše volio. 


Policajci uzeše piće. 

- A o čemu si im pjevao? 

- Neke ljubavne pjesme. Bojim se da ovo društvo nije za nešto 
ozbiljnije. 

- Ti bi da im pjevaš opere? 


- Ne baš opere, ali, recimo, odlomak iz neke pozorišne 
predstave. Ja pjevam dobro, ali pozorište mi je u krvi. Baš bih volio da 
im odrecitujem odlomak iz jedne predstave, ali se bojim da ne bi 
razumjeli. 


- Šta te briga.Tvoje je da ih probaš zabaviti. 


- Ne znate vi naš narod. Kad im se nešto ne svidi, spremni su da 
se potuku pa i da ubiju nekog. 


- Mi smo zakon ovdje. Hajde ti probaj. Baš da vidimo i to. 
- Mislite da me vi možete zaštititi ako krene naopako? 

- Apsolutno. 

- Riječ? 

- Riječ. 

Hamza ostavi čašu na šank pa se pope na binu. 

- Divan momak, - reče Risto policajcima. 

- Da, i cijeni naš posao. Vjerovatno ga je otac naučio kako je to 
težak hljeb, - javi se drugi policajac jedući janjetinu. Hamza se tiho 
dogovori sa harmonikašem, nakašlja se da pročisti grlo i poče pjevati 
poznatu dječiju pjesmicu malo izmijenjenog teksta. 


"Al' ipak, treba da se zna, 
u Bosnu poslali smo tate..." 


- Bravo! 
- Odakle nju izvadi?! 
- Tako je! 


Hamza nastavi da pjeva: 


"Da jedno vrijeme kolju i kradu, 
pa onda da nam se vrate, 

Da jedno vrijeme pale i žare, 

pa onda da nam se vrate. " 


-Jebala ga šala! 
- Ma šta fali Simo? Malo. 
- Pusti Boga ti. Malo mi je. 


Hamza je nastavljao pjesmu: 


"Pozdravite moga tatu, 
tamo na Poljinama, 
pozdravite moga tatu, 
Na Hreši i na Borijama." 


- E, jebi ga sad. 

- Ma koji ti je klinac? 


- Šta, šta mi je? To su brda odakle su naši bombardovali 
Sarajevo. 


- Pa šta? Šali se čovek. 
- Jebala ga šala. 
Hamza završi uz mlak aplauz. 


- O.K., O.K. Moja prva i najveća ljubav je pozorište. Za večeras 
ću vam odrecitovati odlomak iz jedne monodrame koja je meni lično 
veoma draga. 


Hamza se okrenu muzici, - Samo nježno! O.K.?' Uze mikrofon, 
duboko udahnu i punom snagom počće recitovati: 


"Zakuni se, narode moj!" 


- Ovo mi je poznato. 


- Ma daj Simo majke ti, pusti više čoveka na miru. 


"Zakuni se, narode moj, 

krvlju bebe ubijene u Sarajevskom porodilištu, 
iz PAT-a, iz PAM-a, iz BOFORS-a, 

Majku im jebem četničku... " 


- Ma šta to on govori!? 
- Zaustavite ga! 
- Stani majku ti jebem! 


Hamza je nastavio podigavši glas tako da je nadjačao galamu u 
sali: 

"Zakuni se i ne oprosti. Ko oprosti, 
da Bog da ga rođena djeca proklinjala...' 


- Ma zustavite ga, majku mu jebem! 


"Mi ovaj rat nismo željeli, 

ali ako hoće - imaće ga, 

sve dok i posljednji četnik 

ne pobjegne u Smrdiju ili u Čikago" 


Hamza završi odbivši rukom jednu flašu koja mu je poletjela 
prema glavi. Nekoliko čaša ga pogodi u tijelo. On skoči sa bine, optrča 
nekoliko stolova 1 baci se iza policajaca. Desetak gostiju požuriše prema 
šanku. 


Policajci su bili apsolutno zbunjeni. Jest da im je Hamza rekao 
da može biti gužve, ali da neko ovako reaguje na pozorišni komad, nisu 
nikako mogli pretpostaviti. 


- Stop! Stani! - izvukoše pištolje ali ih još ne uperiše u gnjevne 
goste. Držeći pištolj u desnoj ruci jedan od njih ispruži otvoren lijevi 
dlan naprijed. 


- U ime zakona USA! Sta-ni! 
Drugi se okrenu Risti. 


- Ako ih ne zaustaviš, lično ću se potruditi da ti zatvore restoran 
na sto godina. 


- Stanite ljudi, smirite se! 

- Šta se smiri, Risto? Šta se smiri Risto, jebo te on!? 
- Ma ljudi... 

- Gde nam njega nađe Risto!? 


- Zapamti Risto kad si me video ovde! 

Sa pištoljima u rukama policajci su se povlačili prema vratima. 
Hamza je išao na pola koraka ispred njih. Prope se na prste i pokaza 
gostima srednji prst. Gosti ponovo zagalamiše i opasnije krenuše 
naprijed. Jedan policajac pogleda Hamzu, ali se on brže-bolje počeša po 
glavi. Konačno, izađoše 1z restorana i požuriše do policijskog vozila. 


- Da zovemo pojačanje? 

- Šta ćeš im reći? Da im je gost recitovao, a oni poludjeli? 
- O.K., samo ovaj restoran treba držati na oku. 

- A ti? Šta si im ono govorio? 

- Odlomak iz Hamleta. 


- Svašta. Prvo ti plješću, nosali bi te po restoranu, a onda samo 
što te nisu ubili. 


- Rekao sam vam da nemaju osjećaj za dramu. 

- Jedno je nemati osjećaja o drugo je ubiti čovjeka zbog drame. 
- A kažeš otac ti bio policajac? 

- Cijeli život. 

- Je li opasno raditi taj posao kao i ovdje? 

- Opasno jeste, ali ni blizu kao ovdje. 

- Vidiš, kažem ti ja da je Čikago najopasniji grad na svijetu. 


- Kako nije čovječe? Do sada su ubijali zbog droge, novca, 
ljubavi, a sad će početi zbog umjetnosti. Gdje ti je auto? 


Hamza pokaza rukom. 
- Sjedaj i briši. I ne vraćaj se ovamo bar nekoliko mjeseci. 


- Hvala vam. - Hamza otrča do auta i odjuri. Usput je pjevušio 
Jesenje kiše. 


U restoranu su gosti uzbuđeno komentarisali: - Dobro si ga ti 
pročitao, Simo. 


- Jebi ga, sad. 

- Uh, majku mu... baš nam se posra u Novu godinu. - Simo je 
smrknuto Zurio u sto. 


- Nije se on posr'o burazeru. Sami smo se posrali. I u Novu 
godinu i u sve. 


- Kako to misliš? 


- Fino. Još od Gazi Mestana. Kad smo k'o idioti potrčali za 
luđakom koji nam je obećao bolji život preko krvi drugih. 


- Neće biti baš tako Simo! 
- Šta neće biti? Šta neće biti? Vidi nas! Gledaj ovu šaku jada! 
- Ma daj Simo! Kakav jad? Šta nam fali? 


- Ništa nam ne fali! Ništa nam ne fali! - Simo je vikao. Od 
napora se zacrvenio, a vratne žile su mu nabrekle i iskočile. 


- Šta nam može faliti? Još pitaš! Ništa nam ne fali! Ništa! Sve 
imamo! Samo što ne smem reći odakle sam kad se upoznajem sa bilo 
kim! 


- Nije baš tako. 


- Nije tako? Ti mi to kažeš? Ti? Kad te Ameri pitaju odakle si 
šta kažeš? Ha? Iz bivše Jugoslavije! Kleštima ti, bre, čupaju da kažeš da 
si iz Srbije! I odma' dodaš kako si ti već dugo ovde, da ne bi pomislili 
da imaš nešto u vezi sa ratom u Bosni! I tebi je to ništa? E, baš nam se 
posra u ćejf. 


- Jest. I neka je. I nije samo on. Sraće nam se, ko stigne, sledećih 
sto godina. Možda i duže. U svakom slučaju, ja neću doživeti da svetla 
obraza kažem da sam Srbin. Idemo, ženo. Kući. 


KAkKAK 


Proljeće je iznenada došlo u Čikago. Topliji dani i sjajno plavo 
nebo smirivali su Hamzu. Ustaljeni ritam života bio je mehlem na 
njegovu opustošenu dušu. Cesti kontakti sa Pukovnikom i Jun su ga 

dodatno smirivali. 
Život bi mogao biti i lijep. 
Jednog aprilskog dana, izašavši iz restorana Hamza nije mogao 


da se odluči gdje da pođe. Možda bi bilo najbolje da se vrati na Mičigen 
aveniju. Možda naleti na Jun. Poželio je popričati sa njom. 


S noge na nogu je šetkao i zagledao prolaznike. Pokušavao je da 
odredi kojem sloju pripadaju. Iako su se Amerikanci obično oblačili 
ležerno 1 potpuno raznoliko, Hamza je u gomili mogao da prepozna, 
skoro potpuno tačno, velike biznismene, njihove sekretarice, niži nivo 
službenika kao i mlade i ambiciozne stručnjake koji su se tek penjali 
opasnim vrletima na putu do visoke karijere. Ustanovio je uzročno- 
posljedičnu vezu između marke odijela, cipela i košulje sa izrazom lica. 
Krupni biznismeni, koji se nisu često pojavljivali na ulici, nosili su 
skupocjena odijela, cipele od najmanje hiljadu dolara, svilene kravate... 
Ali sve je to djelovalo nekako sterilno. Šetali su kao razgledajući, a u 
stvari ne primjećujući ništa oko sebe. Vječno su se nalazili u svom 
svijetu velikih brojeva. Oko njih su se obično vrtili mladi perspektivni 
kadrovi sa širokim osmijehom na zgrčenom licu. Prije bi se moglo reći 
da se keze pokazujući opasne zube. Niži sloj službenika je nosio, u 
pravilu, jeftina odijela tamnih boja, crna, tamno plava, tamno siva, 
bijele košulje i kravate koje se obično nisu slagale sa odijelom. 
Interesantno je, kako mali broj ljudi zna odabrati odgovarajuću kravatu, 
pa je Hamza mislio da bi ovdje svim mladim ljudima koji jure ka 
vrhuncu karijere i slave, trebalo preporučiti kratki kurs oblačenja u 
Italiji. Niko ne zna uskladiti boje kao Italijani. Poslovne žene od 
karijere su bile blijede, sa debelim slojevima šminke. Sudeći po hodu, 
najsretniji su bili mladi crni momci koji su se lagano lelujali u hodu sa 
vokmenom na ušima. 


Hamza sjede na klupu da malo odmori. Onda se predomisli. Ipak 
ide kući. Trebalo bi kupiti nešto hrane i mlijeka da ne brine sutra o 
tome. 


Diže se sa klupe i mahinalno pogleda oko sebe. 
13; 

Strese glavom. Nemoguće! Zažmiri, pa ponovo otvori oči. Nije 
se varao. Tu, na samo dvadesetak metara ispred njega, na uglu Ohaja i 
Mičigena, on u gomili ljudi spazi Kuma. 


Kum! 


- Nemoguće! Nemoguće! - Hamza baci cigaretu i potrča. Pred 
njega iskorači neka djevojka i Hamza svom snagom udari u nju. 
Djevojka odleti unazad, zatetura i pala bi zasigurno da je on, 1 dalje u 
zaletu, ne uhvati. Iz ruku joj ispadoše neki paketi i kese i rasuše se po 
trotoaru. 


- Izvinite molim vas! 


Hamza je podiže, pusti i potrča prema uglu. Zbunjena i 
preplašena djevojka je gledala za njim. Hamza stiže do ugla. Gledao je 
lijevo, desno, gore i dolje niz ulicu. Ništa. Kao da je u zemlju propao. 
Uspio je samo da vidi kako zadnji dio nekog bijelog auta zamiče iza 
ugla. 


Požuri nazad. Djevojka se sagnula i skupljala prosute stvari. 
Hamza joj pomože. 


- Oprostite, molim vas. Moja greška. Dozvolite da vam 
pomognem. 


- Da li je sve u redu ovdje? - policajac se nagnuo nad djevojkom. 


- Sve u redu gospodine oficiru. Sudarili smo se. - Oficir je 
sumnjičavo gledao Hamzu. 


- Stvarno je sve u redu. Evo, gospodin mi pomaže. - Policajac se 
udalji, a Hamza joj pruži stvari. 


- Hvala. Policija je sumnjičava prema mom licu. 
- Svakom se to može dogoditi. 


- Oprostite još jednom, - Hamza se pozdravi 1 krenu. Tek tada 
primijeti da se trese. 

KAkkKk 


Od trenutka kada je ugledao Kuma u Čikagu, za Hamzu su 
ponovo nastupili dani puni mora i noći pune košmara. Ponovo je 
izvadio Tanto koji je bio sakrio u ležaj i podmazao futrolu. Trenirao je 
kao nikada u životu. Ujutro i naveče, vježbao je sve dok se ne bi okupao 
u znoju. Uskoro je mogao raditi sklekove na jednoj ruci. Nije se sjećao 
da je nekada u životu bio u ovakvoj fizičkoj kondiciji. Osjećao je kako 
život pulsira u njemu. Bio je spreman. Odmah s posla bi išao na 
Mičigen aveniju i šetao do duboko u noć. Ulazio je u otmjene restorane, 
obilazio restorane brze hrane, šetao po jeftinim trgovinama i 
ekskluzivnim buticima. Malo po malo, sve je više širio krug koji je 
obilazio. Nije postojao bar, restoran ili neka prodavnica u koju nije 
zavirio. Koncentrisan na traženje Kuma, nije ni primijetio da je došlo 
ljeto. 


Jednog takvog dana, umoran od lutanja i obilaska Čikaga, 
Hamza je sjedio na jednoj od klupa u Mičigen-aveniji, dok su oko njega 
jurili užurbani prolaznici. Uživao je na suncu čitajući neki časopis, i S 
vremena na vrijeme, bacao pogled preko prolaznika. Završivši sa 
čitanjem, ubaci časopis u kantu za smeće 1 krenu ulicom. U susret su mu 
dolazila tri crna momka. Glasno su pričali i smijali se. Hamza je na 
trenutak razmišljao, a onda krenu pravo na momka u sredini i snažno se 
sudari sa njim. 


- Hej, čovječe, gdje gledaš! - snažne šake ga zgrabiše Za prsa. 
- Hej, Eni Nejm! To si ti čovječe! 


Crnac ga za trenutak pogleda, a onda se sjeti. Prasnu u veseo 
smijeh i okrenu se drugoj dvojici. 


- O.K. Momci! Lova, lova, lova, lova! Hajde, hajde! Lova, lova! 
Ha. Haaaa! Bejbi, nemaš pojma koliko sam sretan što te vidim! Nemaš 
pojma! 


Njegovi drugovi izvadiše po sto dolara i dadoše mu. 


- O.K. Bejbi, idemo na piće. Ja častim. Ha, ha, ha, ha, volim te, 
stvarno te volim, čovječe. A vas dvojica se više ne kladite sa mnom. - 

Zagrli Hamzu i povede ga. 
- Idemo u Blu Čikago. 
- Ne razumijem ništa. Kakav je to novac? 


- Pričao sam im da je u mojoj zgradi živio bijelac 1 da me je 
zvao na kafu. Nisu vjerovali, pa smo se kladili. I, nakon toliko mjeseci 
naletim na tebe. To se zove sreća, Bejbi. 


Uđoše u bar 1, kao da su se dogovarali, svi krenuše prema stolu u 
uglu. Niko nije želio da ima nekoga iza leđa. Hamza naruči kolu a ostali 
pivo. 


- Bejbi, molim te, ispričaj im kako si me Zvao na kafu. 


- Ne vidim ništa smiješno. Bili smo komšije. - Sva trojica 
prasnuše u smijeh. 


- Bejbi, ovo je bilo dobro. A koliko si novaca imao kod sebe u 
kešu? 


- Pa oko 20.000 $. 


- Šta mislite koliko bi preživio da ga nisam otjerao iz našeg 
kraja? 


- Pet dana. 
- Ja sam bio tamo pet dana. 


- Tačno Bejbi, samo sam pete noći imao problema da ubijedim 
neke klince da si ti opasan momak. 


- Kao da sam čuo naku galamu zadnje noći iz hodnika. 


- Čovječe, 20.000 $? Da sam znao, ja bih ti uzeo dušu prve noći. 
- Javi se drugi momak. 


Hamza mu se isceri u lice. Držao je kolu u lijevoj ruci, a desna 
sa cigaretom je mirno počivala na stolu. Crnac sa njegove lijeve strane 
posmatrao je njegovu šaku. Podiže je desnom rukom i pažljivo je 
razgleda. 


- Čovječe, ti si tako nježan. Mogao bih te lomiti kosku po kosku. 

Ovako. - On prstima jedne ruke slomi čačkalicu. 


Hamza se obazre oko sebe. U baru je bilo malo gostiju i niko 
nije gledao prema njima. Lagano spusti čašu sa kolom na sto i sljedećeg 
trenutka, kao čarolijom, u njegovoj ruci se nađe strašni Tanto koji mu 
Hamza nasloni ispod adamove jabučice. 


- Možda čovječe, možda. Samo bih ja tebe prije izrezao na 
komadiće. 


Crnac se ukoči. Nije se usuđivao da diše. Eni Nejm i drugi crnac 
razrogačiše oči. 
- O.K. Bejbi, O.K.. Samo polahko. Bila je to šala. 


Kao što se čarolijom stvorio u Hamzinoj ruci tako Tanto nestade 
ispod kragne. 


- Naravno da je bila šala. I ovo je bila šala. - Hamza mu se 
ponovo isceri u lice. 


- Huh, Bejbi, ovo je bilo iznenađenje. - Eni Nejm glasno 
odahnu. Hamza lupi po leđima preplašenog crnca. 


- Hajde čovječe, bila je to šala. 
- Jebo te šala. 

- Gdje si to naučio čovječe? 

- U Bosni. 

- Vi ste imali rat? 

- Jah. 

- Iti si bio u ratu? 

- Jah. 

- Ne bi se reklo da si opasan. 


- A šta vi mislite? Da ste vi opasni? Gangovi? Folovi? Kod nas 
nema gangova. Gledaj vas trojicu. Trebalo bi mi petnaest sekundi da 
vas sredim. 


- Sereš čovječe. 

- O.K., Bejbi. - Eni Nejm skrenu razgovor na drugu temu. 
- Gdje sada živiš? 
Hamza mu reče. 


Uh, Bejbi. Jesi dobro izabrao. Mogao si mirne duše ostati i kod 
nas na jugu. Možda bi ti bilo i bolje. 


- Ti si me ubijedio one noći. 


Uplašeni momak konačno dođe sebi, naruči još jedno pivo i ispi 
ga u dugim gutljajima. 


- Dobro si prošao do sada. Živ si. Ali, čekaj malo. Tamo je Big 


Majk. 
To je njegovo područje. - Eni Nejm pažljivo pogleda Hamzu. 
- Znaš Big Majka? 
- Da. 


- Jesi li ga upoznao? 
- Da. 


- Pusti me da pogodim. Prebili su te? Uzeli ti lovu? I sad im 
redovno daješ lovu kad te vide? Tačno ? 


- Da, - smrknuto odgovori Hamza. 


- 0.K. Bejbi. To je tvoj izbor. Nećeš da seliš? Nego moramo da 
idemo. Cuvaj se. 


-Iti. Hvala za piće. 
- To si mi ti zaradio. 


Plativši, Eni Nejm sa prijateljima izađe napolje. Hamza naruči 
kafu 1 zapali još jednu cigaretu. Nakon par trenutaka Eni Nejm ponovo 
uđe u bar. 


- Daću ti besplatan savjet, Bejbi. Kad odlučiš da središ Big 
Majka... Nemoj ga ubiti. Bez obzira šta 1 kako ti se čini ovdje, za 
ubistvo se ide u zatvor. Zapamti, - okrenu se i krenu napolje. 

- Hej, kako se stvarno zoveš? 


- Rekao sam ti jednom. Eni Nejm, - odgovori ne okrećući se i 
izađe iz bara. 


Kkkk 


Tog vrelog ljeta 1997. godine Hamza se rijetko viđao sa Jun. 
Bio je potpuno okupiran traženjem Kuma. Jun je primijetila promjene 
na njemu, ali nije insistirala na razlozima. Jednom je samo upitala: 


- Hamza, da li postoji išta što bih ja mogla da učinim za tebe? 


Pošto je dobila negativan odgovor, nije više načinjala tu temu. 
Već ga je dobro poznavala da bi insistirala na bilo čemu. Podsvjesno, 
ženskom intuicijom je osjećala da nije u pitanju druga djevojka. 


Vrijeme. Njemu je jednostavno bilo potrebno vrijeme. Nakon 
onog predavanja ona je mogla da nasluti strahotu pakla kroz koji je 
prošao. Vrijeme. I sve će biti dobro. Vrijeme sve liječi. 


Pokušavala je da navede razgovore na temu Bosne. Mnogo puta 
ponovljene strašne priče vremenom postaju kao obične. Ogugla se na 
njih. 

Ali Hamza je bio tako nepredvidljiv. Nikad se nije znalo na šta 
će se okrenuti započeta priča. 


Negdje, pred kraj ljeta, dok su sjedili u dobro klimatiziranom 
restoranu, Jun otpoče razgovor: 


- Hamza, ti si musliman. Vi ne vjerujete u Isusa? 


- Nije tačno. Ni ti, ni bilo ko drugi, ne vjeruje i ne voli Isusa 
ništa više od mene. 


- Hej, čekaj malo! Kako sad to? 


- Znaš šta? Osnovni problem čovječanstva je neznanje. A ljudi 
se boje nepoznatih stvari. A površno poznavanje je gore od apsolutnog 
neznanja. 

- Hoćeš reći da je u pitanju samo nepoznavanje činjenica? 
- Skoro. Da ti održim kratki kurs istorije čovječanstva. 


- E, to bih baš voljela. Sumnjam da mi možeš reći nešto što ja 
već ne znam. 


- Da probamo? Bez namjere da jedno drugo ubjeđujemo. Samo 
činjenice. O.K.? 


- O.K. Ti počni. 


- Samo da te opomenem. Ja sam od djetinjstva prisustvovao 
sličnim raspravama. 


- Samo naprijed. 


- O.K. Prekini me ako kažem nešto sa čim se ne slažeš. Dakle 
ovako. Bog je stvorio svemir i zemlju. Stvorio je prve ljude od zemlje. 
Mi kažemo Adema i Havu. Katolici kažu Adama i Evu. Odredio im je 
da žive u Raju. Zatim je od svjetlosti već stvorenim melecima, 
anđelima, naredio da se poklone ljudima. Svi su poslušali osim jednog 
džina kojem je Bog dopustio da bude u društvu meleka. I to je prvi 
grijeh na svijetu. Neposlušnost. On je odbio da se pokloni. Mislio je da 
zna bolje. 


U Raju, Hava je nagovorila Adema da uberu zabranjeno voće. 
Zbog toga su bili protjerani na zemlju. 


- To je gotovo potpuno biblijska priča. 


- Istorija je jedna. Samo su je ljudi vremenom prilagođavali 
kako je kome trebalo. Dakle, svo čovječanstvo potiče od Adema i Have. 
S vremena na vrijeme, Bog je na zemlji postavljao svoje poslanike. Bilo 
ih je mnogo. Svi su imali zadatak da ljude vrate pravoj vjeri i da ih 
nauče Božijim zakonima. I ovdje je potpuno ista istorija. Samo se malo 
razlikuju imena poslanika. Nuh alejehiselam, katolici kažu Noje, Musa 
alejhiselam - Mojsije, Ibrahim alejhiselam - Abraham, Isa alejhiselam - 
Isus. Božijih poslanika je bilo mnogo. I sada, sve do Isa'a alejhiselama - 
Isusa, u Bibliji i Kur'anu gotovo sve se podudara. Razlika je u tome što 
katolici smatraju da je Isa alejhselam, odnosno Isus, Bog, a muslimani 
da je i on Božiji poslanik, kao i toliki poslanici prije njega i kao 

Muhamed alejhiselam poslije njega. 
- To nisam znala. Mislila sam da muslimani ne vjeruju u Isusa. 


- To je to. Mi vjerujemo, poštujemo i volimo sve Božije 
poslanike podjednako uključujući i Isa'a alejhiselam. Cak se zna i gdje 
će biti sahranjen po povratku na zemlju. 


- Gdje? 

- U Medini. Pored Muhameda alejhiselam. Ima ostavljen prazan 
prostor pored njega. 

- Misliš da je samo to razlika? 


- Ono što je za tebe i mene samo to, za većinu su svjetlosne 
godine. 


- Da promijenimo temu. 


- O.K. 


Kkkk 


Ponovo je dolazila jesen. Hamza je osjećao da je umoran od 
potrage ra Kumom. I dalje je lutao Čikagom, ali bez one vatre u njemu 
koja ga je tjerala od proljeća. Biće da je Kum slučajno došao u Čikago i 
već davno otišao. Hamza uhvati sebe kako sve češće umjesto na Kuma 
misli na Jun. 


Možda da je pozove da negdje otputuju na nekoliko dana? Bilo 
bi zabavno posjetiti neku drugu državu. A šta ako ga odbije? Hamza, 
Hamza, ziceru... ! Pitaće je sljedeći put. 


Kkkk 


Jednog dana u nekoj prodavnici Hamza ugleda novine iz 
Hrvatske. Priđe prodavcu: 

- Da li imate možda neke novine iz Bosne? 


- Ne, ali ih možete naći u Ok Bruku, desetak milja prema 
zapadu. Ako želite nacrtaću vam put? 


Ljubazni prodavac mu je govorio dok je crtao mapu. 


- Uzmete autoput 290 prema zapadu, zatim Ruzvelt, pa rutu 83 
prema jugu, prvi semafor lijevo, pa opet prvi semafor lijevo. 
Jednostavno je pronaći. Ukoliko požurite možda i večeras nešto nađete. 


Tih dana zajedno sa kišom koja je padala, Hamzu je uhvatilo 
tmurno raspoloženje. Nije ga držalo mjesto. Nakon posla je besciljno 
šetao gradom. Već dugo nije vidio Jun. Vjerovatno je imala mnogo 
posla. Nekoliko nedjelja je nije bilo na Mičigen aveniji. Bilo mu je 
neugodno da je zove na posao, a ona nije znala njegovu adresu. 


Telefon ionako nije imao. 


Odluči da ode do knjižare. Već dugo nije čuo ništa iz Bosne. 
Kao rijetko kada, uhvati ga napad čežnje. Amerikanci imaju poseban 
izraz za čežnju za kućom. Kažu Home sick - bolest za kućom. Hamza se 
brzo probi kroz gradsku gužvu i izađe na autoput 290. 


Ubaci se u najbržu, krajnju lijevu traku i stisnu gas. Auto pojuri. 
Nakon par minuta sustiže veliku limuzinu koja je lijeno klizila. Pomalo 
nervozan Hamza još više stisnu gas. Kasno je primijetio da se nalazi u 
traci za izlazak sa autoputa. 


Za razliku od većine priključnih cesta na autoputu, izlazi na 
Austin i Harlem, šest-sedam milja zapadno od Čikaga, imali su izlaze 
na lijevoj strani. Hamza tiho opsova jer se zbog kolone nije mogao više 
vratiti na autoput. O.K., moraće izaći, napraviti krug i ponovo ući na 
autoput. Smanji brzinu približavajući se semaforu na izlazu. Malo prije 
semafora, na kiši koja je lila, stajao je mladić. Na grudima je imao 
komad kartona na kojem je pisalo "HOMELESS" (beskućnik). Iako su 
ovakvi prizori bili česti, u Hamzi su uvijek stvarali neku nelagodu. I u 
Sarajevu je bilo prosjaka, ali ovo je bilo drugačije. Sama riječ homles je 
asocirala na krajnju bijedu i nesreću. Jadan čovjek, mislio je. Ali, 1 to je 
jedno od bezbroj lica Amerike. Na semaforu se upali zeleno i on krenu. 


Osjećao je podsvjesno da nešto nije bilo kako treba. Nešto nije 

bilo u redu. Samo šta? Možda nešto sa jadnim homlesom? Homles, 
homles...Bespomoćno odmahnu glavom u uzaludnom nastojanju da 
otkrije šta je to. 


Ruka? Ruka! Mladić nije imao ruku. I to lice. Sad mu se učini 
poznatim. 


Homles. Mladić. Ruka. 
- Dinooo!!! 


Hamza vrisnu 1 pritisnu kočnicu. Kočnice, gume, cijeli auto 
zaškripa. Kolona iza njega panično poče da koči. Hamza iskoči iz auta i 
potrča prema izlazu sa autoputa. 


Neki vozač je davao Homlesu par dolara kroz otškrinuti prozor. 
Hamza potrča brže. 


- Dinooooo! Dinoooo! 


Dino se okrenu. Hamza je trčao prema njemu. Dino ga prepozna 
u hipu. Okrenu se i potrča niz cestu. Hamza pojuri Za njim. 


- Dino! Stani! To sam ja! Hamza! 


- Upomoć! Upomoć! - Dino je vrištao. Iz jednog auta iskorači 
neki čovjek. 


- Hej, ti, pusti ga na miru! 


Hamza u trku izvadi novčanik i ne zaustavljajući se ovlaš ga 
pokaza zbunjenom čovjeku 


- Policija! Miči se! 

Čovjek se povuče u auto i odmah krenu. 

Nakon desetak metara, Hamza stiže Dinu i zgrabi ga za ramena. 
- Stani! To sam ja! Hamza! 


Dino je i dalje vikao zovući policiju. Hamza ga zgrabi ispod 
pazuha desne ruke i povuče prema semaforu i svom autu. Iza njegovog 
traka se već stvorila poprilična gužva. Nervozni vozači su trubili. Neki 
su bili izašli napolje, ali su se, videći Hamzu kako vuče Dinu, brzo 

povukli nazad u sigurnost auta. U Čikagu, inače, svako gleda samo 
svoja posla. 


Hamza se okretao prema vozilima i odmahivao rukom: 
- Izvinite, oprostite, pardon. 


Otvori suvozačeva vrata i bukvalno ubaci Dinu unutra. Brzo 
optrča okolo, sjede, upali auto i krenu. Istog trenutka Dino otvori svoja 
vrata pokušavajući da iskoči. Hamza ga uhvati za kragnu. 


- E, Boga mi nećeš. Tri godine ja brinem o tebi i da mi sad 
zbrišeš. Nema šanse. Šta ti je? To sam ja. 


Uvidjevši da ne može pobjeći Dino se zavali u sjedištu i zažmiri. 

- Dino, bolan. To sam ja. 

- Znam. Pozn'o sam te odmah. 

- Tebi nije drago što me vidiš. 

- Nije. 

- Ma, koji ti je? 

- Nije nikoji. Stani molim te da izađem. - Dino je bio na ivici 
plača. 

- Gdje ćeš? 

- Idem svojim poslom. A ti idi svojim. 


- Ti si lud. K'o da se znamo od juče. Da se nisi nafiks'o? - 
Hamza je mislio da se našali. Dino obori glavu. Hamza pretrnu. 


- Dino, pogledaj me. Gledaj me u oči. Ma gledaj me, jebem ti 
sve po spisku! 


Dino okrenu glavu i pogleda Hamzu. Istog trenutka povuče 
šteku na svojim vratima. Hamza prikoči, Dino poleti naprijed na 
šoferšajbu. Hamza ga uhvati ponovo za kragnu i snažno povuče. Dino 
izgubi ravnotežu i pade na sjedište. Glava mu se nađe Hamzi u krilu. 


- Hoćeš da ideš? Ha? E, sad ćemo skupa otići! Da vidiš kako 
ćemo otići! 

Hamza pritisnu gas do kraja. Gume zaškripaše 1 trak pojuri kao 
nikad. Hamza je jurio, preticao kolone, prelazio na lijevu stranu ceste. 
Vozila iz suprotnog pravca su kočila, sklanjala se, izlijetala na trotoar. 


- Hamza, uspori, ubićeš se. 
- Neću se ja ubiti. Mi ćemo se ubiti. 
- Ne mogu dva put' umrijeti. 


Nešto u njegovom glasu natjera Hamzu da prikoči. Uđe u neku 
sporednu ulicu i ponovo izađe u centar Oak Parka. Parkira auto 1 izvuče 
Dinu napolje. Mahnu taksiju, ubaci Dinu na zadnje sjedište i sam sjede 
pored njega. 


Taksi krenu. Jedno vrijeme su se vozili u tišini. Hamza prvi 
progovori. 


- Od svega na bijelom svijetu ti našao da se fiksaš. 
- Šta tebe briga? 


- Koga je briga ako mene nije? Tri godine sam te čuv'o k'o oko u 
glavi. I sad, šta me briga. I stvarno ti nije nimalo drago što me vidiš? 


- Drago mi je što si Živ. 

- Hajd', makar i to. Znaš li koliko sam te puta tražio? Nikad te 
nije bilo kući. 

- Znam koliko si me puta tražio 1 uvijek sam bio u kući. 

- Svaki put tvoj stari kaže... 


- Znam ja šta je moj stari govorio. A vi se svi posakrivali. Ko... 
Ma šta ja tebi objašnjavam?! Dado je jedini kojem je bilo stalo. 


- Kako Dado? 


- Fino, kad je došao drugi put, a moj stari mu rekao da me nema, 
Dado ga nakautirao i provalio u kuću. 


- Jah eto, trebao sam ga i ja nakautirati. 


- Ništa ti ne znaš, moj Hamza. Znaš li ti koliko je godina i po 
plakanja i moljenja Boga da ti neko dođe i da te nađe? Da ti neko 

pomogne. Znaš li šta sam preživio. Ne znaš? Da ti pričam o očaju četiri 
zida? Jebi se. Samo mi nemoj pričati da me nisi mogao naći. 


Upravo su prolazili sjeverno od Cicera. Hamza ugleda bar 
"Sajgon". Učini mu se da će umrijeti, da će se ugušiti, ako još trenutak 
ostane u autu. 


- Stani! - Hamza izađe iz taksija i plati. Čvrsto je držao Dinu oko 
ramena bojeći se da mu se ne otrgne. Otvori vrata na baru i skoro 
naglavačke ga ubaci unutra. Uđe za njim. Ne razmišljajući, posadi ga a 
jedan sto u samoj sredini bara pa i sam sjede. Okrenu se prema šanku. 


- Dva viskija. Dupla, - ponovo se okrenu Dini. 


- Morfij? Ha? Sad ću ti ja pokazati nešto bolje od morfija, - 
ponovo se okrenu prema šanku. 


Sa druge strane šanka, očito bez namjere da ga posluži, gledao 
ga je barmen. Potpuno ćelav, sa velikim brkovima. Široka, gola ramena, 
bljeskala su izvan crne atletske majice. Mišice kao struk u normalnog 
čovjeka. Teške šake, mirno prekrštene, počivale su na ploči šanka. 
Stisnutih očiju posmatrao je Hamzu. Hamza priđe šanku i šutke uze 
čaše, dohvati bocu viskija i nasu ih. Dohvati prstima led iz kofe 1 ubaci 
ga u čašu. Klimnu glavom barmenu 1 vrati se Za sto. 


- Drži. Tako. Živio mi. Gdje živiš? 
- U Oak Parku. 


- Ili blizu Oak Parka, - Hamza je znao da je Oak Park prilično 
skup kraj. 


- Malo istočno. 
- Nije baš neka četvrt. Sam? 
- Sa Rozitom. 
- Rozitom? 
- Ja je zovem Rozita. Jedna Meksikanka. Stanujemo skupa. 
- Opa! Da li je voliš? 
- Ne volim. Ne voli ni ona mene. Ali pazi me dobro. 

Hamza htjede da mu kaže dobro te pazi kad žicaš na autoputu, 
ali prešuti. 


- Bolje išta nego ništa. I šta radiš? 


Hamza mu gurnu čašu u ruku. Ispiše obojica naiskap. Zakašljaše 
se. 


- Kad si iz Sarajeva? 

- Ima pet mjeseci. 

- I šta se dešava tamo? 
- Ne znam sad. 


- E, jebi ga. Pričaj bolan. Nemoj da ti svaku riječ kliještima 
izvlačim. Dobro, šta se dešavalo kad si izlazio? 


- Ništa posebno. 

- Šta je sa našim? 

- Kako s kim. 

- Dino! Jarane? Pogledaj me. 

- O.K. Kad si ti otišao rat je prestao. 

- Majku mu, da sam znao davno bih otišao. 


- '"Vako. Sakib se oženio. Kćerkom od jednog molera. Njen stari 
im kupio stan, opremio ga. Kupio im auto. Sad Sakib radi sa njim. 


- Sakib? Jest on malo glup, ali je bio siguran. Bio si siguran da 
ćeš ga naći tamo gdje ga ostaviš. 


- Mustafa otišao u politiku. 


- Šumnjak? Mustafa, Mustafa. Snaće se on tamo dobro. I to je 
šuma puna divljači. 


- Svi misle da je dobar. Pošten je. 
- Pošten. I pametniji od 90% drugih. 


- Musa otišao u Kanadu. 

- Musa!? U Kanadu? 


- Jah. Nešto ne štima u toj priči. Vidio sam ga prije nego što je 
krenuo. Kaže ide do tvog Kuma. Cuo je da je ovaj otišao u Kanadu. 
Kaže dužan mu je nešto, pa ide da naplati. 


- Musa? 


Jah. Nije mi jasno. Svi znaju da je Musa uvijek kokuzanerio. 
Kako mu tvoj Kum može dugovati toliko da mu se isplati zapucati u 
Kanadu po dug? 


Hamza je nervozno provlačio prste kroz kosu. 


- E moj Kume. Sad si ga najebo. Ako meni nekada i dosadi da te 
tražim, ako nekada odustanem, zauvijek ti ostaje Musa za leđima. On 
nikad neće prestati da te traži. 


- A Dado? 

- Mrtav. 

- Mrtav? Dado? Kako? 

- Ubijen. 

- Misliš poginuo? 

- Ne. Ubijen. U stanu na Dobrinji. 
- Kako? 


- Ne zna se. Znaš da je on bio oprezan. Imao je tri brave na 
vratima. I uvijek pištolj u ruci. Dugo sam dum'o o tome. I skont'o da ga 
je ubio prijatelj. 

- Kako to misliš? 


- Mora da mu je Dado lično otvorio vrata. I dobio tri metka u 
glavu. S leđa. 


- A lova? Im'o je sigurno milion. 
- Ništa lova. Nema love. 


- Dado, Dado. Provlačio se kroz minska polja. Četnike hvatao 
rukama k'o Mustafa zeca. I zaglavi k'o zadnji frajer. Huu. A Kemo? 

- Otvorio kafić. 

- Šališ se? Kemo? Otkud mu pare? 

- Niko ne zna. 

- Kad je otvorio kafić? 

- Malo poslije Dadine smrti. 

- Hej, stani malo. Ne misliš valjda...? 
- Ništa je ne mislim. Samo ti kažem. 
- Nije moguće. 

- Sve je moguće, Hamza. Rat je. 

- Dino, ne može rat biti opravdanje za sve svinjarije svijeta. 
- Vidiš da može. 

- Čekaj malo. Hej! Dva dupla. 


Crna gromada za šankom se ne pomjeri ni ovaj put. Hamza 
ustade 1 priđe šanku. Pruži ruku da uzme bocu. Barmen ga uhvati za 
šaku i malo steže. 


- Lova. 


- Naravno, naravno. Tamo odakle mi dolazimo samo se kurvama 
plaća unaprijed. Ali kad insistiraš ... - Hamza zavuče ruku u džep i 
izvadi debeo svežanj novčanica. Izvuče jednu od sto dolara 1 pruži je 
barmenu. Ovaj mu pusti šaku i Hamza uze bocu i nasu piće. Vrati se za 
sto. 


- E sad smo popušili. 

- Šta smo popušili, Dino? Šta ti je? 

- Je 1' ti vidiš gdje smo mi čovječe? okreni se oko sebe. Samo 
polahko, majke ti. 


Hamza prvi put pogleda po prostoriji. Kafana, bar, noćni klub? 
Prčvarnica? Sama prostorija dvadesetak sa tridesetak metara. Duž zida 
šank od nehrđajućeg čelika. Barske stolice. Stolovi nasumice razbacani 
po sali. U jednom uglu gitara, saksafon i nekoliko bubnjeva. Na 

zidovima fotografije iz rata u Vijetnamu. Iza šanka jedna vojna jakna 
kao Hamzina. Probušena na lijevoj strani u predjelu srca. Reklamni 
poster filma "Lovac na jelene". U sali petnaestak gostiju. Dva starca za 
stolom do njihovog. U uglu četiri crna momka opasnog izgleda. Tiho 
razgovaraju gledajući u njihovom pravcu. Slično društvo i za drugim 
stolovima. Za šankom dvije prijateljice noći. Pauza za doručak. 


- Hamza, ona moja Rozita radi na štrafti. Ne boji se nikog i 
ničeg. Ali mi je dobro skrenula pažnju da se ne motam ovim krajem. A 
mi k'o frajeri uletimo u srce. 


- Jebi ga, skontaćemo nešto. 


- Da bar nisi izvadio 'nol'ku gutu para. Nema teorije da izađemo 
živi odavde. A ako slučajno i izađemo, gotovi smo u sljedećih pedeset 
metara. 


Kao da je znao o čemu pričaju, barmen pokrenu brdo mišića i 
priđe stolu. 


- Hej, kučkini sinovi! Ja ne znam šta radite ovdje i zbog čega ste 
došli. Ali, dok ste ovdje ima da govorite engleski. Ruski ostavite kad se 
vratite u vašu jebenu zemlju. 


- Nije ovo ruski nego bosanski. 

- Basnija? O.K. Ostavite Basniju za poslije ili napolje. 
- O.K., O.K. Engleski? 

Kad se barmen udalji Hamza se okrenu Dini: 


- Veliš popušili? - Govorio je malo tiše 1 na engleskom - Ako 
nakon svega što smo prošli ovdje zaglavimo, nismo bolje ni zaslužili. A 
znaš šta smo mi za njih. Mafija. Oni su, Dino k'o djeca za nas. Slušaj 
me sad dobro i radi samo što ti kažem. O.K.? Polahko ustani i povadi 
sve što imaš u džepovima napolje. Sve. I okreni džepove naopako da svi 
mogu da vide. 


Dino ispi svoje piće i ustade. Pretrese jedan po jedan džep i sve 
izvadi na sto. Desetak dolara, jedno pismo, šprica, nešto sitnog novca... 


Hamza uze špricu i slomi je od sto. 

- Ovo ti više ne treba. 


Dino sjede. Hamza ustade i poče da vadi stvari iz svojih 
džepova. Debeli svežanj dolara, nožić, dokumenti. Skide sat sa ruke pa i 
njega stavi na sto. 


S druge strane šanka barmen je ćutke posmatrao šta se dešava. I 
drugi gosti su se okrenuli prema njima i sa neskrivenim interesovanjem 
ih posmatrali. Hamza mahnu barmenu. Ovaj priđe. 


- Koliko je taksi do Kedžija? 
- Ne znam. 

- Otprilike? 

- Ni otprilike. 

- Možda pedeset? 

- Možda. 


- O.K. Evo pedeset za taksi. Daj mi olovku. Evo ti adresa za 
taksistu. Za ostalo - Hamza gurnu sve sa stola prema barmenu - 


- Hoćemo da pijemo. I daj piće svima. 
- Ovdje je puno novca. 
- Jest. I, ako imaš nešto za pojesti, malo sira i... 


- Biće nešto. - Barmen se kesio. Shvatio je šta Hamza smjera. I 
dopalo mu se, 


- Piće za sve, narode. Hajde za šank. Neću vam valjda donositi 
za sto. 


Grupa u uglu je bijesno gledala prema njima. Barmen im donese 
dvije flaše viskija i posudu sa ledom. Gosti pokupiše piće sa šanka i 
vratiše se za svoje stolove. 


- A Dado ti, veliš, dolazio? Kurva. Nikad nikome nije rekao. 
- Dado moj dobri. On me jedini nikada nije slagao. 


- Kako to misliš? 

- Kad me je prvi put vidio kaže: Mali ti si popušio. Znaš Hamza 
svi drugi su mi govorili kao nije to ništa, važno je da je živa glava i 
druga sranja. 


- To 1 liči na Dadu. Pravo šakom u glavu. 


- Kaže, Mali, za tebe ovdje nema ništa. Ko je ostao čitav nema 
hljeba, a kamo li ti. Kaže, idemo mi za Ameriku. Kad se malo smiri, 
nazad u Evropu. Lovićemo četnike. Koliko god ih koknemo, Zauhar. 


- Šta je, Boga ti, bilo sa onim četom? 

- Kojim? Misliš s onim što nisam dao da ga ubije? 

- Jah. 

- Ništa. 

- Je li ga ubio ili nije? 

- Nije. 

- To ti je on rekao? 

- Da. 

- Iti mu vjeruješ? 

- Normalno da mu vjerujem. Nikad mi ništa nije slagao. 
- A kako su te tvoji pustili u Ameriku? Šta kaže stari? 


- Ne znaš ti ništa? Pa da. Ti si otišao u jesen 1995. godine. Znaš 
da sam dobio stan? Ne znaš? Dobio sam stan u Hrasnom. Dvosoban. Od 
nekog četnika. 


- Super. 


- Jah. I ja sam mislio. Taman se malo smjestili. Stari prest'o da 
pije. Skovao sećije u svim sobama, okrečio. Napravio neke police. K'o 
regal. Bilo je pravo dobro. 


- Pa šta ne valja? 


- Jednog dana četnik se vratio. Kažu, imaju pravo ako nisu 
optuženi za ratne zločine. To što je četiri godine palio i Žario nema 
veze. I tako mi dobijemo deložaciju. 

Hamyzi se smrče pred očima. 
- Nemoguće. 
- L... dođe četo s milicijom. Ja, 'vakav kakav sam, ne mogu ništa. 


Dado na terenu. Od komšije nazovem Kapetana. Dojuri odmah. 
Hoće da se bije sa milicijom. Malo ga, Boga mi, oklepiše i uzeše mu 
pištolj. Samo što ga nisu išutali napolje. Frka, galama. Stari izvukao 
odnekud flašu rakije i za minut se napio k'o majka. Odjednom stara 
vrisnu. Mi u sobu...Nje nema. Prozor otvoren. Pogledam napolje. Leži 
na asfaltu. Skočila kroz prozor.. 


Skamenjenog pogleda Hamza je zurio u pod. 
- To je, dakle, mir u Bosni. 


Uze svoju flašu i doiskapi je u nekoliko dugačkih gutljaja. Baci 
je u ugao kafane. Flaša se rasu u komadiće. Osjećao je kako mu alkohol 
prodire u mozak i ulazi u sve pore. Na čelu mu izbiše krupne graške 
znoja. Dino je pio sporije. 


- Hamza, koliko si ljudi ubio? 
- Nisam ni jednog. 

- Ne zajebaji. 

- Je I' misliš koliko sam četnika ubio? 
- Jah. 

- Ne znam. 

- Otprilike. 

- Ne znam ni otprilike. 

- Jesi 1' deset? 

- Dino? 

- Dobro, jesi !' dvadeset? 

- Više. 

- Pedeset? 

- Više, Dino. Više. 
U kafani zavlada mrtva tišina. Gosti se okrenuli i sa pažnjom 
slušaju razgovor. U Hamzinoj i Dininoj glavi nestalo je barijera koje bi 


ih sputavale. Govorili su glasno i neprekidno ispijali nove čaše. Barmen 
donese dvije nove flaše, stavi ih na sto i ostade da stoji u blizini. 


- U zadnjoj akciji u onoj zemunici ih je bilo petnaestak. 
- Sjećaš li se kad si ubio prvog čovjeka? 

- Četnika Dino, čet-ni-ka. Ne čovjeka. 

- Jebi ga sad. Dobro, četnika. Sjećaš li se? 


Za Hamzu svjetlo se ugasi. Nije više primjećivao nikoga u 
kafani. 


Nestalo je gostiju koji su primakli svoje stolove bliže njihovom. 
Čak su i četiri momka surovog izgleda prenijeli piće za šank i sjedeći 
ledima okrenuti šanku pažljivo pratili priču. Hamza ustade. Dotetura do 
prekidača i ugasi glavno svjetlo u sali. Vrati se do stola, ispi čašu i 
tresnu je od Zid. 


- Bila je noć. April 1992. godine. Prelazio sam preko brda iznad 
tunela prije Bembaše. 


Hamza se potpuno prebaci u tu kišnu noć. Gosti su otvorenih 
usta slušali čudnu priču. 


- Kiša. Blato. Klizavo. 


Hamza ide po kafani kao da se probija kroz gusto rastinje. Hvata 
se za grane, da ne bi otklizao unazad. Odjednom, vjetar donese do njega 
miris cigarete. Hamza stoji visoko podignute glave. Miriše zrak. 
Nozdrve mu se šire kao u psa tragača. Pokušava odrediti smjer odakle 
miris dolazi. Pada na pod kafane i puzi. Ustade i posadi jednog gosta iza 
stuba u kafani. Stražar. Čuči naslonjen na tanko drvo i puši. Hamza se 
šunja, puzi. Blizu stražara uzima kamenčić i baca ga u suprotnom 
smjeru. Stražar okreće glavu. Hamza skače. Hvata ga preko usta. 
Lijevom rukom pretražuje mu pojas. Napipa nož. Izvlači ga i, zabija mu 
ga kroz sljepočnicu. Crnac kojeg Hamza drži preko usta trza se. Nema 
zraka. Hamza skače. Drži nož visoko. Ispušta dug urlik 1 liže krv i 

komadiće mozga sa noža. 


Hamza strese glavom 1 pride stolu. Popi još jednu čašu i tresnu 
je od zid. Podiže ruke. Visoko. 


"Tuj, i samo tuj pesmu Koštan 
Da mi poješ. 

Mantan da skineš 

Ruke više glavu da digneš " 


Dino je simultano prevodio tekst gostima: 


"Pjevaj mi samo tu pjesmu Koštana. 
Prsluk skini, ruke iznad glave podigni" 


'"Da znaješ, more Mome, 
da znaeš, 

Koja je, eeeee 

Žalba na mladost. 

Ko ' a eeee, 

Žalba na mladost" 


"Da znaš djevojko, 
Koliko mi je žao 
što više nisam mlad." 


Hamzin glas, inače kristalno čist i jasan, malo je napukao od 
alkohola što mu je davalo osobitu malo grublju boju. Glas se izvijao i 
treperio iznad stolova, gostiju i gubio se u teškom oblaku duhanskog 
dima koji je visio sa stropa. 


Hamza osjeti kako mu se oči pune i kako nešto slankasto i toplo 
teče iz njih i slijeva mu se niz obraze. Pjevao je punim glasom dok su 

mu pred očima promicali dragi likovi kojih više nema. 
"Ti bi me, more mome..." 


Visoko podignutih ruku Hamza pjeva i polahko šeta kafanom. U 
pauzi između strofa ispija nove čaše i razbija ih od Zid. 


- Hamza, a kad si ubio zadnjeg čovjeka? 


- Četnika Dino, čet-ni-ka. Znam. U zadnjoj akciji. Mislili smo da 
smo završili kad Dado dovede onog pukovnika, kapetana, šta li je bio, 
sjećaš li se kad sam mu otkinuo glavu. Ti si opet plakao. Izađem 
napolje. Tresem se. Nedaleko od zemunice stanem da se smirim. 


Odjednom čujem plač. Iz drugog rova. Ukočim se. Polahko 
puzim naprijed. Vidim silueta čovjeka. Bacam se na njega. Desnom 
rukom udbijam njegov automat i hvatam ga za kosu. Zadignem mu Vrat. 
U lijevoj ruci nož. Zamahujem. Ali, to nije četnik. To je skoro dijete. 
Šta sad? Kako da ga ubijem. On hvata pištolj. BUUUUM. - Hamza 
zadiže džemper. Duž grudi ogroman ožiljak. Pokazuje putanju metka 


- Duž grudi, pa u vilicu, obraz, preko oka i duž čela. Zamah, nož 
se sjuri kroz glavu tog nesretnog mladića, skoro djeteta. Skačem, 
okrećem se. Nema nikog više. 


Hamza otresa glavom. Vraća se ponovo nazad u stvarni svijet. 
Ispija novu čašu. 


- Hamza, zapjevaj nam nešto naše. Nešto pravo naše. 


Hamza raširi ruke 


"Moj Dilbere, kud se šećeš, 
Aj, što i mene ne povedeš " 


Dino je prevodio 

"Moj dragi kad ideš napolje 
zašto i mene ne povedeš sa sobom" 


Dva starca su se toliko približili da su skoro sjedili za istim 
stolom sa Hamzom i Dinom. Jedan izvadi usnu harmoniku i pokuša da 
uhvati melodiju. Drugi je bubnjao po stolu. Malo su vukli na bluz. 


"Što te volim, 
Ah, što te ljubim, 
Aman, Bože moj " 


"Oh kako te volim, 
Oh kako te ljubim, 
Aman, Bože moj" 


"Povedi me u čaršiju, 
Aj, pa me prodaj bazardžiji." 


"Povedi me u Centar, 
Aj, pa me založi u zalagaonicu." 


"Što te volim, 
Ah, što te jubim, 
Aman, Bože moj." 


"Uzmi za me oku zlata, 
Aj, pa pozlati dvoru vrata." 

"Uzmi za mene par funti zlata 
pa pozlati vrata na kući." 


"Što te volim, 
Ah, što te jubim, 
Aman, Bože moj." 


"Ko god ide neka pita 
Aj, čija li su ovo vrata? 
Aj, to su vrata moga zlata." 


"Ko prođe ulicom neka pita 
Cija su ovo vrata? 
Aj, to su vrata moga dragog." 


- Hajde onu o Tamburalo momče u tamburu. 


- O.K. lijepi moj. 


"Tamburalo momče u tamburu, 
Tambura mu od suhoga zlata, 
Tanke žice kose djevojačke, 

A terzijan pero sokolovo. 


Gledala ga Ajka sa čardaka, 
Vidi majko lijepa junaka, 

Da mi ga je u dvoru gledati, 
Na njegovim grud'ma sevdisati. 


Karanfil bi pod njega sterala, 
A pod glavu rumenu ružicu, 

Nek' miriše nek' se često budi, 
Cesto budi i često me ljubi. 


Dino je tiho prevodio pjesmu gostima. 

Hamza iskapi flašu i razbi je. 

- Dino, vjeruješ li ti meni? 

- Vjerovao sam ti kad su nam glave bile u torbi. 


- Samo neka sam ja tebe našao. Biće dobro. Sve će biti dobro. 
Vidjećeš. Imam dobar posao. Radim za sindikat. Nećeš vjerovati, 25 $ 
na sat. Može nam biti za sve. Naći ćemo stan u dobroj četvrti. 
Smjestimo se i polahko. Ići ćemo na jezero da pecamo. Odavno se 
spremam. da kupim pribor. Malo u kafanu, pa cure. Tebe ćemo u školu. 
Ima sto poslova koje možeš da radiš. Čuj majke ti - homeless. 


- Pusti to sad Hamza. Pjevaj nam! 


- Hoću Dino. Koju ćemo? - Hamza pruži ruku da uzme flašu ali 
više ni jedne nije bilo na stolu. 


- Hej gazda, ima li još pića? Ima li viskija za bivše ratnike? Za 
bivše kraljeve? Dino! Mi smo bili kraljevi. Jesmo 11? - Barmen se trgnu. 
Slušajući ove čudne priče i pjesme potpuno je zaboravio na kafanu i na 
goste. Izvuče nove flaše i nasu piće za sve. Viski je već potpuno obuzeo 
Dinu. Bio je na granici sna. Hamzino pitanje kao da ga probudi. U 
momentu se promijeni. Nije to više bio onaj do maloprije pijani mladić. 
Oči mu se izbistriše i pogled postade čvrst. Ispi čašu i razbi je. 


- Jesmo Hamza. Mi smo bili kraljevi, - ustade, zagrli Hamzu i 
prvi poče pjevati. Hamza prihvati: 


"Da je meni leći umrijeti, 
Lane moje, leći umrijeti. 


Umrijeti, smrti ne vidjeti, 
Lane moje, smrti ne vidjeti. 

Da ja vidim ko će me žaliti, 
Lane moje, ko će me žaliti." 


U pola pjesme zastadoše. Dohvatiše flaše 1 počeše piti. Viski je 
klokotao, slijevao se pored usana, natapao im garderobu i kapao na pod. 
Prije nego dođoše do dna flaša, izgubiše ravnotežu, zaljuljaše se i 
poletiše na pod. Dvojica opakih skočiše i uhvatiše ih malo prije samog 
poda. Barmen pokaza da ih spuste na pod. 


- Džordži, ti si sa autom ovdje? 
Opaki klimnu glavom. 


- Stavite ih u auto i odvezite na ovu adresu, - on otvori papirić sa 
adresom. 


- Neka sam proklet. Neka sam proklet. Ha, ha, ha, ha... Džordži. 
Odvezi ih. Pazi, da im nije falila dlaka s glave. 


- Hej Kris, šta ti pada na pamet? Znam valjda i ja razlikovati... 


- Nadam se da znaš. I možeš me slobodno zvati Fani Kris od 
noćas. 


- Nećeš se ljutiti. Nezgodan si, znaš. 


- Nema problema. Gledaj ovamo. Staviću im njihov novac 
nazad. Nemoj da šta zafali. Ovo noćas sam ja častio. 


- Jesu li te podsjetili na Sajgon? 


Fani Kris šutke klimnu glavom. 


Kkkk 


Dok je auto jurio, Dino otvori oči. 


- Hej vozač, gdje smo? 

- Vozim vas na Kedži. 

- Molim te, možeš li prvo mene odvesti na Adison 5400 West. 
- Fin kraj. O.K., brate, samo kaži. 

U Adisonu Dino izađe iz auta. 

Hamza otvori oči kad se auto zaustavi ispred njegove kuće. 

- Gdje je Dino? 

- Ostavio sam ga u Adisonu, 5400 West. 

- Adison 5400 West, - ponovi Hamza. 

- Dobro naći ću ga sutra. Hvala vozač. 

- Čuvaj se, brate! - dobaci mu vozač i odjuri. 


Hamza je dugo tražio ključ pred vratima. Mrmljao je neku 
pjesmu koju niko osim njega ne bi mogao prepoznati. Konačno otključa 
kuću 1 pope se u stan. Zaspao je pored ležaja. 


Kkkk 


U sobi u prizemlju Dont Wory Andy je gledao u Mary. 


- Ovo mu je prvi put. Nadam se da neće sutra nastaviti. Bilo bi 
mi žao tog momka. 


Kkkk 


U Hampzinoj glavi je šumilo more kad se probudio. Svaki pokret 
glave izazivao je nove eksplozije. Trudeći se da što manje pomjera 
glavu, pristavi kafu 1 ode pod tuš. 


- Neka boli. Nema veze. Samo neka sam ja njega pronašao. To 

je pravo čudo. Među osam miliona da naletim na njega. 


Tuširanje ga malo povrati i on se udobno namjesti pored 
prozora. 


Jaka kafa mu je godila. I cigareta. 


- Čovjek mora biti kao kafa. Jak i topao, - pade mu na pamet 
Avdaga. Sta li on sad radi. Vjerovatno pije kafu sa Azrom. 


Dok je srkutao kafu i palio novu cigaretu prisjećao se sinošnjeg 
razgovora sa Dinom. 


- Šta ono reče za majku? Dragi Bože! Zašto uvijek stradaju 
dobri momci? Sad, šta je tu je. A Musa? On je toliko volio Amru i 
Malecku da se pitam da li je on trebao da je oženi? Svijet je mali, 
Kume. Naći ćemo te. Ili ja ili Musa. Isto ti dođe. Dado i Kemo? Zar je 
moguće. Ne vjerujem. A ipak, sve se uklapa. Ne mogu da vjerujem. Pa 
Mustafa? U politiku? Baš mi je drago. Znaće naš šumnjak sa njima. 
Kao u šumi. Prišulja se 1 cap. Ha, ratni profiter! Ili će se uhvatiti u isto 
kolo sa njima. Kako ono naši stari kažu: Malo je ljudi ostalo poštenih, 
na žute dukate i bijele guzove. 


Sakib? Oženio se! Glupko naš. Dobro je da se bar jedan izvadi i 
okrene normalnom životu. A i ja se zasjedio umjesto da idem po Dinu. - 
Hamza se obuče na brzinu. Nož zamota 1 sakri u madrac. 


- Mislim da mi nećeš trebati. Možda nikad više. 


Na stepeništu se zaustavi. Htio je reći Andyu da će Dino biti sa 
njim izvjesno vrijeme. Neka, ima vremena. Kad dođu. Možda će biti 
problema sa Big Majkom. Moraće na kraju da završi sa njim. Nema 
teorije da on i njegovi samo nakrivo pogledaju Dinu, a kamoli da ga 
udare. Majki će se dobro iznenaditi kad ga zapuca. Hamza zamisli lice 
Big Majka dok leti na zemlju. Samo će morati da bude brz. Bude ih 
malo previše. Moraće biti brz i uvjerljiv tako da, kad sredi Majkija i 
možda još dvojicu, ostali odustanu. Kad bi mogao to nekako snimit' i 
poslati Musi. Hamza se nasmija. 


Čikago je najljepši u jesen. Drveće se ospe jesenjim bojama. 

Sunce je još toplo 1 prijatno. Nema one nesnosne vlažnosti a 1 komarci 
se negdje povuku. Kad ne pada kiša nebo je modro-plavo. Nejvi, što bi 

rekli Ameri. Hamza je pjevušio stare pjesme vozeći se u traku prema 
Adisonu. 


U džepu je pronašao novac, sat i dokumente. Šta li ovo znači? 
Mozgao je i dumao, ali nije ništa pametno mogao da dokuči. Odustade. 
Moraće navratiti u onaj bar. Valjda će ga pronaći. Nakon kraće vožnje 
nađe se u Adisonu, 5400 west. Ali to je bila prodavnica. Možda preko 
puta. Obično se taksisti dadne neko zvučnije 1 lakše odredište. Hamza 
parkira i pokuca na vrata kuće preko puta. Niko mu nije odgovarao. On 
priđe drugoj kući. Nakon dugotrajnog kucanja, začuše se koraci. 

-Koje? 

- Izvinite! Tražim jednog momka. Zove se Dino... 

- Nema ovdje nikog, - odbrusi mu nepoznata osoba iznutra. 


Hamza se okrenu 1 pređe ulicu. Uđe u prodavnicu. Mala 
prodavnica hrane i sitnih potrepština za kuću. Na prozorima debele 
željezne rešetke. Za kasom je sjedila starija Meksikanka. Nepovjerljivo 
je gledala Hamzu. 


- Izvinite, tražim jednog momka. Zove se Dino. Nema jedne 
ruke. 


- Žao mi je. Ne znam nikog takvog. 
- Molim vas. Pokušajte se sjetiti. On u stvari... 


- Rečeno ti je da ovdje nema takvog, - grub glas je dolazio iz 
dubine prostorije. Hamza nije mogao da vidi ko govori. 


- O.K., O.K.. Evo idem. Divan dan, - brzo izađe iz prodavnice. 
Kraj je bio takav. Nisu bili krivi ljudi. A on danas nije smio imati 
nikakvih neprilika. Obazre se po ulici. Na uglu je stajala grupica mladih 
crnaca 1 dvije Meksikanke. Hamza im priđe. 


- Hej čovječe, imaš li par dolara za ove momke? - mladi crnac 
ratobornog izgleda priđe Hamzi. 


- Naravno, - Hamza izvadi novčanicu od deset dolara. 


- Tražim jednog prijatelja. Zove se Dino. Nema jedne ruke. 

- Bijelac? 

- Bijelac. 

- Čovječe, ovo je crni kraj. Nema bijelaca. 
Živi sa nekom Rozitom. 


- Čovječe, ovdje se svaka Meksikanka zove Rozita. Probaj 
negdje drugo. 


Hamza osjeti kako ga probija znoj. Cijelo poslijepodne je proveo 
obilazeći kuće okolo. Prvo po jedan blok oko Adisona 5400, pa zatim 
još jedan blok. Obišao je skoro cijeli kvart. Obišao je sve restorane brze 
hrane, sve barove, razgovarao sa dilerima droge, prostitutkama. 
Pokucao je na bezbroj vrata. Neka se uopšte nisu otvarala. Na nekim bi 
se ljudi pokušavali sjetiti, neko bi samo odmahnuo glavom. Neko bi mu 
šutke zatvorio vrata pred nosom. Predveče ga zaustavi policija. Neko je 
prijavio da se sumnjivi bijelac cijali dan vrzma krajem. Policajci su bili 
ljubazni, ali izuzetno energični i strogi. Pretresli su ga od glave do pete. 
Pretresli vozilo. Bezbroj pitanja i provjeravanja u centrali. Nakon 
gotovo cijelog sata policajac mu dade prijateljski savjet da se izgubi iz 
tog kraja. 


- Možda je tvoja priča u redu, ali mi ti ne možemo garantovati 
bezbjednost. I ovo što ti se ništa nije desilo cijeli dan je čudo. Briši 
odavde 1 svog prijatelja potraži na drugom mjestu. 


Na ivici panike Hamza krenu nazad. Bio je već blizu kuće kad 
mu pade na pamet da je Dino možda opet na autoputu. Skrenu na 
Western ulicu i izađe na autoput broj 290-west. Sa autoputa je izašao na 
Austinu. Nije bilo Dine. Ponovo se vrati na autoput 1 izađe na Harlemu. 
Ni ovdje ga nije bilo. Pade mu na pamet da je možda na izlazu sa 
zapada na istok Parkira trak u sporednoj ulici 1 vrati se pješice na petlju. 
Raspitao se na obližnjim benzinskim pumpama, restoranima brze hrane 
i barovima. Bila je skoro ponoć kad je došao kući. 


- Naći ću ja tebe, ako Bog da. I nećeš mi više pobjeći. Jest 
Cikago veliki, ali pronaći ću ja tebe. 
Praveći planove šta će raditi, gdje će i kako živjeti, Hamza 


propade u san pun košmara. 

Sutradan je morao na posao. Jedva je čekao da se radno vrijeme 
završi. Neko je morao znati bar nešto o Dini. Gdje živi? Možda u 
bosanskim restoranima ili kafani Jaran. Nije mu se išlo, ali morao je. 


U Jaranu ga dočekaše smrknute face. Hamza mirno prođe 
između stolova do šanka. Upita konobara za Dinu govoreći malo 
glasnije da bi ga svi u kafani mogli čuti. Konobar šutke odmahnu 
glavom. Od onog ekscesa proljetos, nisu ga voljeli ovdje. On se okrenu 
i prošara pogledom po prostoriji. Niko od gostiju ne pokaza ni najmanji 
znak da zna nešto. Hamza izađe napolje. Nije bio bolje sreće ni u 
Ljiljanu ni u drugim restoranima. U nedostatku bolje ideje vrati se na 
autoput 290. Ni ovaj put ništa. 


Rezigniran, vrati se na spavanje. 


U uzaludnom traženju mu je prošla cijela sedmica. Poslije posla 
lutao je zapadno od Čikaga, Berwyn, Cicero, Oak Park... Raspitavao se, 
gledao, tražio. 


U subotu nije radio. Napravio je plan. Otiće u Bosansku džamiju 
u Nortbruku, pa onda u sve crkve od Čikaga do Oak Parka. Možda 
postoji neka "Wellcome grupa" koja ga poznaje. Te wellcome grupe su 
bile dobra stvar. Udružilo bi se nekoliko porodica volontera koji bi 
dobili jednu porodicu useljenika da im pomognu u prvim mjesecima 
života u USA. Obično bi za useljenike nabavljali polovan namještaj, 
posuđe, garderobu, hranu, a često su pomagali 1 u novcu. Hamzu je 
izluđivala misao da je Dino sad negdje gladan u hladnom stanu ili da 
stoji pored izlaza na nekom autoputu. Ako ga ne pronađe u subotu, 
mislio je, otiće u policiju. Moraju ga imati u nekom kompjuteru. Da. 
Tako će uraditi. Bilo mu je lakše kad je napravio ovaj plan. 


Probudio se rano. Napolju je bilo oblačno, kiša samo što nije 
sastavila. Popio je nekoliko kafa i popušio skoro pola kutije cigareta. 
Oko osam se spremi 1 izađe iz stana. Već je izašao iz kuće kad ga Andy 
pozva s prozora. 


- '"Bro jutro, imaš li par minuta?" 
- Jutro. Ne baš. Žurim. 
- Molim te, samo par minuta. 

- O.K. - Hamza pomisli da nije možda zaboravio platiti kiriju. 
Ali do prvog ima još pet-šest dana. 


Uđe u kuhinju. Andy je pio kafu. Nasu još jednu šolju i pruži je 
Hamzi. 

- Hvala, žurim. Možda drugi put. 

Pred Andyjem je stajala gomila fotografija. On izdvoji jednu i 
pruži je Hamzi. 

- Ovo sam ja u Vijetnamu. Ovo nam je bio komandir. Poginuo je 
par dana poslije. 

Hamza ovlaš pogleda fotografiju i vrati je Andyju. 


- Zapali slobodno. Mary nije u kući. Otišla je da kupi neke 
sitnice 1 da posjeti neke prijatelje. Mogao bih i ja zapaliti jednu. 


Mary mu nije dozvoljavala da puši 1 on je s vremena na vrijeme 
tražio po cigaretu od Hamze kad Mary nije bila kući. Hamza izvadi 
kutiju cigareta i gurnu je Andyju. 


- Zadrži. Ja ću sad kupiti. Moram da idem. 
- Desetak minuta možeš da ostaneš.Toliko će te čekati svaka. 


- Ma nije djevojka Andy. Dobro, kad insistiraš. Deset minuta. 
Hamza zapali cigaretu i uze kafu. Otpi gutljaj. 


- A ovo sam ja u Sajgonu. - Andy mu pruži drugu fotografiju. 


Mlad 1 snažan, u društvu djevojke kosih očiju, Andy mu se cerio 
sa fotografije. 


- A znaš li kako sam je dobio nadimak Dont Vori Andy (ne brini 
Andy)? 
- Nemam pojma. 


- Od moje čete koja je krenula u Vijetnam, četiri petine se nije 
vratilo kući. Ostali su zauvijek u džungli. Neke jedinice u Vijetnamu 
nisu ni vidjeli džunglu, a kamoli Vijetnamce. A mi smo stalno išli iz 
akcije u akciju. 

- Tako ti je obično u životu. 


- Da. Išli smo iz akcije u akciju dok se nismo potrošili. Mene je 
bilo jako strah. Bojao sam se kao niko. A morao sam da idem. Uoči 
svake akcije sam ponavljao sam sebi: Dont Vori Andy, Dont Vori 
Andy. I tako, malo po malo, počeli su me zvati Dont Vori Andy. Znaš, 
ja vjerujem u Boga i bio sam siguran da Bog neće dozvoliti da Njegov 
Andy završi u džungli. Zato sam ponavljao Dont Vori. Ima ko da brine. 
Tvoje je da uradiš najbolje što možeš. Ne brini, ne brini. 


u - O.K., Andy. To je bilo u Vijetnamu. Otkud ti taj nadimak u 
Cikagu? 

- Odlično, odlično. Vidim da me pratiš. Vidiš, sa mnom u četi je 
bio momak iz Čikaga. Kris. Zvali smo ga Fani (smiješni) Kris. 


Nasmješnije je bilo što on uopšte nije bio Fani. Upravo 
suprotno. Njega su se bojali i iz komande, i mi iz čete 1 Vijetnamci. 
Veći je od mene za glavu. Teži najmanje duplo. 


Hamza nabrzinu preračuna: oko 150 kg. Taj momak sigurno nije 
bio smiješan. 
- Sišao se naćelavo. I pustio ogromne brkove. UZ njegovo ime 


su vezivali drogu, prostituciju, ubistva, ucjene i sve što ti može pasti na 
pamet. 


- Čekaj. Otkud mu onda nadimak Fani? 


- Dobro pitanje. Znaš, kad bude gusto, kad bude tako gusto da ti 
stvarno shvatiš, svakim djelićem tijela, da je baš gusto, naš Kris dobije 
napad smijeha. I, interesantno, nikad ga nije hvatalo ako nije bilo baš 
gusto. A napadi su bili strašni. Prvo bi mu se počela tresti ramena i 
uskoro bi se sav počeo tresti. Onda bi iz njega provalio smijeh. Nije bilo 
nimalo fino i smiješno. Smijao bi se kao lud, iskakao iz rova i počinjao 
da puca. Nakon par šaržera bi kretao u napad. I mi smo, htjeli ili ne, 
morali da ga pratimo. Jadni Vijetnamci. Mislili su sigurno da lično đavo 
predvodi napad. 


- Nisam nikad čuo za takvo nešto. 
- A znaš šta je posebno interesantno. Metak ga nije htio. Kroz 

sav taj pakao Vijetnama prošao je bez ogrebotine. 
-P 


- I. Ništa. Vratim se ja iz Vijetnama. Ranjen. U noge. Prošlo 
nekoliko mjeseci. Rane zarastaju. Jedno veče neko lupa na vrata. Smije 
se. A, znaš, ko jednom čuje Krisov smijeh ne zaboravlja ga cijeli život. 
Mary otvori. Stvarno Kris. Pita gdje je Dont Vori Andy? I tako on 
ispriča Mary sve o tome. Mary prijateljici, rođacima. I, kad sam izašao 
iz kuće nakon par mjeseci svi me zovu Dont Vori Andy. 


- Interesantna priča. 


- I sad se ponekad vidim sa njim. Još nosi nadimak Fani, ali ga 
niko ne smije zvati tako. Već sam ti rekao da on uopšte nije fani. Sad 
drži neki bar. Zvanično. Nezvanično drži nekoliko sabrba. Droga, 
prostitucija, klađenje i drugo. Pripisuju mu i neka ubistva. Nedokazana. 
I policija ga se kloni. Ne znam. Ljudi ponekad pretjeruju. 


- To je istina. Ljudi ponekad pretjeruju. Nego, stvarno moram da 
idem. 


- Čekaj još malo. U četvrtak me zove Fani Kris. Samo kaže 
dolazi odmah. A, znaš kako je. Kad te on zove ima da dođeš. I to 
odmah. Ali, mislim, stari smo drugovi, a i ne bavim se ničim što bi 
njemu smetalo. Tako se ja spremim i u bar. Uđem. On me ugleda sa 
vrata. Dođe, zagrli me. Meni nije baš prijatno. Kao da te medvjed 
zagrli. On to osjeti i kaže Dont Vori Andy, Dont Vori Andy. Odemo za 
šank. Naspe nam po viski. Svoj iskapi odmah i naspe ponovo. I slušaj 
sad ovo. Kaže: 


- Tako ti. Imaš lava, a ne pričaš ništa. 


Ja šutim, gledam. Ne smijem da mu protivriječim, a ništa mi nije 
jasno. 


- Zlatnog lava imaš, a ne govoriš starom drugu, - malo me 
potapše po leđima. Sve bridi. 


- Kakvog lava, Fani? - izleti mi. Nisam namjerno. On prasnu u 
smijeh. Kao nekad u Vijetnamu. 


- Nema veze moj prijatelju Dont Vori Andy. Bio mi je tvoj lav 

ovdje prije par noći. Strašan je. Kako je samo prešao ove razbojnike 
ovdje. Taman se oni spremaju da mu uzmu mjeru, a on povadi sve iz 
džepova i dade mi. Kaže hoće da piju. I da častim sve u baru. Onda su 
on 1 njegov drug pričali o ratu, pjevali. Njegov drug nam je prevodio. 
Bilo je super. Bila mi je to najbolja noć otkako sam se vratio iz 
Vijetnama. 


Hamza ga je ćutke gledao. Nemoguće. Čikago je izgleda velika 
mahala kao i Sarajevo. Sve se zna. Od sigurno pola miliona barova, 
kafana 1 restorana on, eto, da naleti na taj SAJGON. A barmen je 
izgledao upravo kao što ga je Andy opisao. Tako je. On mu je napisao 
Andyjevu adresu. Zato mu je vratio novac. 


- I ja se napijem te noći. Ne mogu ga odbiti, a znam kod kuće će 
biti frka. E, reci ti meni šta sad. Ja evo dva dana razmišljam o tom 
zlatnom lavu. I znaš šta sam domislio. Nemoj se ljutiti, ali ispada da si 
ti taj Zlatni lav. Imaš žutu, zlatnu kosu, hodaš 1 izgledaš kao da si 
krenuo u lov. Znaš, one moje stepenice za sprat. Ne škripe jedino kad se 
ti ili mačka penjete. Biće da si ti taj Zlatni lav. 


- Izvini Andy, nemam pojma o čemu pričaš. Hvala na kafi. 
Moram da idem. - Hamza ustade i krenu prema vratima. 


- I ja sam mislio. Nema veze, moraću da lično pitam Fani Krisa 
šta je mislio. Nego, ti ne gledaš televiziju? 


- Ne, zašto? - Hamza je već otvorio vrata koja iz kuhinje vode u 
hodnik. 


- Sinoć je bilo na kanalu 5. Pronašli su u Jezeru tijelo nekog 
mladića. Dvadesetpet, dvadesetšest godina. U vojnoj jakni. Plav. Nema 
jedne ruke. 


Hamza se ukoči. Srce, tijelo i nozak mu se zalediše. Sa jednom 
rukom na šteci vrata on se okrenu i pogleda Andya. Zatetura unazad i 
udari od zid. Noge mu otkazaše poslušnost i on se skliznu niz Zid. 


Donja vilica mu poče nekontrolisano drhtati. Lijevom rukom 
pritisnu vilicu na gore da bi zaustavio cvokotanje. U strašnom šoku 
buljio je ispred sebe ne videći ništa. 


Andy se pokrenu i priskoči mu. 

- Hamza, Hamza! 


Hamza se nije pomjerao. Snažno je pritiskao vilicu 1 izgubljeno 
gledao ispred sebe. Andy pokuša da ga zagrli i podigne. Hamza mu 
rukom dade znak da ga ne dira. Andy se ushoda po sobi. 


- Sranje, sranje! O Bože, o Bože. Sranje, sranje! - rukama je 
pritiskivao sljepočnice, lomio prste pa opet pritiskivao sljepočnice. 
Hamza se gubio. Eksplozije u glavi su prerasle u zaglušujuće 
detonacije. Pogled mu je bio staklast. Pred njegovim očima soba se 
rasplinjavala, nestajala i ponovo se vraćala. Odjednom u sobi nastade 
ogroman vrtlog. Soba se okretala strahovitom brzinom. Stvari _i 
predmeti su počeli nestajati u vrtlogu. Sve brže i brže. Osjećao je da ga 
velika tamna rupa usisava. Osjećao je da mu se mozak dijeli. Jasno je 
čuo pucanje sivih ćelija koje su se raspadale. Broj negativnih 
informacija je prešao kritičnu tačku. I kao u trenutku ranjavanja, mozak 
je grozničavao tražio izlaz. Spas. 


Ludilo. 

Izlaz je u ludilu. Odbaciti sve. 

Uništiti centre memorije. 

Odbaciti sjećanja. 

Sačuvati po svaku cijenu centre za preživljavanje. Život. 


Jedino je život važan. Odbaciti sva čula, nisu neophodna. Vid, 
sluh, miris. Sve je to u krajnjoj konsekvenci nepotrebno. Sačuvati 
biološku nit života. 


Hamza je osjećao da klizi u ponor bez izlaza. Osjećao je da se 
kreće tajanstvenim i neistraženim putevima podsvjesti. Da leluja na, kao 
oštrici noža, tankoj niti koja dijeli ovozemaljski život od vječne 
mladosti ludosti. Pred njegovim ukočenim očima su se mijenjale boje 
vrtloga. Čas je bio bijel, pa zelen, purpurno crven, ljubičast, crn, pa opet 
bijel. Njegove oči su se raširile od te eksplozije boja u vrtlogu koji ga je 
uvlačio u sebe. Još malo. Još samo malo i mozak će donijeti odluku. 
Potpunu i konačnu. U šoku, ali ipak dalekom periferijom mozga svjetan 
šta to znači, buljio je u vrtlog iščekujući šta će se desiti. 


305 


Pljus! 


Andy se konačno pribrao. Pronašao je viski koji je Mary sakrila 
od njega. Napunio veliku čašu i pljusnuo je Hamzi u lice. Drugu mu 
nasloni na usne. Ne mogavši da ih otvori, on izli čašu nadajući se da će 
bar nekoliko kapi proći kroz stisnute zube. Hamza je i dalje buljio 
ispred sebe. Andy mu začepi nos. Kad Hamza refleksno otvori usta da 
udahne, Andy mu svom snagom pljusnu čašu u lice. Veći dio viskija 
uleti Hamzi u usta i on se zagrenu. Zakašlja. Boje se ugasiše 1 vrtloga 
nestade. On, na petnaestak centimetara od sebe ugleda preplašeno 
Andyjevo lice. 


- Uvijek sam se pitao kako izgleda crnac kad preblijedi. 
- Dođi, - Andy ga podiže i donese do stolice. 


- Popij! - nije više bilo viskija pa mu Andy dade šolju vrele kafe. 
Hamza ga nesvjesno posluša. Vrela kafa ga oprži i on zvučno poče da 
udiše zrak da bi ohladio usta. 


- Tako, tako! Budi ovdje, budi ovdje! Ostani sa mnom! Molim 
te! - Zapali mu cigaretu 1 stavi mu je između usana. I sam zapali. Šutili 
su 1 pušili nekoliko minuta. 


- Čovječe, čovječe. Za dlaku da mi odeš. Za nijansu. Čovječe, 
Covječe. Viđao sam to u Vijetnamu. Smrt je premija za to. 


Nakon sljedećih nekoliko minuta Andy opet progovori. 


- Zašto mi nisi ispričao? Da si rekao, mogli smo nešto učiniti. 
Fani Kris bi ga našao za pola sata. Da se sakrio bilo gdje, našao bi ga. 
Samo da si rekao. Ali, ti šutiš. Evo 1 sad šutiš. Koliko si već dugo 
ovdje? Dugo, je li? 'Bro jutro-'bro jutro. Ništa više. Znaš šta, mislio 
sam ja dugo o tome. Šutnja je planetarni problem ratnika. Miševi 
pričaju, ratnici šute. Šute kad boli, šute kad ne boli. Moraš pričati, 
govoriti, moraš čuti svoj glas. 

Andyjeve riječi su dopirale kao nerazumljiv šum do Hamze. 
Andy je pričao 1 pričao. U Hamzinoj glavi je zvonilo: Ne razmišljaj, ne 
misli, ne misli, ne misli. Preživjećeš. Ne misli. Okreni tok misli. Vrati 
se u djetinjstvo. Nazad. Nazad. Tako je. Misli na Dervišaginu krušku. 

Tako, to je dobro. Veliko staro stablo u jesen. Krupne sočne 
kruške. Ne, ne taj put. Stablo, voće, trešnje. Troje djece koja su brala 
trešnje na Kobiljoj Glavi, par milja sjeverno od centra Sarajeva, u 
proljeće 1993. godine četnici ubili sijačem smrti. Misli na nešto drugo. 
Evo, Hamza je na skijanju, snijeg, sunce. Čisto plavo nebo. Odnekud 
izviru 1 druga sjećanja na snijeg. Prvi snijeg u Sarajevu zime 1993, 
1994. godina. U naselju Alipašino polje djeca izašla na sankanje. 
Direktan pogodak teškog projektila u grupu. Sedmoro mališana 
poginulo. Otac nosi sinčića starog pet-šest godina. Geler mu je potpuno 
otkinuo lobanju. Koža lica bez lobanje, kao gumena maska visi sa 
ramena, dok se otac, bijel kao snijeg bespomoćno okreće oko sebe. Na 
par metara dalje, crven i bijel, dječiji mozak, kao izgubljena dječija 
kapa, leži na snijegu. Ne snijeg, ne kruška, misli na vodu, na livadu. 
Hvala Bogu. Tu je. Zelena livada davnog toplog ljeta. Cijela porodica je 
na izletu, pored rijeke. Livada je velika. Na njenom kraju sporo teče 
rijeka. Rijeka je bistra. Vide se ribe koje isto tako lijeno plivaju. Sve je 
usporeno. Zadrži tu sliku. 

- I znaš šta je mene izliječilo? Moja Mary. Natjerala me je da 
pričam. Hiljade zašto? Gdje? Ko? Kako? Hiljade. Mislio sam da ću je 
ubiti. Bila mi je gora od Vijetnamaca. I tako sve dok nisam prepukao. 
Ne prepukao. Dok se nisam sastavio. A onda sam plakao. Danima. 
Slušaš li ti mene? 


- Jah. Gdje odvoze samoubice? 


- Ne znam. Ali sad ćemo pronaći u informacijama. Sačekaj 
malo, - Andy uze telefonski imenik. Nakon desetak poziva se vrati. 


- Našao sam. 
- Imaš li adresu? Moram otići tamo. 


- Nema govora. Ja ću voziti. Sačekaj samo da napišem poruku 
za Mary. Brinuće se. 


Ulice su bile prepune vozila. Na prometnijim cestama šetači. U 
parkovima roditelji sa djecom 1 poneki zaljubljeni par. Nebo je bilo 
modro-plavo. U Hamzinim nozdrvama, odnekud se pojavi poznati, 
sladunjavi miris smrti. 

KAkkk 


Stigoše. 


Nakon kraćeg objašnjavanja odvedoše ih u prostoriju gdje su 
držali leševe. Iz police izvukoše veliku metalnu ladicu u kojoj se 
nalazio Dino. Lijepo lice je bilo modro. Kosa slijepljena preko čela. Oči 
sklopljene, kao da spava. Hamza ga je dugo gledao. Popravi mu kosu. 


- Spavaj, mali, spavaj. 


Bilo je stvarno ili se njemu pričinjavalo. Spokoj i kao neko 
olakšanje na Dininom licu. 


- Ti si došao do kraja. Oprosti mi, mali. 

- Vi ga poznajete? - medicinar ga je vukao Za rukav. 
- Jah. 

- Možete li nam dati podatke o njemu? 

- Naravno. 


Uđoše u kancelariju. Hamza je tiho odgovarao na pitanja. Ime, 
prezime, datum i mjesto rođenja, adresa, zanimanje. 


Medicinar ga ponudi cigaretom. Hamza se zahvali. Cigareta mu 
je baš trebala. 


- Ko obavlja sahrane muslimana u Čikagu? 


- Nisam siguran. Pogledajte u Islamic Faundation. Daću vam 
adresu. 


- Da li ja mogu da ga sahranim. Mislim da... 


- Naravno. Cim obavimo formalnosti možete da preuzmete 
tijelo. 


Nakon bolnice Andy ga odveze do Vila Parka. 

Islamic Foundation je bila, u stvari, osnovna škola sa malom 
džamijom. UZ nju je i skoro završena nova, velika džamija. Najveća 
džamija u Sjevernoj Americi. Iz prijemne kancelarije ga uputiše 
direktoru Centra. 


- Esselamu Aleikum, Brat Hamid? 
- Alejkumu selam brate. Izvoli. 


- Ja sam Hamza. - predstavi se 1 steže ruku krepkom starcu. 
Nešto duža bijela brada, malo tamnija koža. Pakistanac. Starac je Zračio 
iskonskim mirom. Hamzu podsjeti na Sarajevo. Samo duboko 1 svjesno 
religiozni ljudi mogu zračiti takvim mirom. 


- Kako ti mogu pomoći, brate? 

- Želim da obavite dženazu za mog prijatelja. 
- Umro je? 

- Umro. 

- Gdje se tijelo sada nalazi? 

- U bolnici, 

- Čekaj. Je li ubijen? 

- Nije. Ubio se. 

Starac ge je dugo gledao, šutke. 

- Ti znaš, sine, da je samoubistvo... 


- Ja bih da to ostavimo Bogu. Nije naše da sudimo. - Hamza ga 
nervozno prekinu. 


- Jah. Alah dželešanuhu je milostiv, - obojica ušutiše. 
- Bio ti je drag? - Hamza klimnu glavom. 


- Dobro. Mi ćemo to obaviti. Daćeš mi podatke da možemo 
preuzeti tijelo. Vidjeću da li možemo dobiti mjesto na groblju u 
Skokiju.Tamo sahranjuju Bosance. On je bio Bosanac? 


- Itekako. Mogu li odmah platiti? 

- Ne. To ćemo mi finansirati. Imamo fond za takve sahrane. 

- Ali ja želim da platim. 

- Sine, to što njemu sad treba, ne možeš platiti novcem. Na 
drugom kraju zgrade je džamija. Prouči mu nešto, ako znaš. 

- Znam. 


- A ako imaš viška novca, napolju su kutije za donacije. Za 
školu, za Bosnu, za novu džamiju. Možeš dati donaciju. Abdest možeš 
uzeti u hodniku lijevo. 


- Hvala brate. Selam alejkum. 


Rukovaše se i Hamza izađe. Uze abdest 1 uđe u džamiju. Sjede 
na koljena i poče učiti tihim glasom: 


- Bismillahirrahmanirrahim... 


Šapatom je izgovarao poznate riječi kratkih sura iz Kur'ana. 
Odavno nije učio ništa. Interesantno da se jednom naučene molitve iz 
Kur'ana ne zaboravljaju. Neko reče da je to kao vožnja bicikla. Jednom 
naučiš 1 to je za cijeli život. Jedno od čuda Kur'ana. 


Hamza je učio predano. Prije svakog sureta počinjao bi: - U ime 
Allaha, Sveopćeg Dobročinitelja Milostivog. 


Nije znao koliko je ostao u džamiji. U jednom trenutku neko se 
nakašlja iza njega. Okrenu se. Na ulazu je stajao Andy i snebivljivo 
slijegao ramenima. Hamza prouči završne riječi: - Sadekallahul-azim 
(Istinu je rekao Uzvišeni Allah), pređe dlanovima preko lica i izađe. 


- Izvini Hamza, napolju je mrak. A, znaš, Mary će se brinuti... 
Hamza klimnu glavom. 


Dok su se vozili nazad, Andy je začudo šutio. Tek pred kućom 
progovori. 


- Interesantno mjesto. Nisam znao da tako nešto postoji u 
Cikagu. 
- Nisam ni ja. 
- Sad ćemo kod mene na večeru. Mary će nešto spremiti. Dobra 

je ona. Malo previše gunđa, ali je duša od žene. I nemoj da mi kažeš da 
ne možeš jesti. Odsad, pa nekoliko narednih dana, ja sam ti i otac 1 mati. 
Nego, jesu li ti živi roditelji? 

- Jesu. 

- IŽive u Bosni? 

- Jah. 


Uđoše u kuću. Na kuhinjskim vratima se pojavi Mary. Taman je 
otvorila usta da ospe paljbu na Andyja. On stavi prst na usta, da Hamza 
ne Vidi: 

- Mary, draga. Evo dvojice gladnih, starih momaka. Hajde dušo, 
nahrani umorne ratnike. 


Po njegovom glasu, tonu, kao i po Hamzinom izgubljenom 
pogledu, Mary nasluti da se desilo nešto loše 1 teško. Za nju je Hamza 
bio podstanar. Možda nešto draži od drugih koji su tu stanovali, ali ipak 
podstanar. Doduše, mali akvarel neshvatljivo visoke cijene, koji im je 
poklonio za prošli Božić, obezbijedio mu je posebno mjesto u njenom 
srcu. Ne zbog cijene, već zbog toga što je mislio da oni zavrijeđuju da 
imaju jednu takvu sliku u stanu. Malo zatečena, ona se okrenu i uđe u 
kuhinju. Pričala je veselo o bezveznim stvarima i kriomice pogledavala 
u Hamzu. Bez obzira šta se desilo, Andy će morati imati debelo 
objašnjenje za onu praznu bocu viskija i miris alkohola u kuhinji. 


- Sad ću ja pripremiti večeru nabrzinu. Ti ćeš Hamza zaboraviti 
sve što si jeo do sada u životu. 


- Izvinite, ja ne jedem svinjetinu. - Andy i Mary se nasmijaše. 


- Ne jedemo ni mi. Holesterol. Doktor mi je zabranio prije 
nekoliko godina. 


Uskoro se na stolu nađoše pileće šnicle, krompir, salata. Mary 
donese flašu vina. 


- Hvala, ne pijem. 


Mary nakratko pogleda u praznu flašu viskija na polici, pa u 
Andya. Andy sleže ramenima. 

Nakon večere Andy donese dvije tablete 1 pruži ih Hamzi. Ovaj 
odmahnu glavom. 


- Slušaj Hamza, ja ne znam kako te je otac odgojio. Ali znam da 
sam ti rekao da sam ti ja sad i otac i mati. Ima da popiješ ove tablete pa 
na spavanje. Inače ću ti ih ja ugurati u usta. 


Hamza posluša. Popi tablete, pa obojica zapališe. Za divno čudo, 
Mary ne reče ni riječi. 

Kad je Hamza otišao na spavanje, Andy nasu sebi i Mary po 
čašu vina i posjede je pored kamina. 


- Znaš, draga moja Mary, kad sam se napio u četvrtak? Zvoni 
telefon. Ja se javim. Fani Kris. Kaže dolazi odmah. Šta ću. Moram. 
Odem ja u Sajgon a Fani Kris kaže 'Ti Dont Vori Andy imaš zlatnog 
lava, a ne govoriš.' Kakvog lava mislim ja a ne smijem da kažem... 


Ponoć je prošla a Andy je još uvijek pričao Mary čudnu priču o 
njihovom Hamzi i mladiću bez ruke. 


Sutradan je padala kiša. Andy se nije dobro osjećao pa je Hamza 
sam otišao na dženazu. 


Kkkk 


Groblje u Skokiju, sjevernom predgradu Čikaga nije bilo ni 
mnogo veliko ni previše staro. Između ostalih, na njemu je bio jedan dio 
na kojem su sahranjivani muslimani po njihovim običajima. Dženaze su 
bile skoro kao u Bosni. Jedina razlika je što se ovdje ukopavalo u 
kovčezima. 


Pored zaposlenih grobara, dženazi je prisustvovalo još samo 
nekoliko ljudi. Imam bosanske džamije iz Nortbruka sa jednim 
prijateljem, brat Hamid sa dva pratioca i Hamza. Kovčeg je bio 
postavljen ravno iznad rake. Mali motori se upališe i kovčeg se na 
platnenim kaiševima polahko spusti u raku. Preko kovčega se spusti 
betonski poklopac. Grobari se povukoše. Hamza uze lopatu i sa ostalim 
poče nabacivati zemlju. Zemlja je bila mokra 1 lijepila se za lopatu. Kad 

su formirali mezar obrisaše blato sa cipela o travu. Čučnuše i imam 
poče tiho da uči. Poznate molitve podsjetiše Hamzu na brojne 'dženaze 
u Sarajevu. Kad je završio učenje, imam rukom dade znak Hamzi da i 
on nešto prouči. 


Hamza podiže ruke i poče učiti Kul huvallahu: 

"U ime Allaha Sveopšteg Dobročinite ja Milostivog. Reci: Alah 
je jedan," 

Kiša je i dalje padala. Natapala mu jaknu i tijelo. Oborenih očiju 
Hamza je učio za dušu svog prijatelja. 

Kad su završili, Hamza se upozna sa imamom i njegovim 


prijateljem. Imam ga pozva da navrati u džamiju u Nortbruku, da 
popričaju. Hamza mu obeća. Pozdravi se sa bratom Hamidom. 


KAkkk 


Polahko je vozio nazad. Usput je jeo u nekom restoranu, kupio 
neke sitnice u jednoj prodavnici. Kiša je prestala da pada. Počinjalo se 
smrkavati kad je došao kući. Parking ispred kuće je bio zauzet i on 
napravi krug oko bloka i ponovo uđe u ulicu. Ovog puta je bio bolje 
sreće i nađe parking stotinjak metara do kuće. Po običaju, samo zalupi 
vrata. Nije vrijedilo da ih zaključava. Ako je neko htio da ih otvori, 
razbiće staklo. Bolje ovako. Nije obraćao pažnju na okolinu. 


Oborene glave krenu kući. 
- Hej, Blek Suol, dodi ovamo! 


Hamza se okrenu. Big Majk je stajao na stepeništu okružen 
svojim ljudima. Kažiprstom desne ruke mu dade znak da priđe. 


- Ne večeras, - Hamza tiho odgovori i odmahnu rukom. Produži. 
Začu korake iza sebe. Bijesan Majkov glas. 


- Meni se ne odmahuje rukom! - njegova teška šaka se spusti na 
Hamzino desno rame i povuče ga unazad. 

- Aaarrrhhhhhh! - Hamza strahovito urliknu. Nagomilana 
negativna energija u njemu je eksplodirala. Desnom rukom zgrabi 
Majkovu šaku, okrenu se brzo oko svoje ose 1 držeći ispruženu 
Majkovu ruku svom snagom udari lijevim ramenom u njegov lakat. 
Zvuk iskakanja zgloba muklo odjeknu. Nadjača ga Majkov vrisak. U 
djeliću sekunde, dok se Majkovo tijelo još kretalo, Hamza prebaci svoju 
desnu šaku, uhvati ga za nadlakticu 1 snažno je povuče UvVIS. 
Istovremeno, lijevim ramenom pritisnu njegovo rame nadole. Majkovo 
tijelo koje je već bilo u zraku kao da zastade. Njegovo rame se nađe u 
centru sila dvije poluge, 1 uz prasak, zglob iskoči. 


- Aaaaajjj! - Majk je vrištao i valjao se po zemlji. Njegov drug, 
koji je držao Hamzu s leđa kad su ga prvi put prebili, uz vrisak potrča 
prema Hamzi. Hamza sačeka nepomično sve dok mu njegova šaka ne 
pojuri prema licu. Kratkim pokretom malo izmače glavu 1 dok je šaka 
prolazila pored nje, uhvati je, okrenu se i ramenom udari u lakat. Zglob 
iskoči. Dok je tijelo padalo naprijed, on zamahnu i punim udarcem 
nogom ga pogodi u lice. Nesretni momak odleti unazad. Iz rasturenog 
lica mu poli krv. 


- Još neko? - Hamza je blijedo gledao ostale. 

- Ti si mrtav čovječe! Ti si mrtav! Ne postoji mjesto gdje se 
možeš sakriti! Sljedeći put si mrtav! - Big Majk je sjedio na zemlji i 
kleo. Hamza mu priđe. Udari ga nogom u grudi i Majk se svali na 
zemlju. Hamza mu kleknu na stomak. 


- Sljedeći put Big! Sljedeći put ću ti izvaditi srce i pojesti! 
Ovako! - Hamza sastavi šake sa dlanovima okrenutim napolje. Zavuče 
mu prste pod rebra i povuče na gore. Kao da mu razvaljuje grudni koš, 
Big Majk poče panično vrištati. 


- Ovako! Sljedeći put. Znaš gdje me možeš naći. - Hamza 
ustade. Sjeti se da je u autu zaboravio kesu sa sitnicama. Vrati se do 
auta. Prolazeći pored grupe na stepenicama dobaci im: 


- Vozite ih u bolnicu. 
U hodniku ga je čekao Andy. 
- Znao sam. Znao sam. Čim sam te vidio. Pogotovo kad su te 

prošli put prebili. O čovječe... 
- O.K. Andy, O.K... 
- Gdje ćeš? Večera. 
- Zaista nisam gladan. 
- Onda tablete? 
- Mislim da mi ne trebaju. 


- Lja mislim da ti ne trebaju. 


KAkkk 


Andy nije mogao da odoli. 

- Halo, Fani Kris? 

- Hej, Dont Vori Andy, čovječe! Živ si? 

- Hej Fani Kris, ti znaš Big Majka? 

- Svi znaju Big Majka. 

- E, slušaj sad... - Andy mu polahko poče pričati. Nakon prvih 
riječi, Fani Kris povika: 

- Čekaj, čekaj, čekaj. Ne može to tako. Ta priča mora da se 
ispriča kako treba. Spremi se i dolazi ovamo. 

- Nema teorije čovječe. Mary bi me u top strpala. 

- Povedi i nju. 

- Šališ se? 

- O.K., O.K.. Znam da Sajgon nije mjesto za dame. Ali, ako 


izjurim neke goste i malo sredim salu biće to pristojna rupa. O.K. 
šaljem momka po tebe. 


Mary je gunđala. Spominjala sve moguće poroke 1 vrste 
kriminala 1 vezivala ih za Krisovo ime. Ustvari, istina je bila da je već 

dugo, potajno željela da vidi tu rupu. Čuj Sajgon? Kad je Krisov opaki 
momak pozvonio na vrata bila je dotjerana. Uglađenost Krisovog 
momka 1 njegovo nastojanje da bude učtiv 1 kulturan toliko je odudaralo 
od njegovog izgleda da Mary u neko doba prasnu u smijeh. 


Atmosfera je olabavila 1 oni su raspoloženi došli u Sajgon. 


Fani Kris je bio iznenađenje za sebe. Snježno bijela košulja i 
crvena leptir kravata sa bijelim tačkicama. Veliki buket ruža za Mary. 


Osjećala se kao kraljica. Najavivši goste, Kris je zabranio 
prisutnim da izgovore i jednu nepristojnu riječ. Inače... 


Niko nije želio imati problema sa Fani Krisom. 


Kad Kris upita za piće Mary klimnu Andyu. Viski za Andya, 
vino za Mary. Kad piće dode i svi se namjestiše udobno, Andy zapali 
cigaretu i poče: 


- Tako ja večeras stojim pored prozora. Vidim Hamza prođe 
ulicom. Traži parking. Njegovog traka možeš poznati među milion 
drugih. Malo poslije vidim parkira se na početku ulice. Ispred zgrade, 
na stepeništu, stoji Big Majk sa svojima. Ja Boga molim da ga ne diraju 
večeras. Znaš da su ga jednom udesili? Znaš! O.K.. I da im poslije toga 
redovno daje novac? Nikad mi se nije požalio. E, sad nisam čuo šta su 
mu rekli. Vidio sam kad je on odmahnuo rukom. Onda Big Majk potrči 
za njim... 


Andy je pričao. Fani Kris se naklatio na sto i netremice sluša. 
Kad je završio Fani Kris upade: 


- Cekaj ovo na kraju nisam razumio. Kako? 


- Fino. Ovako je sastavio šake. Ti si kao Big Majk. Evo ovako, i 
zavukao mu prste pod rebra i povukao. 


- Neka sam proklet. Neka sam proklet. Dobro sam ja njega 
ocijenio. To ni ja nisam nikad vidio. Jadni Big Majk. Moj lav se nije ni 
ovdje uplašio. Samo je htio da izbjegne gužvu. Ha, Zlatni lav? Dobro 
sam mu ime dao? 


Za stolom u uglu sjedila su dva starca. Isti oni koji su pratili 
Hamzu na usnoj harmonici i bubnjevima kad je pjevao. Nešto su se 

došaptavali. 


- Hej, Fani Kris, mogu li dva stara momka dobiti pivo? - Fani 
Kris ih pogleda: 


- U ovom baru nema veresije nikom. Nikom. 

Starci se veselo pogledaše i namignuše jedan drugom: 

- Sad će ono. 

- Kao što rekoh n-i-k-o-m. Osim, osim, mojim starim 
prijateljima. 

Uze dvije flaše piva 1 odnese im za sto. 

- Da li gospoda trebaju čaše? 

- Naravno. 

- Čaše dolaze, - Fani Kris donese čaše. 


- Znaš, Fani Kris, ja sam star čovjek. Svašta sam vidio u životu. 
U posljednje vrijeme kažu Madona i Princ pjevaju neke seksi pjesme. 
Ali, vjeruj mi, nikad nisam čuo tako seksi pjesme kao neku noć. Kad je 
pjevao onaj bijelac. Kako je ono bio tekst? 


"Na krevet bih mu stavljala karanfile 
a pod glavu ruže. 

Da se često budi 1 

da me često ljubi." 


- Meni je čudnija ona druga ... pa me prodaj... Šta vi mislite je li 
ona njega voljela ili je bila kurva? 

- Ja mislim da je bila kurva, - javi se prvi starac. Kris je šutio i 
slušao ih. 

- Lja mislim, - ponovo se javi prvi starac. 


- Pričao sam mojoj staroj o tome. I ona nikad nije čula ništa 
slično. Vidi, Boga ti. Da je založi za zlato i da pozlati vrata na kući. 
Svašta. Jah, i ja mislim da je ona bila kurva. Ali, on je tako nježno 
pjevao o njoj. Biće, ipak, da ga je voljela. 

Ušutiše. Misli im odlutaše u tu daleku, tajanstvenu zemlju punu 
čudnih i predivnih ljubavi. 


- Mislim da mi nikad nećemo shvatiti ta plemena iz tih dalekih 
zemalja i njihove običaje. 


Fani Kris klimnu glavom i vrati se za sto gdje su ga čekali Andy 
i Mary. 


Andy i Mary su se vratili kući u zoru. Za Mary, to je bila 
nezaboravna noć. 


Kkkk 


Ušavši u kuću, Hamza izvadi flašu viskija iz kese koju je donio. 
Otvori flašu i povuče dug gutljaj. Svuče se i ode u kupatilo. Stajao je 
ispod mlazeva tople vode i gledao svoje tijelo kao da ga prvi put vidi. 
Prede prstom po ožiljku duž grudi, napipa ožiljke na leđima, prede 
prstima preko ožiljka na licu. Zagleda se u šake. "Mislio sam da ću 
projektovati, graditi. Da ću kao starac šetati Sarajevom i pokazivati 
unucima šta sam napravio. A sad? Šta sad? Je li moguće da su ove ruke 
sposobne da samo uništavaju. Ruše, lome? Jadni Big Majk! Jadni idiot. 
Hamza! Šta misliš Hamza? Do kad? Ima li kraja? Znao si da ćeš 
rasturiti Big Majka! Znao si i potajno očekivao kad će se to desiti. 
Radovao si se tome. Zato si i vježbao onako revnosno. 


- Nisam, vježbao bih i bez Big Majka. Možda? Dino je izgubio 
ruku tebe spasavajući. A, šta si ti uradio? Izgubio ga. Otišao je tvojom 
krivicom. Nije! Ja sam želio... Ti si želio? Put do pakla je popločan 
dobrim željama. Ti si želio? Želio si da snimiš kuću za rođaka. Nisi 
vjerovao Amri da se boji. I izgubio si i nju i Malecku. Želio si da spasiš 
Dinu? Ti da ga spasiš? 


Hamza izađe iz kupatila. Sjede pored prozora i povuče nekoliko 
dugih gutljaja. 

- I šta sad? Koliko si ljudi ubio? Je li dosta krvi? Znaš li da ti je 
dozvola za ubijanje istekla? Kažu, u Bosni je mir. Kakav mir? Ubice 

šetaju gradom koji su rušili i čije su stanovnike ubijali. Šta je sa mnom? 
Sta je sa mojim rukama? 


Pitanja bez odgovora su se redala i množila. Ispio je jednu flašu 
i načeo drugu. 


Ujutro se probudio krvavih očiju i crnih podočnjaka. 


Na poslu više nije uživao kao nekad. Radio je brzo, koncentrisan 
samo na sljedeći pokret. Po završetku posla, odlazio je kući. Pročitao bi 
ponešto ispijajući viski. Ubrzo je morao da pije više od jedne flaše da bi 
zaspao. 


Bio je četvrtak oko podne kad mu šef priđe. 
- Imaš li malo vremena? 
- Zauzet sam, - ne prekidajući posao odgovori Hamza. 


- Nema veze. Posao može da sačeka. Ostavi alat. Vodim te na 
ručak. 


Hamza je rijetko razgovarao sa pretpostavljenim. Trudio se da 
uradi svoj dio posla. A oni neka rade svoj. Sutke odloži alat, obrisa ruke 
od pantole i pođe za šefom. 


U blizini objekta nalazio se poznati restoran. Osoblje se već 
naviklo na povremeni dolazak radnika sa obližnjeg gradilišta. 


- Za pušače ili nepušače? 

- Za nepušače. 

- Za pušače. - Hamza su umiješa u razgovor šefa i konobara. 
- Naravno, - šef se okrenu Hamzi. 


- Izvini, - šef ga zagrli i propusti ispred sebe. U tišini su sačekali 
da stigne jelo koje su naručili. Tek kad su počeli jesti, šef progovori: 


- Koliko dugo ti radiš za nas? 
- Sedam - osam mjeseci. 
- Tako. Prilično dugo. Dobar si i mi smo sretni što te imamo. 


- Hvala. 

- Samo, momci kažu da si malo povučen? 

- Ne znam. Momci su vjerovatno u pravu. 

- Posmatram te kako radiš. Posebno ove sedmice. 
- Nešto nije u redu? 


- Ne. Sve je u redu. Skoro. Vidim da imaš problema. Ali ako 
nećeš da govoriš o tome, u redu. Da li ti ja mogu pomoći? Bilo kako. 
Novac ili slično. 


- Ne hvala. 


- O.K. Ja sam rođen ovdje. Moji su doselili iz Irske. Davno. 
Mislim da poznajem Ameriku. I, još, mislim da si ti u grdnim 
nevoljama. 


- Samo vam se Čini. 


- Gledaj, mogu ti predložiti najmanje desetak jednostavnijih i 
lakših načina da se ubiješ od onog koji si ti izabrao. 


- Ti se čovječe ubijaš poslom. Ne može to tako. To je 
samoubistvo. 


- Mislim da je to moja stvar. 


- Mislim da nije. Ti si dobar. Volio bih da s tobom radim duže 
vrijeme. Ako ovako nastaviš potrošićeš se za par mjeseci. 

-P 

- I još nešto. Mi smo u sindikatu. Sada imamo problem, jer ti 
rušiš norme. Ljudi se polomiše a ne mogu da te stignu. Ja ne prenosim 
gazdi ništa, inače bi ti već bio u nevolji sa ljudima. I onako kažu da si 
čudan. 

- Šta ja tu mogu? 


- Možeš. Uzmi odmor. Imaš pravo na jednu sedmicu. S ozirom 
koliko si uradio zadnjih dana, mogu ti dati još jednu, a pisati kao da si 
radio. 


- Ako moram. 

- Ništa se u ovoj zemlji ne mora, osim plaćati porez. Ja bih jako 
volio da te vidim normalnog. Idi negdje, čovječe. Obiđi malo Ameriku, 
otidi na Floridu, Diznilend. Opusti se. 


- O.K., od ponedeljka. 


- Ne. Od danas, od ovog trenutka. Razduži alat 1 furaj. Vidimo 
se za dvije sedmice. I, ako ti ja mogu reći, kao prijatelj, smanji piće. 


- Zar se Vidi? 
- Vidi. 


Hamza na objektu preda alat, presvuče se i ode do traka. 


- E, lijepi moj, šta sad? Da ode do Jun? Nema smisla. Nema 
smisla i inače, a kamoli sada. Do pukovnika? Ne. A Ekrem je otišao 
davno u Bosnu. U društvu normalnih ljudi osjećao bi se kao epitaf u 
cirkusu. 


Upali trak i besciljno krenu ulicama Čikaga. Bez razmišljanja 
krenu na istok 1 ubrzo se nađe na autoputu 294 istok. Vozio je do 
duboko unoć. Pored njega su promicali jednolični predjeli srednje 
Amerike. Ponekad mu se činilo da stoji u mjestu. Tenkovao je gorivo na 
nekoj bezinskoj stanici 1 produžio dalje. Negdje iza ponoći osjeti kako 
mu se oči sklapaju i stade na parkingu. Uz benzinsku stanicu se nalazio 
mali motel i on uze sobu. U maloj prodavnici kupi cigarete i dvije flaše 
viskija. Soba je bila mala, ali čista. Mirisala je na prolaznost. Prolazni 
ljudi, prolazne ljubavi. Koliko pravih, a koliko lažnih ljubavi pamti ovaj 
krevet? 


Hamza se istušira u kupatilu sa flašom viskija u ruci. Upali TV. 
Prelazeći sa jednog na drugi kanal, ispi cijelu flašu i zaspa. Bio je to san 
bez snova. Crno ništavilo. 


Bilo je poslijepodne kada se probudio. U sobi je vladao prijatan 
polumrak. Ode do prozora i podiže roletne. Svjetlost dana ga udari tako 
snažno da on brzo ponovo navuče roletne i vrati se u krevet. Zapali 
cigaretu, otvori novu flašu i povuče gutljaj. Pio je brzo i u dugim 
gutljajima. Misli su mu bile prazne. S vremena na vrijeme misao bi se 

dotakla nečega što je bilo ili moglo biti, ali on ju je brzo presijecao. Na 
odmoru je, a na odmoru se ništa ne radi. Nakon što iskapi flašu ponovo 
zaspa. Ovog puta se probudio malo prije svanuća. Pokupi svoje stvari 1 
ode do recepcije da plati. Momak na recepciji mu reče da se nalazi u 
Pensilvaniji, blizu Irija. Šta on, do đavola, radi ovdje? Sjeti se da mu je 
neko jednom rekao da je Viskonsin dobar za odmor. O.K.. Ide u 
Viskonsin. Ponovo je vozio cijeli dan. Malo pomalo, u glavi mu se 
razbistrilo. Predveče je ponovo vozio kroz Čikago. Siđe sa autoputa i u 
nekoj prodavnici autodijelova naruči da mu ugradđe radio sa CD-om. 
Kupi desetak CD-ova i nastavi vožnju. Oko ponoći se zaustavi u nekom 
motelu. Ponovo kupi piće. 


Tu je ostao tri dana. Izlazio je napolje da bi kupio hranu i viski. 
Kada bi se vraćao, soba bi bila pospremljena. Kao da su čekali kada će 
izaći da je očiste i provjetre. 


Nakon treće noći plati sobu, kupi autokartu i ode u restoran. 
Nakon jela uze kafu 1 otvori autokartu. Prelazio je prstom preko država 
Amerike. Colorado ili Montana? Montana. Jun je tako lijepo pričala o 
Montani. Mora da je lijepo. Jun? Šta li ona radi? Hamza kupi hranu za 
put i krenu. Muzika u autu je bila prava stvar. 


Kkkkk 


Jun je bila izuzetno rastresena na poslu. Ništa joj nije polazilo za 
rukom. Griješila je na kompjuteru, okretala pogrešne brojeve telefona, 
pogrešno oslovljavala pacijente. Oko podne J.K. joj priđe. 


- Jun, da odemo na ručak? 
- Ne znam. Ništa mi ne ide od ruke danas. 


- Ma, ne ide tebi od ruke zadnjih mjesec ili dva. Hajde, 
pričaćemo u restoranu. 


Pješice su otišli u obližnji restoran. Dok su čekali da im donesu 
jelo, J.K. otpoče. 


- Jun, ovako ne ide više. Ti nešto moraš učiniti. Gledam te 

zadnja dva mjeseca. To više nisi ti. 
- Vidim i ja da sam nervozna. 


- Nije to samo nervoza. Rastresena si, nemaš koncentraciju. 
Gotovo uvijek si odsutna. 


- O.K., O.K.! Vidim i ja. Toliko mogu i sama da primijetim. 
- Hej, polahko. Nemam namjeru da ti držim predavanja. 

- Znam, IZVINI. 

- Imaš li problema? 

- Ništa posebno. Sve je regularno. 

- Mislim da ipak nije. I mislim da nećeš da sama sebi priznaš. 
- Šta to ja neću da priznam? 

- Hamza. 


- Šta Hamza? Kakve on veze ima sa svim? Uostalom nisam ga 
vidjela dva mjeseca. 


- Bingo. To je ono. 

- Ma šta pričaš? Šta Bingo? 

- Ti si se promijenila upravo u ta dva mjeseca. 
- Lupaš. 


- Hej, hej! I ja znam nešto iz psihologije. Samo ne mogu da 
shvatim da si se mogla zaljubiti u njega. 


- U koga? Nisi normalan! 
J.K. ju je tužno posmatrao. 


- Tako dakle. Znaš, dugo se poznajemo. 1.. Mislio sam da ti 
treba vremena. Da vidiš da mi je stalo do tebe. 


- J.K. ti to ozbiljno? 

- Ozbiljno? Ne mogu biti ozbiljniji. 

- Nisam nikada o tebi razmišljala na taj način. Ti si moj dobar 

prijatelj. 
- Vidim. Na žalost. Možda sam morao biti direktniji. 
- J.K. ti si jedna divna duša. 
- Da. Samo ti voliš Hamzu. 


- Odakle ti to? Nismo nikada ni riječi progovorili o nečemu što 
bi ličilo na to. Nismo se dodirnuli. 


- Upravo zato. Ja te mogu zagrliti. Mogu te i poljubiti. I ništa. A, 
je li, kad te on dodirne, kao električni udar. I ti i on svjesno izbjegavate 
da se dodirnete. Znaš, nakon onog njegovog predavanja, malo sam više 
pročitao o Bosni i Balkanu. To je prokleto podneblje. Ništa dobro ne 
može doći otamo. I Hamza. Možda je on dobar. Ne znam. Ali ono što 
oni nose u sebi je prokletstvo. Prokletstvo istorije i krvi. 


- Nemoj mi ništa govoriti o njemu. Molim te. 


- Eto vidiš. Ja ti moram reći, bez obzira što se tebi ne sviđa. On 
je problem. Da li si mu vidjela oči na predavanju?' Jun se sjeti 
Hamzinog pogleda i malo se strese. 


- On je problem. I sve oko njega je problem. Molim Boga da je 
otišao negdje i da se neće više nikada vratiti. 


- Hej J.K.! 


- Ako se slučajno i vrati... oko njega je oreol smrti. Smrt mu čuči 
na ramenu. Možeš da je vidiš. Vidjećeš. Strah me je da 1 tebe ne povuče 
sa sobom. 


- Nisi u pravu. On je divan, dobar i nježan. |... 
- O.K. O.K., O.K.! 


- Promijenimo temu. 


Jun je danima mislila na riječi J.K. 
- On je problem... 


- Ako se ikada vrati... 

- Do đavola J.K. Samo da Hamza nazove. 


Ali, vrijeme je prolazilo, a Hamza se nije pojavljivao. 


Kkkk 


Hamza se vratio na posao u lošijem raspoloženju nego što je 
otišao na odmor. Radio je bezvoljno, tek toliko da ispuni normu. 
Novembar je bio kišovit 1 hladan. Dani su se vukli mrzovoljno. Gori 
nakon lošeg. Svaki dan kada je trebao da krene s posla postavljao je 
sebi pitanje, šta? Kuda, gdje? 


Jedne takve kišne noći, Hamza izađe iz bara i krenu prema 
traku. Iako je lilo kao iz kabla, nije imao želju da požuri. Na uglu, neka 
tamna prilika mu priđe i ponudi heroin, kokain... Ne zastajući 1 ne 
okrećući se, oborene glave, Hamza odmahnu rukom. 


Rastreseno je vozio kući. Došao je, dakle, do dna. Njegov izgled 
i ponašanje dali su signal ovom dileru da mu ponudi drogu. Nije to bila 
ponuda mondenskom svijetu koji je, dosadujući se, tražio izlaz i 
avanture u drogi. To je ponuda očajniku, kao zadnja stepenica pred 
pakao. Hamza parkira trak i uđe u kuću. Svuče se i ode u kupatilo. 


Stao je pred ogledalo. Ono što je vidio prenerazilo ga je. 
Mršavo, ispijeno lice, sa crnim podočnjacima. Oči grozničavog sjaja. 
Duga ulijepljena kosa i neuredna brada. 

Dugo 1 studiozno posmatrao je stranca u ogledalu. Oko očiju su 
se pojavile duboke bore kojih ranije nije bilo. Od vrha nosa na sastavu 
očiju bila je usječena bora koja se vertikalno dizala preko čela i gubila u 
kosi. Ipak, najviše su ga zapanjile oči. 

- Hamza, ovo nisi ti. Ovo nisi ti. Ovo je stranac koji je zalutao u 
tvoje tijelo. Sreća pa te Jun nije vidjela zadnjih mjeseci. Hej, Hamza! 

Lupi se nekoliko puta po obrazima. 

- Ovo nije tvoj put! Ovo ne može biti tvoj put! 


Okrenu se oko sebe, nađe peškir i pokri ogledalo. Krajeve 

peškira zagura iza. 


- Taaako. Čovjek je onakav kakav misli da je. Ma, sereš Hamza. 
- Udari se po glavi i uđe pod tuš. Topla voda mu je godila. 


- Ovo je dobro. Odmara. Godi, - prenu se. - Toliko godi da si se 
skoro uništio? Nema više ugodnih stvari, Hamza. Nema. - Zatvori toplu 
vodu. Hladni mlaz vode ga zali tako da skoro izgubi dah. Disao je 
šumno široko otvorenih usta. 


- Je li sad dobro, Hamza? Ovako će ti biti malo bolje. Jebo te 
Viski. 

Sjedio je pod mlazom ledene vode sve dok se kompletan nije 
počeo tresti od zime. Dobro se istrlja peškirom i ode u kuhinju. Frižider 
je bio prazan. Nešto dusa od paradajza i meksikanske lepinje. I mnogo 
punih, polupraznih 1 praznih flaša. J.D. 


- Gud baj J.D., - Hamza pokupi sve flaše, potrpa ih u kesu i 
izađe napolje da ih baci. Vrati se u stan, sasu đus u šerpu vode i doda 
sve začine koje je imao. Nakon kratkog kuhanja, imao je kiselu supu. Ili 
nešto što je ličilo na to. 


- Da te vidim Hamza, - leže na pod i poče praviti sklekove. 
Nakon dvadesetak, ruke mu počeše drhtati. Nakon sljedećih trideset sav 
se tresao. Oblio ga je hladan znoj. 


- Ovo ti je umjesto viskija. Da vidim kako ćeš sada spavati. 


Vrati se u kupatilo i vidje da nema brijača. Iz madraca izvadi 
zamotuljak i odmota ga. Oštrica Tanta zloslutno bljesnu. Sapunom 
istrlja bradu. Jednom se na Igmanu kladio da će se obrijati Tantom. 
Ovog puta je bio bolje sreće. Samo se dva puta malo recnuo. Nakon 
brijanja pažljivo odreza vrhove kose. Skoro da je ličilo na frizuru. Kosa 
mu je i dalje padala po ramenima, ali nije više djelovala zapušteno. 
Zadovoljno se spusti na krevet 1 istog trenutka zaspa. Ujutro se 
probudio rano. Upalio kafeaparat i počeo da vježba. Vježbao je sve dok 
ga ponovo nije oblio znoj, a tijelo počelo drhtati od napora. Poslije 
tuširanja hladnom vodom nasu kafu i zapali cigaretu. 


Na poslu se pozdravi sa drugim radnicima. Većina ga je gledala 
začuđeno jer zadnjih par mjeseci nije nikoga ni primijećivao. 

- Ameri su dobri, samo im moraš dati šansu, - mislio je. Za 
doručak je pojeo tri hamburgera. 


Sok, koji je u njemu izazvao diler droge, Hamzu je ponovo 
vratio u normalan svijet. Još uvijek nije bilo odgovora na mnogobrojna 
pitanja koja su ga mučila. Ali, sada je bar znao šta neće. Pakao samoće i 
alkohola je bio iza njega. Nikad više. I znao je pouzdano da je 
pobijedio. 

Sve što se dogodilo živjelo je sa njim. U svakoj pori njegovog 
tijela. Izlaz nije u zaboravu. On nije htio da zaboravi ništa od svega što 
se desilo. Od Amre i Malecke pa do Dine. A Bog mu je svjedok da bi 
dao 1 desnu i lijevu ruku za bilo koga od njih. S druge strane, i da je htio 
nije mogao da zaboravi ništa. Njegovo lice ga je stalno podsjećalo. 
Moraće da nađe mir u sebi 1 da u sebi pomiri sve što se desilo. A 1 
haram je misliti šta bi bilo kad bi bilo. Haram? Otkad nije pomislio na 
tu jednostavnu riječ koja je branila sve što nije bilo dobro. Avdaga, 
Azra? Kako li su oni i šta rade? Kako mu ono Avdaga reče na polasku 
dok mu je davao Kur'an: - Ovdje ćeš naći sve odgovore. 


Dobri Avdaga. 


Nakon posla Hamza nakupova brdo hrane i nekoliko časopisa. 
Kod kuće napravi ručak. Nakon jela uze abdest i obavi molitvu. Poslije 
toga sjede prekrštenih nogu i uze Kur'an. Između stranica ispade 
malehna koverta. Hamza je otvori. Mali zlatni novčić. Godinaa 1478. I 
mala ceduljica - Ako ti zatreba zamijeni ga kod numizmatičara. 


E, moj Avdaga. Ovo je sigurno jedan od onih što su ih tražili 
Francuski generali. Ako su oni plaćali 5000 DM mora da ovdje vrijedi 
preko 20.000$. 


Na unutrašnjoj strani korica, oštrim Avdaginim rukopisom, bilo 
je napisano: - Mom Hamzi, kojeg posebno volim. - oktobar 1995. 
godine. 


Hamza otvori Kur'an i poče učiti. Na desnoj strani listova 
nalazio se tekst na arapskom a na lijevoj na bosanskom jeziku. Prvo je 
čitao prevod, a onda učio na arapskom. Mnoge dijelove je znao napamet 
i učenje mu je pričinjavalo zadovoljstvo. Nakon dvadesetak stranica 

izusti "Istinu je rekao Uzvišeni Allah", zatvori Kur'an i ovlaš ga dodirnu 
usnama. Napravi kafu i sjede pored prozora. Sa zadovoljstvom ustanovi 
da mu kafa 1 cigareta opet prijaju. Pred spavanje ponovo uradi veliki 
broj vježbi, istušira se hladnom vodom i opet uze Kur'an. Učio je tiho i 
osluškivao svoj glas kao muziku. To žuborenje poznatih ajeta ga umiri. 
Poslije dugo vremena spavao je snom koji odmara. Slijedećih dana, 
Hamza je poslije posla išao ravno kući. Sve vrijeme je provodio u 
učenju Kur'ana, kuhanju, čitanju časopisa 1 vježbanju. Poznati ajeti 
Kur'ana i čitanje prevoda vratili su ga na put optimizma. Košmar u 
njegovoj glavi se polahko stišavao i stvari su se vraćale na svoja mjesta. 
Ipak, još uvijek nije mogao da pronađe izlaz iz situacije u kojoj se 
nalazio. Povremeno je mislio da bi možda bilo najbolje da se vrati u 
Bosnu. Tamo bi neke stvari mogao da sagleda mnogo jasnije. 


Brzo je odbacivao te misli i ponovo se vrtio u začaranom krugu. 


Približavao se kraj decembra. Jednog dana na poslu Hamzi pade 
na pamet Avdagina poruka na koricama Kur'ana: "Mom Hamzi, kojeg 
posebno volim. " Bilo je nešto u toj rečenici. Hamzi se na trenutak učini 
da se radi o poruci, a ne o posveti. Možda je Avdaga mislio i na tu 
posvetu kad mu je rekao da će pažljivim čitanjem naći odgovore na 
pitanja koja će ga mučiti. 

- Hamza, hoćemo li na piće? - ispred njega su stajala tri njegova 
druga s posla. 


- Žao mi je momci, - Hamza htjede da ih odbije, ali se sjeti da je 
to prvi put da ga zovu na piće. 


- Kao što rekoh, žao mi je momci, jedino ako ja plaćam. 
- Idemo s tobom svaki dan. 


Posveta može da sačeka. Otišli su u obližnji restoran. Hamza je 
uzeo kolu, a ostali pivo ili J.D. 


Idućih dana neprekidno ga je proganjao sadržaj posvete. 


- Mom Hamzi... - Avdaga ga je uvijek zvao Moj Hamza. To je u 
redu. Biće da je rješenje u drugom dijelu - ...kojeg posebno volim.- 
Avdaga ga je volio uvijek. - ... posebno volim. 

- Šta li je mislio sa ovim? A možda nije ništa. Avdaga ga je 
uvijek volio jednako. I kad je pravio svinjarije 1 kad je bio dobar. 
Avdaga, Avdaga! Mogao si napisati šta si mislio. 


Bio je 24. decembar. Hamza je radio kao i svakog dana. Oko 
podne pade mu na pamet posveta. "... kojeg posebno volim." 


- Čekaj, da probam ponovo. Avdaga me voli. Avdaga me je 
uvijek volio. Nema nas desetoro djece pa da mene voli posebno. A ne 
može me komparirati sa Azrom. Ne, nije to. Da nije "Mom Hamzi, 
kojeg posebno volim - nekad?" U nekim situacijama. Da Avdaga nije 
htio da kaže da budem kao onda kada me je posebno volio. A kad me je 
posebno volio? Uvijek isto. Ili, čekaj, stani Hamza. Možda si blizu. Kad 
me je posebno volio? Kad sam završio srednju školu? Kad sam 
diplomirao na fakultetu? Jest bio malo sretniji, ali nije to to. Nije 
sigurno. Nego kad? Kad sam se zaljubio u Amru, kad sam se oženio!? 
To je to! To! To, to, to! Kad sam bio sa Amrom! Kad sam volio! 
Ljubav? Ljubav! To je to moj Avdaga. 


Hamza prekinu posao sjede i zapali cigaretu. I baš tada naiđe 
šef. 
- Kako ide Hamza? 


- Dobro. Evo malo razmišljam. 


- Koincidencija. Upravo i ja razmišljam kako ti koristiš pet 
pauza a ostali tri? 


- Evo idem. - Hamza se diže. 


- Sjedi. Sjedi 1 razmisli. Zabušavaj malo. Budi malo više 
Amerikanac. Daj mi priliku da se izderem. Kad bi svi tako radili, ja bih 
dobio otkaz. A znaš da imam ženu i djecu? Ti ne želiš da ja dobijem 
otkaz? 


- Bože sačuvaj. 


- O.K. Onda zabušavaj malo. Evo, reci, O.K., šefe idem. Sad ću 
ja. A kad ja odem, ti sjedi. Tako se to radi. 


- O.K. šefe. Mogu li ja danas ranije s posla? Imam sastanak. 
Vrlo mi je važno. Ostaću drugi put duže. 

- Hej, Hamza, polahko. Ti izgleda brzo učiš. O.K., može. Ali 
pod uslovom da nikad ne ostaneš duže što si obećao. Budi malo 
Amerikanac, čovječe. 


- O.K. šefe. 


U autu je Hamza razmišljao. To je dakle Avdagina poruka. 
Ljubav. Motiv. Odgovor na sva pitanja. I Dervo mu je natuknuo nešto 
slično. Ali, ja volim. Volim Avdagu i Azru, volim Sarajevo, Bosnu, 
ljude. Šta onda? Imaš ljubav? Polahko Hamza. Korak po korak. Šta ti 
imaš sve ove godine? Šta te pokreće, šta te vodi? Ljubav? Nije Hamza. 
Mržnja. Mržnja te pokreće. Od onog dana u tebi nema ljubavi. Samo 
čista mržnja. Osveta. Pogledaj se u ogledalu. Vidi te bore oko očiju, 
vidi taj sjaj u očima. Čim pomisliš na Kuma oči ti zacakle. Od ljubavi? 
Nije Hamza, već od mržnje. Ali, ja ga moram pronaći. O.K., O.K.. Ubio 
je Amru 1 Malecku. A sada ubija tebe. Sve ove godine. Pogledaj ti 
usana. Još malo pa će biti kao u političara. Oni kao da uopšte nemaju 
usana. Samo tanki razrez na licu. 


Ljubav, Hamza, ljubav. A da li je ljubav moguća nakon Amre, 
nakon Malecke. Da li je moguća ljubav nakon Sarajeva, Igmana, 
Manjače, Srebrenice? Ili je jedini izlaz provesti cijeli život, kako je 
Dado govorio, u lovu? Krv za krv, krv za krv. Još krvi i još više krvi. 


- Hej! - Hamza se lupi po čelu i zakoči. Iza njega stade kolona. 


- Hamza, ljubav je ispred tebe. Cijelo ovo vrijeme. Kao slijep. 
"Da li bi želio spavati sa mnom?" 


- Koji je problem mister? - Policajac je kucao na prozor traka. 
- Ljubav, gospodine, oficiru. Ljubav. 
- Kakva ljubav! Miči taj krš ako može da ide. 


- Naravno, naravno, gospodine oficiru. - Hamza dade gas. Vozio 
je malo brže od dozvoljenog. Išao je poznatim ulicama prema bolnici u 
kojoj je radila Jun. 


Na recepciji bolnice ga nisu prepoznali. Radila je djevojka iz 
druge smjene. 


- Žao mi je, dr Thomas ne radi danas. 

- O.K. Možete li mi dati njen broj telefona? 
- Žalim, ne mogu to učiniti. Takvi su propisi. 
- Pejdžer? 

- Nemam njen pejdžer. Žao mi je. 


- Samo malo. Mora postojati način da stupim u kontakt sa njom. 
Evo ja ću se okrenuti da ne gledam, a vi je nazovite. 


- Ne znam, nije uobičajeno... 

- Ne brinite, dr. Thomas se neće ljutiti. 
- O.K. Valjda neću požaliti? 

- Budite sigurni. 


- Halo, dr. Thomas? Jao, molim vas izvinite što vas zovem. 
Znam da nije uobičajeno. Da, da. Bolnica ovdje. Imam nekog ovdje. 
Kaže da je vrlo važno. Šta? Da, mislim da je pacijent. Ne znam. Čujte 
ima dug ožiljak na licu. Da. Evo vam ga, - djevojka pruži Hamzi 
slušalicu. 


- Halo, Jun? Da, dobro sam. Ti? ... Drago mi je. Šta misliš za 
sutra? Da izađemo na večeru? Zelio bih te vidjeti. O.K. Pričekaću. - 
Hamza pokri slušalicu rukom - Rekao sam vam da se neće ljutiti. 


Kkkk 


Jun je grozničavo šetala sobom. Misli su joj kovitlale. Nije 
vidjela Hamzu od početka oktobra. To je skoro tri mjeseca. Skoro 
svakodnevno je obilazila mjesta gdje su izlazili. Mislila je da je otišao, 
da je napustio Čikago i Ameriku. Preispitivala se gdje je pogriješila. 
Možda ga je malo više gurala nego što je on bio spreman da podnese. 
Njihova veza bila je specifična. Nije bilo lažnih izjava ni pokušaja 
uvaljivanja u krevet. Dvije godine je prošlo kako se znaju. I nikad je 
nije ni poljubio. Držanje ispod ruke je bilo sve što se desilo između 
njih. Ona ga je voljela onom tihom ljubavlju koja mu je ostavljala 

vremena da vidi da li i on osjeća nešto za nju. Znala je da on u duši nosi 
pakao i da mu treba mnogo da izađe iz njega. Da ga se oslobodi. 
Osjećala je da je on jak, da je dobar. Vidjela ga je par puta u trenucima 
dok je bio opušten i kad je njegova prava priroda, duboko zatrpana 
ispod naslaga zla s kojim je živio zadnjih godina, izbijala na površinu 
smijehom, duhovitošću i radošću življenja. Možda su njeni prijatelji bili 
malo oštriji prema njemu. Ali to ne može biti razlog. Prošla su joj tri 
mjeseca u uzaludnom traženju. Možda je i sretna što joj nisu prošle tri 
godine. 


I sada poziv. I to iz bolnice. Pa da! On nije imao njen telefon. 
Kao ni ona njegov. Možda 1 nema telefon? Ali, znao je gdje je bolnica. 
Šta da mu kaže? 


Na sredini sobe stajali su spakovani koferi. Za tri sata leti. Za 
Montanu. Tamo su je čekali. Sve je već dogovoreno. A njegov glas je 
zvučao kao da su se rastali prije tri sata, a ne prije tri mjeseca. 


Ne. Ona ide za Montanu. Gospodin Hamza može da sačeka, 
ukoliko se opet ne izgubi. Energično priđe telefonu. 


- Halo? 

- Ovdje sam. 

- O.K., kad se vidimo? 

- U osam. Na uglu Ohaja. 
- O.K. 


Spustila je slušalicu. U osam na uglu kod Ohaja. Kao da gleda 
stari crno-bijeli film. 


- Čuj, ovdje sam. Kao: gdje bi mogao biti? Ovdje sam nakon tri 
mjeseca, - šutnu nogom kofer. 


- Možda me tuširanje SmITI. 
Pjevušila je pod mlazevima vode. 


Kkkk 

Sutradan Hamza ponovo, na veliko šefovo zadovoljstvo, zatraži 
da izađe ranije s posla. Odveze se u centar i krenu u kupovinu. Obišao 
je nekoliko ekskluzivnih butika dok konačno ne pronađe prodavnicu sa 
evropskom garderobom. Nekad, davno, volio je fina odijela. Nakon 
kraćeg traženja odluči se za tamno sivo odijelo jedva primijetno 
poprskano crnim tačkicama. Izabrao je maslinasto-zelenu košulju čija 
boja se prelijevala blago, kao svila. Bordo crvena kravata, ovdje-ondje, 
prošarana sa svijetlo-zelenim mrljama. 


- Vrlo hrabra kombinacija, - primijeti zgodna 1 atraktivna 
prodavačica. 


- Ne sviđa vam se? 
- Voljela bih da probate. 
- Samo trenutak. Da još nađem cipele. 


Na svijetu postoje italijanske 1 ostale cipele. Bez oklijevanja 
Hamza izabra crne italijanske čizmice sa malo podignutijom petom. Ne 
iz želje da izgleda viši, već zato što ga je ta mala peta tjerala da se drži 
uspravno. 


Kad izađe iz kabine prodavačica zadovoljno primijeti da je 
kombinacija više nego uspjela. 


Na kraju Hamza uze elegantan crni, dugi kišni mantil sa 
postavom od prirodnog krzna koja se mogla skidati. Kad je još stavio 
crni šešir prodavačica Zapljeska. 


- Izvanredno! Vi niste odavde? Možda iz Evrope? 
- Upravo tako. 


Malo se dvoumio da li da upotrijebi Dervinu kreditnu karticu. 
Ne. Ostaviće je za drugu priliku. 


Hamza uđe u kuću, ali se ne pope na sprat. Odškrinu vrata 
Andyeve kuhinje. 


- Hej, tetka Mary! Ima li šta za večeru? 

Mary se okrenu, tanjir joj ispade iz ruku 1 otkotrlja se ispod 
stola. Zapanjeno je gledala Hamzu. 


- Nema. Biće! Udi. 
- Hej, Dont Vori Andy, kako ide? 


- Hej, Hamza! Covječe, nisam te vidio ima dosta vremena. Baš 
pitam Mary da nisi možda odselio. 


- Hej čovječe! Nećeš se ti tek tako riješiti Hamze. 
- Hoćeš li nešto popiti? 

- Ne mogu na gladan stomak. 

- Mary, pravi ručak! 

- Šalim se. Kafu, molim vas. 

- Dolazi. Nisam te nikad vidio raspoloženog. 

- Ljubav, Dont Vory Andy. Ljubav. 

- Ozbiljno? 

- Ozbiljno. Nego, mogu li odavde telefonirati? 
- Normalno, što pitaš? 

- Zvao bih Bosnu. 


- Zovi mjesec ako možeš. Baš mi je drago da te vidim takvog. 
Uzmi ovaj telefon pored kamina. Da ne smetaš Mary. Inače, ručak neće 
biti do sutra. 


Hamza sjede pored telefona i poče okretati broj. S druge strane 
žice tajac. Hamza se odluči da nazove informacije u Sarajevu. 


- Da, da, broj je promijenjen. Nove linije. Da. Imate li olovku? 
Andy, daj mi olovku, molim te. Da, kažite? O.K.. Hvala. - Hamza 
ponovo okrenu broj. Sada je u Sarajevu kasno naveče. Razlika u 
vremenu je sedam sati. Konačno sa druge strane se začu. 


- Halo? 


- Babo? 

- Hamza! 

- Kako si? Kako je Azra? 

- Dobro. Kako si ti? 
-Odlično. 

- Znao sam. 

- Šta si znao? 

- Da ćeš se javiti. 

- Ti uvijek sve znaš. 

- Ti si moj sin. Moj Hamza. 
- Da znaš da jesam. 

- Kako je bilo? 

- Teško. 

- Jesi li bio sam? 

- Jesam. 

- Samoća je teška. 

- Teška. 

- Preživio si? 

- Preživio. 

- Ko je dama? 

- Kakva dama? 

- Tvoja. Reci mi kako se zove, ko je, šta je? 
- Jun. A kako znaš? 

- Tako što ne bi preživio da nje nije bilo. 
- Ono u Kur'anu... 

- Shvatio si? 


- Jesam. Ali teško. Mogao si napisati i jednostavnije. 

- Ovako je bolje. Sad znaš kako se osjeća čovjek kada se popne 
na vrh planine. 


- Mislim da znam. Šta je novo u Sarajevu? Čuješ li za Musu? 
Kako je Kapetan? 


- Hej, samo polahko. U Sarajevu je isto kao što si ostavio. Ljudi 
misle Bog zna šta se dešava kad su odsutni. Sve je potpuno isto. Samo 
smo malo stariji. Musa je u Kanadi. Ne javlja se. I njemu treba 
vremena. Kapetan je preselio kod nas. Penzionisan je na vlastiti zahtjev. 
Pomaže mi u dućanu. Idemo u tekiju. Reci mi za tu djevojku. Je li 
dobra? 


- Jeste. 
- Liči li na Amru? 


- Znao sam da ćeš to pitati. Najbolje šakom u oko. Prst na ranu. 
Ne liči fizički. Ali je dobra. Ima malo Amrinog. Skoro mi je opalila 
šamar. 


- To je dobro. To je ljubav. Skoro sam pričao Kapetanu. Ti se 
nikad nisi potukao s Kumom. A sa Musom... 


- Neka Avdaga. Ne bih o tome. 

- Šta sad radiš? 

- Radim u nekoj kompaniji. Možda dođem na proljeće. 
- Dovedi damu da je vidimo. Kako izgledaš? Fizički. 

- Dobar sam. Nisam odavno bio u boljoj kondiciji. 

- Hvala Bogu. Jesi li promijenio dukat? 

- Nisam. Nije mi trebalo. 


- Slobodno ga promijeni. Ima kod Avdage još tih žutića. Samo 
neću da ih sada mijenjam da ti ne oborim cijenu na tržištu. Na kraju će 
onaj general plakati što je dao pet hiljada za njega. 


- Avdaga, Avdaga. 
- Piješ li? 

- Ne pijem više. 

- To je dobro. A ta dama? Zna li da je voliš ? 
- Mislim da zna. 

- Nisi joj rekao? 

- Večeras ću. 

- Moj Hamza, moj Hamza. 

- Moj Avdaga. 


- Čekaj, evo ti Azre. Pa, sad nazovi. Bitno je da si pregrmio 
samoću. Sad će sve biti lakše. Sad je svejedno gdje si. Možeš se vratiti i 
u Bosnu. Evo ti AZre. 


- Hamza? 

- Mama! 

- Sine! Kako si? 

- Dobro mama, dobro. 

- Nikad me nisi zvao mama. Znaš li to? 


- Kad sam bio mali i zvao vas po imenima, svi ste se smijali. 
Poslije mi bilo nezgodno da vas zovem mama ili babo. 


- Sine moj. Kako si, onako? 

- Odakle si ti mama? Mislim odakle si stvarno? 
Hamza se prebaci 1 poče pričati na engleskom. 
- To je duga priča. 


- Priču znam. Pričaćeš mi, ako Bog da, kad dođem dolje ili kad 
ti dođeš ovamo. Samo mi reci odakle si. 


- Iz Montane. 


- O.K. Ništa više za sada. Malo po malo. Sve vas volim. 
Poselami mi Kapetana i sve koje znam. 


- I mi tebe volimo. 

Hamza spusti slušalicu. Protrlja oznojene dlanove. 
- Uh! Ovo mi je bilo kao planina na leđima. 


- To si ti prvi put nazvao za sve ovo vrijeme? - Andy mu se 
prijeteći unese u lice. 


- Andy, ti to ne bi razumio. Mogao bih ti objašnjavati godinama. 
Jednostavno, mi iz Sarajeva smo drugačiji. 


- Dao bih ja tebi, samo da sam znao. Ti bi bio stvarno drugačiji. 
Plav i zelen. Da sam Znao, ja bih nazvao. Jadni ljudi. 


- Vjeruj mi da sam bio u pravu. Uostalom, oni nisu ni očekivali 
da ih nazovem dok ne riješim neke stvari. Sam sa sobom. Ti i Mary ste 
mi puno pomogli. 


- Hamza, ustani, molim te, da te vidim, - Mary nije mogla da 
izdrži. Hamza ustade, prošeta sobom, okrenu se kao maneken na pisti. 
Skide mantil, raskopča sako i pokaza marku odijela. 


- Boss! - nasmija se. 
- Dobro izgledaš. 
- Hvala, hvala, - Hamza se teatralno nakloni. 


- A sada, ako mi dozvoljavate, ja bih se povukao. Ima jedna 
dama koja će me čekati. A ne bih želio da zakasnim. 


- Furaj. I, ako je nije strah ove četvrti, dovedi je da se 
upoznamo. 


- Mislim da će vam se svidjeti. Baj. 


Hamza izađe iz kuće. Hodajući u stilu "Ples na kiši " dođe do 
auta. 


KkkAkKk 


- Vozi polahko. Žuri mi se, - običavao je da kaže Musa 
taksistima kada je žurio. Sada je Hamza vozio tako. U sporednoj ulici 

blizu Mičigen avenije nađe mjesto za parkiranje. Dočeka ga hladni 
sjeverac. Hamza podiže kragnu na kaputu, nabi šešir dublje na čelo i 
krenu na sjever. Na par blokova od Ohaja nalazio se čuveni Tifany £ 
Co. Hamza uđe u prodavnicu. 


Danas nije bio običan dan. Odlučio je da kupi neki sitni komad 
nakita za Jun. Bio je ubijeđen, ali nije bio siguran, da je i njoj stalo do 
njega. Bar malo. Na brzinu je preletio očima preko izloženog nakita. 
Svidio mu se jedan prsten od bijelog zlata sa malim nježnozelenim 
kamenom. Mali prsten, mali kamičak i mnogo zelenih dolara. Hamza 
plati i stavi kutijicu u džep sakoa. Idući prema Ohaju naiđe na cvjećaru i 
kupi crvenu ružu sa dugačkom stabljikom. Pažljivo je stavi pod sako. 


Sad je bio spreman. 


Na Ohaju je čekao par minuta prije nego što se Jun pojavila. 
Bila je samo par metara od njega i okretala se pogledavajući da li ga 
ima. Nije ga prepoznala. Hamza joj se približi 1 nakašlja. Jun se 
iznenađeno okrenu. 


- O-ho! Tu si, dakle. Čekaj, čekaj! Da te vidim. Do-bro. Malo se 
okreni. Ta-ko. Od-li-čno! Odlično. Skroz drugi Hamza. 


Hamza joj priđe 1 poljubi je u obraz. Jun to primi kao 
najnormalniju stvar. Ipak, Hamzi se učini da je lagano zadrhtala. 


- Učini mi nešto. 

- Učiniću ti sve. 

Jun mu priđe, zavuče ruke ispod kragne mantila i izvuče mu 
kosu napolje. Zlatna kosa pade preko kaputa. 

- Ovako. Sad je bolje. 

- Divno izgledaš, - reče tek da nešto kaže. 

- A ne, ti divno izgledaš. Ja izgledam kao i uvijek. 

- Ipak, ima nešto što nije baš uobičajeno. 

- Čini ti se. 

- O.K. Neću da se svađam, - Hamza izvadi ružu ispod sakoa i 

pruži joj. 
- Ovo ti je od Avdage. 
- Av-da-he? 
- Av-da-ge. Od mog oca Avdage. 
- Tvog oca? Pričao si sa njim? 
- Da, maloprije. 
-P 
- Dobro su. Ion i AZra. 
- Ko je Azra? 
- Moja mama. Ona je iz Montane. 
- Lažeš!? 
- Ne lažem. Nikad. 
- O.K, O.K.. Nisam mislila ozbiljno. iz Montane. A odakle? 
- Nisam je pitao. Moram malo-pomalo. 
- Pričaćeš mi kad sjednemo negdje. Gdje idemo? 
- Nejvi Pier. 


- Super. Nismo zajedno bili tamo. Volim Nejvi Pier. Miriše na 
avanturu. Vjerovatno zbog blizine Jezera. A u koji restoran? 


- Vidjećemo. Koji nam se učini dobar. Ovuda, idemo mojim 
trakom. 


- Od 500 $? 


- Od 520 $. Sad ćeš vidjeti kako izgleda. Mnogo je bolji iznutra 
nego spolja. Kao gazda. 


- Šta fali gazdi spolja? 
- Recimo... Ma ništa. 


- Normalno. 

- Evo ga. To je moj trak. 

- Vau! još jednom Vau! Jesi li siguran da ovo ide? 
- Sad ćeš da vidiš. 

- Hej, ova ćebad izgledaju super. I tako su topla. 

- Kao gazda? 

- Gazda je topliji. Bar što ja znam. 


Hamza dade gas i oni se izadoše na Mičigen aveniju. Morali su 
ići prema sjeveru da bi izašli na cestu prema Nejvi Pieru. Između dva 
semafora on snažnije pritisnu gas i trak pojuri. 


- Hej, ovo čudo stvarno ide! Itekako ide! 

- Nije loše za 520 $? 

- Možeš li naći i meni nešto ovako? 

- Ovakve krševe više ne proizvode. Evo nas. 
Ostaviše trak i krenuše pješice duž Nejvi Piera. 


Sa dalekog sjevera puhao je vjetar. Dodatno se ohladivši preko 
voda Mičigena 1 dobivši dodatnu snagu, noseći snijeg i susnježicu, 
svom silinom je udarao u mali poluotok. Jun se stisnu uz Hamzu. On je 
zagrli pokušavajući da je zaštiti. 


- Hoćemo li ovdje? - gotovo je morao vikati da bi ga čula. 


- Ovdje je negdje restoran gdje je Klinton nenajavljeno došao na 
ručak kad je nedavno bio u Čikagu. 


- Mora da je dobar. 
Skoro utrčaše unutra. 


Kao da su se našli u drugom svijetu. Elegantna staklena vrata su 
potpuno štitila unutrašnjost od vjetra i njegovog stravičnog fijukanja. 


- Uh! Ne volim snijeg u gradu 
- Snijeg je dobar. Ne znam zašto, ali sam se uvijek radovala 
snijegu za Božić. 

- Danas je Božić? 
- Nisi znao? 


- Zaboravio sam. Nisam uopšte mislio. Hej, možda si ti željela 
da ga provedeš sa svojima? 


Jun zausti da mu kaže za avionsku kartu i Montanu, ali se na 
vrijeme zaustavi. 


- Provešću ga sa svojim. 
Hamza je pogleda. 


Ova noć... Snijeg... Čikago... I ovaj topli prijatni restoran. U 
nozdrvama je osjećao jedan stari miris. Miris koji je negdje nestao prije 
mnogo godina. Za koji je mislio da ga više nikad neće osjetiti. Miris 
ljubavi. 


Priđe im šef sale. 

- Dobar veče. Sretan Božić. 

- Sretan Božić! 

- Da li imate rezervaciju? 

- Ne. Nadam se da možete naći sto za dvoje? 


Šef sale je imao ogromno iskustvo sa gostima. Samo jedan 
kratak pogled i sa sigurnošću je znao da li pred sobom ima čangrizave 
bračne parove, ljubavnike ili zaljubljene. Ovo dvoje su bili zaljubljeni. 
Do ušiju. Šef sale je volio zaljubljene. 


- Pogledaću. Mislim da će se naći nešto. Ukoliko ne bude, lično 
ću se potruditi da ubacimo jedan stolić više. Ne brinite. Možete ostaviti 
garderobu. 


- Hvala. Jako ste ljubazni. 


Hamza pridrža kaput Jun, pa i sam skide svoj. Predadoše kapute 
na garderobu. 


- Izvolite. Našao sam jedan stolić u samom uglu. Blizu muzike. 
Ne brinite, muzika svira tiho, neće vam smetati. 

Jun uze Hamzu pod ruku i oni krenuše za šefom sale. 


Ušavši u restoran Hamza preleti ovlaš očima po sali. U dnu sale 
bila je smještena muzika. Odmah pored, velika, sjajno okićena jelka. Po 
cijelom restoranu raznobojni lampioni, baloni i bezbroj malih šarenih 
sijalica. Svečana atmosfera velikog katoličkog praznika. Restoran je bio 
pun. Inače nonšalantni, Amerikanci su se dotjerali za ovu noć. Sve je 
blještalo od bijelih košulja, dotjeranih frizura i skupocjenog nakita. 
Hamza nabrzinu procijeni da je u restoranu par stotina gostiju. Lagano 
je okretao glavu prelijećući očima preko sale. Odjednom se zaustavi, 
ukoči i lagano vrati pogled nazad. Za stolom, odmah do prozora, sa 
svojom grupom, sjedio je: 


Kum. 


KAkkk 


Kum! 


Hamza se zaustavi usred pokreta. Sagnu glavu da mu se ne vidi 
lice, zagrli Jun i okrenu j te prema izlazu. 


- Hej, šta ti je? 

- Ništa! Ništa! Samo izađi odavde. 
Hamza je povuče prema vratima. 
Jun krenu ne shvatajući ništa. 

- Hamza, šta ti je? 


- Reću ti napolju. Molim te požuri, - izađoše u hol. Šef sale 
izađe za njima. 


- Nešto nije u redu? 
- Ne, ne. Sve je u redu. Zaboravili smo nešto. Vraćamo se 


odmah. 

Podigoše kapute sa garderobe i izađ oše napolje. 


Snježne pahulje, gonjene vjetrom koji je urlao, zasipale su im 
lica 1 tjerale ih da skoro Žžmire. 


- Hamza, šta se desilo? Šta ti je odjednom? - Jun je vikala 
pokušavajući da nadjača vjetar. 


Hamza joj položi ruke na ramena. Trudio se da je gleda u oči. 
- Jun! Jun, ja... 
- Hamza, šta je? Ti se treseš! Je li ti zima? 


- Nije. slušaj Jun. Molim te. Ne pitaj me ništa. Samo slušaj. 
Molim te. 


- O.K. O.K. Slušam. Samo slušam. 


- Ovo je vrlo važno. Molim te. Radi se o ozbiljnoj stvari. 
Pokušaj da zapamtiš šta ti govorim. Ti ne znaš gdje stanujem? 


Ne znaš. O.K.. Napisaću ti. Imaš li olovku? Hvala. Evo ti adresa. 
Pazi, nije baš najbolji kraj. 

- Hamza? 

- Molim te. Samo slušaj. O.K.? O.K.! Uzmi taksi. Evo ti keš. 


Neka te doveze do samih vrata. Do samih vrata 1 neka te čeka sa 
upaljenim motorom. O.K.? Evo ti ključevi. Ovaj je od ulaznih vrata, a 
ovaj od vrata na spratu. Ako te vidi Andy, to je moj gazda, da te ne 
iznenadi. Ako te vidi, reci da si moj a djevojka. 


- Konačno! 


- Molim te, slušaj me. U sobi, na krevetu, u stvari na madracu, 
ima reklamna naljepnica od platna. Znaš kako to izgleda? 


Jun klimnu glavom. 


- Otpori je. Ispod nje je otvor i u njemu jedan zamotuljak u 
crnom platnu. Donesi mi ga. Ja ću biti ovdje. 


- Hamza, o čemu se radi? 


- Ne mogu ti sada sve pričati. Vjeruj mi. Veoma je važno. 

- Ja sam mislila da sam ja... Da smo mi važni. 
- Ti jesi važna. Mi jesmo važni. 

- Pa šta je onda? 

- Ovo je nešto više. Iznad nas. 

- Hamza, da mi odemo u drugi restoran? 

- Bog mi je svjedok da bih volio. Ne mogu. 


- Hamza, osjećam da će se nešto strašno desiti. Tako si 
tajanstven. Ne volim tvoj pogled. Imao si isti pogled na predavanju u 
bolnici. Ne volim što se treseš. Bojim se. 


- Biće dobro. 

- Hamza ti se nikada nisi tresao. 

- Jun, molim te. Učini mi to. 

- Huuuu. O.K.. Učiniću to. Premda... 
- Samo učini. Ja ću biti ovdje. 


Jun se okrete i ode prema izlazu. Hamza ode do prodavnice 
suvenira u blizini i povuče se u sjenu. Skrstio je ruke i čekao. 


- Mislio sam da je gotovo. Da je iza mene. 

Ništa nije gotovo. 

Nakon pet godina. Ponovo osjećam isti žar u tijelu. Ponovo 
treperim. Jun ima pravo. Nešto strašno će se desiti. 

Strašno? 

Za koga? 

Zar postoji na svijetu još nešto strašno što se nije desilo? Ne, ne 
ine. 


Sve strašno se već desilo. Već viđeno. Pređeno gradivo. Ostalo 
je da se potpišu završni računi i izvrši naplata. Za Amru, za Malecku, za 
Dinu, za Dadu, za Senada, za Nihada, za Cakija, Za... 


Spisak je predug. Kum nije prvi. Neće biti ni posljednji. Možda 

za mene? Ali ima još Hamzi. Rasutih po svijetu. 
Dosta Hamza! Misli na nešto drugo. Isključi se. 


I on se doista isključi. Nepomično je stajao i posmatrao ulaz u 
restoran. Oko njega je vijao vjetar. Snijeg je nesmanjenom snagom 
padao. Vjetar ga je nosio, kovitlao i u zavjetrinama stvarao male 
nanose. Nebo je bilo skoro crno. S vremena na vrijeme bi ga prošarali 
reflektori aviona koji su polijetali sa O'Hare nastojeći da se što prije 
probiju kroz oblake i dostignu potrebnu visinu na putu za Evropu. 


Kkkkk 


Jun se vozila u taksiju. Bilo je ugodno toplo. Taksi vozač, Arap, 
vjerovatno Sirijac ili Marokanac, čavrljao je nešto bez veze. Jun ga je 
slušala kao muziku ne obraćajući pažnju na to šta je govorio. Bila je 
okupirana razmišljanjem o Hamzi. 


- Šta li se samo dogodilo? Vjerovatno je ugledao nekog. Da, 
sigurno je nekog ugledao. Starog prijatelja? Od prijatelja se ne bježi. 
Bar ne onako. Kako se samo brzo sagnuo i okrenuo. Vjerovatno da mu 
ne prepozna lice. A, ako je neprijatelj? Pa mogli smo da odemo. Šteta. 
Bila je to divna noć. Noć koja obećava. Vjerovatno bi joj rekao... Ma 
šta bi mi rekao? A možda i bi. Pa ruža. Od njegovog oca? On je, kako 
ono Hamza reče beh? Ne, možda beg. Jeste, beg. Mora da je stari sijedi 
gospodin. A mama iz Montane? Još će ispasti da smo rođaci? 


- Mislim da smo tu, lejdi? 


- Hm, da. Izgleda da jesmo. Molim vas popnite se na trotoar do 
samog stepeništa. 


- Ali lejdi? 
- Bez brige. Ja plaćam. I ne gasite motor. Odmah se vraćam. 
- O.K.,, lejdi. Vi plaćate. 


Jun izađe iz auta 1 pope se uz stepenice. Upravo je izvadila ključ 
kad se vrata otvoriše. 


346 


- Trebate nekog? 
Jun se trznu. Umalo ne vrisnu. 


- Dobar veče, - sreća da ju je Hamza upozorio. - Ja sam 
Hampzina djevojka. Jun. 


- A, to ste vi, dakle. Izvolite. Samo, Hamza je izašao. Kaže da 
ima sastanak. Hm, sa vama. 


- Da, bili smo zajedno. Vi ste sigurno Andy? 

- Da. 

- Hamza mi je pričao o vama. 

- Mnogo manje nego što je pričao nama o vama. Sigurno. 
- Da, da. Dobar je to momak. Hvala vam što ste ga izvukli. 
- Kako mislite - izvukla? 


- Bio je na putu za ništa. Kažem vam. Dobar je to momak. A 
danas je bio prosto preporođen. Kaže ljubav. 


- Jeste li sigurni da je baš to rekao? Ljubav? 
- Da, a sada vidim i zbog čega. 


- Hvala. Izvinite, Hamza me je poslao da nešto uzmem Iz stana. 
Mogu li? 


- Svakako. I, sretan Božić. 
- Sretan Božić 1 vama. 


Jun ustrča uz stepenice. Uđe u stan 1 upali svjetlo. Razgleda po 
sobi. 


- Spartanac! 


U sobi je bio madrac postavljen blizu prozora, pored njega 
složeni časopisi, knjige, i prazna, oprana pepeljara. Jun zaviri u kuhinju. 
Sve čisto 1 prazno. Kao da niko ne živi u stanu. Otvori plakar. Uredno 
obješena Hamzina vindijakna, par košulja, složena tri džempera i 
nekoliko majica. Ništa više!? Jun se, ne vjerujući, okrenu preko sobe. 
Da, pored prozora je bio mali drveni stalak za knjige, tako da se knjiga 

nije morala držati u ruci dok se čita. Ali se moralo čitati sjedeći. Nagnu 
se nad otvorenu knjigu. Jedna strana je bila napisana na arapskom, a 
druga na jeziku koji Jun nije razumjela. Vjerovatno bosanski - pomisli. 
Priđe madracu 1 podiže plahtu. Omirisa je. Mirisala je na Hamzu. 
Nasloni je za trenutak na obraz. O.K. Tu je bila reklamna naljepnica. 
Jun uhvati za ćošak 1 povuče. Konac popusti 1 ona je opori. Raširi otvor 
i ugleda crni zamotuljak. Izvadi ga. Bio je dugačak i potežak. Ona poče 
da ga odmotava, ali zastade. 


- Nije fer, - uze zamotuljak 1 izađe iz stana. Utrča u taksi i 
krenuše nazad. 


- Šta li je unutra? Mogu bar opipati. 


Oprezno pređe prstima pipajući nepoznati predmet po dužini. 
Mala kutijca. Jedan poduži predmet. Na jednom kraju se nalazila kao 
ručka. Nož? Ali, na drugom kraju nije bila oštrica već nešto mekše. Kao 
koža. Možda futrola? Nož u futroli!? Nož? Hamza, Hamza?! 


- Da, lejdi? 

- Ništa. To ja za sebe. 

- Evo nas lejdi. 

Jun izvadi novac i pruži mu. 

- Zadržite kusur. Sretan Božić. 

- Sretan Božić i Vama lejdi. Imajte divnu noć. 


- Kakvu divnu noć!? - pomisli Jun odmičući Nejvi Pierom. Kad 
se približi restoranu, Hamza izađe iz mraka pred nju. 


- Evo ti. A voljela sam da nisam išla. 

- Hvala ti. 

Jun ga zagrli. Nije više osjećala treperenje njegovog tijela. I to je 
uplaši. Uplaši je i izraz njegovog lica. On je bio tu, pred njom, a ipak 
negdje daleko. 

- Hamza! Hej, Hamza, da li si ovdje? 

- Štaa? A to. Jesam, ovdje sam. I te kako. Jun, molim te. Ja idem 

unutra. Ti ideš kući. O.K.? 


- Šta O.K.? Ništa nije O.K.? Ništa. Desiće se nešto strašno. 
Znam. Osjećam. 

- Mi tu ništa ne možemo izmijeniti. 

- Hamza, ja te volim. Hej, čuj me. Ja te volim. Hajdemo odavde. 

- Kasno je. Moram da idem. Još nešto. Ako se ne vidimo... Evo 
ti ova kutija. U njoj je objašnjenje za sve. A evo ti i ova druga. U njoj je 
kako je trebalo biti. 

- Hamza joj ugura u ruke dvije kutije. Iz džepa izvadi novčanik i 
gurnu ga u njezin džep. 

- Hamza, molim te... 

Hamza više nije bio tu. Okrenuo se i otišao u mrak. Skinuo je 
mantil 1 sako. Iz zamotuljka izvadi Tanto sa futrolom 1 kaiševima. Stavi 
ga na leđa i priveza kaiševe za pantole. Napravi par pokreta lijevo - 
desno, da isproba kako leži i kako se ponaša. Zadovoljno klimnu 


glavom. Ponovo obuče sako i mantil ne obraćajući pažnju na Zimu i 
snijeg. Iskorači iz mraka i krenu prema restoranu. 


Jun je stajala na vjetru i gledala kako odlazi. 


U holu, Hamza ponovo skide mantil i preda ga na garderobu 
zajedno sa napojnicom. Ljubazni šef sale mu priđe. 


- Sačuvao sam vam sto. 
- Hvala, mislim da neće trebati. Imam društvo unutra. 


Hamza prođe pored njega 1 krenu ravno prema stolu za kojim je 
sjedio Kum sa društvom. Sve ih je poznavao. Ista postava kao onog 
aprilskog dana 1992. pred njegovom kućom. Kum, krupni ćelavi, 
dvojica koji su izgledali kao profesionalni razbijači i Neno. Neno, za 
kojeg je platio tristo maraka i oslobodio ga. On je povraćao nakon 
ubistva Amre i Malecke. Hamza priđe 1 zaustavi se na metar od stola. 


- Pa, kako si Kume? 


- Šta! Ti! Hamza! - Kum skoči sa stolice. I ostali, osim Nene, 

ustadoše. Kum je razrogačenih očiju posmatrao Hamzu. U jednom 
trenutku se sjeti da se nalazi u Americi, u prepunom restoranu, da je 
bezbjedan. 


- O, Hamza! Dobro sam Hamza! Kako si ti? - Kum sjede. 
Sjedoše i ostali. 


- Dobro je, Kume. Dobro. A vi? Slavite Božić? 
- Kakvi mi i Božić. Pijemo. 
Kumovi pratioci su brzo prelijetali očima sa Hamze na Kuma 


tražeći u njihovim očima signal za opasnost. Hamza je djelovao 
svakako samo ne opasno. Mirno je gledao Kuma. 


- Pa, kako je bilo Kume? 

- Gusto. Načepili ste nas dobro na kraju. 
- Ivi ste nas. 

- Hvala ti za Nenu. 


- Nije to ništa. - Hamza ga je posmatrao. Mislio je strahovitom 
brzinom. Kažu da CIA ima kompjutere koji rade milijardu kombinacija 
u minuti. Hamzin mozak je bio savršeniji. 


To je, dakle, to. Konačno. To je ono što je želio 1 za čim je žudio 
sve ovo vrijeme. Da ima Kuma ispred sebe. Gledao je sa zanimanjem to 
lice kao da ga prvi put vidi. Pravilne crte, visoko čelo, kosa, brada i 
brkovi neuredni kao i uvijek. Inteligentne oči. Malo načete alkoholom. 
Vjerovatno je puno pio zadnjih godina. Slabo spavao? Kum. Njegov 
Kum. Čovjek koji mu je srušio život. Jednom. I izgleda sada po drugi 
put. A ne vrijedi. Ovo što se zove čovjek, što je pred njim, ne vrijedi 
jednog nokta sa Amrine ruke. Jedne dlake sa glave Malecke. Ne vrijedi 
jednog zabrinutog Juninog pogleda. To lice. Nekada mu je bilo drago... 
Zašto? Šta se to desilo u toj tvojoj glavi da si se odlučio na tako nešto. 
Ubiti. Dobro! Zašto ženu, zašto dijete? Ti si burazeru u prošlosti. Ti si 
još u vremenu Kosovske bitke, u vijekovima zatrpanim mržnjom i 
lažima o nekadašnjem imaginarnom Dušanovom carstvu. Nikada nećeš 
biti sposoban da otkriješ ljubav. I kada se oženiš, kad budeš spavao sa 
ženom, iz mržnje, a ne iz ljubavi, pravićeš djecu koju ćeš odgajati u 

istom čudovišnom poretku reda i stvari kao što je tebe odgajao tvoj otac 
četnik, 1 njega njegov otac, i njega njegov... Pravićeš djecu koja će i 
sama živjeti u svijetu mraka 1 laži. Laž je vodila tvoje pradjedove. 
Vodiće i tvoje praunuke. Sve dok jednog dana, u dalekoj budućnosti, 
tvoj narod ne iznjedri čovjeka koji će konačno reći dosta. Stanite. Sve je 
to laž. Mi moramo ispočetka. I kao nekada Willy Brant, kleknuti pred 
sjenima nevinih i zatražiti oprost. Šta sad? 


Da te ubijem? 


Mrtve ne mogu vratiti. A ti? Ti si već mrtav. Samo što to ne 
znaš. Vjerovatno nisi nikada ni živio. Osjetio ljepotu, mirise, plava 
svitanja iznad grada koji si tako dušmanski razarao. Ti jesi mrtav. Jun? 
Gdje je Jun? Vjerovatno napolju? Čeka me. Amra, Malecka? Vi 
razumijete!? 


Dino, Senad, Dado...? 


- Znam, Dado. Čujem te. Tanto, Tanto! Imaš ga pred sobom! 
Kreni! Dado, oprosti. Dosta je bilo. Ja imam izbor. Mogu birati. Nikada 
do sada mi nismo mogli birati. Ubijajući sve na što su naišli nisu nam 
ostavili ni mogućnnost da se predamo. Ovo je moj izbor. 


- Šta je Hamza? 

- Ništa Kume. Da ti se zahvalim. 

- Za šta? 

- Za Amru i Malecku. Neno je bio samo djelić duga. 

- Da, rekao mi je Neno. 

- Pa... Odoh ja sada. Imam neki sastanak. Drago mi je da sam te 
vidio. 

Hamza mu mahnu rukom, okrenu se i krenu prema izlazu. 
Muzika je svirala neki lagani latino-američki ritam. Konobari su brzo i 


nečujno špartali salom. Cuo se tihi zvuk kuckanja čaša. Gosti su 
nazdravljali za sretan Božić. 

KAkkKk 


Jun se skloni sa vrata da je Hamza ne Vidi. 

- Hvala Bogu. Sve će biti u redu. 

- Stani! Sta-ni! 

Kumov glas je nadjačao sve druge zvuke u restoranu. 


Hamza stade. Gosti za susjednim stolovima prestadoše da 
pričaju. Muzika je nastavila svoju laganu svirku. 


Hamzine usne se rastaviše 1 otkriše dva reda bijelih, čvrsto 
stisnutih zuba. Iskezi se. Kao vuk. 


Gostima za susjednim stolovima, poslije su se kleli u to, učini se 
da čuju režanje iz dubine njegovog grla. 


- Ovako je ipak bolje. Pokušao sam bar. Zbog Jun. A znam da 
bih sebe proklinjao cijelog života. Da završimo. Sve ima svoj kraj. 
Dugovi se moraju isplatiti. Oprosti mi, Jun. 


Hamza je osjećao kako adrenalin juri kroz tijelo prodirući u 
svaku ćeliju. 


Iz džepa izvadi usku, crnu svilenu traku za kosu. Bijelom 
svilom, arapskim slovima, na traci je bilo izvezeno "La /Ilahe illellah, 
Muhammedurresulullah" (Nema Boga osim Allaha a Muhammed je 
njegov poslanik). Traka Mudžahedina i budućih šehita kojom su 
povezivali kosu prije polaska u borbu. Hamza je namota oko lijeve 
šake. 


U trenutku dok se okretao prema Kumu bio je spreman. Za 
trenutak mu se učini da je vidio Jun na ulazu. Sljedećeg trenutka ju je 
zaboravio. Zaboravio je sve oko sebe. Lijevom rukom prebaci slap kose 
na lijevo rame. Vrati se par koraka i zaustavi ispred stola. 


- Kaži, Kume? 
- Dosta sranja. Da završimo. 
- Šta da završimo, Kume? 

- Nemaš ti meni ništa dužan! Ništa. Razumiješ li ti mene? Ništa! 
- Kum je vikao. Očito je izgubio kontrolu. 


- Kako to misliš, Kume? 


- Fino! Nema duga! Nema Amre! Nema Malecke! Ja sam ih 
ubio! Ja! 


- Znam, Kume, ja sam ih sahranio. Iste noći. 
- Nemoguće! 
- Moguće, Kume. U ružičnjaku iza kuće. I vidiš ima duga. 


Hamza podiže malo lijevo rame i ispruži desnu ruku prema 
Kumu. 


- Ne znam samo šta ti je ovo trebalo, Kume. 


- Pucaj! Pucaj! Pucaj, majku vam jebem! - Kum je vrištao prema 
svojim pratiocima. 


Oni sunuše rukama pod sakoe vadeći oružje. 


Gosti restorana su se razilazili u izjavama koje su poslije dali 
policiji. Jedni su tvrdili da se sve odigralo za pet sekundi dok su drugi 
bili ubijeđeni da je, od trenutka kada je onaj sa bradom nešto povikao i 
onaj drugi sa zlatnom kosom prišao stolu, pa do kraja, prošlo cijelih 
sedam, a možda 1 čitavih osam sekundi. 


Neno se baci unazad. Pade zajedno sa stolicom i ostade da leži, 
u tom smiješnom položaju, sa nogama preko stolice i visoko 
podignutim rukama. 


Prvi Kumov pratilac, Hamzi najbliži sa lijeve strane, već je imao 
pištolj u ruci kad se Hamza pokrenuo. Lijevom rukom uhvati ručku 
Tanta koja je izvirila pored vrata na desnom ramenu, i u velikom luku, 
strahovitim zamahom pogodi zglob ruke koja je držala pištolj. Teško 
sječivo presiječe meso i kost i šaka zajedno sa pištoljem odleti na pod. 


- Aaaaaaaaah! - vrisak ispuni prostor. 

Muzika ušuti. Gosti poskakaše sa stolica. 

Hamza baci nož u zrak prema desnoj ruci, uhvati ga u letu, i u 

istoj kretnji, širokim, skoro horizontalnim zamahom Zasiječe vrat 
Kumovog pratioca koji mu je bio sa desne strane. Krv u vodoskoku 
šiknu iz presječenog vrata. Ne gledajući u njega, skoči preko stolice i 
nađe se ispred Ćelavog. Ćelavi je imao automatik pištolj i upravo ga je 
repetirao. Hamza se prilijepi uz njega zagrlivši ga lijevom rukom oko 
vrata i blokirajući njegove ruke. Zamahnu, i udarcem odozdo zabi mu 
nož u srce. okrenu Tanto u tijelu, izvuče ga 1 odgurnu ćelavog od sebe. 
Lijevom rukom zgrabi ivicu stola, odbaci ga u stranu i nađe se pred 
Kumom. 


Kum je stajao blijed. Široko raširenih očiju. 


- Ako moraš da ubiješ, neka to bude brzo 1 čisto, - bio je 
Avdagin savjet na početku rata. 


Hamza zamahnu nožem odozdo. Zabi ga malo ispod stomaka i 
povuče 


Hamza se nasmiješi. 
- Ovako je najbolje. 


Jun je već krenula napolje da sačeka Hamzu, kada je začula 
Kumov glas. Vratila se 1 provirila iz predvorja restorana. Kad je počelo, 
kad su Kumovi pratioci izvukli pištolje i kada se Hamza pokrenuo, ona 
pokri lice rukama. Nakon par sekundi, začuvši pucnje, skloni ruke sa 
očiju u ugleda kako se Hamzino tijelo trznu pod udarima metaka. 


- Hamzaaaaaa! Neeeeee! - Jun potrča preko sale. 


Hamza se zaljulja. Izvuče Tanto i odgurnu Kuma, čije se tijelo 
skljoka na pod. Postaja trenutak i onda pade na koljena. Glava mu je 
bespomoćno visila naprijed. Na Junin vrisak, pokuša da se okrene ali 
izgubi snagu i pade na lice. 


Jun se spotače u cipelicama sa visokom potpeticom. Nekako ih 
zbaci s nogu i pritrča Hamzi. Okrenu ga na leđa i podiže mu glavu. 
Hamzine oči su se gasile. Za trenutak joj se učini da ju je prepoznao i da 
pokušava da joj kaže nešto. 


- Hamza! Hamza! - drmusala ga je. Uzalud. Hamza je već bio 
daleko. 

- Hamza! Hamzaaa! - podiže glavu. - Zovite hitnu! Zovite 
bolnicu! Za Boga, zovite nekog! 


Drhtavim prstima šef sale je pokušavao da nazove 911. 

O KNJIZI 


Mugdim Karabeg, novinar 


Autor romana "BLACK SOUL" ("Crna Duša)," Ahmet M. 
Rahmanović je rođen 1954. godine u Zenici. Sve do kraja agresije na 
Bosnu i Hercegovinu, sa suprugom 1 troje djece je živio 1 radio u 
Sarajevu. Krajem 1995. godine došao je sa porodicom u Čikago gdje i 
danas živi. Dilomirao je na Fakultetu političkih nauka u Sarajevu 1977. 
godine. 


"CRNA DUŠA" je roman koji se ne ispušta iz ruku već nakon 
prve pročitane stranice. To je uzbudljiva, često surova i sirova priča O 
ratu koji nije onaj klasični, o ratu koji nije opisan niti predviđen ni u 
jednom udžbeniku vojne literature; o agresiji na Bosnu i Hercegovinu, 
prije svega na muslimane-Bošnjake, sa dvije strane, o luđačkom plesu 
krvoločnih aveti zla koje su htjele da pobiju, siluju, opljačkaju i 
izmrcevare sve što je muslimansko i bosanskohercegovačko, o 
dvoličnosti, ravnodušnosti i hipokriziji svjetske zajednice koja se 
pravila gluhom 1 slijepom, skanjivala se i izmotavala, dok je u središtu 
Evrope vršen genocid krvaviji od fašisitičkog, koji je pokosio 200.000 
nevinih 1 rastjerao milion i po nedužnih na sve četiri strane svijeta. 


"BLACK SOUL", "Crna Duša", Ahmeta M. Rahmanovića nije, 
međutim, ni pamflet u odbranu jednog naroda, ni hladna optužnica 
tužioca iz nekog Haga, ni posmrtna, tugaljiva lamentacija nad nevinim 
žrtvama, ni glorifikacija borbe BiH protiv agresora, niti njeno 
nipodaštavanje ili kritika. 

To je roman istine. Realisitičan. Uvjerljiv. Herojski = i 
antiherojski. To je priča o Sarajliji Hamzi, borcu sa prve linije, braniocu 
i osvetniku, o suprugu i ocu koji je, igrom slučaja, sa jedne uzvišice 
snimao kamerom kako mu svadbeni kum, Srbin, dolazi "mercedesom" 
pred vikendicu iznad Sarajeva, ubija svoje kumče i kumu koju njegove 
bradonje pokušavaju da siluju. Zatim se sve odvija svojim neumitinim 
redosljedom, oko i unutar Hamze, od čega mu duša počinje polako da 
crni, da bi, dolaskom u Ameriku, potpuno pocrnjela. Pogotovo kada je u 
sred Čikaga, u elitnom restoranu, susreo svog kuma u društvu njegovih 
nekadašnjih pajdaša-četnika... 


Rahmanović je, kroz svoj živi, dramski dijalog, koji se stalno 
vodi između likova u romanu, ocrtao 1 njihove karaktere 1 psihologije, i 
sve što znači rat 1 šta u ljudima ostavlja rat, sve ono što su bili Sarajevo 
i BiH u ratnom košmaru 1 neposredno poslije mira, a i danas, sa vrlo 
plastičnim slikama Sjedinjenih Država i Čikaga, načina i atmosfere 
življenja u Kolumbovoj zemlji i običaja koji u njoj vladaju. 


Akademik Tvrtko Kulenović u svojoj ocjeni o recenziji rukopisa 
između ostalog piše: 


"...Posebnu vrijednost romana predstavljaju likovi. Od samog 
početka je jasno da je glavni junak Hamza, njegova psihička bujnost i 
fizička okretnost... Zatim Avdaga, Hamzin otac, jedan od onih šutljivih 
likova Bošnjaka..., izvana sposoban da sakrije i proguta, a iznutra pun 
neomedene ljudskosti, sposobnosti za ljubav i iskustva dovoljnog za 
čitavu jednu generaciju... 


Tu se prvi put otvara i atmosfera bosanske bošnjačke kuće, 
porodice; žena nije potčinjena muškarcu kao što se to često misli, nego 
je tiha, ima svoj način odlučivanja, svoje puteve do sudbine... 


U pitanju je izvrstan roman koji zaslužuje da bude objavljen i u 
Bosni i u Americi, a može se očekivati da će imati brojnu publiku i 
tamo i amo..." 


Objavljeno u Zambaku, broj 15, juni juli 1998. godine 

Tvrtko Kulenović, književnik 


"Blek Soul" je "pismen" roman, i to u okviru one vrste 
književnosti kakve je kod nas uvijek malo bilo. Niti u njemu ima 
amaterizma, uobičajenog u prizvodima "ratne" književnosti, niti je 
njegov autor književno neobrazovan - samo je sav usmjeren na akciju, 
poput autora nekih američkih filmova i romana. Na početku vrlo 
ubjedljivo podsjeća na američke ratne filmove u kojima udarna grupa 
izvršava neki poseban zadatak, ali u tim filmovima taj zadatak, ta akcija 
najčešće ostaje do kraja glavna tema, što sa našim romanom nije slučaj. 
Njegova je tema epska kako i odgovara romanu, prati junaka kroz 
znatan dio njegovog života, ali uvijek je ostvarena kroz dramatična 
zbivanja, kroz radnju. Pri tome je ta "šira" radnja podjednako vješto 
vođena kao 1 ona "uža" na početku: od ubistva Amre 1 djeteta do osvete 
u američkom restoranu, ona ima pravilan i jasan tok bez obzira na sve 
digresije, na promjenu mjesta i situacije, pa čak i umetnute komentare i 
opise aktuelnih zbivanja na svjetskoj sceni, a koji se odnose na Bosnu i 
Hercegovinu. Ljubavna priča u Americi također je odlično 
ukomponovana u tu cjelinu, ona daje veću snagu "završnom udarcu" 
piščevom i njegovog junaka Hamze. U tu ljubavnu priču odlično se 
uklapa priča o majci Amerikanki, AZri, a sve se završava - crno. 


Posebnu vrijednost romana predstavljaju likovi. Od samog 
početka je jasno da je glavni junak Hamza, njegova psihička bujnost i 
fizička okretnost, ali po ranjavanju u prvi plan izbija Kapetan (bivši, 
bivše JNA) koji je suzdržan, naučen na disciplinu, ali kad preuzima 
vođstvo otkriva izvanrednu odlučnost, sposobnost, vještinu i 
nemilosrdnost u akciji. Zatim od njega "palicu" preuzima Avdaga, 
Hampzin otac, jedan od onih šutljivih likova Bošnjaka, i tradicionalnih 
likova književnosti, izvana sposoban da sakrije i proguta, a iznutra pun 
neomedene ljudskosti, sposobnosti za ljubav i iskustva sadržajem 
dovoljnog za čitavu jednu generaciju. 


Tu se prvi put otvara i atmosfera bosanske bošnjačke kuće, 

porodice, nenametljivim indikacijama - žena nije potčinjena muškarcu 
kako se to često vulgarno misli, nego je tiha, ima svoj način 
odlučivanja, svoje puteve do sudbine, a pri tom je uzajamno poštovanje 
i ljubav muža i žene, oca i majke, najviši ideal i domet ove ljudske 
zajednice. 


I druga mjesta, odnosno situacije koje se u njima odvijaju jer 
opisa mjesta nema, predstavljena su upečatljivo, istinito, sa uzbudljivom 
autentičnošću - " kao da je autor tamo bio." Na nekim mjestima je i bio, 
na primjer na famoznom Sarajevskom tunelu i na ulazu u njega koji 
četnici neprestano tuku artiljerijom, kao i na mjestima u Južnom 
Chicagu koja opisuje u drugom dijelu romana, ali su podjednako 
autentična i ona mjesta i situacije u kojima nikako nije mogao biti: 
Rusija za vrijeme drugog Svjetskog rata iz Avdagine priče. 


Osnovni način izražavanja je dijalog - mjestimično ga treba 
učiniti škrtijim, kao što su škrti i opisi i komentari. Jezičko oblikovanje 
je uopšte najslabija strana knjige, često je konvencionalno, ali se u 
"huku radnje" ponekad i ne primijeti. S druge strane, i na tom planu 
mogu se naći pravi biseri kao u dijalogu između Avdage i isljednika 
koji je, zajedno sa "čitavom Jugoslavijom" poslije 1948. okrenuo leđa 
Sovjetskom savezu i njegovom uticaju, ali se, naravno, drži 
komunističkih načela, pa kaže: "Religija je opijum za narod", a Avdaga 
odgovara: "To je od Lenjina." 


U pitanju je izvrstan roman koji zaslužuje da bude objavljen i u 
Bosni i u Americi, a može se očekivati da će imati brojnu čitalačku 
publiku i tamo i ovdje. Od sveg srca ga preporučujem za objavljivanje. 


Chicago, maj 1998. 

izvrstan roman koji zaslužuje da 
bude objavljen i u Bosni i u Americi. 
Tvrtko Kulenović, književnik 

sCrna Duša" je roman koji se ne ispušta iz ruku... 
...uzbudljiva, često surova i sirova priča o ratu... 
...0 dvoličnosti, ravnodušnosti i hipokriziji... 
Mugdim Karabeg, novinar 


